Manwal ng Titser sa Paghahanda ng Missionary Religion 130 Inilathala ng Ang Simbahan ni Jesucristo ng mga Banal sa mga Huling Araw Salt Lake City, Utah
Ang mga komentaryo at pagwawasto ay pasasalamatan. Mangyaring ipadala ang mga ito, pati na ang mga pagkakamali, sa: Seminaries and Institutes of Religion Curriculum Services 50 E. North Temple St., Floor 8 Salt Lake City, Utah 84150-0008 USA Email: ces-manuals@ldschurch.org Isulat lamang ang iyong buong pangalan, address, ward, at stake. Tiyaking ibigay ang pamagat ng manwal. Pagkatapos ay ibigay ang iyong mga puna. © 2016 ng Intellectual Reserve, Inc. Lahat ng karapatan ay nakalaan. Inilimbag sa Estados Unidos ng Amerika Version 1, 6/15 Pagsang-ayon sa Ingles: 4/14 Pagsang-ayon sa pagsasalin: 4/14 Pagsasalin ng Missionary Preparation Teacher Manual Tagalog 02160 893
Mga Nilalaman Pambungad sa Manwal ng Titser sa Paghahanda ng Missionary ... v 1 Ang Layunin ng Missionnary ... 1 2 Ang Pangangailangan Natin sa Pagbabayad-sala ... 8 3 Pagkatuto sa Pamamagitan ng Espiritu ... 16 4 Pagtuturo sa Pamamagitan ng Espiritu ... 24 5 Ano ang Papel na Ginagampanan ng Aklat ni Mormon? ... 31 6 Paghahandang Mabuhay Bilang Missionary ... 39 7 Pagtuturo ng Mensahe ng Panunumbalik (Part 1) ... 49 8 Pagtuturo ng Mensahe ng Panunumbalik (Part 2) ... 56 9 Pagkakaroon ng mga Katangiang Tulad ng Kay Cristo ... 63 10 Pagtuturo ng Plano ng Kaligtasan (Part 1) ... 70 11 Pagtuturo ng Plano ng Kaligtasan (Part 2) ... 78 12 Paghahanap ng mga Taong Tuturuan ... 83 13 Pagtuturo ng Ebanghelyo ni Jesucristo (Part 1) ... 92 14 Pagtuturo ng Ebanghelyo ni Jesucristo (Part 2) ... 101 15 Gawain sa Templo at Family History ... 108
Pambungad sa Manwal ng Titser sa Paghahanda ng Missionary (Religion 130) Ang Ating Mithiin Ang Mithiin ng Seminaries and Institutes of Religion ay nagsasaad na: "Ang ating layunin ay tulungan ang mga kabataan at mga young adult na maunawaan at umasa sa mga turo at sa Pagbabayad-sala ni Jesucristo, maging karapat-dapat sa mga pagpapala ng templo, at ihanda ang kanilang sarili, kanilang pamilya, at iba pa para sa buhay na walang hanggan sa piling ng kanilang Ama sa Langit" (Pagtuturo at Pag-aaral ng Ebanghelyo: Isang Hanbuk para sa mga Titser at Lider sa Mga Seminary at Institute of Religion [2012], 1). Bilang institute teacher, makakatulong ka sa pagkakamit ng mithiing ito habang epektibo mong itinuturo ang ebanghelyo: "Itinuturo natin sa mga estudyante ang mga doktrina at alituntunin ng ebanghelyo na matatagpuan sa mga banal na kasulatan at sa mga salita ng mga propeta. Ang mga doktrina at alituntuning ito ay itinuturo sa paraang humahantong sa pagkaunawa at pagiging matatag. Tinutulungan natin ang mga estudyante na gampanan ang kanilang papel sa proseso ng pagkatuto at inihahanda sila para ituro ang ebanghelyo sa iba" (Pagtuturo at Pag-aaral ng Ebanghelyo, x). Ang Fundamentals of Gospel Teaching and Learning [Mga Pangunahing Alituntunin sa Pagtuturo at Pag-aaral ng Ebanghelyo] ay tutulong sa iyo at sa iyong mga estudyante na matugunan ang mga Mithiin ng Seminaries and Institutes of Religion habang sama-sama ninyong pinag-aaralan ang mga banal na kasulatan, ang mga salita ng mga propeta, at ang Mangaral ng Aking Ebanghelyo. Ang mahahalagang alituntuning ito ay ang mga sumusunod: Magturo at matuto sa pamamagitan ng Espiritu. Bumuo ng kapaligiran ng pagkatuto na may pagmamahal, paggalang, at layunin. Pag-aralan araw-araw ang mga banal na kasulatan, at basahin ang teksto para sa kurso. Unawain ang konteksto at nilalaman ng mga banal na kasulatan at ang mga salita ng mga propeta. Tukuyin, unawain, damhin ang katotohanan at kahalagahan ng, at ipamuhay ang mga doktrina at alituntunin ng ebanghelyo. Ipaliwanag, ibahagi, at patotohanan ang mga doktrina at alituntunin ng ebanghelyo. Isaulo at unawaing mabuti ang mga pangunahing talata ng banal na kasulatan at mga Batayang Doktrina. "Kapag naipatupad nang buong talino at nakaayon sa isa't isa, [ang mahahalagang alituntuning ito ay] makapag-aambag sa kakayahan ng mga estudyante na maunawaan ang mga banal na kasulatan at ang mga doktrina at alituntuning nilalaman ng mga ito. Hinihikayat din nito ang mga estudyante na gampanan ang kanilang papel sa proseso ng pagkatuto at inihahanda sila para ipamuhay ang v
PAMBUNGAD SA MANWAL NG TITSER SA PAGHAHANDA NG MISSIONARY (RELIGION 130) ebanghelyo at ituro ito sa iba" (Pagtuturo at Pag-aaral ng Ebanghelyo, 10). Ang mahahalagang alituntuning ito ay dapat ituring na resulta sa halip na mga pamamaraan sa pagtuturo (tingnan sa Pagtuturo at Pag-aaral ng Ebanghelyo, 10). Ang mga mungkahi sa pagtuturo sa manwal na ito ay naglalahad ng mga paraan para makamtan ang mga resultang ito sa iyong pagtuturo. Layunin ng Kursong Ito Religion 130: Ang Paghahanda ng Missionary ay dinisenyo upang tulungan ang mga estudyante sa paghahanda para sa full-time mission sa pamamagitan ng pagtutuon sa mga doktrina, alituntunin, at payo na matatagpuan sa mga banal na kasulatan, mga salita ng mga propeta, at sa Mangaral ng Aking Ebanghelyo. Ang manwal na ito, ang scriptures, at Mangaral ng Aking Ebanghelyo ang iyong pangunahing teksto sa iyong paghahanda at pagtuturo ng kursong ito. Ang Mangaral ng Aking Ebanghelyo ang nagsisilbing student manual para sa kursong ito, kaya dapat mong hikayatin ang mga estudyante na magkaroon ng sariling kopya para sa kanilang sariling pag-aaral at para magamit sa klase. Pagpapalain mo ang buhay ng iyong mga estudyante habang tinutulungan mo silang maging pamilyar dito at gamitin ito sa paghahanda nilang magmisyon. Paano Binuo ang mga Lesson Ang manwal na ito ay dinisenyo upang tulungan ang bagong tawag at gayundin ang matatagal nang titser. Ang kurso ay dinisenyo para sa isang semestre, at ito ay nahahati sa 15 lesson. Bawat lesson ay dinisenyo upang ituro sa isang 90-minutong klase. Kung kulang sa 90 minuto ang klase ninyo, maaari ninyong iklian ang mga lesson o kaya'y hatiin ito sa iba't ibang bahagi upang maituro sa dalawang class period o higit pa. Bawat lesson sa manwal ay binubuo ng limang bahagi: Pambungad Paunang Paghahanda Mga Mungkahi sa Pagtuturo Mga Tulong sa Pagtuturo Mga Paanyayang Kumilos Pambungad Bawat lesson ay nagsisimula sa maikling pambungad na nagbubuod sa mga doktrina, alituntunin, at pangunahing ideyang tatalakayin sa lesson. Paunang Paghahanda Ang bahaging ito ay kinapapalooban ng mahahalagang resources na pag-aaralan at nakalista rin dito ang resources (halimbawa, mga video, handout, at marami pang iba) na ginagamit sa bawat lesson outline at kakailanganin ninyong ihanda nang maaga. Halimbawa, kapag nakamungkahi sa lesson na ipalabas ang isang video, makabubuting i-download o kaya naman ay ihanda ang video nang maaga. Mga Mungkahi sa Pagtuturo Ang bahaging ito ay may mga mungkahi sa pagtuturo ng mga course topic. Bilang titser, dapat pag-aralan mong mabuti ang bahaging ito. Ang mga mungkahi sa pagtuturo na nasa manwal na ito ay nakasunod sa pattern na inilarawan sa chapter 3 vi
PAMBUNGAD SA MANWAL NG TITSER SA PAGHAHANDA NG MISSIONARY (RELIGION 130) ng Pagtuturo at Pag-aaral ng Ebanghelyo. Ipinapakita ng mga ito kung paano ilalangkap ang Fundamentals of Gospel Teaching and Learning [Mga Pangunahing Alituntunin sa Pagtuturo at Pag-aaral ng Ebanghelyo] sa iyong pagtuturo para matulungan ang mga estudyante na maunawaan at ipamuhay ang mga alituntunin ng ebanghelyo at lalo pa silang maging matatag sa ebanghelyo. Sa katawan ng bawat lesson, makikita ninyo ang ilan sa mahahalagang doktrina, alituntunin, at katotohanan na naka-bold print. Ang mga doktrina at alituntuning ito ay tinukoy sa kurikulum dahil (1) nakikita sa mga ito ang mahalagang katotohanang matatagpuan sa scriptures at sa Mangaral ng Aking Ebanghelyo, (2) talagang angkop ang mga ito sa pangangailangan at kalagayan ng mga prospective missionary, o (3) ang mga ito ay mahahalagang katotohanan na makatutulong sa mga estudyante na palalimin ang kanilang ugnayan sa Panginoon at ihahanda sila sa paglilingkod bilang full-time missionary. Ipinayo ni Pangulong Henry B. Eyring ng Unang Panguluhan na: "Habang naghahanda ka ng lesson, hanapin ang mga alituntuning nakapagpapabago ng kalooban. ... Ang alituntuning nakapagpapabago ng kalooban ay iyong umaakay tungo sa pagsunod sa kagustuhan ng Diyos" ("Converting Principles" [mensahe sa CES religious educators, Peb. 2, 1996], 1; si.lds.org). Dapat mong malaman na hindi tatangkain ng manwal na ito na tukuyin ang lahat ng doktrina at alituntunin na maaaring itinuturo sa isang lesson, at maaari kang maakay ng Espiritu na ituro ang iba pang mga alituntunin at doktrinang hindi tinalakay sa mga materyal ng lesson. Para sa iba pang mga ideya sa pag-aakma ng mga lesson, tingnan sa bahaging "Magpasiya Kung Ano at Paano Magtuturo" sa ibaba. Mga Tulong sa Pagtuturo Ang mga tulong sa pagtuturo ay nasa mga kahon sa lahat ng lesson, at ito ay gumagabay sa iba't ibang pamamaraan ng pagtuturo, mga skill, at teknik. Dinisenyo ang mga ito para magbigay ng dagdag na kaalaman sa mga pangunahing alituntunin ng pag-aaral ng relihiyon. Humanap ng mga paraan para maisagawa ang mga tulong na ito sa paraang epektibo at palagian sa iyong pagtuturo. Mga Paanyayang Kumilos Itinuro ni Elder David A. Bednar ng Korum ng Labindalawang Apostol: "Taimtim kong inaasam sa bawat isa sa inyong [mga prospective missionary] na hindi lamang kayo magpunta sa misyon - kundi maging misyonero kayo bago pa ninyo ipadala ang inyong mga papeles sa misyon, bago pa ninyo matanggap ang tawag na maglingkod, bago pa kayo italaga ng inyong stake president, at bago pa kayo pumasok sa MTC" ("Pagiging Misyonero," Ensign o Liahona, Nob. 2005, 45). Ayon sa konseptong ito, bawat lesson ay naglalaman ng mga iminungkahing aktibidad para hikayatin ang mga prospective missionary na simulan ang pag-iisip, pagkilos, at paglilingkod tulad ng mga missionary bago sila pumasok sa missionary training center. Ang mga aktibidad sa bahaging ito ay humihikayat sa mga miyembro ng klase na ipamuhay sa tahanan ang natutuhan nila sa klase. Maraming iba't ibang paraan sa pag-aatas o pagmumungkahi ng mga aktibidad na ito. Halimbawa, maaari kang mamigay ng handout sa oras ng unang klase na may listahan ng rekomendadong mga aktibidad para sa bawat linggo ng semestre. Maisusulat mo rin ang lingguhang listahan ng mga aktibidad sa pisara o padalhan mo ng text o email message ang mga estudyante mo linggu-linggo. vii
PAMBUNGAD SA MANWAL NG TITSER SA PAGHAHANDA NG MISSIONARY (RELIGION 130) Magpasiya Kung Ano at Paano Magturo Pumili ng mga Ideya sa Pagtuturo na Tumutugon sa Pangangailangan ng mga Estudyante Habang naghahanda kang magturo, maaari mong itanong sa sarili mo ang ganito: Anong mga pamamaraan o aktibidad sa pag-aaral ang tutulong sa mga estudyante ko na maunawaan ang kailangan nilang malaman? Ano ang makatutulong sa mga estudyante ko para matukoy, maunawaan, at maipaliwanag ang mahahalagang doktrina at alituntunin? Ano ang magagawa ko para tulungan ang mga estudyante na madama ang katotohanan at kahalagahan ng mga doktrina o alituntuning iyon? Paano ko matutulungan ang mga estudyante na ipamuhay ang mga doktrina at alituntuning ito? Ang manwal na ito ay dinisenyo para tulungan ka sa proseso ng pagpaplano ng lesson. Repasuhing mabuti ang materyal ng lesson. Piliin ang mga ideya sa pagtuturo na pinakamainam na tutugon sa mga pangangailangan ng iyong mga estudyante, at iakma ito sa iyong estilo ng pagtuturo. Papatnubayan ka ng Espiritu Santo sa prosesong ito. Maaari mong piliing gamitin ang lahat o bahagi ng mga mungkahi sa kurikulum, o maaari mong iakma ang mga iminungkahing ideya para sa mga pangangailangan at kalagayan ng inyong klase. Habang iniisip mo kung paano iaakma ang mga materyal ng lesson, tandaang maghanda nang lubusan at hayaang gabayan ka ng Espiritu. Isaisip ang payong ito mula kay Elder Dallin H. Oaks ng Korum ng Labindalawang Apostol: "Pinipili muna natin, pagkatapos ay iniaakma natin. Kung lubos nating nauunawaan ang iminungkahing lesson na ibibigay natin, masusunod natin ang Espiritu para iakma ito" ("A Panel Discussion with Elder Dallin H. Oaks" [Seminaries and Institutes of Religion satellite broadcast, Ago. 7, 2012], 6; si.lds.org). Bigyan ng Pagkakataong Magturo ang mga Estudyante Isa sa mga pinakamahalagang magagawa mo bilang titser ng kursong ito ay bigyan ng pagkakataon ang mga estudyante na magpraktis na magturo at magpatotoo sa klase, dahil maraming kabataan ang kulang ang tiwala sa sarili sa pagtuturo ng mga doktrina at alituntunin ng ebanghelyo. Bigyan ng pagkakataon ang mga estudyante na sagutin ang mga tanong, ipaliwanag ang mga katotohanan ng ebanghelyo sa iba pang miyembro ng klase, at ituro ang mga missionary lesson na matatagpuan sa Mangaral ng Aking Ebanghelyo. Kapag naunawaan ng mga prospective missionary kung paano tayong inaakay ng mga doktrina at alituntunin ng ebanghelyo tungo sa kaligtasan, ituturo nila ang ebanghelyo nang mas taimtim at mabisa. Bukod sa pag-alam kung ano ang sasabihin at gagawin, kailangang matuto ang mga prospective missionary na magpokus sa mga kailangan ng mga investigator at malaman sa pamamagitan ng Espiritu kung ano ang mga kailangan ng bawat investigator para patuloy na tahakin ang landas tungo sa conversion o pagbabago. Tulungan ang mga estudyante na maunawaan na ang tuluyang conversion ng isang investigator ay hindi gaanong nakasalalay sa sinasabi at ginagawa ng missionary kundi sa pagkilos ng investigator nang may pananampalataya. Ang pinakamahuhusay na missionary ay nakatuong mabuti sa sinasabi at ginagawa ng mga investigator at pagkatapos ay magiliw silang tinutulungang umunlad tungo sa conversion o pagbabalik-loob. viii
PAMBUNGAD SA MANWAL NG TITSER SA PAGHAHANDA NG MISSIONARY (RELIGION 130) Bigyang-kahulugan ang mga Inaasahan sa mga Estudyante Ang sumusunod na mga mungkahi ay maaaring makatulong sa paghahanda at pagtuturo mo ng mga lesson: Atasan ang mga estudyante na basahin ang angkop na mga bahagi ng Mangaral ng Aking Ebanghelyo o mga mensahe sa pangkalahatang kumperensya bago simulan ang bawat lesson. Isiping bigyan ang mga estudyante ng syllabus o course outline sa simula ng kurso na nagpapaliwanag kung ano ang itinuro sa bawat klase at ano ang dapat basahin ng bawat estudyante bilang paghahanda para sa bawat klase. Ang mga estudyanteng maagang naghahanda ng kanilang sarili ay mas malamang na maturuan ng Espiritu Santo habang nagle-lesson. Asahang gagampanan ng mga estudyante ang kanilang papel bilang mag-aaral (tingnan sa Pagtuturo at Pag-aaral ng Ebanghelyo, 6, 15, 55). Hayaang tuklasin mismo ng mga estudyante ang mga katotohanan ng ebanghelyo. Sumisigla ang mga estudyante kapag inaakay mo sila sa proseso ng pag-aaral na katulad ng naranasan mo sa paghahanda ng lesson. Sa pagkatulas mismo ng mga estudyante sa mga doktrina at alituntunin, bigyan sila ng mga pagkakataon para ipaliwanag ang mga katotohanang ito sa sarili nilang mga salita at ibahagi at patotohanan ang nalalaman nila, ang nadarama nila, at ang plano nilang gawin. Lumikha ng kapaligiran kung saan madarama ng mga estudyante ang Espiritu ng Panginoon habang nagtuturo at natututo sila sa isa't isa (tingnan sa D at T 88:78, 122). Hikayatin ang mga estudyante na magdala ng sariling kopya ng scriptures, kopya ng Mangaral ng Aking Ebanghelyo, at study journal sa klase. Ipaliwanag kung ano ang study journal at kung paano ito gagamitin. Habang nagpapasiya ka kung ano at paano magtuturo, isaisip ang mga salitang ito ni Elder David A. Bednar ng Korum ng Labindalawang Apostol: "Napansin ko ang katangiang karaniwan sa mga instructor o tagapagturo na nagkaroon ng malaking impluwensya sa buhay ko. Tinulungan nila akong maghangad na matuto sa pamamagitan ng pananampalataya. Tumanggi silang magbigay sa akin ng madadaling sagot sa mahihirap na tanong. Sa katunayan, wala silang ibinigay na mga sagot sa akin. Sa halip, itinuturo nila ang daan at tinulungan akong gawin ang mga hakbang para mahanap ko mismo ang mga sagot. Hindi ko talaga gusto ang ganitong paraan, ngunit natulungan ako ng karanasan na maunawaan na ang kasagutang ibinigay ng ibang tao ay karaniwang hindi matatandaan sa matagal na panahon. Ngunit ang kasagutan na natuklasan natin o nakamtan sa pamamagitan ng pananampalataya, ay karaniwang naaalaala sa habambuhay" ("Seek Learning by Faith" [isang gabi kasama si Elder David A. Bednar, Peb. 3, 2006], 5; si.lds.org). Mga Aktibidad sa Pagtuturo Maraming paraan para maisaayos ang mga aktibidad sa pagtuturo sa silid-aralan na iminungkahi sa mga lesson outline. Makabubuting iba-ibahin ang pagsasaayos ng mga aktibidad para tulungang manatiling interesado at nakapokus ang mga estudyante. Halimbawa, sa mga role-play, isiping anyayahan ang mga estudyante na magpalitan sa pagiging missionary at investigator at evaluator kung angkop ito. Maaari ka ring makilahok sa alinmang papel kung kinakailangan. ix
PAMBUNGAD SA MANWAL NG TITSER SA PAGHAHANDA NG MISSIONARY (RELIGION 130) M = Missionary; I = Investigator; E = Evaluator Training Model Ang training model na ginagamit sa kurikulum ng MTC ay maaaring iangkop para gamitin sa kursong ito para tulungan ang mga estudyante na magkaroon ng mga skill at kakayahan. Ang mga elemento ng model na ito ay maaaring gamitin sa anumang pagkakasunud-sunod at paulit-ulit para maisakatuparan ang mithiin ng pagtulong sa mga estudyante na pagbutihin ang pagsasagawa sa pamamagitan ng pagpapraktis. Ipaliwanag - Ipakita - Praktisin - Suriin - Muling Praktisin Ipaliwanag Ipaliwanag ang mga konsepto at kasanayan na dapat malaman ng mga estudyante, at ituro sa kanila kung paano nakatutulong ang mga kasanayan at konseptong ito sa pagsasakatuparan ng layunin ng missionary. Ipakita Magpakita ng halimbawa ng dapat gawin ng mga estudyante. Ito ay maaaring gawin sa pamamagitan ng mga live demonstration, video, o iba pang paraan. Praktisin Sabihin sa mga estudyante na praktisin ang mga kasanayan nang may kapares o sa grupo. Suriin Gamit ang input ng mga estudyante, tukuyin ang mga bagay na nagawa nila nang mabuti at ang mga paraan na mapagbubuti nila ang kanilang mga kasanayan. Hikayatin sila. Muling Praktisin Kapag maaari, mag-ukol ng panahon para paulit-ulit na magpraktis. x
PAMBUNGAD SA MANWAL NG TITSER SA PAGHAHANDA NG MISSIONARY (RELIGION 130) Online Missionary Work Bilang mga full-time missionary, gagamitin ng inyong mga estudyante ang Internet bilang proselyting tool para maghanap at kontakin ang mga investigator, kontakin ang mga miyembro, makipagtulungan sa mga local leader ng priesthood at mission, sagutin ang mga tanong, tumanggap at kontakin ang mga referral, mag-follow up sa mga commitment, mag-confirm ng mga appointment, at ituro ang mga alituntunin mula sa Mangaral ng Aking Ebanghelyo. Tutulungan ka ng iba't ibang mungkahi sa buong manwal na ito na hikayatin ang mga estudyante na simulang ibahagi ang ebanghelyo gamit ang online tools. Bilang instructor para sa kursong ito, maaari mong gamitin ang electronic tools sa pamamagitan ng pagkontak sa iyong mga estudyante sa loob ng linggo gamit ang mga text message o social media para mag-follow up tungkol sa mga class assignment, para hikayatin silang mag-aral bago sila pumasok sa klase, o paalalahanan silang basahin araw-araw ang Aklat ni Mormon. Pag-aangkop ng Manwal sa mga Taong may Kapansanan Kapag nagtuturo sa mga estudyanteng may kapansanan, maaaring iakma ng mga titser ang mga lesson para mapagtuunan ang mga kayang gawin ng mga estudyante. Halimbawa, para iakma ang mga lesson sa mga estudyante na hindi makabasa, maaaring ikaw na mismo ang magbasa nang malakas, pabasahin ang mga estudyante, o gumamit ng mga prerecorded material (tulad ng audio o video version ng scriptures, ng Mangaral ng Aking Ebanghelyo, at ng mga mensahe sa pangkalahatang kumperensya). Kapag kailangan sa lesson ang nakasulat na mga sagot, maaari mong hikayatin ang mga estudyante na bigkasin na lang ang kanilang mga sagot. Maaari ring tulungan ng iba pang mga estudyante ang mga taong may kapansanan sa pamamagitan ng pagbabasa ng materyal para sa kanila o pagsusulat ng mga sagot para sa kanila. Para sa mas marami pang ideya at resources, tingnan ang Disability Resources page sa disabilities.lds.org at ang bahagi ng S&I policy manual na may pamagat na "Adapted Classes and Programs for Students with Disabilities." xi
Ang Layunin ng Missionary 1 Pambungad Itinuturo ng Mangaral ng Aking Ebanghelyo na ang layunin ng missionary ay "imbitahin ang iba na lumapit kay Cristo sa pagtulong sa kanila na matanggap ang [ipinanumbalik] na ebanghelyo sa pamamagitan ng pananampalataya kay Jesucristo at sa Kanyang Pagbabayad-sala, pagsisisi, [pagpapa]binyag, pagtanggap ng kaloob na Espiritu Santo, at pagtitiis hanggang wakas" (Mangaral ng Aking Ebanghelyo, 1). Sabi ni Elder Neil L. Andersen ng Korum ng Labindalawang Apostol, "Ang pagmimisyon ninyo ay isang banal na pagkakataon upang maakay ang iba patungo kay Cristo at tumulong sa paghahanda para sa Ikalawang Pagparito ng Tagapagligtas" ("Paghahanda sa Mundo para sa Ikalawang Pagparito," Ensign o Liahona, Mayo 2011, 50). Ang kursong ito ay maghahanda sa inyong mga estudyante na makilahok sa sagradong pagkakataon ng gawaing misyonero. Paunang Paghahanda • Pag-aralan ang 2 Nephi 31:2, 10-21; 3 Nephi 11:31-41; at 3 Nephi 27:13-21. Pag-aralan ang Mangaral ng Aking Ebanghelyo, kabanata 1. Maghandang ipalabas ang video na "The Purpose of Missionary Work: Robles Family" (9:19), makukuha sa LDS.org. Ihanda ang handout na pinamagatang "Ang Ating Layunin Bilang Missionary," na matatagpuan sa dulo ng lesson. Mga Mungkahi sa Pagtuturo Ang Layunin ng Gawaing Misyonero Pag-anyaya sa Espiritu Hilingin sa mga estudyante na tumukoy ng mga aktibidad at gawain na regular na ginagawa ng mga missionary, at ilista ang mga ito sa pisara. (Ang mga sagot ay maaaring kabilangan ng pagbabahay-bahay, pag-aaral, pagtuturo, pagdarasal, at paglilingkod.) Ipabasa sa isang estudyante ang teksto sa kahon na "Ang Layunin Mo" sa pahina 1 ng Mangaral ng Aking Ebanghelyo. (Dahil ito ang unang class meeting, maaaring maraming estudyante ang walang dalang kopya ng Mangaral ng Aking Ebanghelyo, kaya maaaring kailanganin mong mamigay ng mga photocopy nito at ng iba pang kaugnay na mga pahina.) Pagkatapos, ipakumpara sa mga estudyante ang missionary purpose statement sa listahan ng mga gawain na nasa pisara, at itanong: Santo. Kadalasan ang isang debosyonal na naihandang mabuti at pinamumunuan ng isang estudyante na may kasamang panalangin, isang himno, at maikling kaisipan mula sa scriptures ay nag- aanyaya sa Espiritu, nagbibigkis sa mga estudyante, at naghahanda ng kanilang puso't isipan para sa espirituwal na pagkatuto. Paano pinalalawak ng pag-unawa sa missionary purpose statement ang pag-unawa mo sa ginagawa ng mga missionary? Paano nagbibigay ng kahulugan ang layuning ito sa mga gawaing isinasagawa ng mga missionary? Aling mga bahagi ng purpose statement na ito ang tumutukoy sa responsibilidad ng mga missionary, at aling mga bahagi ang tumutukoy sa responsibilidad ng investigator? Paano ka magiging mas epektibong missionary kapag ginawa mong gabay na alituntunin ang purpose statement na ito sa iyong gawain? (Ang purpose statement ay nagbibigay ng direksyon sa gawaing ginagawa ng isang missionary. Hindi nito gaanong itinutuon ang mga missionary sa pagsasagawa ng mga gawain kundi sa pagsasakaturapan ng kanilang tunay na layunin.) 1
LESSON 1: ANG LAYUNIN NG MISSIONARY Para matulungan ang mga miyembro ng klase na mas maunawaan ang layunin ng gawaing misyonero, ipabuklat sa kanila ang pahina 2 ng Mangaral ng Aking Ebanghelyo, at ipabasa nang malakas sa isang estudyante ang huling talata, simula sa "Tinawag ka." Paalala: Ipaliwanag sa mga estudyante na ang manwal nila para sa kursong ito ay ang Mangaral ng Aking Ebanghelyo. Hikayatin silang magdala ng print o electronic copy ng Mangaral ng Aking Ebanghelyo sa klase linggu-linggo. Maaari ka ring kumuha ng mga kopya ng mga polyeto ng Mangaral ng Aking Ebanghelyo na gagamitin sa mga practice activity na nakabalangkas sa manwal ng guro. Bilang isang klase, talakayin ang sumusunod na mga tanong: Ayon sa talatang ito, ano ang dapat gawin ng isang tao para mapalapit sa Tagapagligtas? Ayon sa talatang ito, ano ang ginagawa ng isang missionary para matulungan ang iba na lumapit kay Jesucristo? Bigyan ang bawat estudyante ng kopya ng handout na "Ang Ating Layunin Bilang Missionary." Ang handout ay naglalaman ng isang bahagi ng mensaheng ibinigay ni Elder D. Todd Christofferson ng Korum ng Labindalawang Apostol. Ayusin ang mga estudyante sa maliliit na grupo, o anyayahan silang bumuo ng sarili nilang grupo. Ipabasa nang malakas ang handout sa mga grupo at talakayin ang mga tanong sa dulo. Matapos mabigyan ng sapat na panahon ang mga estudyante na pag-aralan at talakayin ang mensahe ni Elder Christofferson, ipabahagi sa ilang estudyante ang kanilang mga sagot sa mga tanong sa talakayan. Pagkatapos ay itanong ang mga sumusunod: Paano ka makapagsisimulang magtuon sa missionary purpose statement? (Ang mga sagot ay maaaring kabilangan ng alinman sa mga sumusunod: maaaring piliin ng mga estudyante na isaulo ito, maaari nila itong isulat at ilagay kung saan nila ito makikita araw-araw, maaari nilang ipagdasal na mas maunawaan ito, o maaari silang maghanap ng partikular na mga bahagi ng layuning ito bilang bahagi ng kanilang pag-aaral ng mga banal na kasulatan.) Ipabasa nang malakas sa isang estudyante ang sumusunod na sipi mula kay Elder Dallin H. Oaks ng Korum ng Labindalawang Apostol: "Hindi tayo nangangaral at nagtuturo para 'dalhin ang mga tao sa Simbahan' o para dagdagan ang mga miyembro ng Simbahan. Hindi tayo nangangaral at nagtuturo para lamang hikayatin ang mga tao na pagbutihin ang kanilang pamumuhay. ... Iniimbitahan natin ang lahat na lumapit kay Cristo sa pamamagitan ng pagsisisi at binyag at kumpirmasyon para mabuksan ang mga pintuan ng kahariang selestiyal sa mga anak ng Diyos [tingnan sa D at T 76: 51-52]. Walang ibang makagagawa nito" ("The Purpose of Missionary Work," missionary satellite broadcast, Abr. 1995). Bakit mahalagang tandaan na ang pangangaral ng ebanghelyo ay tungkol sa isang bagay na mas dakila kaysa pagtulong lamang sa isang tao na maging miyembro ng Simbahan? (Tingnan din sa 3 Nephi 11:33-34.) Ano ang nasa isipan mo kapag inisip mo na tutulong kang "mabuksan ang mga pintuan ng kahariang selestiyal" sa mga tinuturuan mo? 2
Ipaisip sa mga estudyante kung paano nila maipamumuhay ang layunin ng missionary, at kung ang mga personal na layon nila sa pagmimisyon ay tumutugma sa missionary purpose statement na matatagpuan sa Mangaral ng Aking Ebanghelyo. Sabihin sa mga estudyante na sumandaling isulat sa isang pirasong papel o sa isang study journal ang partikular na mga hakbang na maaari nilang gawin para mas umayon ang mga dahilan nila sa pagmimisyon sa purpose statement na ito. Paalala: Ang study journal ay maaaring isang bound journal, isang notebook, o mga pahinang naka- binder. Maaari ding gamitin ng mga estudyante ang notes and journal tool sa LDS.org o isang note- taking app sa electronic device. Dapat gamitin ng mga estudyante ang kanilang study journal para magsulat ng mga tala at mga pahiwatig habang nagtuturo at nag-aaral nang personal. Pagtuturo ng Doktrina ni Cristo Ipaliwanag sa klase na ipinahayag ng Tagapagligtas na ang isa sa mga pangunahing layunin ng Aklat ni Mormon ay "[dalhin] sa liwanag ang aking ebanghelyo [at] ang mga tunay na paksa ng aking doktrina" (D at T 10:62). Kabilang sa doktrina ni Cristo ang utos na ang buong sangkatauhan ay maniwala na si Jesucristo ang Panginoon at Tagapagligtas, magsisi sa kasalanan, magpabinyag, at tanggapin ang Espiritu (tingnan sa 3 Nephi 11:32). Isulat sa pisara ang mga sumusunod: 2 Nephi 31:2, 10-21 3 Nephi 11:31-41 3 Nephi 27:13-21 Hatiin ang klase sa tatlong grupo. Ipaaral sa unang grupo ang 2 Nephi 31:2, 10-21; ipaaral sa pangalawang grupo ang 3 Nephi 11:31-41; at ipaaral sa pangatlong grupo ang 3 Nephi 27:13-22. Ipabasa sa bawat grupo ang kanilang mga talata at ipatukoy kung ano ang kailangang gawin ng mga taong naghahangad na sundin si Jesucristo. Maaari mong hikayatin ang mga estudyante na i-highlight o markahan sa kanilang mga banal na kasulatan ang partikular na mga katotohanan tungkol sa doktrina at ebanghelyo ni Jesucristo. Matapos mabigyan ng ilang minuto ang mga estudyante na rebyuhin ang mga talatang ito, ipalista sa kanila sa ilalim ng bawat reperensyang nasa pisara ang partikular na mga hakbang na kailangang gawin ng mga alagad ni Jesucristo. Pagkatapos ay itanong ang katulad ng mga sumusunod: Kung may magtanong sa iyo kung naniniwala ang mga Mormon kay Jesucristo, paano makakatulong sa iyo ang tatlong talatang ito sa banal na kasulatan para masagot ang tanong na ito? Sa sarili mong mga salita, paano mo ipaliliwanag ang doktrina o ebanghelyo ni Jesucristo sa isang taong hindi alam kung ano iyon? Maaari kang tanungin ng ilang tao kung bakit nangangaral ang mga missionary sa mga taong naniniwala na kay Jesucristo. Paano nakakatulong ang doktrina ni Cristo, ayon sa nakabalangkas sa mga talatang ito sa pisara, na sagutin ang tanong na iyan? Kapag tumugon ang mga estudyante, tiyakin na nauunawaan nila na ang doktrina ni Cristo ay binubuo ng (1) nagawa ni Jesucristo at patuloy na ginagawa para mapalapit tayo sa Ama (tingnan sa Alma 33:22; D at T 76:40-42) at ng (2) kailangan nating gawin para matamo ang mga pagpapala ng Pagbabayad-sala ni Jesucristo, pati na ang pagkakaroon ng pananampalataya, pagsisisi, pagpapabinyag, pagtanggap ng kaloob na Espiritu Santo, at pagtitiis hanggang wakas (tingnan sa 3 Nephi 27:16-21). LESSON 1: ANG LAYUNIN NG MISSIONARY Pagsasabuhay. Dapat bigyan ng mga guro ng oras ang mga estudyante sa klase na pag-isipan, pagbulayan, o isulat ang partikular na mga hakbang na maaari nilang gawin para maipamuhay ang mga alituntunin. Dapat hikayatin ng mga guro ang mga estudyante na humingi ng patnubay at direksyon mula sa Panginoon sa paghahangad nilang malaman kung paano ipamuhay nang personal ang mga alituntunin. 3
LESSON 1: ANG LAYUNIN NG MISSIONARY Ibalik ang pansin ng mga estudyante sa missionary purpose statement na nasa pisara at itanong: Paano nauugnay ang doktrina ni Cristo sa layunin ng gawaing misyonero? Habang tinatalakay ng mga estudyante ang tanong na ito, malamang na ipahayag nila ang sumusunod na katotohanan: Isinasakatuparan ng mga missionary ang kanilang layunin sa pagtulong sa mga investigator na tanggapin ang doktrina ni Cristo, magkaroon ng pananampalataya, magsisi, magpabinyag, matanggap ang kaloob na Espiritu Santo, at manatiling tapat hanggang wakas. Para mapalalim ang pag-unawa ng mga estudyante na kailangang kumilos ang mga investigator ayon sa doktrina ni Cristo na tanggapin ang ipinanumbalik na ebanghelyo, ipabuklat sa mga estudyante ang pahina 6 sa Mangaral ng Aking Ebanghelyo, at ipabasa nang malakas sa isang estudyante ang unang dalawang talata sa bahaging pinamagatang "Ang Ebanghelyo ni Jesucristo." Pagkatapos ay magtanong gaya ng mga sumusunod para malaman ng iyong mga estudyante kung bakit mahalagang kumilos ang mga investigator nang may pananampalataya: Anong katibayan ang maaaring hanapin ng isang missionary para malaman kung ang isang investigator ay nananampalataya kay Jesucristo at sa Kanyang Pagbabayad-sala, nagsisisi, at naghahandang tanggapin ang tipan ng binyag? Matapos sumagot ang mga estudyante, ipaliwanag na kadalasan ay nag-aalala ang mga missionary kung ano ang tamang sabihin at gawin. Gayunman, mas mahalaga kaysa sa sinasabi at ginagawa ng mga missionary ay ang pagkilos ng mga investigator nang may pananampalataya sa itinuturo sa kanila. Ang isa sa mga pinakamahalagang kasanayang maaaring taglayin ng isang missionary ay ang mahiwatigan sa pamamagitan ng Espiritu kung ang isang investigator ay talagang kumikilos nang may pananampalataya at nagbabagumbuhay. Anong katibayan ang maaaring hanapin ng isang missionary para malaman kung nadarama ng isang investigator ang Espiritu Santo habang nagle-lesson? Ano ang magagawa ng mga magiging missionary para mas maunawaan at maipamuhay ang doktrina ni Cristo? (Ang mga sagot ay maaaring kabilangan ng alinman sa mga sumusunod: manalangin nang may pananampalataya para mas makaunawa pa, pag-aralan sa mga banal na kasulatan ang partikular na mga aspeto ng doktrina ni Cristo tulad ng Pagbabayad-sala ni Jesucristo at mga pangunahing alituntunin at ordenansa ng ebanghelyo, kausapin ang iba tungkol sa nagawa nila para lumago ang kanilang pananampalataya kay Jesucristo, pag-aralan ang mga panalangin sa sakramento para mas maunawaan ang mga tipan sa binyag, at iba pa.) Ipalabas ang video na "The Purpose of MIssionary Work: Robles Family" (9:19), at sabihin sa mga miyembro ng klase na isulat kung ano ang ginawa ng mga missionary para matulungan ang pamilya Robles na lumapit kay Cristo. Matapos ipalabas ang video, magtanong tulad ng mga sumusunod para matulungan ang mga estudyante na ipaliwanag kung ano ang ginawa ng mga missionary para maisakatuparan ang kanilang layunin: Ano ang ginawa ng mga missionary na ito para mapalago ang pananampalataya ng pamilya Robles? (Ang mga sagot ay maaaring kabilangan ng mga sumusunod: hinikayat nila silang ipagdasal ang Aklat ni Mormon, sinagot ang kanilang mga tanong, itinuro sa kanila kung bakit mahalagang sundin ang mga kautusan, 4
pinapangako silang sundin ang mga kautusan, tinulungan silang tanggapin ang ordenansa ng binyag, tiniyak na tinutulungan sila ng ward sa kanilang buhay, at itinuon sila sa templo.) Bakit mahahalagang aspeto kapwa ang pagtuturo sa mga investigator at pag-anyaya sa kanila na lumapit kay Cristo sa ginagawa ng mga missionary? Anong katibayan ang nakita ninyo na lumago ang pananampalataya ng mga miyembro ng pamilya Robles at na nadama nila na mas nakaayon sila sa Espiritu ni Cristo? Bigyan ng ilang minuto ang mga estudyante mo para pag-aralan ang bahaging pinamagatang "Pagtulong sa Iba na Gumawa ng mga Pangako: Ang Daan tungo sa Pananampalataya at Pagsisisi" sa Mangaral ng Aking Ebanghelyo, pahina 9. Pagkatapos ay atasan ang mga estudyante na magpares-pares at maghalinhinan sa pagbabahagi ng nadarama nila tungkol sa pag-anyaya sa iba na tumupad sa mga pangako. Ano ang kanilang mga pinangangambahan at ipinag-aalala? Ano ang nakakatulong sa kanila na magkaroon ng tiwala sa sarili na kakayanin nilang gawin ito? Pagkatapos ay itanong ang mga sumusunod: Paano makakatulong sa iyo ang pag-unawa sa doktrina ni Cristo na anyayahan ang mga investigator na gumawa ng mga pangako? Bakit sinabi ni Elder Jeffrey R. Holland na ang isang missionary ay dapat "maging napakalungkot" kapag hindi tumupad ang mga tao sa pangakong basahin o ipagdasal ang Aklat ni Mormon? Ipawari sa klase kung ano kaya ang pakiramdam ng tumulong sa mga tao na gumawa ng mga pagbabago at magpabinyag. Itanong kung sino sa kanila ang nakatulong na sa isang kaibigan o kapamilya na lumapit kay Cristo, at anyayahan silang ibahagi kung ano ang pakiramdam ng makatulong sa prosesong iyan. Ang Pinakamahalagang Tungkulin Talakayin kung paano nagkaroon ng awtoridad ang mga missionary na ituro ang ebanghelyo sa mga anak ng Ama sa Langit at tulungan silang tanggapin ang mga ordenansang magtutulot sa kanila na matamasa ang mga pagpapala ng Pagbabayad- sala. Idispley ang sumusunod na mga pahayag, at hilingin sa isang estudyante na basahin nang malakas ang mga ito sa klase: "Matapos masabi ang lahat, ang pinakadakila at pinakamahalagang tungkulin ay ipangaral ang Ebanghelyo" (Joseph Smith, sinipi sa Mangaral ng Aking Ebanghelyo, 13). "Ang pagtuturo ng ebanghelyo ay mas mahalaga kaysa iba pang mabubuting gawa. Kayo ay nasa pinakadakilang gawain sa mundo, at walang anumang bagay sa mundong ito na maihahambing dito. Balewala ang pagtatayo ng mga bahay at tulay. Balewala ang pagbubuo ng mga mundo kumpara sa buhay na binubuo ninyo. Ang pagliligtas ng mortal na buhay ng mga tao ay hindi mahalaga kumpara sa ginagawa ninyo. Maaari kayong lumabas dito at magpunta sa isa sa mga sementeryong ito at magpabangon ng patay, maging ng isang libo o sampung libo sa kanila, at hindi pa rin ito maikukumpara sa ginagawa ninyo kapag nagliligtas kayo ng mga tao" (The Teachings of Spencer W. Kimball [1982], 547). LESSON 1: ANG LAYUNIN NG MISSIONARY 5
LESSON 1: ANG LAYUNIN NG MISSIONARY Tanungin ang mga estudyante mo kung gustong sabihin ng ilan sa kanila ang kanilang palagay kung bakit ang pangangaral ng ebanghelyo ang pinakamahalaga nating tungkulin. Tiyakin na nauunawaan ng mga estudyante na sa pangangaral ng ebanghelyo, tinutulungan natin ang iba na matamo ang mga pagpapala ng Pagbabayad-sala. Ipabasa nang malakas sa isang estudyante ang Doktrina at mga Tipan 18:10, 15-16 habang sumasabay sa pagbasa ang klase, na hinahanap ang mga pagpapalang dumarating sa mga nangangaral ng ebanghelyo at sa mga tumatanggap sa ebanghelyo. Pagkatapos ay itanong: Ano ang ilan sa mga pagpapalang dumarating sa mga nangangaral ng ebanghelyo at sa mga tinuturuan ng ebanghelyo? Ipaliwanag na ang gawaing misyonero ay maaari ring maging mahirap. Ipabasa sa isang estudyante ang sumusunod na sipi mula kay Elder Jeffrey R. Holland ng Korum ng Labindalawang Apostol: "Naniniwala ako na hindi madali ang gawaing misyonero dahil hindi mumurahing karanasan ang kaligtasan. Hindi kailanman naging madali ang kaligtasan. Tayo ang Simbahan ni Jesucristo, ito ang totoo, at Siya ang ating Dakilang Walang-hanggang Pinuno. Paano natin mapaniniwalaang magiging madali para sa atin ito samantalang hindi ito kailanman naging madali para sa Kanya? Palagay ko ay kailangang danasin ng mga misyonero at pinuno ng misyon kahit ilang sandali man lamang ang Getsemani. Kailangang dumanas ng hirap at pasakit ang mga misyonero at pinuno ng misyon tulad ng dinanas ng Tagapagligtas paakyat sa Kalbaryo. "... Naniniwala ako na upang malaman ng mga misyonero at mga nagsisiyasat ang katotohanan, kaligtasan, at maunawaan ang halagang ibinayad dito, kailangan nilang magbayad ng bahagi ng katumbas na halaga nito" ("Gawaing Misyonero at Pagbabayad-sala," Liahona, Okt. 2001, 31-32). Paano makakatulong sa inyo ang pananaw na ito tungkol sa gawaing misyonero kapag dumaranas kayo ng mga hamon bilang missionary? Sa pagtatapos mo ng klase, isiping bigyan ng ilang minuto ang mga estudyante para isulat ang natutuhan nila tungkol sa kaugnayan ng gawaing misyonero sa doktrina ni Cristo. Hikayatin ang mga estudyante na magtakda ng mithiin na maaari nilang gawin para mas maunawaan ang doktrina ni Jesucristo habang naghahanda sila para sa kanilang misyon. Tanungin ang mga estudyante kung gustong magpatotoo ng sinuman sa kanila sa klase. Magpatotoo na kung matututo at kikilos ang mga estudyante ayon sa doktrina ni Cristo, magtatagumpay sila bilang missionary. Mga Paanyayang Kumilos Paalala: Bawat lesson ay may iminungkahing mga aktibidad na dinisenyo upang tulungan ang mga estudyante na maging mas handang maglingkod sa misyon. Maraming iba't ibang paraan sa pag- aatas o pagmumungkahi ng mga aktibidad na ito. Halimbawa, maaari kang mamahagi ng isang handout sa oras ng unang klase na may listahan ng rekomendadong mga aktibidad para sa bawat linggo ng semestre. Maisusulat mo rin ang lingguhang listahan ng mga aktibidad sa pisara, o kung maaari ay padalhan mo ng text o email message ang mga estudyante mo linggu-linggo tungkol sa mga aktibidad na ito. Ipaliwanag sa mga estudyante na ang epektibong paghahanda para sa full-time mission ay nangangailangan ng pagsisikap sa labas ng klase. Samakatwid, sa pagtatapos ng bawat lesson, magbibigay ka ng iminungkahing mga aktibidad na dinisenyo upang tulungan silang maging mas handang maglingkod sa misyon. Upang 6
matulungan ang mga estudyante na simulan na ngayong makibahagi sa gawain ng Panginoon, hamunin silang gawin ang isa o mahigit pa sa mga sumusunod: Gamit ang social media, ibahagi sa iba kung bakit ka sabik na maglingkod sa misyon at ano ang ginagawa mo para makapaghanda. Panoorin ang ilan sa mga video na matatagpuan sa bahaging Hastening the Work of Salvation ng LDS.org at isulat sa isang study journal ang damdamin mo kapag inisip mo ang pagkakataon mong makibahagi sa gawain ng kaligtasan. Anyayahan mong sumama sa iyo ang isang kaibigan sa pagdalo sa klaseng ito sa paghahanda ng mga missionary. (Maaari mong ipaabot ang paanyayang ito sa mga estudyante sa pagtatapos ng bawat klase.) Hikayatin ang isang di-miyembro o di-gaanong aktibong miyembro na magpaturo ng mga missionary lesson. LESSON 1: ANG LAYUNIN NG MISSIONARY 7
Ang Ating Layunin Bilang Missionary Elder D. Todd Christofferson Seminar para sa mga Bagong Mission President, 2008 . N A A L A K A N Y A N A T A P A R A K G N T A H A L Isipin ang ilang halimbawa ng kaibhan sa pagitan ng nangya- yari kapag nakasentro ang gawaing misyonero sa layunin ng missionary at sa maaaring mangyari kapag nakatuon lamang ito sa mga aktibidad ng missionary: (1) Kung ang mga missionary ay kumikilos ayon sa layunin, tinuturuan nila ang mga tao sa paraan na tunay na nauuna- waan ng mga ito ang ebanghelyo at kung bakit at paano sila nararapat magsisi. Kung hindi sa layunin nakatuon ang mga missionary, maaaring magturo lang sila para maabot ang partikular na bilang ng mga lesson na itinuturo sa bawat linggo. Sa gayon, sisikapin nilang tapusin ang lesson sa halip na talagang makinig at tumugon sa nasa puso't isipan ng investigator. Magbabahagi sila ng impormasyon sa halip na mag- alok ng kaligtasan, at lubhang magkaiba ang dalawang karanasang iyon para sa isang investigator (at para sa isang missionary). (2) Ang mga missionary na nakakalimot sa kanilang layunin ay maaaring "buksan ang kanilang bibig" at makibahagi sa paghahanap ng mga aktibidad para punuin ang teaching pool ng partikular na bilang ng mga tao nang hindi hinahangad at pinakikinggan ang Espiritu para malaman kung sino ang nakadarama sa Espiritu habang nagsasalita sila. Ang pagha- hanap ay matutuon lamang sa dami ng matuturan nang hindi iniisip ang potensyal na makapagpabago ng buhay. (3) Kung wala ang layunin sa isipan ng missionary, ang daily planner ay malamang na magsilbi na schedule at appoint- ment calendar lamang. Gayunman, kung pakakaisipin ang layunin, ang planner ay magiging kasangkapan sa pagtiyak na ang mga bagay na kailangang mangyari para magkaroon ng bunga, ibig sabihin, ang pagbabagumbuhay at pagpapabin- yag, ay talagang natukoy, naalala, at pinapangyari sa bawat in- vestigator. Kung hindi, malamang na mahulog ang missionary sa bitag ng pag- iisip na ang sukatan ng kanyang tagumpay ay nasa pagiging abala. (4) Ang missionary na seryoso sa kanyang layunin ay aasamin sa araw- araw ang pagkakataong magpakabusog sa salita ng Diyos dahil ang pag- aaral niya ay magiging makabuluhan. Maghahanap siya ng mga sagot sa taos- pusong mga tanong ng kanyang mga investigator, gayundin sa sarili niyang mga tanong. Hahangarin niya ang patnubay kung paano turuan at akayin ang mga investigator sa landas ng pagsisisi. Kung wala ang ganitong layunin, malamang na di- gaanong maging masigasig ang missionary sa pag- aaral nang sarilinan at nang kasama ang kanyang kompanyon. Kahit mag- ukol siya ng oras, hindi ito mag- aalab na kalaunan ay maaaring lalong magpasigla sa kanyang pagtuturo nang may diwa ng pag- hahayag at propesiya. (Tingnan sa Alma 17:2-3; 43:2; D at T 11:21, 25-26.) (5) Maaaring isipin ng isang missionary na anyayahan ang mga tao na dumalo sa Simbahan dahil naniniwala siya na iyon ang dapat gawin ng mga missionary. Gayunman, kapag nag- aalab sa kanyang puso ang layunin ng missionary, nauunawaan ng missionary na ang pakikibahagi sa Simba- han ay mahalaga para lalong hangarin ng investigator na magpabinyag at magkaroon ng pundasyon para makapagtiis hanggang sa wakas sa tipan ng ebanghelyo. Nasasaisip ang pangunahing layuning iyon, ang paanyayang dumalo sa Simbahan ay magkakaroon ng higit na kahalagahan, ang paliwanag tungkol sa kahalagahan ng pagsamba sa araw ng Sabbath at kung ano ang aasahan sa serbisyo ng mga LDS sa araw ng Linggo ay mag- iiba, ang diwang kalakip ng mga salita ng mga missionary ay magkakaroon ng kapangyari- hang manghikayat na hindi mangyayari kung hindi natin iyon iisipin. Huwag sana ninyong balewalain ang unang kabanata ng Mangaral ng Aking Ebanghelyo at ang tanong doon na: "Ano ang layunin ko bilang misyonero?" Kapag naisaloob na ng mga missionary ang layuning magdala ng mga tao kay Cristo sa pamamagitan ng mga alituntunin at ordenansa ng ipina- numbalik na ebanghelyo, mauunawaan nila na ang gawaing misyonero ay hindi isang programa, ito ay isang layunin - ang layunin ng Ama, ng Anak, at ng Banal na Espiritu. Mau- unawaan nila na hindi sila mga salesman o technician kundi sila ay binigyang- karapatan ng langit at itinalagang mga guro ng kabutihan. Mauunawaan nila na hindi matatanggap ng daigdig ang biyaya at kaligtasang hatid ng pagbabayad- sala kung hindi sa pamamagitan nila at ng Simbahang kanilang kinakatawan, Ang Simbahan ni Jesucristo ng mga Banal sa mga Huling Araw. Mauunawaan nila kung ano sila at tungkol saan ang gawaing ito, at magiging abala sila sa gawain ng kanilang Ama. Tulad ng mga anak ni Mosias, sila ay mag- tuturo "nang may kapangyarihan at karapatan ng Diyos" (Alma 17:3). . C N , E V R E S E R L A U T C E L L E T N G N 6 1 0 2 ©
Mga Tanong sa Talakayan 1. Paano malalaman ng isang missionary kung ang kanyang ikinikilos ay ginagabayan ng layunin ng missionary? 2. Paano maaapektuhan ng pagtutuon sa layunin ng gawaing misyonero ang pagganap mo bilang missionary araw- araw? 3. Paano naipapaunawa sa iyo ng huling talata ang kawalang- hanggan ng gagawin mo bilang missionary?
2 Ang Pangangailangan Natin sa Pagbabayad-sala Pambungad Ang Pagbabayad-sala ni Jesucristo ang pinakamahalaga sa plano ng kaligtasan ng Diyos. Sa pamamagitan ng Kanyang Pagbabayad- sala, isinakatuparan ni Jesucristo ang mga layunin ng Kanyang Ama sa pagtubos sa atin mula sa espirituwal at pisikal na kamatayan, pagtugon sa mga hinihingi ng katarungan, at paglilinis sa atin mula sa sari-sarili nating mga kasalanan kung tayo ay magsisisi. Pinapanatag din tayo ng Tagapagligtas sa ating mga kahinaan, binibigyan tayo ng lakas na maisagawa ang mga bagay na hindi natin kayang gawing mag-isa, at binibigyan tayo ng pag- asa na makakabalik tayo sa piling Niya at ng Ama sa Langit. Ang mga full-time missionary ay nakikibahagi sa gawain ng kaligtasan sa pagtulong sa iba na malaman kung paano matatamo ang mga pagpapala ng Pagbabayad-sala sa pamamagitan ng pagsampalataya kay Jesucristo, pagsisisi, pagpapabinyag, pagpapakumpirma, at pagtitiis hanggang wakas. Paunang Paghahanda • Pag-aralan ang mga sumusunod para mas maunawaan kung bakit natin kailangan ang Pagbabayad-sala: Mga Taga Roma 3:23; 2 Nephi 9:6-10; at Alma 42:9-14. Pag-aralan ang mga sumusunod para makita ang ilan sa mga pagpapalang makakamtan sa pamamagitan ng Pagbabayad-sala: Mosias 3:19; 4:3; 24:12-15; at Alma 5:12-13; 7:11-13. Pag-aralan ang Elder Jeffrey R. Holland, "Gawaing Misyonero at Pagbabayad-sala," Liahona, Okt. 2001, 26-32. Pag-aralan ang Mangaral ng Aking Ebanghelyo, mga pahina 56-57 at 66-67. Maghandang ipalabas ang video na He Lives! All Glory to His Name!" (2:51; clip mula sa mensahe ni Elder Richard G. Scott, Ensign o Liahona, Mayo 2010, 75-78), na makukuha sa lds.org/media-library. 8
LESSON 2: ANG PANGANGAILANGAN NATIN SA PAGBABAYAD-SALA Mga Mungkahi sa Pagtuturo Bakit Natin Kailangan ang Pagbabayad-sala Paglinang ng Magsimula sa pagtatanong sa mga estudyante ng mga sumusunod: kapaligirang may Paano nauunawaan ng mga tao na kailangan nila ang Pagbabayad-sala ni Jesucristo sa kanilang buhay? Susunod, idispley ang sumusunod na pahayag: "Tulad ng pag-ayaw ng tao sa pagkain kung hindi siya gutom, gayon din naman na hindi niya hahangaring maligtas kay Cristo hangga't hindi niya alam kung bakit niya kailangan si Cristo. "Walang sinumang sapat at wasto ang kaalaman sa kung bakit kailangan niya si Cristo hangga't hindi niya nauunawaan at tinatanggap ang doktrina ng Pagkahulog at ang epekto nito sa [buong] sangkatauhan" (Pangulong Ezra Taft Benson, A Witness and a Warning [1988], 33). Pagkatapos ay itanong: Ano ang tinutukoy natin kapag pinag-uusapan natin ang Pagkahulog ni Adan? Idispley ang sumusunod na sipi at ipabasa ito nang malakas sa isang estudyante sa klase: "Dahil sina Adan at Eva ... ay kumain ng bunga ng puno ng kaalaman tungkol sa mabuti at masama, pinalayas sila mula sa harapan ng Panginoon (tingnan sa D at T 29:40-41). Sa madaling salita, dumanas sila ng espirituwal na kamatayan. Naging mortal din sila - na daranas ng pisikal na kamatayan. Ang espirituwal at pisikal na kamatayang ito ay tinatawag na Pagkahulog. ... pagmamahalan at paggalang. Pagpasok ng mga estudyante sa klase, batiin sila sa pangalan, sabihin sa kanila na masaya kang makita sila, pasalamatan sila sa pagdalo, o magtanong tungkol sa kanilang pamilya, trabaho, o paaralan. Ang mga estudyante na nadaramang sila ay mahal, pinagkakatiwalaan, at pinahahalagahan ng kanilang guro at ng iba pang mga estudyante ay malamang na mas handang pumasok sa klase, mas tanggap ang impluwensya ng Espiritu, at mas malaki ang hangaring makibahagi. "Bilang mga inapo nina Adan at Eva, mamanahin natin ang nahulog na kalagayan sa mortalidad (tingnan sa Alma 42:5-9, 14). Tayo ay nahiwalay mula sa presensya ng Panginoon at daranas ng pisikal na kamatayan. Nalagay rin tayo sa kalagayan ng oposisyon, kung saan susubukin tayo ng mga hirap ng buhay at mga tukso ng kaaway (tingnan sa 2 Nephi 2:11-14; D at T 29:39; Moises 6:48-49)" (Tapat sa Pananampalataya [2006], 137-38). Tulungan ang mga estudyante na tukuyin ang mga doktrinang itinuturo sa siping ito sa pagtatanong ng: Paano naaapektuhan ng Pagkahulog ni Adan ang bawat isa sa atin bilang mga inapo nina Adan at Eva? (Katulad nina Adan at Eva, tayo man ay daranas ng pisikal at espirituwal na kamatayan. Nabubuhay tayo sa isang makasalanang mundo at daranas tayo ng mga hirap ng buhay at mga tukso ng kaaway. Tayo ay nahiwalay mula sa harapan ng Ama at kailangan natin ang tulong ng Tagapagligtas para tayo ay makabalik sa Kanya.) Isulat sa pisara ang sumusunod na mga scripture reference, at bigyan ng ilang minuto ang mga estudyante para pag-aralan ang mga ito: Mga Taga Roma 3:23 2 Nephi 9:6-10 Alma 42:9-11, 14 9
LESSON 2: ANG PANGANGAILANGAN NATIN SA PAGBABAYAD-SALA Habang nag-aaral sila, hikayatin ang mga estudyante na hanapin kung paano naaapektuhan ng Pagkahulog nina Adan at Eva ang bawat isa sa atin. Pagpapaliwanag sa doktrina. Isa sa mga kasanayang kailangan ng lahat ng missionary ay ang kakayahang unawain ang mga doktrinang itinuturo nila at ipaliwanag ang mga ito sa simpleng mga kataga. Madaragdagan mo ang kakayahan ng iyong mga estudyante na gawin ito sa pamamagitan ng regular na paghiling sa kanila na ipaliwanag ang doktrina at pagtatanong kung bakit mahalaga sa kanila at sa mga investigator na maunawaan ito. Paano ipinaliliwanag ng mga talatang ito kung paano naaapektuhan ng Pagkahulog nina Adan at Eva ang bawat isa sa atin? (Kapag sumagot ang mga estudyante, isulat sa pisara ang kanilang mga sagot. Bagama't maaaring magkakaiba ang kanilang mga sagot, maaaring kagaya ito ng mga sumusunod: Tayong lahat ay nagkakasala at nagiging marumi sa paningin ng Diyos; dahil nagkakasala tayo, nahiwalay tayo mula sa harapan ng Diyos; daranas tayo ng pisikal na kamatayan; nabubuhay tayo sa isang makasalanang mundo at kailangan nating daigin ang "likas na tao" [Mosias 3:19].) Tanungin ang mga estudyante kung ano ang mga tanong nila tungkol sa mga doktrina at katagang natukoy nila. Hayaang magkaroon ng talakayan sa klase para masaliksik ang mga tanong na ito. Pagkatapos ay itanong: Paano nakakatulong ang mga talatang ito na ipaliwanag kung bakit kailangan nating lahat si Jesucristo? Ang Pagbabayad-sala ni Jesucristo ay tinutubos tayo mula sa Pagkahulog ni Adan at mula sa sarili nating mga pagsuway. Ipaliwanag na bilang bahagi ng maawaing plano ng Diyos, tinutulutan tayo ng Pagbabayad-sala ni Jesucristo na matakasan ang mga "halimaw" ng kamatayan at impiyerno (tingnan sa 2 Nephi 9:10), ibig sabihin ay ang pisikal at espirituwal na kamatayan. Lahat tayo ay mabubuhay na mag-uli. Sa pamamagitan ng Pagbabayad- sala ni Jesucristo, maaari tayong malinis nang husto sa ating mga kasalanan kapag tayo ay nagsisi. Kung wala si Jesucristo, hindi lang tayo masasawi, kundi mapapailalim tayo sa diyablo sa buong kawalang-hanggan. Magbahagi ng maikling patotoo tungkol sa karunungan at awa ng plano ng Diyos. Tiyakin sa mga estudyante na lahat ng bunga ng Pagkahulog ay maaaring madaig sa pamamagitan ng Pagbabayad-sala ni Jesucristo. Ang Kahalagahan ng Pagtuturo ng Pagbabayad-sala Isiping basahin o ipalabas ang video clip ng sumusunod na pahayag mula kay Elder Richard G. Scott ng Korum ng Labindalawang Apostol. Itanong sa mga estudyante kung bakit mahalagang pag-ibayuhin natin ang ating pag-unawa sa Pagbabayad-sala. "Habang ginugunita ninyo ang Pagkabuhay na Mag-uli at halagang ipinalit at kaloob na ibinigay sa pamamagitan ng Pagbabayad-sala, pag-isipan kung ano ang itinuturo ng mga banal na kasulatan tungkol sa mga sagradong pangyayaring iyon. Ang personal na patotoo ninyo tungkol sa katotohanan ay lalakas. Dapat ay higit pa ito sa mga alituntuning isinasaulo ninyo. Dapat ay maging bahagi ito ng inyong pagkatao bilang isang makapangyarihang proteksyon laban sa nag-iibayong pagkasuklam na humahawa sa ating mundo. ... "Kung hindi sa Pagbabayad-sala, hindi ganap na maisasakatuparan ang plano ng kaligayahan ng Ama sa Langit. Ang Pagbabayad-sala ay nagbibigay ng pagkakataon sa lahat na madaig ang mga bunga ng mga pagkakamaling nagawa natin sa buhay. Kapag sinunod natin ang isang batas, tumatanggap tayo ng isang pagpapala. Kapag sinuway natin ang isang batas, wala nang natitira mula sa dating pagsunod upang bigyang-kasiyahan ang mga hinihingi ng katarungan para sa sinuway na batas. Ang Pagbabayad-sala ng Tagapagligtas ay tinutulutan tayong pagsisihan ang anumang pagsuway upang maiwasan natin ang mga parusang ipapataw ng katarungang iyon. 10
LESSON 2: ANG PANGANGAILANGAN NATIN SA PAGBABAYAD-SALA "Ang pagpipitagan at pasasalamat ko para sa Pagbabayad-sala ng Banal ng Israel, ang Prinsipe ng Kapayapaan at ating Manunubos, ay patuloy na lumalago habang sinisikap kong unawain pa itong lalo. Alam ko na walang mortal na isipang sapat na makapaglalarawan, ni hindi angkop na maipapahayag ng dila ng tao, ang buong kahalagahan ng lahat ng ginawa ni Jesucristo para sa mga anak ng ating Ama sa Langit sa pamamagitan ng Kanyang Pagbabayad-sala. Subalit mahalagang matutuhan ng bawat isa sa atin ang kaya nating matutuhan tungkol dito. Pagbabayad-sala ang mahalagang sangkap na iyon sa plano ng kaligayahan ng ating Ama sa Langit na kung wala ay hindi maisasagawa ang plano. Ang pagkaunawa ninyo sa Pagbabayad-sala at ang ideyang laan nito sa inyong buhay ay lubhang magpapaibayo sa makabuluhang paggamit ninyo ng lahat ng kaalaman, karanasan, at mga kasanayang natutuhan ninyo sa buhay. ... "Talagang kailangang palakasin ng bawat isa sa atin ang ating pag-unawa sa kahalagahan ng Pagbabayad-sala ni Jesucristo upang maging di-matitinag na pundasyon ito na mapagtatatagan ng ating buhay. ... "Ang malalim na personal na pagbubulay-bulay ng mga banal na kasulatan na nilakipan ng pagsasaliksik, taos-pusong panalangin ay magpapatibay sa inyong pag-unawa at pagpapahalaga sa Kanyang walang katumbas na Pagbabayad-sala" ("Siya'y Buhay! Luwalhati sa Kanyang Ngalan!" Ensign o Liahona, Mayo 2010, 75-77). Tulungan ang mga estudyante na suriin ang pahayag ni Elder Scott sa pagtatanong ng mga sumusunod: Anong mga bahagi ng mensahe ni Elder Scott ang nagbigay-diin sa kahalagahan ng pag-unawa sa Pagbabayad-sala? (Tiyaking matukoy ng mga estudyante ang mga pahayag na gaya ng mga sumusunod: ang pagdurusa ng Tagapagligtas "ay aapekto sa atin hindi lamang sa buhay na ito kundi sa buong kawalang-hanggan"; "lubos na isinakatuparan ng Kanyang Pagbabayad-sala ang plano ng kaligayahan ng Kanyang Ama sa Langit"; "si Jesus ang nagbabalanse sa pagitan ng katarungan at awa kung susunod tayo"; "ang Pagbabayad-sala ay nagbibigay ng pagkakataon sa lahat na madaig ang mga bunga ng mga pagkakamaling nagawa natin sa buhay"; at "ang pagkaunawa ninyo sa Pagbabayad-sala at ang ideyang laan nito sa inyong buhay ay lubhang magpapaibayo sa makabuluhang paggamit ninyo ng lahat ng kaalaman, karanasan, at mga kasanayang natutuhan ninyo sa buhay.") Sinabi ni Elder Scott na ang mga alituntunin ng Pagbabayad-sala "dapat ay higit pa ... sa mga alituntuning isinasaulo ninyo. Dapat ay maging bahagi ito ng inyong pagkatao." Paano ito mapangyayari ng isang prospective missionary? Hindi nauunawaan ng maraming kabataan ang mga pagpapala, maliban sa kapatawaran ng mga kasalanan, na dumarating sa kanilang buhay sa pamamagitan ng Pagbabayad-sala. Para mapalalim ang pag-unawa ng mga estudyante sa iba pang mga pagpapalang ito, bigyan ng ilang minuto ang klase para pag-aralan ang sumusunod na mga talata sa banal na kasulatan, na hinahanap ang mga pagpapalang dumarating sa pamamagitan ng Pagbabayad-sala ni Jesucristo: Mosias 3:19; 4:3; 24:12-15; Alma 5:12-13; 7:11-13. Pagkaraan ng sapat na panahon, hilingin sa mga estudyante na ipaliwanag ang ilan sa maraming pagpapala ng Pagbabayad-sala. Ibuod sa pisara ang kanilang mga sagot. Paalala: Bago magpatuloy, maaari kang mag-ukol ng ilang minuto para basahin at talakayin sa mga estudyante ang nakasulat sa Gabay sa mga Banal na Kasulatan tungkol sa Pagbabayad-sala. Idispley ang sumusunod na sipi at ipabasa ito nang malakas sa isang estudyante: 11
LESSON 2: ANG PANGANGAILANGAN NATIN SA PAGBABAYAD-SALA "Habang nadaragdagan ang pagkaunawa mo sa Pagbabayad-sala ni Jesucristo, madaragdagan din ang hangarin mong ibahagi ang ebanghelyo" (Mangaral ng Aking Ebanghelyo, 2). Tulungan ang mga estudyante mo na mas maunawaan ang alituntuning ito sa pagtatanong ng: Bakit nag-iibayo ang hangarin ng isang tao na ibahagi ang ebanghelyo kapag nauunawaan niya ang Pagbabayad-sala? Atasan ang mga estudyante na makipaghalinhinan sa isa pang miyembro ng klase sa pagbabasa nang malakas ng 1 Nephi 8:10-12; Enos 1:5-9; at Mosias 27:34-36 at 28:1-4. Magpahanap sa kanila ng isang pattern na matatagpuan sa mga talatang ito. Pagkaraan ng sapat na panahon, anyayahan ang ilang estudyante na ipaliwanag ang pattern na natagpuan nila. (Matapos maranasan nina Lehi, Enos, at ng mga anak ni Mosias ang mga pagpapala ng Pagbabayad-sala, nakadama sila ng hangaring ibahagi ang ebanghelyo at tulungan ang iba na matanggap ang mga pagpapala ring iyon.) Para matulungan ang mga estudyante na madama ang katotohanan at kahalagahan ng alituntuning isinulat mo sa pisara, itanong ang mga sumusunod: Kung hindi masyadong personal, ano ang mga naranasan mo sa Pagbabayad-sala na gumaganyak sa iyo na ibahagi ang ebanghelyo sa iba? Paano ka ginaganyak ng kaalaman at damdamin mo tungkol sa Pagbabayad-sala na mas mailapit ang iba kay Jesucristo? Bigyan ng ilang sandali ang mga estudyante na pagbulayan kung ang pagkaunawa nila sa Pagbabayad-sala ni Jesucristo ay bahagi ng nagganyak sa kanila na maglingkod sa misyon at kung ano ang maaari nilang gawin para mag-ibayo ang kanilang pasasalamat sa nagawa ni Jesucristo para sa kanila. Pagtulong sa mga Investigator na Tanggapin ang mga Pagpapala ng Pagbabayad-sala Sabihin sa mga estudyante mo na walang doktrina silang ituturo bilang mga missionary na mas mahalagang maunawaan at tanggapin ng mga investigator at missionary kaysa sa Pagbabayad-sala ni Jesucristo. Ipaaral sa mga estudyante ang 2 Nephi 2:6-8 at ipahanap ang itinuro ni Lehi na dapat nating gawin sa ating kaalaman tungkol sa Pagbabayad-sala. Matapos tumugon ang ilang estudyante, ipaunawa sa kanila ang pangangailangang maunawaan at tanggapin ng mga investigator ang Pagbabayad-sala sa pagdidispley at pagbabasa ng sumusunod na pahayag ni Elder Jeffrey R. Holland ng Korum ng Labindalawang Apostol: "Sa mga zone conference, na ilan sa pinakamagagandang sandali ng pagtuturo namin bilang mga General Authority sa mga kabataang elder at sister, tinanong ko ang mga missionary kung ano ang gusto nilang gawin ng mga investigator bunga ng mga [talakayan] nila rito. "'Magpabinyag!' ang sabay-sabay nilang hiyaw. "'Oo nga,' sabi ko, 'gusto natin silang magpabinyag, ngunit bago iyon ay ano?' ... "... Bihirang matukoy ng mga misyonero ang dalawang pinakapangunahing bagay na nais nating ipagawa sa mga [investigator] bago ang binyag: magkaroon ng pananampalataya sa Panginoong Jesucristo at magsisi sa kanilang mga kasalanan. Gayunpaman, 'naniniwala tayo na ang mga 12
LESSON 2: ANG PANGANGAILANGAN NATIN SA PAGBABAYAD-SALA pangunahing alituntunin at ordenansa ng Ebanghelyo ay: una, Pananampalataya sa Panginoong Jesucristo; pangalawa, Pagsisisi; [at pagkatapos] pangatlo, Pagbibinyag sa pamamagitan ng paglulubog sa tubig para sa kapatawaran ng mga kasalanan; pang-apat, Pagpapatong ng mga kamay para sa kaloob na Espiritu Santo' (S ng P 1:4; idinagdag ang pagbibigay-diin). "Ang bagong buhay ng isang nagbalik-loob ay itinatag ayon sa pananampalataya sa Panginoong Jesucristo at sa Kanyang nakatutubos na sakripisyo - isang paniniwalang Siya ay tunay na Anak ng Diyos, na buhay Siya sa sandaling ito mismo, na Siya lamang ang tanging mayhawak ng susi sa ating kaligtasan at kadakilaan. Ang paniniwalang iyan ay dapat sundan ng tunay na pagsisisi, pagsisising nagpapamalas ng ating pagnanais na maging malinis at napanibago at ganap, pagsisising nagpapahintulot sa atin na angkinin ang lubos na mga pagpapala ng Pagbabayad-sala" ("Gawaing Misyonero at Pagbabayad-sala," Liahona, Okt. 2001, 26-28). Pagkatapos ay itanong: Ano ang kailangang gawin ng isang investigator para makamtan ang lubos na mga pagpapala ng Pagbabayad-sala? (Sumampalataya kay Jesucristo, magsisi, at magpabinyag.) Ipaliwanag sa mga estudyante na inilalarawan sa Doktrina at mga Tipan 20:37 ang mga kwalipikasyon para sa binyag. Ipabasa sa mga estudyante ang talata at ipahanap kung ano ang dapat gawin ng investigator bago magpabinyag. Itanong: Ano ang ilang bagay na dapat gawin ng mga investigator na nagpapakita na nagkakaroon sila ng pananampalataya kay Jesucristo? (Sila ay magpapakumbaba, magsisisi sa kanilang mga kasalanan, magpapakita ng mabubuting gawa, at iba pa.) Anong papel ang ginagampanan ng mga missionary sa pagtulong sa mga investigator na matugunan ang mga kwalipikasyon para sa binyag? Paano ito nauugnay sa layunin mo bilang missionary? (Kung kailangan, ipaalala sa mga estudyante ang mga alituntunin mula sa nakaraang lesson.) Ang mga Missionary ay Inuutusang Ituro ang Pagsisisi Sa pisara, isulat ang sumusunod na mga tanong: Ano ang pinakamahalagang bagay na magagawa ng mga missionary para madala ang mga anak ng Diyos kay Cristo? Ipabasa sa mga estudyante ang Doktrina at mga Tipan 18:11-14 at ipahanap ang sagot sa tanong na nasa pisara. Talakayin ang mga sagot ng mga estudyante sa tanong, pagkatapos ay itanong: Bakit pagsisisi ang tanging paraan para matamo ng mga anak ng Diyos ang lubos na mga pagpapala ng Pagbabayad-sala? (Tingnan sa Mosias 16:13; Alma 11:37; at Helaman 14:13.) Sa pisara, isulat ang sumusunod na sagot sa tanong na nakadispley: Ang mga missionary ay inuutusang ituro ang pagsisisi upang matamo ng mga tinuturuan nila ang lubos na mga pagpapala ng Pagbabayad-sala at masimulan nilang magbagumbuhay kay Cristo. 13
LESSON 2: ANG PANGANGAILANGAN NATIN SA PAGBABAYAD-SALA Ipaliwanag, magbahagi, at patotohanan. Ang isang basic teaching pattern na dapat matutuhan ng lahat ng missionary at maging komportable silang gawin ay ang: (1) ipaliwanag ang isang doktrina sa sarili nilang mga salita, (2) magbahagi ng isang talata sa banal na kasulatan o isang personal na karanasan na tumutulong na ipaliwanag ang doktrina, at (3) patotohanan ang kanilang nadarama tungkol sa doktrina at kung bakit ito mahalaga. Hatiin sa dalawa ang klase. Ipaaral sa kalahati ng klase ang bahaging pinamagatang "Ang Pagbabayad-sala," sa mga pahina 56-57 ng Mangaral ng Aking Ebanghelyo. Ipaaral sa isa pang kalahati ng klase ang bahaging pinamagatang "Sa Pamamagitan ni Cristo Malilinis Tayo mula sa Kasalanan," sa mga pahina 66-67 ng Mangaral ng Aking Ebanghelyo. Bigyan ng ilang minuto ang mga estudyante para basahin at maghandang ituro sa loob ng dalawang minuto ang buod ng materyal na binasa nila. Bilang bahagi ng kanilang buod, hikayatin ang mga estudyante na (1) tukuyin at ipaliwanag ang mahahalagang punto ng doktrina, (2) magbahagi ng isang personal na karanasan o banal na kasulatan na sumusuporta sa doktrina, at (3) patotohanan ang kanilang itinuturo. Ibuod sa pisara ang tatlong hakbang na ito. Pagkatapos ng sapat na panahon para makapaghanda ang mga estudyante, maaari mong ipares ang mga estudyante sa unang grupo sa isang estudyante sa kabilang grupo at maghalinhinan silang turuan ang isa't isa. Matapos magkaroon ng pagkakataong magturo ang bawat estudyante sa isa pang miyembro ng klase, maaari mong anyayahan ang isang estudyante na boluntaryong magpunta sa harapan ng klase at ituro ang kanyang buod sa klase. Pagkatapos ng paglalahad, purihin ang estudyanteng naglahad at hingan ng anumang feedback ang klase tungkol sa karanasan. Itanong kung may mga tanong sila, at pagkatapos ay itanong: Ano ang pakiramdam ng magturo at magpatotoo tungkol sa Pagbabayad-sala ni Jesucristo? Ano ang ilang bagay na natuklasan mo na maaaring makatulong sa iyo kapag itinuro mo sa mga investigator ang Pagbabayad-sala ni Jesucristo? Bakit mo inaasam na ituro ang Pagbabayad-sala ni Jesucristo sa iba? Paalala: Kung may oras pa, maaari mong gamitin ang sumusunod na ideya sa pagtuturo para tulungan ang mga estudyante na magkaroon ng higit na tiwala sa sarili na ituro ang Pagbabayad-sala ni Jesucristo. Kung hindi, magtapos sa pag-anyaya sa ilang estudyante na ibahagi ang kanilang damdamin tungkol sa Tagapagligtas at sa Kanyang Pagbabayad-sala. Paggamit ng mga Banal na Kasulatan Ipaliwanag sa mga estudyante na bilang mga missionary, maaari silang magturo nang mas mabisa kapag ginamit nila ang mga banal na kasulatan. Ipasaliksik sa kalahati ng klase ang mga talata sa banal na kasulatan sa bahaging "Pagbabayad-sala" ng Pag- aaralang mga Banal na Kasulatan sa pahina 57 ng Mangaral ng Aking Ebanghelyo. Ipasaliksik sa isa pang kalahati ng klase ang mga talata sa banal na kasulatan sa Pag- aaralang mga Banal na Kasulatan sa mga pahina 67 ng Mangaral ng Aking Ebanghelyo. Hikayatin ang mga estudyante na pumili ng isang talata tungkol sa Pagbabayad-sala ni Jesucristo na nauunawaan nila at magiging komportable silang patotohanan. Matapos bigyan ng sapat na panahong magbahagi ang mga estudyante, itanong: Paano ninyo magagamit ang talatang pinili ninyo para tulungan ang isang tao na mas maunawaan ang Pagbabayad-sala ni Jesucristo? (Hikayating sumagot ang ilang estudyante.) Sa palagay ninyo bakit mahalagang gamitin ng mga missionary ang mga banal na kasulatan kapag nagtuturo sila? Pagbuklatin ang mga estudyante sa bahaging pinamagatang "Gamitin ang mga Banal na Kasulatan" sa pahina 205 ng Mangaral ng Aking Ebanghelyo. Ipabasa sa isang estudyante ang unang talata, pati na ang apat na puntong may bullet, at pagkatapos ay sabihin sa mga miyembro ng klase na isipin kung paano tumutugma ang kanilang mga 14
LESSON 2: ANG PANGANGAILANGAN NATIN SA PAGBABAYAD-SALA ideya tungkol sa kahalagahan ng paggamit ng mga banal na kasulatan sa pahayag sa Mangaral ng Aking Ebanghelyo. Sabihin sa klase mo na pagkaraan ng ilang minuto tuturuan nila ang isa pang estudyante, gamit ang talata tungkol sa Pagbabayad-sala na pinili nila kanina. Ipaliwanag na may mga alituntunin sa Mangaral ng Aking Ebanghelyo na tutulong sa kanila habang nagtuturo sila. Ipabasa nang malakas sa isang estudyante ang subsection na pinamagatang "Ipakilala ang banal na kasulatan" sa mga pahina 205-206 ng Mangaral ng Aking Ebanghelyo. Tanungin ang mga estudyante kung may mga tanong sila tungkol sa hakbang na ito, at bigyan sila ng ilang sandali para isipin kung paano nila ipakikilala ang talatang pinili nila. Susunod, ipabasa nang malakas sa isa pang estudyante ang subsection na pinamagatang "Basahin ang talata" sa pahina 206 ng Mangaral ng Aking Ebanghelyo. Bigyan ng isang sandali ang mga estudyante na tahimik na basahin ang pinili nilang talata at tukuyin ang anumang mga salita o parirala na maaaring kailanganin nilang ipaliwanag sa isang investigator. Pagkatapos ay ipabasa nang malakas sa pangatlong estudyante ang subsection na pinamagatang "Ipamuhay ang banal na kasulatan" sa pahina 206. Muli, tanungin ang mga estudyante kung may mga tanong sila. Para matulungan ang mga estudyante na magtagumpay sa pagtuturo mula sa mga banal na kasulatan, dapat mong ipakita ang kasanayang iyon sa kanila. Isiping pumili ng isa o dalawang talata mula sa Mosias 3:7-11 at 16-19 na ituturo mo para hindi mo na magamit ang mga talatang pinili ng mga estudyante. Ipamalas nang simple at maikli ang tatlong hakbang: ipakilala, basahin, at ipamuhay ang talata. Ang pagpapamalas na ito ay makakatulong para hindi madama ng mga estudyante na mahirap gawin ang inaasahan sa kanila. Kapag tapos ka na, tanungin ang mga estudyante kung may mga tanong sila. Bigyan ng ilang minuto ang mga estudyante para maghandang ituro ang pinili nilang talata gamit ang tatlong hakbang na matatagpuan sa Mangaral ng Aking Ebanghelyo. Pagkatapos ay ipares ang bawat estudyante sa isa pang miyembro ng klase, at utusan silang turuan ang isa't isa. Kapag tapos nang magturo ang mga estudyante, tiyakin sa kanila na kapag pinag-aralan nila ang mga banal na kasulatan at ang Mangaral ng Aking Ebanghelyo, madaragdagan ang kanilang kakayahan at tiwalang ituro ang ebanghelyo. Sa pagtatapos ng lesson ngayon, itanong sa mga estudyante mo kung gusto ng sinuman sa kanila na ibahagi ang kanilang damdamin tungkol kay Jesucristo, lalo na tungkol sa Pagbabayad-sala ni Jesucristo. Mga Paanyayang Kumilos Anyayahan ang mga estudyante mo na gawin ang isa o mahigit pa sa mga sumusunod para mas maunawaan nila ang Pagbabayad-sala ni Jesucristo: Sa personal na pag-aaral mo, markahan o i-highlight ang mga talatang tumutulong sa iyo na maunawaan si Jesucristo at ang Kanyang Pagbabayad-sala. Ibahagi ang iyong patotoo tungkol sa Pagbabayad-sala sa isang tao sa bahay, sa simbahan, o online. Kung may pagkakataon, patotohanan ang Pagbabayad-sala sa isang teaching appointment na kasama ang mga full-time missionary. Mag-ukol ng oras bawat araw na pag-aralan ang Pagbabayad-sala ni Jesucristo sa mga banal na kasulatan. 15
3 Pagkatuto sa Pamamagitan ng Espiritu Pambungad Para lumago ang mga missionary sa ebanghelyo at manatili sila sa landas tungo sa buhay na walang hanggan, kailangan nilang makagawian ang pag-aaral ng ebanghelyo. Sa mga missionary training center, ang mga missionary ay nag-uukol ng ilang oras bawat araw sa pag-aaral nang mag-isa at kasama ang kanilang kompanyon. Sa mission field inaasahan silang magpatuloy sa pag- aaral ng ebanghelyo bawat araw. Kailangan silang matuto "sa pamamagitan ng pag-aaral at gayon din sa pamamagitan ng pananampalataya" (D at T 88:118) para magkaroon sila ng imbakan ng kaalaman tungkol sa ebanghelyo at mapag-ibayo nila ang kanilang sariling pagbabalik-loob. Mahalagang magkaroon ang mga missionary ng imbakang ito ng kaalaman na natamo sa pamamagitan ng pag-aaral na ginabayan ng Espiritu para makapagturo nang may kapangyarihan at maisakatuparan ang kanilang layunin. Paunang Paghahanda • Pag-aralan ang Doktrina at mga Tipan 8:2-3; 9:7-8; 11:12-17, 21-22, 26-28; at 138:1-2, 11. Pag-aralan ang Mangaral ng Aking Ebanghelyo, mga pahina 19-20, 24-27. Maglaan ng mga papel na magagamit ng mga estudyante kung wala silang study journal. Maghandang ipalabas ang video na "Advice for Studying the Scriptures" (2:07), na makukuha sa LDS.org. Ihanda ang handout na pinamagatang "Mga Kagawian sa Personal na Pag-aaral ng mga Banal na Kasulatan," na matatagpuan sa dulo ng lesson. Maghandang ipakita ang larawan nina Joseph at Hyrum Smith. Mga Mungkahi sa Pagtuturo Ang Kahalagahan ng Pag-aaral ng Ebanghelyo Magpakita sa mga estudyante ng isang larawan ni Joseph Smith at ng kanyang kapatid na si Hyrum at sabihin sa kanila na buklatin ang kanilang mga banal na kasulatan sa Doktrina at mga Tipan 11. Tulungan ang mga estudyante na unawain ang konteksto ng bahaging ito sa pagpapaliwanag na habang isinasalin ni Joseph Smith ang Aklat ni Mormon, naging lubhang interesado sa gawain ang nakatatanda niyang kapatid na si Hyrum at ginusto nitong ibahagi ang mensahe ng Panunumbalik sa iba. Para malaman ang kalooban ng Panginoon, hiniling ni Hyrum kay Joseph na humingi ng paghahayag para sa kanya. Ang sagot ng Panginoon ay nakatala sa Doktrina at mga Tipan 11. Sa maraming aspeto, ang kalagayan ni Hyrum ay kapareho ng mga miyembro ng klase mo, na naghahanda ring ibahagi ang mensahe ng ipinanumbalik na ebanghelyo. Joseph at Hyrum Smith Sabihan ang dalawang estudyante na maghalinhinan sa pagbabasa nang malakas ng Doktrina at mga Tipan 11:15-17 habang sumasabay ang klase, na hinahanap ang payo ng Panginoon kay Hyrum. Pagkatapos ay itanong: Bakit sinabi ng Panginoon kay Hyrum na "maghintay ... nang kaunti pang panahon" bago ibahagi ang mensahe ng ebanghelyo sa iba? Ipabasa sa mga estudyante ang Doktrina at mga Tipan 11:21-22 at 26, na hinahanap ang payo na angkop ngayon sa mga magiging missionary. 16
LESSON 3: PAGKATUTO SA PAMAMAGITAN NG ESPIRITU Ano ang ipinagawa ng Panginoon kay Hyrum nang maghanda siyang ibahagi ang ebanghelyo sa iba? Ano ang ibig sabihin ng matamo ang salita ng Diyos? Ano ang ibig sabihin ng pahalagahan ang salita ng Panginoon sa inyong puso? Paano makakatulong ang payo ng Panginoon sa mga talatang ito sa isang tao ngayon na naghahandang magmisyon? (Bagaman maaari silang gumamit ng iba't ibang salita, dapat tukuyin ng mga estudyante ang sumusunod na alituntunin: Ang pag-aaral ng ebanghelyo ay inihahanda ang mga missionary na ipangaral ang ebanghelyo nang may Espiritu at kapangyarihan.) Anong mga pagpapala ang ipinangako ng Panginoon sa mga taong "[hangad] munang matamo ang [Kanyang] salita"? Paalala: Kapag natutuhan ng mga missionary ang mga doktrina ng ebanghelyo at lumakas ang kanilang patotoo, mag-iibayo ang kakayahan nilang magturo nang may Espiritu. Ang mga missionary ay hinihikayat na matuto at lumago sa pamamagitan ng pagbabasa ng Aklat ni Mormon at pag-aaral ng mga lesson na matatagpuan sa kabanata 3 ng Mangaral ng Aking Ebanghelyo. Tulungan ang mga estudyante mo na maunawaan na ang pag-aaral na ito ay makakatulong sa kanila na magsimulang "matamo ang [salita ng Diyos]" ngayon. Sabihin sa mga estudyante na buklatin sa pahina 205 ang Mangaral ng Aking Ebanghelyo, at ipabasa nang malakas sa isang estudyante ang talatang nagsisimula sa "Ang kakayahan mong magturo ... nang may kapangyarihan." Pagkatapos ay itanong: Anong mga ideya sa talatang ito ang nagbibigay-diin sa kahalagahan ng araw-araw na pag-aaral ng mga banal na kasulatan para sa mga taong gustong maging epektibong mga missionary? (Ang pag-aaral ng mga banal na kasulatan ay inihahanda ang mga missionary na ituro ang ebanghelyo nang may kapangyarihan.) Sabihin sa mga estudyante na ang nalalabing bahagi sa lesson ay magtutuon sa kung paano sila higit na makikinabang sa personal na pag-aaral nila ng mga banal na kasulatan. Hikayatin ang mga estudyante na pagbulayan sa buong lesson kung paano ipamuhay ang natutuhan nila para maging mas epektibo ang pag-aaral nila ng kanilang mga banal na kasulatan at ng ebanghelyo. Paggamit ng Study Journal Sabihan ang klase na buklatin ang pahina x sa pambungad ng Mangaral ng Aking Ebanghelyo. Ipabasa nang malakas sa dalawang estudyante ang dalawang talata sa "Study Journal" subsection. Pagkatapos magbasa ang mga estudyante, itanong: Alinsunod sa bahaging ito, paano kayo matutulungan ng paggamit ng study journal sa pag-aaral ninyo ng ebanghelyo? Bakit mahalagang itala ang mga ideya at damdaming natatanggap mo sa pag-aaral ng ebanghelyo? Isiping itanong sa mga estudyante mo kung may study journal ang sinuman sa kanila, at anyayahan ang mga mayroon na ibahagi kung paano sila nakinabang sa kanilang journal. Hikayatin ang mga estudyante na magsimulang gumamit ng study journal kung hindi pa nila ito nagagawa. Ipaalala sa kanila na ang study journal ay maaaring kasing simple ng isang mumurahing bound journal, isang notebook, o mga pahinang naka-binder. Maaari din nilang gamitin ang notes and journal tools sa LDS.org o isang note-taking app sa isang electronic device. Hikayatin ang mga estudyante na magdala ng study journal sa bawat klase para itala ang mga ideya, damdamin, at pananaw nila sa oras ng klase. 17
LESSON 3: PAGKATUTO SA PAMAMAGITAN NG ESPIRITU Pagkatuto sa Pamamagitan ng Espiritu Mga follow-up question. Ang mga follow-up question ay makakatulong sa mga estudyante na pag-isipan nang mas malalim ang isang alituntunin at tumugon nang may higit na katapatan. Halimbawa, kapag simple o maikli ang sagot ng mga estudyante, maaari mong itanong, "Mabibigyan mo ba ako ng halimbawa ng ibig mong sabihin?" O, "Makakaisip ka ba ng pagkakataon na nadama mo ang katotohanan ng pinag-uusapan natin?" Gawing pares-pares ang mga estudyante. Anyayahan silang pagtulungang basahin ang ikalawang talata sa pahina 19 ng Mangaral ng Aking Ebanghelyo at talakayin pagkatapos kung ano ang kailangang gawin para magkaroon ng mga makabuluhang karanasan sa mga banal na kasulatan. Matapos talakayin ng mga estudyante ang talata, anyayahan ang ilan sa kanila na ibahagi ang ilan sa mga pangunahing ideya mula sa kanilang talakayan. Maaari kang magtanong ng katulad nito: Ano ang ibig sabihin ng mag-aral nang may "tunay na layunin"? (Ang ibig sabihin ng tunay na layunin ay layon nating sundin o ipamuhay ang natutuhan natin.) Paano maaaring makaapekto ang pag-aaral nang may "tunay na layunin" at "pagkagutom at pagkauhaw sa kabutihan" sa pag-aaral ng ebanghelyo ng isang tao? (Kapag sumagot ang mga estudyante, isiping magtanong ng mga follow-up question upang hikayatin silang pag-isipan nang mas malalim ang kanilang mga sagot. Halimbawa, kung isagot ng mga estudyante na ang tunay na layunin ay mababanaag sa kung paano nagdarasal ang isang tao, maaari mong sabihin sa kanila na ipaliwanag kung paano maiiba ang mga panalangin ng isang tao. Kung sumagot ang isang estudyante na ipakikita nito ang kanilang mga hangarin, sabihin sa kanila na ipaliwanag pa ang ideyang iyon.) Sabihin sa tatlong estudyante na halinhinang basahin nang malakas ang mga talata sa bahaging pinamagatang "Matuto sa Pamamagitan ng Espiritu Santo" sa pahina 20 ng Mangaral ng Aking Ebanghelyo. Sabihin sa iba pang mga estudyante na sumabay sa pagbabasa at markahan ang mga pagpapalang dumarating sa atin kapag tinulungan tayo ng Espiritu Santo na matutuhan ang ebanghelyo. Pagkatapos ay itanong: Anong mga pagpapala ang maaaring dumating sa atin kapag ginabayan ng Espiritu Santo ang pag-aaral natin ng ebanghelyo? (Isiping isulat sa pisara ang alituntuning ito kapag sumagot ang mga estudyante: Kapag ginabayan ng Espiritu Santo ang pag-aaral natin ng ebanghelyo, tumatanggap tayo ng higit na kaliwanagan at pag-unawa.) Para mas maipaunawa sa mga estudyante kung paano nila maaaring anyayahan ang Espiritu Santo na turuan sila habang nag-aaral ng ebanghelyo, basahin o idispley ang sumusunod na sipi mula kay Elder D. Todd Christofferson ng Korum ng Labindalawang Apostol. Anyayahan ang iyong mga estudyante na hanapin kung ano ang magagawa nila para mas makinabang sa pag-aaral nila ng mga banal na kasulatan. "Para masulat sa inyong puso ang ebanghelyo, dapat ninyong malaman kung ano ito at lubos itong unawain. Ibig sabihin, pag-aralan ninyo ito. Kapag sinabi kong 'pag-aralan,' higit pa ito sa pagbabasa. Kung minsa'y magandang basahin ang isang aklat sa banal na kasulatan sa takdang haba ng panahon para maunawaan ang buong mensahe nito, ngunit sa pagbabalik-loob, mas mahalaga dapat ang oras ninyo sa pagbabasa ng mga banal na kasulatan kaysa sa dami ng nabasa ninyo sa oras na iyon. Kung minsa'y nawawari kong nagbabasa kayo ng ilang talata, tumitigil sandali para pag-isipan ito, at muling binabasa ang talata, at habang pinag-iisipan ang kahulugan nito, ay nagdarasal kayong maunawaan ito, nag-iisip ng mga tanong, naghihintay ng espirituwal na mga paramdam, at isinusulat ang damdamin at kabatirang dumarating para mas matandaan ito at matuto pa kayo. Sa ganitong pag-aaral, maaaring ilang kabanata o talata lang ang mabasa ninyo sa kalahating oras, pero bibigyan ninyo ng puwang sa inyong puso ang salita ng Diyos, at kakausapin Niya kayo" ("Kapag Ikaw ay Nagbalik-loob," Ensign o Liahona, Mayo 2004, 11. Para sa iba pang mga ideya sa pag-aaral, tingnan sa Elder Richard G. Scott, 18
LESSON 3: PAGKATUTO SA PAMAMAGITAN NG ESPIRITU "Paano Makatatanggap ng Paghahayag at Inspirasyon sa Inyong Personal na Buhay," Ensign o Liahona, Mayo 2012, 45-47). Tulungan ang mga estudyante na suriin ang pahayag ni Elder Christofferson sa pagtatanong ng mga sumusunod: Anong mga hakbang ang tinukoy ni Elder Christofferson na maaaring humantong sa higit na pagkaunawa sa mga banal na kasulatan? Paano mas napahihintulutang maturuan kayo ng Espiritu Santo sa paggawa ng mga hakbang na ito? Paano kayo natulungan ng isa o mahigit pa sa mga hakbang na ito na palalimin ang inyong pag-unawa sa ebanghelyo? Ipaliwanag na nakakatulong ito kapag nag-aaral ng mga banal na kasulatan para maunawaan kung paano nangungusap sa atin ang Espiritu Santo. Pagtambal-tambalin ang mga estudyante (marahil ay iyong dati nang magkakapareha sa naunang aktibidad). Isulat ang sumusunod na mga reperensya sa pisara, at sabihin sa mga estudyante na kopyahin ang mga ito sa kanilang study journal o sa isang papel: Doktrina at mga Tipan 8:2-3; 9:7-8; 11:12-14; at 138:1-2, 11. Bigyan ng oras ang mga estudyante na pag-aralan ang mga talatang ito at markahan ang mga salita o pariralang naglalarawan kung paano nangungusap sa atin ang Espiritu Santo. Maaari din silang sumulat ng ilang tala sa kanilang study journal tungkol sa natutuhan nila mula sa mga talatang ito. Sabihin sa mga estudyante na pag-usapan nila ng kanilang kapareha ang minarkahan nila sa mga talatang ito at ang natutuhan nila. Matapos magbigay ng sapat na panahon, itanong ang mga sumusunod: Anong mga salita o parirala ang nakita ninyo na naglalarawan kung paano nangungusap sa atin ang Espiritu Santo? (Isulat sa pisara ang sagot ng mga estudyante.) Paano kayo naturuan ng Espiritu Santo sa isa sa mga paraang ito at napalalim ang pag-unawa ninyo sa isang doktrina o alituntunin ng ebanghelyo? Ano ang mga partikular na naranasan ninyo? Anyayahan ang mga estudyante na buklatin sa pahina 24 ng Mangaral ng Aking Ebanghelyo at ipabasa nang malakas sa isang estudyante ang unang apat na item na naka-bullet sa ilalim ng "Mga Ideyang Pag-aaralan at mga Mungkahi." Isiping itanong ang mga sumusunod: Paano maaaring maapektuhan ng mga rekomendasyong ito ang kakayahan ng isang missionary na epektibong maibahagi ang ebanghelyo sa iba? Paano ninyo maiaakma ang mga ideyang ito at maipamumuhay ang mga ito ngayon bilang mga magiging missionary? Paano makakatulong ang pagpapahusay ng inyong mga kasanayan at gawi sa pag- aaral ng mga banal na kasulatan sa inyong tagumpay bilang mga missionary? (Malamang na magbigay ang mga estudyante ng isang alituntuning kahalintulad nito: Kapag nagkaroon ng mga gawi ang mga missionary sa epektibong pag- aaral ng ebanghelyo, tuturuan sila ng Espiritu, mas makikinabang sila sa kanilang karanasan, at magiging mas handa silang ituro ang ebanghelyo.) 19
LESSON 3: PAGKATUTO SA PAMAMAGITAN NG ESPIRITU Hatiin ang klase sa tig-tatatlo o tig-aapat na grupo. Sabihin sa bawat grupo na paghatian nila ang anim na subsection sa ilalim ng "Mga Ideyang Pag-aaralan at mga Mungkahi" sa mga pahina 24-27 ng Mangaral ng Aking Ebanghelyo, at ipaaral sa magkakagrupo ang mga subsection na nakaatas sa kanila. Ang ilang miyembro ng grupo ay maaaring hindi lang isang subsection ang kailangang pag-aralan. Magtalaga ng isang lider sa bawat grupo na mamamahala sa isang talakayan tungkol sa natutuhan ng mga miyembro ng grupo at kung ano ang magagawa nila ngayon para maging mas mabisa at epektibo ang pag-aaral nila ng ebanghelyo. Matapos makapagtalakayan ang mga grupo, itanong sa klase: Paano kayo natulungan ng mga kasanayan o kagawiang ito sa pag-aaral na mas epektibong pag-aralan ang mga banal na kasulatan? Para matulungan ang mga estudyante na ipamuhay mismo ang natalakay, bigyan ang bawat estudyante ng kopya ng handout na "Mga Kagawian sa Personal na Pag-aaral ng mga Banal na Kasulatan." Bigyan ng ilang minuto ang klase para kumpletuhin ang aktibidad sa handout. Matapos magbigay ng sapat na panahon, magpabahagi sa mga estudyante ng anumang mga kaisipan o pananaw na natamo nila mula sa pagsasanay na ito. Hikayatin silang sundan ito ng pagsasama ng pinili nilang mga kasanayan at gawi sa pag-aaral ng mga banal na kasulatan sa personal nilang pag-aaral. Tiyakin sa kanila na kapag ginawa nila ito, paliliwanagin ng Espiritu Santo ang kanilang isipan at palalawakin ang pag-unawa nila sa ebanghelyo. Ipaunawa sa klase na bukod pa sa kung paano sila nag-aaral, napakahalaga rin kung kailan at ano ang pinag-aaralan nila para makatulong sa kanila na maging epektibong mga missionary. Ipabuklat sa mga miyembro ng klase ang Mangaral ng Aking Ebanghelyo sa pahina viii sa pambungad at ipabasa ang Iskedyul ng Misyonero sa Araw-Araw na matatagpuan sa bahaging "Personal na Pag-aaral, Pag-aaral ng Magkompanyon, mga District Meeting, at Zone Conference." Pagkatapos ay itanong: Paano inilalarawan ng Iskedyul ng Misyonero sa Araw-Araw ang kahalagahan ng pag-aaral ng ebanghelyo? Paano kayo maihahanda ngayon ng tapat na pag-aaral ng mga banal na kasulatan araw-araw para sa mahigpit na iskedyul na ito bilang missionary? Pagmamarka ng mga Banal na Kasulatan Kung may sapat na oras kang nalalabi, isiping ipalabas ang video na "Advice for Studying the Scriptures" (2:07) para tulungan ang klase na mag-isip ng mga paraan na mapagbubuti nila ang paraan ng pagmamarka nila sa kanilang mga banal na kasulatan. Matapos ipalabas ang video, itanong: Ano ang natutuhan ninyo mula kay Elder Bednar na makakatulong para mapagbuti ninyo ang inyong pag-aaral ng mga banal na kasulatan? Ano ang layunin ng pagmamarka ng mga banal na kasulatan? (Para matulungan kayong maalala kalaunan ang natutuhan ninyo kapag kailangan ninyo itong muli.) Bakit mahalagang magkaroon ng epektibong paraan ang mga missionary sa pag- alala sa natutuhan nila? 20
LESSON 3: PAGKATUTO SA PAMAMAGITAN NG ESPIRITU Ipamuhay ang Natutuhan Ninyo Ipabasa sa klase sa isang estudyante ang unang talata sa ilalim ng "Ipamuhay ang Natututuhan Mo" sa Mangaral ng Aking Ebanghelyo, pahina 21. Pagkatapos ay ipabasa nang malakas sa isang estudyante ang Juan 7:17. Tulungan ang mga estudyante na matukoy ang alituntuning itinuturo sa Mangaral ng Aking Ebanghelyo at sa Juan 7:17 sa pagtatanong ng: Ano ang kaibhan ng pagkaalam tungkol sa mga banal na kasulatan sa pamumuhay ayon sa mga turong matatagpuan sa mga banal na kasulatan? (Bagama't maaari silang gumamit ng iba't ibang mga salita, dapat maunawaan ng mga estudyante ang alituntuning ito: Kapag namuhay tayo ayon sa mga turo ng ebanghelyo, patototohanan ng Espiritu Santo ang katotohanan ng mga alituntuning iyon at palalakasin ang ating pananampalataya, kaalaman, at patotoo.) Ipaliwanag na itinuro ni Elder David A. Bednar ng Korum ng Labindalawang Apostol ang kahalagahan ng pagkilos ayon sa ating natutuhan. Idispley ang sumusunod na sipi, at hilingin sa isang boluntaryo na basahin ito nang malakas sa klase: "Bilang mga mag-aaral ng ebanghelyo, dapat tayong maging 'tagatupad ng salita, at huwag tagapakinig lamang' (Santiago 1:22). Nabubuksan ang ating mga puso sa impluwensya ng Espiritu Santo kapag ginamit natin nang wasto ang kalayaan at kumikilos ayon sa tamang mga alituntunin - at dahil diyan ating inaanyayahan ang Kanyang kapangyarihang magturo at magpatotoo" ("Mangagpuyat sa Buong Katiyagaan," Ensign o Liahona, Mayo 2010, 42). Ano ang ibig sabihin ng maging tagatupad ng salita at huwag tagapakinig lamang? Paano pinalalalim ng pagkilos "ayon sa tamang mga alituntunin" ang ating pag- unawa sa paraang hindi kaya ng pag-aaral lamang? Paano kayo natulungan ng pagkilos ayon sa tamang mga alituntunin na magtamo ng mas malalim na pag-unawa at patotoo tungkol sa isang alituntunin ng ebanghelyo na hangad ninyong ipamuhay? Ipabasa sa isang estudyante ang ikalawang talata sa pahina 21 ng Mangaral ng Aking Ebanghelyo habang sumasabay ang klase, na naghahanap ng iba pang mga paraan na naaapektuhan ng pamumuhay ng ebanghelyo ang puso at kakayahan ng mga missionary. Matapos itong basahin, itanong ang mga sumusunod: Anong iba pang mga pagpapala ang dumarating sa mga missionary kapag ipinamuhay nila ang mga alituntunin ng ebanghelyo na alam nilang totoo? (Tulungan ang mga estudyante na ipahayag ang alituntuning ito: Kapag ipinamuhay ng mga missionary ang ebanghelyo, pinag-iibayo ng Espiritu Santo ang hangarin at kakayahan nilang ibahagi ang ebanghelyo.) Habang naghahanda kayo para magmisyon, paano napag-ibayo ng Espiritu Santo ang inyong hangaring maglingkod? Pag-anyaya sa mga Investigator na Magsimba Tinutulungan ng mga missionary ang mga investigator na mabinyagan sa paghihikayat sa kanila na tuparin ang kanilang mga pangako. Halimbawa, ipaliwanag sa mga estudyante na kapag nagsimba ang mga investigator, maaari silang tumanggap ng mas matinding paghahayag sa pamamagitan ng Espiritu Santo at hahangarin nilang mas mapalapit sa Diyos. Ang pagsisimba ay makakatulong sa mga investigator na 21
LESSON 3: PAGKATUTO SA PAMAMAGITAN NG ESPIRITU magtamo ng patotoo tungkol sa ipinanumbalik na ebanghelyo at maghandang mabinyagan. Ipamalas kung paano anyayahan ang isang tao na magsimba. Una, ibahagi nang maikli ang mga pagpapalang dumarating sa pamamagitan ng pagsisimba. Pagkatapos ay gamitin ang missionary pamphlet na Ang Panunumbalik (mga pahina 22-23) para ipaliwanag ang nangyayari sa sacrament meeting. Pagkatapos ay ipamalas kung paano anyayahan ang isang investigator na dumalo sa mga miting ng Simbahan. Kasunod ng pagpapamalas mo, ipasadula sa mga estudyante ang mga hakbang na ipinamalas mo nang may kapareha. Hayaang magkaroon ng pagkakataon ang bawat isa sa kanila na ibahagi nang maikli ang mga pagpapalang natatanggap nila sa pagsisimba, ipaliwanag ang nangyayari sa sacrament meeting, at anyayahan ang ibang tao na magsimba. Patotohanan ang mga doktrina at alituntunin ng ebanghelyo na tinalakay sa lesson. Mga Paanyayang Kumilos Anyayahan ang mga estudyante na unahin ang personal na pag-aaral ng ebanghelyo sa paghahanda nilang magmisyon. Maaaring makatulong ang sumusunod na iminungkahing mga aktibidad na magtuon ang mga estudyante sa pag-aaral nang may Espiritu: Kagawiang personal na pag-aralan ang ebanghelyo araw-araw, kabilang na ang pag-aaral at pagbubulay tungkol sa Aklat ni Mormon. Manalangin sa simula ng personal na pag-aaral ninyo ng ebanghelyo para anyayahan ang Espiritu na tulungan kayo. Kung hindi pa ninyo nagagawa, magsimulang gumamit ng study journal sa inyong personal na pag-aaral ng ebanghelyo. Pumili ng isa sa mga ideya at mungkahi sa pag-aaral ng ebanghelyo na matatagpuan sa mga pahina 24-27 ng Mangaral ng Aking Ebanghelyo, at isama ito sa inyong personal na pag-aaral sa linggong ito. 22
4 Pagtuturo sa Pamamagitan ng Espiritu Pambungad Nauunawaan ng matagumpay na mga missionary na "kapag ang isang tao ay nagsasalita sa pamamagitan ng kapangyarihan ng Espiritu Santo, ang kapangyarihan ng Espiritu Santo ang nagdadala nito sa puso ng mga anak ng tao" (2 Nephi 33:1). Sa kanilang sarili, ang mga missionary ay hindi maaaring magdulot ng mga pagpapala ng patotoo at pagbabalik-loob sa ibang tao, gaano man sila kabihasa o gaano man karami ang kanilang karanasan. Tanging ang Espiritu Santo ang makapagdudulot ng tunay na pagbabalik-loob. Kapag nadama ng investigator ang impluwensya ng Espiritu sa kanilang kalooban, o nakita nila ang katibayan ng pagmamahal at awa ng Panginoon sa kanilang buhay, sumisigla sila at lumalakas sa espirituwal, lalo silang sumasampalataya kay Jesucristo, at mas malamang silang magbalik-loob. Paunang Paghahanda • Pag-aralan ang Doktrina at mga Tipan 42:14; 50:12-14, 17-23. Pag-aralan ang sumusunod para makita ang ilang paraan na maaaring impluwensyahan ng Espiritu Santo ang mga guro at mag-aaral ng ebanghelyo: Lucas 12:12; Juan 14:26; 1 Nephi 2:16; 2 Nephi 33:1; Alma 18:16; Moroni 10:5; at Doktrina at mga Tipan 6:14-15, 23. Pag-aralan ang Mangaral ng Aking Ebanghelyo, mga pahina 102-104, 200-203, at 207-210. Maghandang ipalabas ang video na "A Man without Eloquence" (6:06), na makukuha sa LDS.org. Maghandang ipalabas ang video na "Teach People, Not Lessons: Jynx" (6:34), The District 2, na makukuha sa Maghandang ipalabas ang video na "Teaching about the Holy Ghost and Prayer: John" (5:00), The District 2, na makukuha sa LDS.org. Mga Mungkahi sa Pagtuturo Pagtuturo sa Pamamagitan ng Espiritu Ipaliwanag sa mga estudyante na minsa'y nagsalita si Pangulong Brigham Young tungkol sa kanyang pagbabalik-loob sa ebanghelyo at sa missionary na tumulong sa kanya na magtamo ng patotoo. Pagkatapos ay ipalabas ang video na "A Man without Eloquence" (6:06). Sabihin sa mga estudyante na bigyang-pansin kung paano inimpluwensyahan at tinulungan ng Espiritu si Pangulong Brigham Young na magbalik-loob. Matapos panoorin ang video, itanong ang mga sumusunod: Paano nakatulong kay Brigham Young ang pagkakarinig niya sa patotoo ng mapagpakumbabang lalaki para lubos siyang magbalik-loob? Mula sa karanasan ni Brigham Young, anong mga alituntunin ang natutuhan ninyo tungkol sa pagtuturo sa pamamagitan ng Espiritu? (Maaaring tukuyin ng mga estudyante ang mga alituntuning ito: Ang pagtuturo sa pamamagitan ng Espiritu ay maaaring humantong sa pagbabalik-loob ng iba; kapag nagturo tayo sa pamamagitan ng Espiritu, kailangan tayong magsalita nang tapat at taos-puso; kailangan tayong magpakumbaba [tingnan sa D at T 136:33].) 24
LESSON 4: PAGTUTURO SA PAMAMAGITAN NG ESPIRITU Bigyan ang mga estudyante ng ilang sandali para pag-aralan ang Doktrina at mga Tipan 42:14; 50:13-14 at 17-23, na hinahanap ang mga tagubilin ng Panginoon sa mga taong nagtuturo ng Kanyang ebanghelyo. Pagkatapos ay itanong: Anong mga alituntunin ng pagtuturo ng ebanghelyo ang ibinigay sa mga paghahayag na ito? (May ilang tamang sagot na maibibigay ang mga estudyante. Ang mga sagot ay maaaring kabilangan ng sumusunod na mga alituntunin: Iniutos ng Panginoon na ang ebanghelyo ay kailangang ituro sa pamamagitan ng espiritu at hindi sa ibang paraan.) Ayon sa Doktrina at mga Tipan 50:22, ano ang nangyayari kapag nagturo ang mga misyonero sa pamamagitan ng Espiritu? (Ang missionary at investigator ay kapwa "nauunawaan ang isa't, isa, at kapwa sila pinagtitibay at magkasamang nagsasaya." Liwanagin sa mga estudyante na ang pagtuturo sa pamamagitan ng Espiritu ay mangyayari lamang kapag naroon ang Espiritu Santo at nadama ng guro, ng mag-aaral, o nilang dalawa. Isiping isulat sa pisara ang alituntuning ito.) Ipaalala sa mga estudyante na ang presensya ng Espiritu ay hindi palaging nahahayag sa damdamin at mga luha. Kung kailangan, basahin sa klase ang sumusunod mula kay Pangulong Howard W. Hunter: "Nais kong magbabala tungkol sa paksang ito. ... Nababahala ako kapag lumalabas na tila ang matinding emosyon o pagdaloy ng luha ay itinuturing na kasing kahulugan ng pagkakaroon ng Espiritu. Tiyak na ang Espiritu ng Panginoon ay makapagdudulot ng matitinding damdamin, kabilang ang mga pagluha, subalit ang panlabas na pagpapakitang iyon ay hindi dapat ipagkamali sa pagiging naroroon mismo ng Espiritu. "Namasdan ko ang napakarami sa aking mga kapatid sa mga nagdaang taon at nakasama sa ilang pambihira at hindi mailarawang espirituwal na karanasan. Ang mga karanasang iyon ay magkakaibang lahat, bawat isa ay natatangi sa kaparaanan nito, at ang gayong mga sagradong sandali ay maaaring may mga pagluha o wala. Napakadalas na ganoon, subalit kung minsan ang mga ito ay sinasamahan ng lubos na katahimikan. Sa ibang pagkakataon ang mga ito ay sinasamahan ng kagalakan. Tuwina sinasamahan ang mga ito ng dakilang pagpapahayag ng katotohanan, ng paghahayag sa puso" ("Eternal Investments" [mensahe sa Church Educational System religious educators, Peb. 10, 1989], 3; si.lds.org). Para matulungan ang mga estudyante na mas maunawaan kung paano maiimpluwensyahan ng Espiritu Santo ang mga guro at mag-aaral, isulat sa pisara ang sumusunod na mga reperensya sa banal na kasulatan, o ipamahagi ang mga ito sa mga estudyante sa isang handout. (Paalala: mga reperensya lang ang ibigay sa mga estudyante; ang materyal na nakapanaklong ay para sa titser): Lucas 12:12 (itinuturo ang sasabihin) Juan 14:26 (ipinapaalala ang mga bagay-bagay) 1 Nephi 2:16 (pinalalambot ang mga puso) 2 Nephi 33:1 (inihahatid ang mga katotohanan sa puso) Alma 18:16 (tumutulong na mahiwatigan ang iniisip ng iba) Moroni 10:5 (nagpapatotoo sa lahat ng katotohanan) Doktrina at mga Tipan 6:14-15, 23 (pinagliliwanag ang isipan, nagdudulot ng kagalakan at kapayapaan) 25
LESSON 4: PAGTUTURO SA PAMAMAGITAN NG ESPIRITU Pagtatrabaho nang magkakapareha. Ang pagtatrabaho nang magkakapareha ay nagtutulot sa bawat estudyante na makalahok sa isang aktibidad, at makapagbibigay ito ng ligtas na kapaligiran kung saan matuturuan ng mga estudyante ang isa't isa at maibabahagi ang kanilang damdamin, kaisipan, at patotoo. Atasan ang mga estudyante na pag-aralan ang mga talatang ito nang magkakapareha. Ipahanap sa isa sa bawat magkapareha ang mga paraan na maaaring impluwensyahan ng Espiritu Santo ang isang guro ng ebanghelyo habang naghahanap naman ng mga paraan ang isa pa na maaaring impluwensyahan ng Espiritu Santo ang isang taong tinuturuan. Pagkatapos ay ipatalakay sa kanila ang natutuhan nila sa isa't isa. Kapag nagkaroon na ng sapat na panahon ang bawat magkapareha na talakayin ang natutuhan nila, magtanong ng katulad ng mga sumusunod para tulungan sila na suriin pang lalo ang kanilang binasa: Ayon sa mga talatang pinag-aralan mo, ano ang ilang paraan na iniimpluwensyahan ng Espiritu ang mga nagtuturo? (Matapos tumugon ang mga estudyante, maaari ninyong itanong sa kanila kung saang mga talata sa banal na kasulatan nila nakita ang kanilang mga sagot.) Paano iniimpluwensyahan ng Espiritu ang iba na magbalik-loob sa ebanghelyo ni Jesucristo? Paano ipinamamalas ng mga talatang ito kung bakit mahalagang magturo ang mga missionary sa pamamagitan ng Espiritu? Pag-anyaya sa Espiritu Habang Nagtuturo Ka Sabihin sa klase mo na ang Mangaral ng Aking Ebanghelyo ay may ilang bahagi na nagpapaliwanag kung ano ang magagawa ng mga missionary para maanyayahan ang patnubay ng Espiritu sa kanilang pagtuturo. Hatiin ang klase mo sa maliliit na grupo na hindi hihigit sa apat na estudyante ang bawat isa. Atasan ang bawat grupo na pag- aralan ang isa sa sumusunod na mga bahagi ng Mangaral ng Aking Ebanghelyo: 1. "Paano Sisimulan ang Pagtuturo," mga pahina 200-202 (hindi kasama ang Activity box) 2. "Ibagay ang Inyong Pagtuturo para Matugunan ang Pangangailangan," pahina 202 (hindi kasama ang mga kahon sa Activity box at Scripture Study box) 3. "Magturo para Maunawaan," mga pahina 207-208 (hindi kasama ang Scripture Study box) 4. "Makinig," mga pahina 210-211 (hindi kasama ang Activity box) Isulat sa pisara ang sumusunod na mga tagubilin para malaman ng mga grupo kung ano ang gagawin nila: Basahin ang bahagi ninyo sa Mangaral ng Aking Ebanghelyo. Talakayin sa mga grupo ninyo ang mga alituntuning nabasa ninyo na nagtutulot sa mga missionary na maging mas epektibong mga titser at mapasakanila ang Espiritu habang nagtuturo sila. Matapos magbigay ng sapat na panahon, ipabuod sa isang estudyante mula sa bawat grupo kung paano makakatulong ang kasanayang nabasa nila sa kakayahan ng isang missionary na magturo nang may Espiritu Santo. Atasan ang isang estudyante na ibuod sa pisara ang mahahalagang punto. Habang ibinubuod ng mga grupo ang kanilang mga ideya, isiping magtanong na tulad ng mga sumusunod: Paano inaanyayahan ng pagsisimula ng isang lesson sa wastong paraan ang patnubay ng Espiritu Santo sa pagtuturo ng lesson? 26
LESSON 4: PAGTUTURO SA PAMAMAGITAN NG ESPIRITU Paano inaanyayahan ng pagpapanatiling simple ng mensahe ng ebanghelyo ang Espiritu Santo na turuan at pasiglahin ang isang investigator? Paano nag-aanyaya ng Espiritu Santo ang pagpapanatiling nakatuon ang lesson sa mga pangangailangan ng investigator? Paano nakakatulong ang pakikinig sa sinasabi ng investigator sa kakayahan ng isang missionary na magturo sa pamamagitan ng Espiritu? Para matulungan ang mga estudyante na makita kung ano ang hitsura ng ilan sa mga kasanayan sa pagtuturo sa itaas, ipalabas ang video na "Teach People, Not Lessons: Jynx" (6:34). Hikayatin ang mga estudyante na maghanap ng katibayan na nagtuturo ang mga missionary sa pamamagitan ng Espiritu. Maaaring partikular na panoorin ng mga estudyante ang paraan na ginamit ng mga missionary ang mga kasanayang pinag-aralan ng klase sa Mangaral ng Aking Ebanghelyo at paano inanyayahan ng paggamit ng mga kasanayang ito ang Espiritu sa pagtuturo ng mga missionary. Matapos panoorin ang video, talakayin ang mga sumusunod: Ano ang ginawa ng mga missionary sa kanilang pagtuturo na nagtulot sa kanila na magturo sa pamamagitan ng Espiritu? Anong katibayan ang nakita ninyo na natututo si Jynx sa pamamagitan ng Espiritu? Bago magpatuloy, bigyan ng ilang sandali ang mga estudyante na isulat ang sagot sa sumusunod na tanong: Paano ninyo maipamumuhay ang mga alituntuning natalakay natin sa lesson na ito? Pagtulong sa mga Investigator na Makilala ang Espiritu "Maghanap." Madaragdagan ng mga guro ang bisa ng mga talata ng banal na kasulatan, pagtatanghal sa video, at mga sipi sa pagtuturo nang maaga sa mga estudyante kung ano ang dapat nilang hanapin habang nanonood o nagbabasa sila. Maaari itong gawin ng mga guro sa pagsulat sa pisara ng partikular na mga bagay na mahahanap o maiisip na itanong ng mga estudyante. Pinag-iibayo nito ang posibilidad na matukoy at malaman ng mga estudyante ang mga makabuluhan at mahalagang punto. Hilingin sa ilang estudyante na maghalinhinang basahin nang malakas ang bahaging "Ang Kapangyarihan ng Espiritu sa Conversion o Pagbabalik-loob" sa mga pahina 102-103 ng Mangaral ng Aking Ebanghelyo (hindi kasama ang Activity box at Scripture Study box). Pasunurin sa pagbabasa ang iba pang mga estudyante sa klase at pamarkahan ang mga katagang naglalarawan sa nadarama ng isang investigator para magbalik-loob. Pagkatapos ay itanong: Ano ang kailangang madama ng mga investigator para magbalik-loob? (Tiyaking matukoy ng mga estudyante ang sumusunod na alituntunin: Kung nadarama ng mga investigator ang impluwensya ng Espiritu, mas malamang na magbalik- loob sila sa ebanghelyo ni Jesucristo.) Paano ninyo masasabi na nadarama ng isang investigator ang impluwensya ng Espiritu Santo? (Posibleng mga sagot: nadarama ng missionary ang Espiritu Santo; nadarama ng investigator na maaari siyang magtanong, gusto niyang malaman pa ang iba, at handa siyang gumawa at tumupad ng mga pangako; may pag-unawa, galak, at pagkamalapit sa Diyos; at may mas matalik na pagkakaibigan sa pagitan ng missionary at investigator.) Itinuro ni Elder M. Russell Ballard, "Kusang dumarating ang mga espirituwal na karanasang ito kapag [handang] subukan ng isang tao ang salita" ("Panahon Na," Liahona, Ene. 2001, 80). Ano ang magagawa ng isang missionary para mahikayat ang mga investigator na subukan ang salita? Ipaliwanag sa mga estudyante na isa sa magiging pinakamahirap nilang mga tungkulin bilang missionary ang tulungan ang mga investigator na kilalanin ang mga paramdam 27
LESSON 4: PAGTUTURO SA PAMAMAGITAN NG ESPIRITU ng Espiritu Santo at pagkatapos ay tulungan silang kumilos ayon sa mga ideya at damdaming iyon. Sa inspirasyon ng Espiritu Santo, malalaman ng mga missionary kung anong espirituwal na mga paramdam ang kailangan ng isang investigator para magbalik-loob, at makakatulong silang magkaroon ng isang kapaligiran kung saan matatanggap ang mga paramdam na iyon. Para maipamalas kung paano ito magagawa, ipalabas ang video na "Teaching about the Holy Ghost and Prayer: John" (5:00). Ipahanap sa klase kung paano tinulungan ng mga missionary si John na matutong kilalanin ang Espiritu. Pagkatapos ng video, itanong ang mga sumusunod: Paano tinulungan ng mga missionary si John na makilala ang Espiritu? Ano ang ginawa ng mga missionary para ipaalam kay John kung paano tumanggap ng mga sagot mula sa Panginoon? Ipabasa sa mga estudyante ang Doktrina at mga Tipan 11:12, pagkatapos ay ipatalakay sa kanila ang sumusunod na tanong nang magkakapareha: Kung tanungin kayo ng isang investigator kung ano ang pakiramdam ng madama ang Espiritu Santo, paano kayo matutulungan ng Doktrina at mga Tipan 11:12 na sagutin ito? Pagkilos ayon sa mga Paramdam ng Espiritu Idispley ang sumusunod, at ipabasa ito nang malakas sa isang estudyante: "Ang pakikipag-ugnayan sa ating Ama sa Langit ay isang bagay na mahalaga. Ito ay sagradong pribilehiyo. Ito ay batay sa mga walang-hanggang alituntuning hindi nagbabago. Tumatanggap tayo ng tulong mula sa ating Ama sa Langit bilang tugon sa ating pananampalataya, pagsunod, at wastong paggamit ng kalayaan" (Richard G. Scott, "Paano Makatatanggap ng Paghahayag at Inspirasyon sa Inyong Personal na Buhay," Ensign o Liahona, Mayo 2012, 47). Pagkatapos ay itanong: Sa anong mga paraan nagiging walang kuwenta ang pakikipag-ugnayan natin sa Ama sa Langit? Ano ang magagawa natin para mapanatiling mas makabuluhan ang ating mga panalangin? Ano ang ibig sabihin ng "tumatanggap tayo ng tulong mula sa ating Ama sa Langit bilang tugon sa ating pananampalataya, pagsunod, at wastong paggamit ng kalayaan"? (Bagama't maaari silang gumamit ng ibang mga salita, malamang na isagot ng mga estudyante ang katulad ng sumusunod: Tumatanggap tayo ng tulong mula sa ating Ama sa Langit kapag nagtuon tayo sa pagpapaibayo ng ating pananampalataya, pagsunod, at wastong paggamit ng kalayaan. Isulat sa pisara ang alituntuning ito.) Para mapalalim ang pag-unawa ng mga estudyante sa alituntuning ito, idispley ang sumusunod na dalawang sipi ni Pangulong Boyd K. Packer ng Korum ng Labindalawang Apostol, at ipabasa ito nang malakas sa isang estudyante: 28
LESSON 4: PAGTUTURO SA PAMAMAGITAN NG ESPIRITU "Ang tinig na ito ng Espiritu ay magiliw na nangungusap, na itinuturo sa inyo ang gagawin o sasabihin, o maaaring pinag-iingat o binabalaan kayo. "Kapag binalewala o sinuway ninyo ang mga paramdam na ito, lalayuan kayo ng Espiritu. Kayo ang mamili - malaya kayo" ("Personal Revelation: The Gift, the Test, and the Promise," Ensign, Nob. 1994, 60). "Ang Espiritu ay hindi tayo sinisigawan o niyuyugyog nang malakas para pansinin natin ito. Bagkus ay bumubulong ito. Napakagiliw ng haplos nito kaya maaaring hindi man lang natin ito madama kapag abala tayo. ... "Kung minsan pipilitin tayo nito nang sapat para makinig tayo. Ngunit kadalasan, kung hindi natin papansinin ang magiliw na damdamin, lalayo ang Espiritu at maghihintay hanggang sa maghanap at makinig tayo" ("The Candle of the Lord," Ensign, Ene. 1983, 53). Ano ang natutuhan ninyo mula sa mga turong ito ni Pangulong Packer? Dahil ang Espiritu Santo ay magiliw na nangungusap, anong uri ng mga bagay ang magpapahirap sa atin na marinig o makilala ang Espiritu sa mundo ngayon? Kapag tumugon ang mga estudyante, isiping talakayin kung paano tayo pahihirapan ng sobrang paggamit ng mga electronic device na makilala ang Espiritu. (Para sa iba pa tungkol sa paksang ito, tingnan sa Elder M. Russell Ballard, "Mapanatag at Malaman na Ako ang Diyos" [Church Educational System devotional para sa mga young adult, Mayo 4, 2014].) Susunod, isiping basahin nang malakas ang sumusunod na pahayag ni Elder Richard G. Scott ng Korum ng Labindalawang Apostol: "Ang pagpapakumbaba ay mahalaga sa pagtatamo ng espirituwal na kaalaman. Ang mapagpakumbaba ay madaling turuan. Ang pagpapakumbaba ay nagtutulot sa inyo na maturuan ng Espiritu at maturuan mula sa mga materyal na binigyang-inspirasyon ng Panginoon, tulad ng mga banal na kasulatan. Tutubo at yayabong ang binhi ng personal na paglago at pag-unawa sa matabang lupa ng pagpapakumbaba. Ang bunga ng mga ito ay espirituwal na kaalamang gagabay sa inyo rito at sa kabilang-buhay. "Ang taong mayabang ay hindi malalaman ang mga bagay ng Espiritu. Itinuro ni Pablo ang katotohanang ito, na sinasabing: "'Ang mga bagay ng Dios ay hindi nakikilala ng sinoman, maliban na ng Espiritu ng Dios. ... "'Nguni't ang taong ayon sa laman ay hindi tumatanggap ng mga bagay ng Espiritu ng Dios: sapagka't ang mga ito ay kamangmangan sa kaniya; at hindi niya nauunawa, sapagka't ang mga yaon ay sinisiyasat ayon sa espiritu' (I Cor. 2:11, 14)" ("Acquiring Spiritual Knowledge," Ensign, Nob. 1993, 87). Anong papel ang ginagampanan ng pagpapakumbaba sa kakayahan nating tanggapin at makilala ang mga paramdam ng Espiritu? Naranasan na ba ninyong mapatnubayan ng Espiritu? Ano ang pakiramdam niyon? Paano ninyo nalaman na iyon ang Espiritu? (Tingnan sa Moroni 7:13.) Kung may oras pa, hatiin sa kalahati ang klase mo. Ipaliwanag sa mga estudyante mo na titingnan nila ang dalawang scriptural case study para makita kung paano pinatnubayan ng Espiritu ng Panginoon ang gawain ng Kanyang mga lingkod. Ipabasa sa kalahati ng klase ang Mga Gawa 4:5-13. Sabihin sa kalahating ito ng klase na sa 29
LESSON 4: PAGTUTURO SA PAMAMAGITAN NG ESPIRITU Mga Gawa 3, pinagaling nina Pedro at Juan ang isang lalaki. Sa Mga Gawa 4, dinakip sila at iniharap sa mga pinunong Judio para usisain tungkol sa pagpapagaling na iyon. Ipaaral sa isa pang kalahati ng klase ang Mga Gawa 16:6-15. Sabihin sa kalahating ito ng klase na ang mga talatang ito ay tungkol kay Pablo sa isa sa kanyang mga paglalakbay bilang missionary. Atasan ang dalawang kalahati ng klase na hanapin kung paano tinulungan ng Espiritu Santo si Pedro o si Pablo na ipangaral ang ebanghelyo. Makalipas ang sapat na panahon, ipareport sa mga estudyante kung paano ginabayan ng Espiritu Santo sina Pedro at Pablo. Pagkatapos ay itanong: Paano ginamit nina Pedro at Pablo ang kanilang kalayaan para masunod ang patnubay ng Espiritu? Ano ang katibayan na sinusunod nina Pedro at Pablo ang Espiritu? Ano ang partikular na nangyari kay Pedro sa Mga Gawa 4 at kay Pablo sa Mga Gawa 16 dahil pareho nilang sinunod ang patnubay ng Espiritu? Paano kayo napagpala sa pagsunod sa patnubay ng Espiritu Santo? Mga patotoo ng mga estudyante. Mas mauunawaan ng mga estudyante kung paano magagamit ang mga alituntunin ng ebanghelyo at mas magkakainspirasyong ipamuhay ang mga ito kapag narinig nila ang guro at iba pang mga estudyante na magpatotoo tungkol sa kahalagahan ng mga alituntuning iyon. Mahihikayat ng mga guro ang mga estudyante na magpatotoo tungkol sa mga katotohanan ng ebanghelyo sa pagtatanong ng mga bagay na mag-aanyaya sa kanila na ibahagi ang kanilang mga karanasan at paniniwala. Magtapos sa pag-anyaya sa mga estudyante na magpatotoo kung paano sila napagpala ng Panginoon sa pamamagitan ng Kanyang Espiritu. Ipaisip sa kanila kung paano naapektuhan ng pag-aaral pa tungkol sa pagtuturo sa pamamagitan ng Espiritu ang hangarin nilang anyayahan ang iba kay Cristo. Tiyakin sa kanila na kapag hinangad nila ang Espiritu sa kanilang buhay, mag-iibayo ang kakayahan nilang magturo sa pamamagitan ng Espiritu. Mga Paanyayang Kumilos Anyayahan ang mga estudyante na maghandang ituro ang ebanghelyo sa pamamagitan ng Espiritu sa pagkumpleto ng isa o mahigit pa sa sumusunod na iminungkahing mga aktibidad: Panoorin ang ilan sa mga episode ng The District (na matatagpuan sa LDS.org) habang naghahanda kayong magmisyon. Magpraktis ng iba't ibang paraan ng pagsisimulang magturo ng isang lesson gamit ang ilan sa makapangyarihang mga katagang nag-aanyaya ng Espiritu sa Mangaral ng Aking Ebanghelyo, mga pahina 200-202. Pag-isipan at ipagdasal ang isang taong gusto mong palakasin sa ebanghelyo. Ipagdasal ang mensahe ng ebanghelyong ibabahagi mo sa taong ito. Ibahagi ang mensahe at patotoo mo sa taong ito, nang personal man o sa social media. 30
Ano ang Papel na Ginagampanan ng Aklat ni Mormon? 5 Pambungad Ang Aklat ni Mormon ay napakalakas na katibayan ng kabanalan ni Jesucristo at katunayan ng Panunumbalik sa pamamagitan ni Propetang Joseph Smith. Sinasagot nito ang "mga tanong ng kaluluwa" (tingnan sa Mangaral ng Aking Ebanghelyo, 121-122) ng marami sa mga anak ng Ama sa Langit tungkol sa kanilang buhay. Mahalagang bahagi ng pagbabalik-loob ang tumanggap ng patotoo mula sa Espiritu Santo na ang Aklat ni Mormon ay totoo. Ang isang prospective missionary ay dapat pag-aralan ang Aklat ni Mormon araw-araw, magkaroon ng personal na patotoo tungkol sa Aklat ni Mormon, at magtamo ng karanasan sa pagbabahagi ng patotoong iyan sa iba. Paunang Paghahanda • Pag-aralan ang 1 Nephi 10:14; 2 Nephi 3:12; 3 Nephi 16:4-5; 20:13. Pag-aralan ang "The Book of Mormon: A Witness with the Bible," Ensign, Okt. 2011, 24-27. Pag-aralan ang Mangaral ng Aking Ebanghelyo, mga pahina 117-126. Maghandang ipalabas ang video na "The Book of Mormon - a Book from God" (1:55; clip mula sa mensahe ni Elder Tad R. Callister, Ensign o Liahona, Nob. 2011, 74-76, available sa lds.org/media-library. Maghandang ipalabas ang video na "A Book of Mormon Story" (5:15), available sa LDS.org. Mga Mungkahi sa Pagtuturo Ang Aklat ni Mormon ay Napakalakas na Katibayan ng Kabanalan ni Jesucristo Patingnan sa mga estudyante ang kopya nila ng Aklat ni Mormon, o itaas ang isang kopya para masuri ng klase. Pagkatapos ay itanong ang mga sumusunod: Kung wala pa kayong alam tungkol sa Aklat ni Mormon, ano ang matututuhan ninyo sa pagbabasa lang ng subtitle na (Isa pang Tipan ni Jesucristo)? Ano ang aasahan ninyong makita sa loob ng aklat? Ipabuklat sa mga estudyante ang pahina ng pamagat ng Aklat ni Mormon at ipabasa ang pangalawang talata, na pinagtutuunan ang nais ng mga manunulat ng Aklat ni Mormon na paniwalaan ng mundo. Pagkatapos ay itanong: Ano ang nais ng mga manunulat ng Aklat ni Mormon na paniwalaan ng mundo? Isulat sa pisara ang sumusunod: Ang pangunahing layunin ng Aklat ni Mormon ay papaniwalain ang lahat ng tao na si Jesus ang Cristo. Ipabasa nang malakas sa isang estudyante ang bahaging pinamagatang "Ang Aklat ni Mormon ay Nagpapatotoo kay Cristo" sa mga pahina 119-120 sa Mangaral ng Aking Ebanghelyo habang sumusunod sa pagbasa ang klase, na naghahanap ng mga paraan na nagsisilbing saksi ni Jesucristo ang Aklat ni Mormon. 31
LESSON 5: ANO ANG PAPEL NA GINAGAMPANAN NG AKLAT NI MORMON? Pagkatapos ay itanong sa mga estudyante: Sa anong mga paraan nagsisilbing saksi ni Jesucristo ang Aklat ni Mormon? Paano napalakas ng Aklat ni Mormon ang inyong patotoo tungkol kay Jesucristo? Anyayahan ang mga miyembro ng klase na ibahagi sa isa pang miyembro ng klase ang personal na patotoo nila tungkol sa Aklat ni Mormon, mga karanasan nila sa pagbabasa at pagdarasal tungkol dito, o mga paborito nilang talata tungkol sa Tagapagligtas at sa Kanyang misyon. Sabihin sa mga estudyante na ang isa sa pinakamahahalagang bagay na magagawa nila bago pumasok sa MTC ay basahin ang buong Aklat ni Mormon at ipagdasal kung ito ay totoo. Hikayatin ang mga estudyante na sundin ang payo ni Pangulong Ezra Taft Benson sa mga miyembro ng Simbahan na magbasa nang 30 minuto sa isang araw mula sa Aklat ni Mormon. Sinusuportahan ng Biblia at ng Aklat ni Mormon ang Isa't Isa Ipabuklat sa mga estudyante ang pahina 120 sa Mangaral ng Aking Ebanghelyo. Sabihin sa ilang estudyante na maghalinhinan sa pagbabasa nang malakas mula sa bahaging pinamagatang "Sinusuportahan ng Aklat ni Mormon at ng Biblia ang Isa't Isa." Pagkatapos ay itanong: Ano ang ilang paraan na sinusuportahan ng Aklat ni Mormon at ng Biblia ang isa't isa? Bakit dapat gamitin ng mga missionary kapwa ang Aklat ni Mormon at ang Biblia sa pagtulong sa iba na matutuhan ang ebanghelyo ni Jesucristo? (Dapat ay kasama sa mga sagot ng mga estudyante ang sumusunod na katotohanan: Ang Aklat ni Mormon at ang Biblia ay nagtutulungan bilang mga saksi kay Jesucristo at sa Kanyang mga turo.) Para maipaunawa sa klase ang konseptong ito, ipabasa nang malakas sa isang estudyante ang 2 Nephi 3:12. Ipabasa nang malakas sa isa pang estudyante ang Ezekiel 37:15-17. Pabantayan sa klase ang mga katagang tumutukoy sa Biblia at mga katagang tumutukoy sa Aklat ni Mormon. Matapos basahin ang mga talatang ito, itanong sa klase: Paano sinusuportahan ng mga banal na kasulatan ang ideya tungkol sa dalawang saksi? Anong mga pagpapala ang ipinangako dahil sa pagsasama ng Aklat ni Mormon at ng Biblia? Para lalo pang mailarawan kung paano nagsisilbing magkasamang mga saksi ni Jesucristo ang Aklat ni Mormon at ang Biblia, ipabasa sa isang estudyante ang sumusunod mula kay Elder Tad R. Callister ng Pitumpu, o ipalabas ang video clip ng sipi. "Ngunit bakit napakahalaga ng Aklat ni Mormon kung may Biblia na para turuan tayo tungkol kay Jesucristo? Hindi ba kayo nagtataka kung bakit napakaraming simbahang Kristiyano sa mundo ngayon samantalang iisang Biblia ang pinagkukunan nila ng mga doktrina? Iyon ay dahil iba-iba ang interpretasyon nila sa Biblia. Kung iisa ang interpretasyon nila, iisa ang kanilang simbahan. Hindi ganito ang nais ng Panginoon, dahil sinabi ni Pablo na may 'isang Panginoon, isang pananampalataya, isang bautismo' (Mga Taga Efeso 4:5). Para magkaroon ng pagkakaisang ito, itinakda ng Panginoon ang banal na batas ng mga saksi. Itinuro ni Pablo, "Sa bibig ng dalawang saksi o ng tatlo ay papagtibayin ang bawa't salita" (II Mga Taga Corinto 13:1). 32
LESSON 5: ANO ANG PAPEL NA GINAGAMPANAN NG AKLAT NI MORMON? "Ang Biblia ay isang saksi ni Jesucristo; isa pang saksi ang Aklat ni Mormon. Bakit napakahalaga ng pangalawang saksing ito? Maaaring makatulong ang sumusunod na paglalarawan: Ilang tuwid na linya ang maiguguhit ninyo mula sa iisang tuldok sa papel? Ang sagot ay walang katapusan. Sandaling ipagpalagay na ang iisang tuldok ay kumakatawan sa Biblia at na daan-daan sa mga tuwid na linyang iginuhit patawid ng tuldok na iyon ay kumakatawan sa iba't ibang interpretasyon ng Biblia at bawat isa sa mga interpretasyong iyon ay kumakatawan sa ibang simbahan. "Gayunman, ano ang mangyayari kung sa papel na iyon ay may isa pang tuldok na kumakatawan sa Aklat ni Mormon? Ilang tuwid na linya ang maiguguhit ninyo sa pagitan ng dalawang tuldok na ito: ang Biblia at ang Aklat ni Mormon? Isa lang. Isang interpretasyon lang ng mga doktrina ni Cristo ang mamamayani sa patotoo ng dalawang saksing ito. "Muli't muli ang Aklat ni Mormon ang saksing nagpapatibay, naglilinaw, pinagkakaisa ang mga doktrinang itinuro sa Biblia kaya mayroon lang 'isang Panginoon, isang pananampalataya, isang bautismo'" ("Ang Aklat ni Mormon - Isang Aklat mula sa Diyos," Ensign o Liahona, Nob. 2011, 75). Matapos ipalabas ang video o ipabasa ang sipi, itanong: Ano ang kahalagahan ng pagkakaroon ng dalawang saksi kay Jesucristo sa banal na kasulatan? Ano ang natutuhan ninyo sa mensahe ni Elder Callister na makakatulong sa inyo na ituro sa iba kung paano nagtutulungan ang Aklat ni Mormon at ang Biblia? Paunawa: Kung pakiramdam ninyo ay kailangang makakita ang mga estudyante ng mga halimbawa kung paano nagtutulungan ang Aklat ni Mormon at ang Biblia upang linawin ang mga turo ni Jesucristo, isiping gamitin ang ilan sa mga halimbawang matatagpuan sa "Ang Aklat ni Mormon: Kasama ng Biblia sa Pagpapatotoo," Ensign o Liahona, Okt. 2011, 24-27. Ang Papel na Ginagampanan ng Aklat ni Mormon sa Pagtitipon ng Israel Para makapaglaan ng konteksto habang itinuturo mo ang susunod na alituntunin, maaari mong ipabasang muli sa mga estudyante ang ikalawang talata sa pahina ng pamagat ng Aklat ni Mormon at pasalungguhitan o ipa-highlight ang pangako na ang mga mambabasa ay maaaring "malaman ang mga tipan ng Panginoon, na sila ay hindi itatakwil nang habang panahon." Ipaliwanag na ang talatang ito ay nagpapahiwatig sa katotohanan na kailangang tipunin ang mga anak ng Diyos sa nangakalat na sambahayan ni Israel. Ipaalala sa mga estudyante na nakipagtipan ang Diyos sa Kanyang mga anak noong unang panahon. Gayunman, ikinalat ng Panginoon ang mga miyembro ng sambahayan ni Israel sa buong daigdig dahil sa kanilang kasamaan at paghihimagsik. 33
LESSON 5: ANO ANG PAPEL NA GINAGAMPANAN NG AKLAT NI MORMON? Pagtukoy sa mga doktrina. Ang matutong tukuyin at unawain ang mga doktrina at alituntunin ay tumutulong sa mga estudyante na ihalintulad ang mga banal na kasulatan sa sarili nilang buhay at magagabayan sila sa mga pagpapasiya. Kung minsa'y ikaw ang tutukoy ng mga doktrina at alituntunin. Gayunman, dapat mong pagsikapang tulungan ang mga estudyante na tukuying mag-isa ang mga doktrina at alituntunin. Atasan ang mga estudyante na basahin ang isa sa sumusunod na mga talata sa banal na kasulatan at hanapin kung paano tinitipon ang mga anak ng Diyos: 1 Nephi 10:14; 3 Nephi 16:4-5; o 3 Nephi 20:13. Pagkatapos ay magtanong ng katulad ng mga sumusunod para tulungan silang tukuyin ang doktrinang itinuturo sa mga talatang ito: Ayon sa mga talatang ito, ano ang kailangang mangyari para matipon ang mga tao bilang bahagi ng sambahayan ni Israel? (Kailangan silang madala sa kaalaman tungkol kay Jesucristo.) Ano ang papel na ginagampanan ng Aklat ni Mormon sa prosesong ito? (Bagama't maaaring gumamit ng iba't ibang salita ang mga estudyante, dapat nilang tukuyin ang sumusunod na katotohanan: Ang Aklat ni Mormon ay nagsisilbing kasangkapan na tutulong na matipon ang mga anak ng Diyos sa pamamagitan ng pagtulong na madala sila sa kaalaman tungkol kay Jesucristo.) Basahin ang sumusunod na pahayag, kung saan tinukoy ni Elder Bruce R. McConkie (1915-1985) ng Korum ng Labindalawang Apostol ang papel na ginagampanan ng Aklat ni Mormon sa pagtitipon ng Israel. "Kung pagtitipon ng Israel ang pag-uusapan, ang Aklat ni Mormon ang pinakamahalagang aklat na naisulat o maisusulat kailanman. Ito ang aklat na nagtitipon sa Israel at naghahayag, nang buong linaw at perpekto, sa doktrina ng pagtitipon. ... Ang Aklat ni Mormon ang dahilan kaya naniniwala ang mga tao sa ebanghelyo at sumasapi sa Simbahan, at, tulad ng nakita namin noong araw, ito ang kapangyarihang nagsasakatuparan ng pagtitipon ng Israel" (A New Witness for the Articles of Faith [1985], 554). Pagkatapos, magtanong ng katulad ng mga sumusunod: Paano nakikibahagi ang mga missionary sa pagtitipon ng sambahayan ni Israel? (Sa pagtulong sa iba na pag-aralan at unawain ang Aklat ni Mormon upang sila ay maaaring lumapit kay Cristo sa pamamagitan ng pananampalataya, pagsisisi, pagpapabinyag, pagpapakumpirma, at pagtitiis hanggang wakas.) Bakit mahalaga na gamitin ng mga missionary ang Aklat ni Mormon sa pagtulong sa iba na lumapit kay Cristo? Ang Pagtatamo ng Patotoo sa Aklat ni Mormon ay Mahalagang Bahagi ng Pagbabalik-loob Ipabasa nang malakas sa isang estudyante ang sumusunod na salaysay mula sa talambuhay ni Apostol Parley P. Pratt (1807-1857), kung saan niya inilarawan ang kanyang karanasan sa pagbabasa ng Aklat ni Mormon sa unang pagkakataon: "Binuksan ko ito nang may kasigasigan, at binasa ang pahina ng pamagat nito. Pagkatapos ay binasa ko ang patotoo ng ilang saksi na may kinalaman sa pamamaraan ng pagkatagpo at pagsasalin nito. Pagkatapos nito sinimulan kong basahin nang sunud- sunod ang nilalaman nito. Nagbasa ako buong maghapon; naging pabigat ang pagkain, ayaw kong kumain; naging pabigat ang pagtulog pagsapit ng gabi, dahil mas gusto kong magbasa hanggang sa makatulog ako. "Sa aking pagbabasa, sumaakin ang Espiritu ng Panginoon, at nalaman at naunawaan ko na ang aklat ay totoo, nang kasingsimple at kasinglinaw ng pagkaunawa at pagkaalam ng tao na siya ay buhay" (Autobiography of Parley P. Pratt, inedit ni Parley P. Pratt Jr. [1874], 38). 34
LESSON 5: ANO ANG PAPEL NA GINAGAMPANAN NG AKLAT NI MORMON? Paano naapektuhan ng Espiritu ng Panginoon si Parley P. Pratt nang basahin niya ang Aklat ni Mormon? May maibabahagi ba kayong isang pagkakataon na inantig kayo ng Espiritu nang mabasa ninyo ang isang partikular na talata sa Aklat ni Mormon? Pasalungguhitan o ipa-highlight sa mga estudyante ang sumusunod na pahayag sa Mangaral ng Aking Ebanghelyo, pahina 118: "Ang Aklat ni Mormon, kasama ang Espiritu, ang pinakamabisa ninyong magagamit sa conversion o pagbabalik-loob." Para maipaunawa sa mga estudyante ang katotohanang ito, ipabasa sa kanila ang bahaging "Inilalapit ng Aklat ni Mormon ang mga Tao sa Diyos" sa pahina 123 ng Mangaral ng Aking Ebanghelyo. Pagkatapos ay itanong: Ayon sa bahaging ito sa Mangaral ng Aking Ebanghelyo, ano ang ilang partikular na bagay na maaaring mangyari kapag sinimulang pag-aralan ng isang tao ang Aklat ni Mormon? Bakit isa sa pinakamahahalagang layunin ng isang missionary ang tulungan ang mga investigator na mag-aral at magtamo ng patotoo tungkol sa Aklat ni Mormon? Ipaliwanag sa klase na matutulungan nila ang mga investigator na madama ang nagpapabalik-loob na kapangyarihan ng Aklat ni Mormon sa pagtulong sa mga investigator na mahanap ang mga sagot sa pinakamahahalagang tanong sa buhay sa loob ng mga pahina nito. Sabihin sa ilang estudyante na halinhinang basahin nang malakas ang mga talata at tanong na matatagpuan sa pahina 122 ng Mangaral ng Aking Ebanghelyo. Sabihin sa klase na hanapin ang kahulugan ng mga katagang "mga tanong ng kaluluwa." Pagkatapos ay talakayin ang sumusunod: Ano ang kahulugan sa inyo ng mga katagang "mga tanong ng kaluluwa"? Sa pisara, isulat ang sumusunod na katotohanan: Sinasagot ng mga turo ng Aklat ni Mormon ang mga tanong ng kaluluwa. Talakayin ang sumusunod sa mga estudyante: Paano ninyo gagamitin ang Aklat ni Mormon sa paghanap ng mga sagot sa inyong mga tanong ng kaluluwa? Anong mga tanong ng kaluluwa ang nahanapan ninyo ng mga sagot sa Aklat ni Mormon? Isiping magbigay ng maikling pagtatanghal sa klase kung paano gamitin ang Aklat ni Mormon sa paghahanap ng sagot sa mga tanong ng kaluluwa. Pumili ng isa sa mga tanong na nasa listahan sa pahina 122 sa Mangaral ng Aking Ebanghelyo. Gamit ang mga talata sa Aklat ni Mormon na nakalista sa tanong, ipamalas kung paano sinasagot ng Aklat ni Mormon ang tanong na napili mo. Isipin ding ipamalas kung paano gamitin ang Gabay sa mga Banal na Kasulatan para mahanap ang mga sagot sa mga tanong. Ibahagi ang damdamin mo sa klase kung paano rin makakatulong sa kanila at sa kanilang mga investigator ang Aklat ni Mormon na mahanap ang mga sagot sa kanilang mga tanong. 35
LESSON 5: ANO ANG PAPEL NA GINAGAMPANAN NG AKLAT NI MORMON? Paglalaan ng isang huwaran. Sa pagtulong sa mga estudyante na matuto ng mga kasanayan, makabubuting magpamalas o maglaan ng isang huwaran para sa mga estudyante, magbigay ng oras para magpraktis, at pagkatapos ay magbigay ng nakahihikayat na feedback. Matapos ilaan ang huwarang ito sa mga estudyante, anyayahan silang sundan ang prosesong iyon. Hilingan silang pumili ng isa sa mga tanong mula sa listahan at pagkatapos ay repasuhin ang kalakip na talata sa Aklat ni Mormon para mahanap ang mga doktrina o alituntunin na sumasagot sa tanong. Matapos silang bigyan ng sapat na panahon para maghanda, anyayahan ang mga estudyante na maikling ibahagi ang natuklasan nila sa ibang estudyante. Kapag tapos na sila, talakayin ang mga sumusunod: Paano magagamit ng mga missionary ang Aklat ni Mormon para matulungan ang mga investigator na mahanap ang mga sagot sa mga tanong ng kaluluwa? Para mailarawan pang lalo kung paano sinasagot ng Aklat ni Mormon ang mga tanong ng kaluluwa, ipalabas ang video na "A Book of Mormon Story." Sabihin sa mga estudyante na panoorin kung paano sinagot ng Aklat ni Mormon ang ilan sa mga tanong ni Brother Cook bago siya sumapi sa Simbahan. Pagkatapos ng video maaari mong itanong: Ano ang ilan sa mahahalagang tanong na nasagot para kay Brother Cook nang basahin niya ang Aklat ni Mormon? Paano siya naapektuhan nang makita niya ang mga sagot na ito? Magpaisip sa mga estudyante ng isang mahalagang tanong na may kaugnayan sa ebanghelyo na gusto nila o ng isang kaibigan na masagot. Magpatotoo na tutulong ang Panginoon na masagot ang kanilang tanong kung pag-aaralan nila ang Aklat ni Mormon. Ang Aklat ni Mormon ay Nagpapatibay sa Katotohanan ng Panunumbalik Anyayahan ang mga estudyante na maghalinhinan sa pagbasa nang malakas ng bahagi sa Mangaral ng Aking Ebanghelyo na pinamagatang "Ang Aklat ni Mormon ay ang Saligang Bato ng Ating Relihiyon," simula sa pahina 118 hanggang sa table sa pahina 119. Habang nagbabasa sila, ipaisip sa kanila ang pahayag ni Joseph Smith tungkol sa kahalagahan ng Aklat ni Mormon. Pagkatapos ay itanong: Sa anong mga paraan naging "pundasyon ng patotoo" ang Aklat ni Mormon? Sa palagay ninyo, bakit kinakalaban ng kaaway ang Aklat ni Mormon at gustong pigilan ang mga tao na basahin ito? (Dahil ito ang saligang bato ng ating relihiyon.) Ipaliwanag na maraming tao sa mundo ang nahihirapang maniwala sa salaysay ni Joseph Smith at sa pinagmulan ng Aklat ni Mormon. Ang mga missionary ay dapat maging handang sagutin ang mga pag-aalinlangan ng mga investigator tungkol sa banal na pinagmulan ng Aklat ni Mormon. Paunawa: Bagama't mahalagang malaman ng mga estudyante na maaari silang maharap sa mga pagtutol ng ilan na pumupula sa Aklat ni Mormon, hindi makakatulong sa klase na talakayin nang detalyado ang mga argumentong ginagamit ng mga kritiko sa mga pagsisikap nilang pabulaanan si Joseph Smith at ang Aklat ni Mormon. Linawin sa mga estudyante na ang tungkulin ng missionary ay hindi para patunayan ang katotohanan ng kasaysayan ni Joseph Smith o ng Aklat ni Mormon. Sa halip, ituturo at patototohanan ng mga missionary ang Aklat ni Mormon at tutulungan ang mga investigator na basahin at alamin sa kanilang sarili na ang Aklat ni Mormon ay totoo sa pamamagitan ng personal na paghahayag mula sa Espiritu ng Panginoon. Isiping ipabasa sa mga estudyante sa bahay ang mensahe ni Elder Jeffrey R. Holland na "Kaligtasan para sa Kaluluwa" (Ensign o Liahona, Nob. 2009, 88-90). Habang iniisip mo ang mga pangangailangan ng mga estudyante mo at ang mga paramdam ng Espiritu, maaari kang gumugol ng ilang minuto para ipakita sa klase kung paano mahanap ang impormasyong 36
LESSON 5: ANO ANG PAPEL NA GINAGAMPANAN NG AKLAT NI MORMON? tumpak sa doktrina gamit ang resources na tulad ng Gospel Topics section ng LDS.org o mga artikulo sa mga magasin ng Simbahan. Bilang isang klase, sama-samang basahin ang bahaging pinamagatang "Gamitin ang Aklat ni Mormon sa Pagsagot sa mga Pagsalungat" na matatagpuan sa Mangaral ng Aking Ebanghelyo, mga pahina 123-124. Sabihin sa mga estudyante na maghanap ng payo na makakatulong sa kanila na palakasin ang pananampalataya ng mga investigator na may mga problema o pag-aalinlangan. Magtanong na katulad ng mga sumusunod para matukoy ng mga estudyante ang isang alituntuning matatagpuan sa kanilang pagbabasa: Ayon kay Pangulong Benson, bakit mahalagang malaman ng isang taong may mga problema tungkol sa ating mga paniniwala kung ang Aklat ni Mormon ay totoo? Sa paanong mga paraan matutulungan ng Aklat ni Mormon ang isang tao na lutasin ang espirituwal na mga problema at pag-aalinlangan? Para maibuod ang mga alituntuning natutukoy ng mga estudyante, maaari mong isulat sa pisara ang alituntuning ito: Ang pagtatamo ng patotoo na ang Aklat ni Mormon ay totoo ay makakatulong sa mga investigator na makayanan ang espirituwal na mga problema at pag-aalinlangan. Idispley ang sumusunod na pahayag ni Pangulong Gordon B. Hinckley (1910-2008), at ipabasa nang malakas sa bawat isa sa ilang estudyante ang isa o dalawang talata: "Tuwing hinihikayat natin ang iba na basahin ang Aklat ni Mormon, utang na loob nila iyon. Kung babasahin nila ito nang may panalangin at taos-puso nilang hahangaring malaman ang katotohanan, malalaman nila sa pamamagitan ng kapangyarihan ng Espiritu Santo na ang aklat ay totoo. "Mula sa kaalamang iyan ay may dadaloy na pananalig sa katotohanan ng marami pang ibang bagay. Sapagkat kung ang Aklat ni Mormon ay totoo, ang Diyos kung gayon ay buhay. ... "Kung totoo ang Aklat ni Mormon, si Jesus kung gayon ay totoong ating Manunubos, ang Tagapagligtas ng sanlibutan. Ang dakilang layunin ng pag-iingat dito at paglabas nito, ayon sa sabi roon mismo, ay 'sa ikahihikayat ng mga Judio at Gentil na si Jesus ang Cristo, ang Diyos na Walang Hanggan, nagpapatunay ng kanyang sarili sa lahat ng bansa.' (Pahina ng pamagat ng Aklat ni Mormon.) ... "Kung totoo ang Aklat ni Mormon, si Joseph Smith ay isang Propeta ng Diyos, sapagkat siya ang naging kasangkapan sa mga kamay ng Diyos para dalhin sa liwanag ang patotoong ito tungkol sa kabanalan ng ating Panginoon. ... "Kung ang Aklat ni Mormon ay totoo, ang Simbahan ay totoo, sapagkat narito ang awtoridad ding iyon na nagdala sa liwanag ng sagradong talaang ito at nakikita ito sa atin ngayon. Ito'y panunumbalik ng Simbahang itinatag ng Tagapagligtas sa Palestina. Ito'y panunumbalik ng Simbahang itinatag ng Tagapagligtas nang bisitahin niya ang kontinenteng ito ayon sa ipinahayag sa sagradong talaang ito" ("The Power of the Book of Mormon," Ensign, Hunyo 1988, 6). Isiping itanong ang mga sumusunod: Bakit napakahalagang magtamo ng patotoo ang mga investigator, missionary, at miyembro tungkol sa Aklat ni Mormon? Paano pinagtitibay ng katotohanan ng Aklat ni Mormon na si Joseph Smith ay isang propeta ng Diyos? (tingnan sa Mateo 7:13-15). Paano nakatulong ang inyong patotoo tungkol sa Aklat ni Mormon na mapagtibay sa inyong puso ang walang-hanggang kahalagahan ng Panunumbalik? 37
LESSON 5: ANO ANG PAPEL NA GINAGAMPANAN NG AKLAT NI MORMON? Isiping ibahagi ang sarili mong patotoo na ang Aklat ni Mormon ay katibayan ng katotohanan ng Panunumbalik. Tapusin ang lesson mo sa pag-anyaya sa ilang estudyante na ibahagi ang kanilang patotoo tungkol sa Aklat ni Mormon at ipaliwanag kung bakit sila nasasabik na ipabasa sa iba ang Aklat ni Mormon at ipagdasal ito. Paunawa: Dapat ninyong malaman na sa lesson 8 ay magkakaroon ng pagkakataon ang mga estudyante na magpraktis na anyayahan ang isang tao na basahin ang Aklat ni Mormon at ipagdasal kung totoo ito. Mga Paanyayang Kumilos Ipaalala sa mga prospective missionary na ang pinakamainam na paraan ng paghahanda para sa full-time mission ay magsimula sa paggawa ng gawaing misyonero ngayon. Anyayahan ang mga miyembro ng klase na magtakda ng personal na mithiing gawin ang sumusunod: Basahin ang buong Aklat ni Mormon at ipagdasal na malaman ang katotohanan nito, kahit nagawa na nila ito noon. Ugaliing magbasa araw-araw mula sa Aklat ni Mormon. Ipakilala sa isang tao ang Aklat ni Mormon sa susunod na linggo (nang personal o sa social media) at anyayahan silang basahin at ipagdasal ito. 38
Paghahandang Mabuhay Bilang Missionary 6 Pambungad Ang paglilingkod sa full-time mission ay pagtanggap sa tawag na maging kinatawan ng Panginoong Jesucristo. Ang pagmimisyon ay isang kasiya-siyang karanasan, ngunit kailangan din dito ang kasipagan. Para maging epektibong mga missionary, kailangan ay handa ang mga kabataang lalaki at babae na magtiwala sa Panginoon kapag naharap sila sa mga hamon. Kapag nagtatag ng magagandang inaasahan ang mga prospective missionary sa buhay sa misyon, magiging mas handa silang maglingkod nang buong "puso, kakayahan, pag-iisip at lakas" (D at T 4:2). Paunang Paghahanda • Pag-aralan ang 2 Nephi 4:19-26 at Alma 17:2-3, 9; 26:11-13; 29:10. Pag-aralan ang Elder David A. Bednar, "Pagiging Misyonero," Ensign o Liahona, Nobyembre 2005, 44-47. Maghandang ipalabas ang mga video na "Becoming a Missionary, Part 1" (2:26) at "Becoming a Missionary, Part 2" (1:01; mga clip mula sa mensahe ni Elder David A. Bednar, Ensign o Liahona, Nob. 2005, 44-47), na makukuha sa lds.org/media- library. Maghandang ipalabas ang video na "Stay within the Lines" (5:10), na makukuha sa youth.lds.org. Maghandang ipalabas ang video na "Preparation of Gordon B. Hinckley: Forget Yourself and Go to Work" (2:04), na makukuha sa LDS.org. Ihanda ang handout na pinamagatang "Mga Dapat Gawin sa Buhay ng Missionary," na matatagpuan sa dulo ng lesson. Mga Mungkahi sa Pagtuturo Pagiging Missionary Simulan ang lesson sa pagtatanong sa klase ng mga ito: Sa anong mga paraan ninyo maaasahang magbago ang inyong pamumuhay kapag nagsimula kayong maglingkod bilang missionary? Ano ang masisimulan ninyong gawin ngayon upang mapaghandaan ang mga pagbabagong iyon sa pamumuhay? Idispley at ipabasa sa isang estudyante ang sumusunod na pahayag ni Elder David A. Bednar ng Korum ng Labindalawang Apostol, o ipalabas ang video clip ng pahayag. Ipaliwanag na kahit sa mga kabataang lalaki nagsasalita si Elder Bednar sa priesthood session ng isang pangkalahatang kumperensya, angkop din ang mga alituntuning itinuro niya sa mga kabataang babae. "Sa pakikipagmiting sa mga kabataang miyembro ng Simbahan sa buong mundo, madalas kong imbitahan ang mga dumadalo na magtanong. Ang isang madalas itanong sa akin ng mga kabataang lalaki ay ito: 'Ano po ang magagawa ko para makapaghandang mabuti na maglingkod bilang full-time missionary?' Ang gayon kataimtim na tanong ay kailangan ng taimtin na sagot. 39
LESSON 6: PAGHAHANDANG MABUHAY BILANG MISSIONARY "Mahal kong mga batang kapatid, ang pinakamahalagang bagay na magagawa ninyo para makapaghanda sa tawag na maglingkod ay ang maging misyonero bago pa man kayo magpunta sa misyon. Sana'y pansinin ninyo na sa sagot ko'y mas binigyan ko ng diin ang pagiging kaysa pagpunta. Hayaan ninyong ipaliwanag ko ang gusto kong sabihin. "Sa nakaugalian na nating bokabularyo sa Simbahan, madalas nating banggitin ang pagpunta sa simbahan, pagpunta sa templo, at pagpunta sa misyon. Tahasan kong sasabihin na sa paulit-ulit nating pagbibigay-diin sa pagpunta ay hindi natin natutumbok ang talagang punto nito. "Hindi pagpunta sa Simbahan ang isyu; sa halip, ang isyu ay ang pagsamba at pagpapanibago ng mga tipan habang nasa simbahan tayo. Hindi pagpasok sa templo ang isyu; sa halip, ang isyu ay ang pagsasapuso natin ng diwa, ng mga tipan, at ordenansa ng bahay ng Panginoon. Hindi ang pagpunta sa misyon ang isyu; sa halip, ang isyu ay ang pagiging misyonero at paglilingkod natin habambuhay nang ating buong puso, kakayahan, pag-iisip, at lakas. Posibleng makapunta sa misyon ang isang kabataang lalaki at hindi naman maging misyonero, at hindi ito ang iniuutos ng Panginoon o kailangan ng Simbahan. "Taimtim kong inaasam sa bawat isa sa inyong mga kabataang lalaki na hindi lamang kayo magpunta sa misyon - kundi maging misyonero kayo bago pa ninyo ipadala ang inyong mga papeles sa misyon, bago pa ninyo matanggap ang tawag na maglingkod, bago pa kayo italaga ng inyong stake president, at bago pa kayo pumasok sa MTC" ("Pagiging Misyonero," Ensign o Liahona, Nob. 2005, 45). Ano ang sinabi ni Elder Bednar na pinakamahalagang magagawa ninyo para makapaghanda sa tawag na magmisyon? (Maging misyonero bago pa man kayo magpunta sa misyon.) Ipabasa sa isang estudyante ang sumunod na bahagi ng siping binanggit ni Elder Bednar, o ipalabas ang video clip ng pahayag: "Malinaw na sa proseso ng pagiging misyonero ay hindi kailangang magsuot araw- araw ng puting polo at kurbata ang isang batang lalaki sa paaralan o sundin ang patakaran ng mga misyonero sa pagtulog at paggising, bagama't susuportahan ng karamihan sa mga magulang ang ganyang ideya. Subalit madaragdagan ninyo ang inyong hangarin na maglingkod sa Diyos [tingnan sa D at T 4:3], at maaari kayong magsimulang mag-isip na tulad ng mga misyonero, basahin ang binabasa ng mga misyonero, manalangin na tulad ng mga misyonero, at madama ang nadarama ng mga misyonero. Maiiwasan ninyo ang mga makamundong impluwensya na dahilan ng paglayo ng Espiritu Santo, at madaragdagan ang inyong pagtitiwala sa pagkilala at pagtugon sa mga espirituwal na paramdam. Taludtod sa taludtod, tuntunin sa tuntunin, kaunti rito at kaunti roon, unti-unti kayong magiging ang misyonerong pinapangarap ninyo at misyonerong inaasahan ng Tagapagligtas" ("Pagiging Misyonero," 45-46). Pagkatapos ay itanong: Ayon kay Elder Bednar, sa anong mga paraan kayo magiging misyonero bago kayo pumasok sa missionary training center? Matapos sumagot ang mga estudyante, isulat sa pisara ang sumusunod na katotohanan: Maaari akong maging missionary ngayon sa aking mga iniisip, nadarama, at ikinikilos. Para mailarawan ang alituntuning ito, sabihin sa mga estudyante na buklatin ang Alma 17:2-3, 9, 11, at ipaliwanag na inilalarawan sa mga talatang ito ang mga anak na lalaki ni Mosias, na nagmisyon sa mga Lamanita. Ipabasa nang malakas sa isang estudyante ang mga talata habang sinusundan siya ng klase, na hinahanap kung ano ang ginawa ng mga anak ni Mosias para makapaghandang 40
LESSON 6: PAGHAHANDANG MABUHAY BILANG MISSIONARY magturo nang may kapangyarihan at awtoridad. Pagkatapos ay itanong sa mga estudyante: Ano ang ginawa ng mga anak ni Mosias para makapaghandang magturo nang may kapangyarihan at awtoridad? Paano masusundan ng mga prospective missionary ang halimbawa ng mga anak ni Mosias sa paghahanda nilang maging missionary ngayon? Ipabuklat sa mga estudyante ang pahina 155 sa Mangaral ng Aking Ebanghelyo, at ipabasa nang malakas sa isang estudyante ang ikatlong talata. Pagkatapos ay itanong ang katulad ng mga sumusunod: Ayon sa missionary call letter, ano ang inaasahang ilalaan ng mga missionary sa Panginoon, at ano ang inaasahang iiwanan nila? Ano ang mga halimbawa ng "personal na mga gawain" na pinaiiwanan sa mga missionary kapag nagsimula silang maglingkod sa misyon? Kailan kayo napagpala sa pagsasakripisyo para makapaglingkod sa Diyos? Pagtapos, bigyan ng ilang minuto ang mga estudyante para pagbulayan at isulat ang mga sagot sa sumusunod na mga tanong sa kanilang study journal. Hikayatin ang mga estudyante na isulat lalo na ang nadarama nila na personal na ipinararating sa kanila ng Espiritu Santo. Pagkatapos ay itanong: Pagkatuto sa Pamamagitan ng Espiritu. Kapag naroon Ano ang ilang bagay na magagawa ninyo ngayon para magsimulang mag-isip, makadama, at kumilos na parang misyonero? Paano kayo makapaghahandang iwanan ang personal na mga suliranin at ilaan ang buong oras at pansin ninyo sa paglilingkod sa Panginoon? Paano makakatulong ang paggawa ng mga bagay na ito sa paghahanda ninyong magturo nang may kapangyarihan at awtoridad na tulad ng mga anak ni Mosias? Hikayatin ang mga estudyante na magsulat ng partikular na mga mithiin sa kanilang journal. Maaaring ibilang sa mga ideya ang pag-aaral ng Aklat ni Mormon araw-araw, pagdarasal sa araw at gabi, pagdalo sa lahat ng miting ng Simbahan, pagtulog bago mag-alas-10:30 n.g. at paggising bago mag-alas-6:30 n.u., pagbabawas ng paggamit ng kanilang electronic device, o pagsisikap na maging mas masunurin sa mga kautusan. Ang Pamantayan ng Pagkamarapat Isulat sa pisara ang salitang "kailangan munang gawin," at magpaisip sa mga estudyante ng mga tagpo kung saan kailangan munang gawin ang ilang bagay. Bigyan ng ilang sandali ang mga estudyante na saliksikin ang Doktrina at mga Tipan 88:74 para sa ilang kailangan munang gawin bago makapagmisyon. Pagkatapos ay itanong: ang Espiritu sa oras ng lesson, dadalhin ng Espiritu Santo ang mensahe sa puso ng mga estudyante at tutulungan silang personal na ipamuhay ang mga alituntunin ayon sa kanilang sari-sariling mga pangangailangan at sitwasyon (tingnan sa 2 Nephi 33:1). Matutulungan mo ang mga estudyante na matuto sa pamamagitan ng Espiritu at ipamuhay ang mga alituntunin sa paghihikayat sa kanila na (1) higit na magtuon sa kanilang nadarama sa klase kaysa sa nakikita o naririnig nila, at (2) kumilos ayon sa kanilang nadarama. Ano ang ipinayo ng Panginoon sa mga manggagawa sa Kanyang kaharian na gawin nila para maging handang ipangaral ang ebanghelyo? (Pabanalin ang kanilang sarili, padalisayin ang kanilang puso, linisin ang kanilang mga kamay.) Ano ang ibig sabihin ng mapabanal? (Hangaring maging malinis, maging karapat- dapat sa Espiritu Santo.) Anong alituntunin hinggil sa mga missionary ang itinuturo sa Doktrina at mga Tipan 88:74? (Pagkatapos sumagot ng mga estudyante, isulat sa pisara ang mga sumusunod: Inutusan ng Panginoon ang Kanyang mga lingkod na maging malinis.) 41
LESSON 6: PAGHAHANDANG MABUHAY BILANG MISSIONARY Para maipaliwanag ang ibig sabihin ng maging malinis at karapat-dapat na magmisyon ang isang missionary, idispley ang sumusunod na sipi ng mensahe ni Elder M. Russell Ballard ng Korum ng Labindalawang Apostol, at ipabasa ito nang malakas sa isang estudyante: "Bilang Apostol ng Panginoong Jesucristo, nananawagan ako sa inyo na magsimula ngayon din - ngayong gabi - na maging ganap at lubos na marapat. Magpasiya at mangako sa sarili at sa Diyos na mula sa sandaling ito ay sisikapin ninyong panatilihing dakila at walang bahid-dungis ang inyong puso, kamay, at isipan mula sa anumang uri ng kasalanang moral. Magpasiyang iwasan ang pornograpiya na parang pag-iwas sa nakahahawang sakit, sapagkat gayon nga ito. Magpasiyang lubos na umiwas sa tabako, alak at bawal na gamot. Magpasiyang maging tapat. Magpasiyang maging mabubuting mamamayan at sumunod sa mga batas ng inyong bayan. Magpasiya mula sa gabing ito na hinding-hindi ninyo dudungisan ang inyong katawan o sasambitin ang mahahalay at alangan sa isang maytaglay ng priesthood" ("Ang Pinakadakilang Henerasyon ng mga Misyonero," Ensign o Liahona, Nob. 2002, 47). Magtanong ng katulad ng mga sumusunod para matulungan ang mga estudyante na suriin ang payo ni Elder Ballard: Anong mga kautusan ang partikular na binanggit ni Elder Ballard na dapat sundin ng mga prospective missionary? Ano ang ibig sabihin ng magkaroon ng puso, mga kamay, at isipang "walang bahid-dungis mula sa anumang uri ng kasalanang moral"? (Kung kailangan, maaari kang sumangguni sa bahaging "Kadalisayan ng Puri" sa Para sa Lakas ng mga Kabataan [buklet, 2011], 35-37.) Bakit katalinuhang iwasan ang pornograpiya na tulad ng pag-iwas natin sa nakahahawang sakit, at paano makakatulong ang pag-iwas sa pornograpiya sa pag-iisip, pagdama, at pagkilos ninyo na tulad ng missionary? Ipalabas ang video na "Stay within the Lines" (5:10) upang tulungan ang mga estudyante na madama ang katotohanan at kahalagahan ng pagiging karapat- dapat na magmisyon. Bago ipalabas ang video, isiping talakayin kung bakit mahalagang magtakda ng mga hangganan sa ilang isport. Talakayin ang kaibhan sa pagitan ng "sa loob ng hangganan" at "lumagpas sa hangganan" at ang paraan na naaapektuhan ng mga hangganan ang kilos ng mga atleta sa oras ng laro. Sabihin sa mga estudyante na nagsalita si Elder Jeffrey R. Holland ng Korum ng Labindalawang Apostol tungkol sa kahulugan ng manatili sa loob ng espirituwal na mga hangganan bago magmisyon. Matapos panoorin ang video, isiping itanong sa mga estudyante ang mga sumusunod: Ano ang kaugnayan ng "manatili sa loob ng hangganan" sa paghahandang magmisyon? Nakiusap si Elder Holland sa mga nasa panig ng Panginoon na manatili sa team at huwag "lumagpas sa hangganan." Ano ang kahulugan nito sa inyo? Bakit makakahadlang ang hindi pagsisisi sa dating mga kasalanan sa epektibong pagtulong ng isang missionary sa iba na lumapit kay Cristo? Bigyan ng ilang sandali ang mga estudyante na pagbulayan ang kanilang sariling antas ng pagiging karapat-dapat na magmisyon. Ipaliwanag sa mga estudyante na kung may mga problema sila tungkol sa kanilang pagkamarapat, dapat silang maghangad ng 42
LESSON 6: PAGHAHANDANG MABUHAY BILANG MISSIONARY patnubay sa taimtim na panalangin at talakayin nila ang mga problemang ito sa kanilang bishop o branch president. Pisikal at Emosyonal na Paghahanda Idispley ang sumusunod na pahayag na inilabas ng Unang Panguluhan noong 2002, at ipabasa ito nang tahimik sa mga estudyante. O ipabasa nang malakas ang pahayag sa isang estudyante. "Ang pagmimisyon nang full-time ay isang pribilehiyo para sa mga tinawag sa pamamagitan ng inspirasyon ng Pangulo ng Simbahan. Ang mga Bishop at stake president ay may mabigat na responsibilidad na tukuyin ang karapat-dapat at kwalipikadong mga miyembro na espirituwal, pisikal, at emosyonal na handa para sa sagradong paglilingkod na ito at na maaaring irekomenda nang walang pag-aalinlangan" (liham ng Unang Panguluhan, Dis. 11, 2002). Pagkatapos ay itanong: Bukod pa sa espirituwal na paghahanda, bakit kailangan ng isang tao na maghanda sa pisikal at emosyonal na maglingkod sa misyon? Idispley ang sumusunod na sipi, at ipabasa ito nang malakas sa isa o mahigit pang mga estudyante: "Regular (araw-araw) na ehersisyo. Ang isang missionary ay kailangang makalakad nang anim na milya (10 km) kada araw, at magbisikleta nang 12 milya (19 km) bawat araw. Ang mga prospective missionary na ang paglalakad ay mula lamang sa kotse hanggang sa klase o sa trabaho ay malamang na sumakit o magpaltos ang mga paa pagdating nila sa mission field. ... Ang missionary na hindi malusog ang pangangatawan ay mapapagod sa gawaing misyonero, at ang pagod na missionary ay mas madaling panghinaan ng loob at magkaproblema sa kalusugan kaysa sa missionary na malusog ang pangangatawan. "Ang mga prospective missionary ay maaaring maghanda para sa mga hirap ng buhay sa pagsasagawa ng regular na aerobic exercise - paglalakad, pagtakbo, o pagbibisikleta nang isang oras bawat araw. ... "Sapat na tulog. Bagama't iba-iba ang kailangang haba ng tulog, karaniwa'y pito hanggang walong oras ang kailangang tulog ng mga young adult kada araw. Ang tama, dapat ay tulog na sila nang alas-10:30 hanggang hatinggabi at gising na nang alas-6:30 hanggang alas-8:00 n.u. Kapag ang isang tao ay gising pa nang alas-2:00 o alas-3:00 n.u. at tulog pa nang alas-10:00 n.u., lagi siyang pagod at gusto niyang matulog hanggang tanghali. ... Naka-iskedyul ang buhay ng mga missionary. Tulog na sila nang alas-10:30 n.g. at gising na nang alas-6:30 n.u. araw-araw. Ang iskedyul na ito ay mahirap maliban kung maagang magkaroon ng ganitong routine ang mga prospective missionary bago sila magmisyon. "Mga nakaugalian sa pagkain na nakakalusog. Sa halip na kumain ng pagkaing matamis at puro taba, dapat matuto ang mga kabataan na masayang kumain ng pagkaing puno ng protina at fiber, tulad ng lean meat, yogurt, mga gulay, at prutas. Gayundin, ang pag-inom ng mahigit 12 onsa ng inuming carbonated kada araw ay sobra-sobra" (Donald B. Doty, "Missionary Health Preparation," Ensign, Mar. 2007, 64). Kung hindi malusog ang missionary, ano ang magiging epekto nito sa pag-unlad ng gawain, sa kanyang companion, at sa kapakanan ng missionary mismo? Paunawa: Ang ilang young adult ay hindi makapaglingkod sa mga proselyting mission dahil sa pisikal, mental, o emosyonal na mga hamon. Malaking kabutihan ang magagawa ng mga binata at dalagang ito sa Simbahan sa buong mundo bilang mga Church-service missionary. Matutulungan mo ang 43
LESSON 6: PAGHAHANDANG MABUHAY BILANG MISSIONARY mga estudyante na malaman ang iba pa tungkol sa mga oportunidad na ito sa pagsasabi sa kanila na bisitahin ang Young Church-Service Missionary (YCSM) Program website sa lds.org/ycsm. Sabihin sa mga estudyante na tahimik na pagbulayan ang sumusunod na mga tanong: Paano ninyo ilalarawan ang kasalukuyan ninyong pisikal na paghahanda sa pagmimisyon? Ano ang ilang bagay na magagawa ninyo ngayon para makapaghandang maabot ang mga kinakailangang pisikal na kakayanan ng isang full-time mission? Hikayatin ang mga estudyante na gumawa ng plano na magsimula na ngayong matulog nang sapat, kumain ng masustansyang pagkain, at mag-ehersisyo upang magkaroon sila ng tibay ng katawan na kailangan para magtagumpay bilang mga missionary. Kung may oras pa, ipasulat sa mga estudyante ang mga plano nila sa kanilang study journal. Sabihin sa isang estudyante na ipaliwanag kung paano tumutugon ang katawan sa nakakapagod na mga aktibidad tulad ng pag-akyat at pagbaba ng hagdan (mas mabilis na pagtibok ng puso, hirap sa paghinga, pamamawis, pagod na mga kalamnan, at iba pa). Ipaliwanag na ang physical stress ay isang uri lamang ng hamon na kinakaharap ng mga missionary. Pagkatapos ay itanong: Paano maaaring tumugon ang katawan at isipan ng isang missionary sa emotional o psychological stress na sanhi ng mahihirap na hamon o di-inaasahang mga problema? Ipaliwanag na lahat ng missionary ay dumaranas ng ilang emotional stress, pangungulila sa pamilya at kakulangan, kalungkutan, o iba pang damdamin na maaaring makabigat sa kanila, at normal na bahagi ito ng buhay ng missionary. Ipalabas ang video na "Preparation of Gordon B. Hinckley: Forget Yourself and Go to Work" (2:04). Hikayatin ang mga estudyante na antabayanan ang mga dahilan kung bakit pinanghinaan ng loob si Pangulong Gordon B. Hinckley bilang isang binatang missionary sa England. Itanong sa klase: Ano ang ilan sa mga dahilan kung bakit pinanghinaan ng loob si Pangulong Hinckley pagdating niya sa mission field? Ano ang ginawa ni Pangulong Hinckley na nakatulong sa kanya na madaig ang panghihina ng loob? Ipaliwanag sa klase na naranasan ng ilan sa pinakamagagaling na missionary sa banal na kasulatan ang dumanas ng panghihina ng loob at iba pang mga hirap sa kanilang misyon. Isulat sa pisara ang sumusunod na mga reperensya sa banal na kasulatan: Jeremias 1:4-9; Alma 17:5; 26:27; at Moises 6:31-32. Papiliin ang mga miyembro ng klase ng isa sa mga talata sa banal na kasulatan at ipabasa ito sa kanila nang tahimik, na naghahanap ng mga hamon na tinukoy o naranasan ng mga indibiduwal na nabasa nila. Kapag sumagot ang mga estudyante, isiping ibuod sa pisara ang kanilang mga sagot, tulad ng nasa ibaba: Jeremias 1:4-9. Natakot si Jeremias na baka hindi makinig ang mga tao sa kanya dahil napakabata pa niya. Alma 17:5; 26:27. Nagdusa ang katawan at isipan ni Ammon at ng kapwa niya mga missionary. Nalungkot sila at titigil na sana. 44
LESSON 6: PAGHAHANDANG MABUHAY BILANG MISSIONARY Moises 6:31-32. Nag-alala si Enoc na baka walang makinig sa kanya dahil mabagal siyang magsalita at napakabata pa niya. Pagkatapos ay itanong: Ano ang natutuhan ninyo mula sa tatlong kuwentong ito tungkol sa emosyonal na mga hamon ng pangangaral ng ebanghelyo? (Kapag sumagot ang mga estudyante, maaari mong isulat sa pisara ang katotohanang ito: Ang pisikal at emosyonal na mga hamon ay normal na bahagi ng buhay ng missionary.) Ano ang mga naisip ninyo nang basahin ninyo ang pahayag na ang pisikal at emosyonal na mga hamon ay normal na bahagi ng buhay ng missionary? Paano maaaring makaapekto sa paghahanda ninyong maglingkod ang pagkabatid na lahat ng missionary ay nahaharap sa mga hamon? Ipaunawa sa mga estudyante na halos lahat ng missionary ay dumaranas ng emosyonal o pisikal na mga hamon. Samakatwid, dapat matutuhan ng mga missionary kung paano harapin ang problema sa paraang nakalulusog at angkop sa misyon. Kadalasan, ang mabubuting paraan para makayanan ang stress na epektibo sa labas ng mission field, tulad ng pag-uukol ng oras na mapag-isa, pakikinig sa musika, o paglalaro ng isports, ay hindi maaaring gawin nang regular ng mga missionary. Kailangang matutuhan ng mga missionary na humarap sa stress sa mga paraang sumusunod sa mga patakaran sa mission. Hatiin ang klase sa maliliit na grupo, at ipamahagi ang handout na "Mga Dapat Gawin sa Buhay ng Missionary" sa mga estudyante. Utusan ang bawat grupo na (1) basahin nang malakas ang unang bahagi, na pinamagatang "Demands of Missionary Life," at (2) talakayin kung paano makakatulong sa kanila ang pagkaalam sa mga kailangang gawin sa buhay ng missionary na maging mas handa para sa mga hamon ng buhay sa misyon. Maliliit na grupo. Ang group work ay mas epektibo kapag hindi humigit sa apat na tao ang nasa bawat grupo - naghihikayat ito ng partisipasyon ng miyembro ng bawat grupo. Ang pag-assign sa isang tao na maging lider ng bawat grupo ay hahantong din sa mas malaking tagumpay. Mahihikayat ng lider ang bawat miyembro ng grupo na mag-ambag at tiyakin na nakatuon ang grupo sa gawain upang makumpleto ang assignment. 45
LESSON 6: PAGHAHANDANG MABUHAY BILANG MISSIONARY Matapos mabigyan ng sapat na panahon ang mga grupo na basahin at talakayin ang bahagi, ipabahagi sa ilang estudyante ang ilan sa mahahalagang puntong tinalakay ng kanilang grupo. Pagkatapos, bilang isang klase, mag-ukol ng ilang minuto para basahin at talakayin ang susunod na bahagi ng handout, na pinamagatang "Pag-adjust sa mga Bagong Karanasan," at pag-usapan kung paano maaaring makatulong sa mga estudyante ang pag-unawa sa karaniwang mga yugto ng pag-adjust pagpasok nila sa MTC. Umasa sa Tulong ng Panginoon sa mga Hamon Para mahikayat ang mga estudyante na simulang pag-isipan kung paano nila haharapin ang mga hamon kapag naranasan nila ito sa mission field, ipaliwanag na naharap si Nephi sa matitinding damdamin ng kakulangan at panghihina ng loob at nagsulat tungkol sa ginawa niya upang makayanan ang mga damdaming iyon. Ipabasa nang malakas sa isang estudyante ang 2 Nephi 4:17-19. Pagkatapos ay itanong: Anong mga salita o parirala ang ginamit ni Nephi para ilarawan ang mga resulta ng kanyang mga kahinaan? Ipaaral sa mga estudyante ang 2 Nephi 4:19-26, na hinahanap ang mga bagay na nakatulong kay Nephi na makayanan ang nadama niyang panghihina. Pagkatapos ay itanong: Anong mga kataga ang ginamit ni Nephi para ilarawan kung paano niya nakayanan ang kanyang matitinding negatibong damdamin? (Dapat tukuyin ng mga estudyante na si Nephi ay nagtiwala sa Panginoon [tingnan sa talata 19], naalala niya kung ano ang nagawa ng Panginoon para sa kanya noong araw [tingnan sa mga talata 20-23], nag-alay siya ng taimtim na mga dalangin [tingnan sa talata 24], at naalaala niya ang awa ng Panginoon [talata 26].) Paano nakatulong sa inyo ang pag-alala sa Panginoon at sa Kanyang kabutihan sa mga oras ng panghihina o stress? Kanina sa lesson, kinilala natin na normal para sa mga missionary na makaranas ng emotional stress, pangungulila sa pamilya at kakulangan, kalungkutan, o iba pang damdamin na makakabigat sa kanila. Sa pag-iisip sa isinulat ni Nephi sa 2 Nephi 4:19-26, ano ang ipapayo ninyo sa isang missionary na dumaranas ng ganitong mga damdamin? (Tulungan ang mga estudyante na tukuyin ang sumusunod na alituntunin, at isiping isulat ito sa pisara: Kapag nagtiwala ang mga missionary sa Panginoon, matutulungan sila ng Panginoon na kayanin ang pisikal at emosyonal na mga pangangailangan sa buhay ng missionary.) Isiping ibahagi sa mga estudyante ang sumusunod na pahayag ni Elder Jeffrey R. Holland ng Korum ng Labindalawang Apostol: "Hindi ako naniniwala na naging madali ang gawaing misyonero kailanman, ni ang pagbabalik-loob, ni ang pagpapanatiling aktibo sa mga nabinyagan, ni ang patuloy na katapatan. Naniniwala ako na nangangailangan ito ng kaunting pagsisikap, na nagmumula sa kaibuturan ng ating kaluluwa. "Kung kaya Niyang manalangin sa gabi, lumuhod, isubsob ang Kanyang mukha, labasan ng dugo sa bawat butas ng balat, at magsumamo ng, 'Abba, Ama (Papa), may pangyayari sa iyo ang lahat ng mga bagay; ilayo mo sa akin ang sarong ito' [tingnan sa Marcos 14:36], hindi kataka-taka na ang kaligtasan ay hindi isang masaya o madaling bagay para sa atin. Kung iniisip ninyo kung wala nang mas madaling paraan, dapat ninyong tandaan na hindi kayo ang unang 46
LESSON 6: PAGHAHANDANG MABUHAY BILANG MISSIONARY nagtanong niyan. Isang mas dakila at mas maringal ang nagtanong noong araw kung wala nang mas madaling paraan. "Ang Pagbabayad-sala marahil ay mas mapapakinabangan ng mga missionary kaysa mga investigator. Kapag nahirapan kayo, kapag kayo ay tinanggihan, kapag kayo ay dinuraan at itinaboy at naging bulung-bulungan at bukambibig, kayo ay nakatayo na may pinakamagandang buhay sa mundong ito, ang tanging dalisay at sakdal na buhay. May dahilan kayo para manindigan at magpasalamat na alam ng Buhay na Anak ng Buhay na Diyos ang lahat tungkol sa inyong mga kalungkutan at paghihirap. Ang tanging daan tungo sa kaligtasan ay sa pamamagitan ng Getsemani hanggang sa Kalbaryo. Ang tanging daan tungo sa kawalang-hanggan ay sa pamamagitan Niya - ang Daan, ang Katotohanan, at ang Buhay" (" Missionary Work and the Atonement," Ensign, Mar. 2001, 15). Pagkatapos ay itanong: Ayon kay Elder Holland, ano ang dahilan ng mga missionary para manindigan sa mga oras ng paghihirap? Sabihin sa mga estudyante na kapag naharap sila sa mahihirap na sitwasyon sa mission field, dapat nilang tandaan na ang ginagawa nila ay tumutulong na maakay ang iba kay Jesucristo. Isulat sa pisara ang sumusunod na mga reperensya sa banal na kasulatan: Alma 26:11-13; 29:10; at Doktrina at mga Tipan 18:15-16. Hilingin sa ilang estudyante na magpalitan sa pagbasa sa mga talatang ito nang malakas habang sumusunod ang klase, na hinahanap kung ano ang itinuturo ng mga talata tungkol sa buhay ng missionary. Magpabahagi sa mga estudyante ng mga ideya, at pagkatapos ay tiyakin sa kanila na bagama't mahirap maglingkod bilang full-time missionary at kung minsan ay nakapanghihina ito, kapag nagsisikap tayong akayin ang iba kay Jesucristo, pinagpapala tayo ng Panginoon ng kagalakan. Isiping magpabahagi sa mga estudyante ng mga naranasan na nila sa alituntuning ito. Bigyang-diin sa mga estudyante na paminsan-minsan ay magkakaroon sila ng companion na may mga problema sa kalusugan ng damdamin o isipan. Sa gayong mga sitwasyon, dapat silang makinig at magpakita ng pagmamahal sa kanilang companion, dahil maaaring mahalaga ang suporta ng companion sa pagtulong na makayanan ang mga isyu. Hindi nila dapat imungkahi kailanman na kung mas nanampalataya lang ang isang nahihirapang missionary ay maglalaho ang kanyang mga pagsubok. Ipaliwanag din na ang ilang hamon ay nangangailangan ng dagdag na tulong mula sa mga lider ng priesthood at ng mga mental health professional, at na halos lahat ng mission ay makakakuha ng angkop na mga health professional para sa mga missionary. Ang mga missionary na nahihirapan ang damdamin ay dapat talakayin ang sitwasyon nila sa kanilang mission president para malaman kung anong tulong ang angkop. Para matulungan ang mga estudyante na pag-isipan pa kung paano nila haharapin ang mga hamon sa kalusugang pisikal at emosyonal na kinakaharap nila bilang mga missionary, bigyan sila ng ilang minuto para isulat ang isang pagkakataon na kinailangan nilang kayanin ang mahihirap na sitwasyon. Mag-follow up sa pagtatanong sa mga estudyante kung ano ang natutuhan nila tungkol sa Panginoon at sa kanilang sarili mula sa karanasan at kung paano nila magagamit ang karanasan upang palakasin sila sa hinaharap. Bilang pagwawakas, ipahayag ang tiwala ninyo sa inyong mga estudyante at sa kakayahan nilang harapin ang mga pagbabagong kaakibat ng buhay ng missionary. 47
LESSON 6: PAGHAHANDANG MABUHAY BILANG MISSIONARY Ibahagi ang inyong patotoo na tinutulungan ng Panginoon ang mga tao na bumabaling sa Kanya na mapangasiwaan ang pisikal at emosyonal na mga pangangailangan sa kanilang buhay. Mga Paanyayang Kumilos Anyayahan ang mga miyembro ng klase na paghandaan ang buhay sa misyon sa pagkumpleto ng isa o mahigit pa sa sumusunod na mga aktibidad: Isipin kung ano ang kailangan ninyong gawin para maging malinis at karapat- dapat na magmisyon. Kung kailangan, alisin sa isipan at pag-uugali ang mga bagay na nakakasakit sa Espiritu. Magtakda ng personal na mga mithiin na sundin ang araw-araw na programa sa ehersisyo, kumain ng masustansyang pagkain, o ugaliing matulog na sumusunod sa araw-araw na iskedyul ng missionary. Repasuhin ang mga pamantayan sa pananamit para sa mga full-time missionary na nasa LDS.org. Ipatalakay sa isang returned missionary ang ginawa niya upang makayanan ang stress at madaig ang mga hamon sa buhay ng missionary. Talakayin sa mga magulang o lider ng priesthood ang mga paraan ng pakikisama sa isang missionary companion na maaaring walang gaanong pagkakatulad sa inyo o nahihirapan kayong pakisamahan. 48
Mga Kailangang Gawin sa Buhay- Missionary Hango sa Pag- adjust sa Buhay- Missionary (resource booklet, 2013) Kapag nagsimula ka sa anumang bagong karanasan (tulad ng pagsapi sa Simbahan o pagpasok sa isang bagong paaralan), nasasabik ka sa oportunidad - at kinakabahan dahil hindi mo alam kung ano ang aasahan. Sa paglipas ng panahon natututo kang harapin ang mga hamong ito, at lumalago ka dahil dito. Ganoon din ang mission. Kung minsan ang mission ay parang isang espirituwal na pakikipagsapalaran - o isang hamon na makakaya mo. Gayunman, sa ibang pagkakataon, maaari kang maharap sa di- inaasahang mga problema o karanasan na mas mahirap o hindi kasiya- siya kaysa inasahan mo. Maaaring inii- sip mo kung paano ka magtatagumpay. Ang mga taong minsan mong inasahan na tulungan kang magtagumpay ay maaaring nawala. Sa halip na mahikayat kang magsikap, maaari kang mabalisa, mainis, manghina, o mawalan ng pag- asa. Maaari kang makaranas ng mga sintomas sa katawan na gaya ng kirot, pananakit ng tiyan, di- makatulog, o karamdaman. Maaari kang mahirapang matuto o makipag- ugnayan sa mga tao. Maaari kang panghinaan ng loob o gustuhin mong sumuko na. ka pamilyar sa pagkain. Nasa labas ka kahit masama ang panahon at lantad ka sa mga bagong mikrobyo. Sa bagong sitwasyon pa lang ay maaari ka nang manghina. Emosyonal Maaari kang mag- alala tungkol sa lahat ng ginagawa mo, at hindi ka na makapagpahinga. Maaari kang mangulila sa iyong pamilya, panghinaan ng loob, mainip, o malungkot. Maaari kang tanggihan, mabigo, o malagay sa panganib. Maaari kang mag- alala tungkol sa iyong pamilya at mga kaibigan dahil wala ka roon para tulungan sila. Pakikisalamuha Maninirahan ka sa isang bahay kasama ang iyong kompan- yon na maaaring mayroon o walang pagkakatulad sa iyo sa maraming bagay. Inaasahan kang makipag- usap sa mga estranghero, makisalamuha sa mga lider ng Simbahan, kila- lanin kaagad ang mga miyembro ng Simbahan, at matutong mahalin ang mga investigator. Ang mga kailangang gawin sa gawaing misyonero ay nahahati sa ilang kategorya: Pangkalahatan Daranas ka ng maraming pagbabago at paglipat sa panahon ng iyong mission. Ang pamilyar na mga paraan para makaya- nan ito ay hindi palaging nariyan, at kailangan kang matuto ng mga bagong paraan. Ang mga gabi at katapusan ng linggo na dati ay nakakapahinga ka ang siya ngayong pinakaabala mong panahon. Maaari kang maasiwa. Kung minsan ay maaari kang mahirapan. Maaaring iniisip mo kung paano tutulungan ang iba pang mga missionary na nahihirapan. Pisikal Maaaring nasa labas ka 11-12 oras sa isang araw, naglalakad, nagbibisikleta, umaakyat sa hagdan, at nakatayo. Maaaring hindi sapat ang tulog mo na gaya ng dati. Maaaring hindi Intelektuwal Maaari kang mag- aral ng bagong wika. Kakailanganin mong pag- aralang mabuti ang mga lesson at talata sa mga banal na kasulatan, magkaroon ng mga kasanayan sa pagtuturo, at lumutas ng mga problemang darating. Kakailanganin mong magplano, magsakatuparan ng mga mithiin, umakma sa mga pagbabago, at lumutas ng iba't ibang uri ng praktikal na mga problema. Espirituwal Sisikapin mong palakasin ang iyong patotoo, labanan ang tukso, at matutong damhin at mahiwatigan ang Espiritu. Kakailanganin mong tumanggap ng pagwawasto, magsisi, mapagkumbabang harapin ang iyong mga kahinaan at ka- lungkutan, at umasa sa Panginoon nang higit pa kaysa rati. N A A L A K A N Y A N A T A P A R A K G N T A H A L . C N , E V R E S E R L A U T C E L L E T N Pag- adjust sa mga Bagong Karanasan Gaya ng marami na pumapasok sa bagong sitwasyon, ang mga missionary ay kadalasang dumaraan sa apat na yugto sa pag- adjust ng kanilang damdamin kapag pumasok sila sa MTC at muli kapag nasa misyon na sila: 1. Pag- asam Maaari kang masabik sa hamon (tingnan sa 1 Nephi 3:7). Maaari kang makadama ng matinding hangaring maisakatu- paran ang iyong layunin at ng lubos na katapatan sa Ama sa Langit (tingnan sa 3 Nephi 5:13). G N 6 1 0 2 ©
2. Di- inaasahang mga tuklas Maaari kang mangulila sa inyong tahanan, pamilya, at mga kaibigan at pagdudahan pa ang desisyon mong magmisyon (tingnan sa Alma 26:27). Maaari mong mapansin ang pisikal na mga palatandaan ng pag- aalala, gaya ng hindi ka masyadong makatulog, wala kang gana, o madali kang mainis. Maaari mong mapansin na pinipintasan at kinaiinisan mo ang mga patakaran at inaasahan sa iyo. Normal lang ang mga damdaming ito. Kung nadarama mo ang alinman dito o lahat ng ito, unawain sana na panandalian lamang ang sitwasyong ito na pinagdaraanan ng maraming bagong missionary. Lakasan mo ang loob mo dahil lilipas din ang mga damdaming ito at makakapag- adjust ka. 4. Katatagan ng damdamin Komportable kang sundin ang iskedyul araw- araw. Napapansin mo ang iyong sariling mga kalakasan at pag- unlad. 3. "Magagawa ko ito" Ang iyong pagtuturo at pagsasalita ng wika ay nagsisimulang humusay. Natututo kang sumunod sa mga patakaran at inaasahan sa iyo ng mission. Nauunawaan mo na ang ibig sabihin ng magdahan- dahan sa buhay (tingnan sa D at T 98:12). Lalo kang nagkakaroon ng tiwala sa sarili at ng matinding hangaring maglingkod. Nagkakaroon ka ng pasensya sa sarili mo habang natututo ka nang "utos [sa] utos" (tingnan sa Isaias 28:10; Mosias 4:27). Ang mga pisikal na sintomas ng stress, kung nakadama ka man nito, ay nagsisimulang mabawasan.
Pagtuturo ng Mensahe ng Panunumbalik (Part 1) 7 Pambungad Ang ebanghelyo ni Jesucristo ay itinuro ng mga propeta sa lahat ng dispensasyon, upang maunawaan ng mga anak ng Diyos ang walang-hanggang mga katotohanan at magtamo ng buhay na walang hanggan. Pagkamatay ni Jesucristo, ang katotohanan ng ebanghelyo at awtoridad ng priesthood ay nawala sa mundo, na nagbunga ng Malawakang Apostasiya. Nadaig ng Panunumbalik sa mga huling araw ang mga epekto ng Apostasiya at ang Simbahan ni Cristo ay muling itinatag sa lupa. Dapat malinaw na nauunawaan ng mga prospective missionary ang mga konsepto ng Apostasiya at ng Panunumbalik at dapat maging handang ipaliwanag ang mga ito sa simpleng paraan at patotohanan ang mga ito nang may kapangyarihan. Paunang Paghahanda • Pag-aralan ang Mangaral ng Aking Ebanghelyo, mga pahina 33-38. Maghandang ipalabas ang video na "The Great Apostasy" (16:33), na makukuha sa LDS.org. Maghanda ng kopya ng "Ang Mag-anak: Isang Pagpapahayag sa Mundo" para sa bawat estudyante. Mga Mungkahi sa Pagtuturo Ang Diyos ay ang Ating Mapagmahal na Ama sa Langit Paalala: Ang Kabanata 3 ng Mangaral ng Aking Ebanghelyo ay naglalaman ng mga aral na itinuturo ng mga missionary para ihanda ang iba para sa binyag. Dapat pag-aralan ng mga missionary ang mga lesson na ito at ituro ang mga ito mula sa puso, gamit ang sarili nilang mga salita ayon sa paramdam ng Espiritu (tingnan sa "Pahayag Ukol sa Gawaing Misyonero," Liham ng Unang Panguluhan, Dis. 11, 2002, sinipi sa pahina 32 ng Mangaral ng Aking Ebanghelyo). Para matulungan ang mga estudyante na mas maunawaan ang mga doktrina at alituntuning nakasaad sa unang tatlong lesson ng mga missionary, sasaklawin ng kursong ito ang bawat lesson sa dalawang 90-minutong class period. Simulan ang klase sa pagsasabi sa mga estudyante na isaisip ang sumusunod na case study: Bago matulog ngayong gabi, makakatanggap ka ng mensahe mula sa isang kaibigan na pinanghihinaan ng loob at nag-iisip kung totoong mayroong Diyos at kung nagmamalasakit Siya sa atin. Tanong ng kaibigan mo, "Naniniwala ka ba na totoong may Diyos? Ayon sa paniniwala mo, ano ang hitsura ng Diyos?" Anyayahan ang ilang estudyante na ibahagi kung ano ang maaaring isagot nila sa kanilang kaibigan. Pagkatapos ay sabihin sa inyong klase na ang lesson ngayon ay nakatuon sa ilang mga doktrina at alituntuning matatagpuan sa unang lesson ng mga missionary, kabilang na ang katangian ng ating Ama sa Langit. Ipabasa nang malakas sa isang estudyante ang bahaging may pamagat na "Ang Diyos ang Ating Mapagmahal na Ama sa Langit" sa mga pahina 33-34 ng Mangaral ng Aking Ebanghelyo. Anyayahan ang mga estudyante na salungguhitan o i-highlight ang mga kataga na magagamit nila para tulungan ang isang tao na mas maunawaan ang katangian ng Diyos bilang ating mapagmahal na Ama sa Langit. Mga case study. Ang mga case study ay totoo o kathang-isip na mga situwasyon na nangyayari sa tunay na buhay. Nahihikayat ng mga case study ang mga mag-aaral na isiping mabuti o talakayin kung ano ang maaari nilang gawin sa gayong mga sitwasyon. Mag-ingat at iwasan ang paggamit ng mga case study na tila naglalarawan sa isang kilalang tao o grupo. Bigyan ng ilang minuto ang mga estudyante para saliksikin ang tatlo o apat na talata sa banal na kasulatan na nakalista sa box na Pag-aaralang mga Banal na Kasulatan sa pahina 34 ng Mangaral ng Aking Ebanghelyo. Ipaisip sa kanila kung paano maaaring 49
LESSON 7: PAGTUTURO NG MENSAHE NG PANUNUMBALIK (PART 1) makatulong ang mga talata sa pagsagot sa mga tanong ng isang tao tungkol sa Diyos, tulad sa case study sa simula ng lesson. Maaari mong hikayatin ang mga estudyante na i-highlight ang isa o mas marami pang mga talata sa kanilang banal na kasulatan o isulat ang mga ito sa margin o gilid ng kanilang kopya ng Mangaral ng Aking Ebanghelyo. Pagkatapos ay itanong: Ano kaya ang maikling summary statement ng pinakamahahalagang dotrinang nabasa ninyo sa Mangaral ng Aking Ebanghelyo at sa mga talata sa banal na kasulatan? (Maaaring kasama sa mga sagot ang doktrina na ang Diyos ay ang ating mapagmahal na Ama sa Langit at nais Niyang makabalik tayong lahat sa Kanyang piling.) Bakit kaya mahalagang maunawaan muna ng mga indibiduwal ang alituntuning ito bago alamin ang tungkol sa iba pang mga doktrina? Pinagpapala ng Ebanghelyo ang mga Pamilya Tahimik na ipabasa sa mga estudyante ang bahaging may pamagat na "Pinagpapala ng Ebanghelyo ang mga Pamilya" sa pahina 34 ng Mangaral ng Aking Ebanghelyo at gumawa ng summary statement tungkol sa papel na ginagampanan ng tahanan at pamilya sa plano ng Diyos ukol sa kaligayahan. Pagkatapos nilang magbasa, imbitahin ang mga estudyante na ibahagi ang kanilang mga summary statement. (Maaaring kasama sa mga summary statement ang doktrina na ang mag-anak ay inorden ng Diyos at bahagi ng plano ng Diyos upang magdulot ng kaligayahan sa Kanyang mga anak. Isulat sa pisara ang alituntuning ito.) Habang ini-evaluate mo ang mga pangangailangan ng iyong mga estudyante at magagamit na oras, isiping ilahad ang sumusunod na aktibidad: Ituon ang pansin ng iyong mga estudyante sa huling linya na nababasa nila sa Mangaral ng Aking Ebanghelyo: "Sa pamamagitan ng mga propeta sa bawat panahon, pati na sa panahon natin, inihahayag ng Diyos ang Kanyang plano ng kaligayahan para sa bawat tao at pamilya." Para tulungan ang estudyante na mas maunawaan kung bakit napakahalaga ng katotohanang ito sa mundo ngayon, idispley ang isang kopya ng "Ang Mag-anak: Isang Pagpapahayag sa Mundo" o mamigay ng mga kopya sa klase. Pagkatapos ay imbitahin ang mga estudyante na mag-ukol ng ilang minuto para basahin ang pagpapahayag at tukuyin ang mga kataga o alituntunin na tutulong sa atin na mas maunawaan ang papel na ginagampanan ng kasal at pamilya sa plano ng Ama sa Langit. Iparekord sa isang estudyante ang mga item na ito sa pisara. Idispley ang sumusunod na sipi mula kay Pangulong Boyd K. Packer ng Korum ng Labindalawang Apostol: "Ang pinakalayunin ng kaaway, na may 'malaking poot, dahil alam niya na kaunti na lamang ang kanyang panahon' (Apocalipsis 12:12), ay sirain, gambalain, at wasakin ang tahanan at pamilya" ("Ang Ama at ang Pamilya," Ensign, Mayo 1994, 19). Itanong sa mga estudyante: Bakit ang magiging "pinakalayunin" ng kaaway ay wasakin ang tahanan at pamilya? (Ito "ang pinakamagandang lugar para magturo, matuto, at ipamuhay ang mga alituntunin ng ebanghelyo ni Jesucristo.") 50
LESSON 7: PAGTUTURO NG MENSAHE NG PANUNUMBALIK (PART 1) Ano ang ilang makamundong kalakaran na kumakalaban sa plano ng Ama sa Langit ukol sa kasal, tahanan, at pamilya? (Paunawa: Huwag masyadong mag-ukol ng oras sa pagtalakay sa mga kalakarang ito. Sapat na ang matukoy ang mga ito at pagkatapos ay gamitin ang kasunod na tagubilin para manatiling nakatuon sa plano ng Ama sa Langit para sa mga pamilya.) Anyayahan ang mga estudyante na ibahagi kung paano nila maaaring gamitin ang "Ang Mag-anak: Isang Pagpapahayag sa Mundo" sa pagtuturo upang malaman ang kaibhan ng plano ng Ama sa Langit sa mga makamundong kalakaran na salungat sa Kanyang plano para sa kasal, tahanan, at pamilya. Ipaliwanag sa mga estudyante na may makikilala silang mga tao na kaiba ang pananaw o kaya naman ay salungat sa mga itinuturo ng Simbahan tungkol sa kasal, tahanan, at pamilya. Ibahagi ang iyong patotoo na kapag ginagamit ng mga missionary ang mga banal na kasulatan at mga salita ng mga propeta para magturo, sila ay gagabayan ng Espiritu Santo para tulungan ang mga tinuturuan nila na mas maunawaan ang papel na ginagampanan ng kasal, tahanan, at pamilya sa plano ng Ama sa Langit para sa Kanyang mga anak. Paalala: Kung may tanong ang mga estudyante tungkol sa posisyon ng Simbahan ukol sa pagkaakit sa kapwa lalaki o kapwa babae o sa kasal ng kapwa lalaki o kapwa babae, hikayatin silang basahin ang mga artikulong "Same-Sex Attraction" at "Same-Sex Marriage," na matatagpuan sa Gospel Topics page sa lds.org/topics. Kung kinakailangan, maaari mo ring kausapin ang mga estudyante tungkol sa maseselang isyu na ito pagkatapos ng klase. Mga Propeta at mga Dispensasyon Ipaliwanag sa mga estudyante na ang isang mahalagang paraan na ipinapakita ng Diyos ang Kanyang pagmamahal sa atin ay sa pagtawag ng mga propeta. Idispley ang sumusunod na pahayag ni Elder M. Russell Ballard ng Korum ng Labindalawang Apostol, at ipabasa ito nang malakas sa isang estudyante. Ipahanap sa mga estudyante ang mga pagpapalang dumarating sa mga taong sumusunod sa propeta: "Maaaring itanong natin, 'Mayroon bang tinig na palaging magbibigay sa atin ng malinaw na direksyon para matunton natin ang landas sa magulong mundo ngayon?' Ang sagot ay oo. Ang tinig na iyon ay ang tinig ng mga buhay na propeta at apostol. ... "Hindi maliit na bagay, mga kapatid, na magkaroon ng propeta ng Diyos sa kalipunan natin. Dakila at kagila-gilalas ang mga pagpapalang dumarating sa ating buhay kapag pinakikinggan natin ang salita ng Panginoon na ibinigay sa atin sa pamamagitan ng propeta. ... Kapag narinig natin ang payo ng Panginoon na ipinahahayag sa pamamagitan ng mga salita ng Pangulo ng Simbahan, dapat positibo at kaagad ang ating pagtugon. Batay sa kasaysayan may kaligtasan, kapayapaan, kaunlaran, at kaligayahan sa pagtugon sa payo ng propeta gaya ng ginawa ni Nephi noon: 'Hahayo ako at gagawin ang mga bagay na ipinag-uutos sa akin ng Panginoon' (1 Nephi 3:7). ... "Ngayon ako ay nangangako sa inyo. Ito ay simpleng pangako, ngunit totoo. Kung makikinig kayo sa buhay na propeta at mga apostol at diringgin [ninyo] ang aming payo, hindi kayo maliligaw" ("His Word Ye Shall Receive," Ensign, Mayo 2001, 65-66). Pagkatapos basahin ang siping ito, itanong: Anong mga pagpapala ang dumarating sa mga taong sumusunod sa payo ng propeta ng Panginoon? Bigyan ang mga estudyante ng ilang sandali upang tahimik na basahin ang Doktrina at mga Tipan 1:37-38. Pagkatapos ay itanong: 51
LESSON 7: PAGTUTURO NG MENSAHE NG PANUNUMBALIK (PART 1) Ano ang itinuturo ng talatang ito tungkol sa mga propeta at sa kanilang payo? May naiisip ba kayong pagkakataon na pinagpala ang inyong buhay ng pagsunod sa payo ng propeta ng Panginoon? Ipabasa nang malakas sa isang estudyante ang unang talata sa ilalim ng pamagat na "Inihahayag ng Ama sa Langit ang Kanyang Ebanghelyo sa Bawat Dispensasyon" sa mga pahina 35 ng Mangaral ng Aking Ebanghelyo. Tulungan ang mga estudyante na tukuyin ang mga doktrinang itinuturo sa talata sa pamamagitan ng pagtatanong ng: Ano ang ilang doktrina na matututuhan natin sa talatang ito tungkol sa mga propeta? (Bagamat may ilang alituntunin na maibabahagi ang mga estudyante, tulungan ang mga estudyante na tukuyin ang doktrina na natututuhan ng mga propeta ang ebanghelyo ni Jesucristo sa pamamagitan ng paghahayag at responsibilidad nilang turuan ang iba at magpatotoo tungkol kay Jesucristo.) MTC training model. Para matulungan ang mga estudyante na maging mas epektibo sa pagtuturo ng mga alituntunin ng ebanghelyo, pag-isipang ipatupad ang training model na ginagamit sa mga missionary training center: ipaliwanag, ipamalas, magpraktis, i- evaluate, at muling magpraktis. May iba- ibang paraan sa paggamit ng pattern na ito para tulungan ang mga estudyante sa practice teaching tulad ng mga missionary. Para sa karagdagang patnubay, tingnan ang subsection na may pamagat na "Training Model" na matatagpuan sa pambungad sa manwal na ito. Isiping gamitin ang MTC training model sa pagtulong ninyo sa mga estudyante na magturo tungkol sa kahalagahan ng mga propeta. Ipaliwanag sa mga estudyante na dapat nilang basahin ang kahulugan ng propeta na nasa pahina 48 ng Mangaral ng Aking Ebanghelyo at pagkatapos ay maghandang isadula ang pagtuturo sa isang investigator tungkol sa mga propeta. Pagkatapos ay magpakita ng dula-dulaan sa pamamagitan ng pagtuturo sa isang miyembro ng klase tungkol sa mga propeta. Kasunod nito, pahanapin ng kapareha ang mga estudyante at pagpraktisin ng role- playing o dula-dulaan, na kunwari ang estudyanteng tinuturuan ay di-miyembro na nakarinig na ang Simbahan ay pinamumunuan ng propeta. Dapat maikling ipaliwanag ng mga estudyanteng gumaganap bilang mga guro kung ano ang propeta at magpatotoo tungkol sa makabagong mga propeta. Pagkatapos, dapat i-evaluate ng mga estudyanteng tinuturuan ang kanilang kapareha sa pagsasabi kung ano ang nakita nilang pinakamakabuluhan at nagbibigay-inspirasyon na bahagi ng presentation. Pagkatapos ay pagpraktisin muli ang mga estudyante, na inuulit ang role play o dula-dulaan na palitan sila ng papel na ginagampanan para mabigyan ang iba pang mga estudyante ng pagkakataong magturo at tumanggap ng feedback. Sabihan ang mga estudyante na magpalitan sa pagbabasa nang malakas sa huling tatlong talata sa pahina 35 hanggang sa unang talata ng pahina 36 ng Mangaral ng Aking Ebanghelyo. Sabihan ang klase na sundan ang pagbabasa, na hinahanap ang kaugnayan ng mga propeta, apostasiya, at mga dispensasyon. Kung kinakailangan, anyayahan ang mga estudyante na pag-aralan ang "Dispensations" sa Bible Dictionary. Tulungan ang mga estudyante na talakayin ang mga katotohanang matatagpuan sa mga talatang ito sa pagtatanong ng sumusunod: Bakit malaking tulong sa mga investigator ang maunawaan na ang lahat ng mga naunang dispensasyon ay nagwakas sa apostasiya? Ano ang ginawa ng Diyos sa buong kasaysayan upang wakasan ang mga panahon ng apostasiya? Paano maihahanda ng pag-unawa sa pattern na ito ang mga investigator na malaman ang tungkol sa Panunumbalik ng ebanghelyo sa pamamagitan ni Propetang Joseph Smith? Paunawa: Kung nahihirapan ang mga miyembro ng klase sa pag-unawa kung ano ang mga dispensasyon ng ebanghelyo, maaari mong patingnan sa kanila ang mga depinisyon ng mga katagang tulad ng apostasiya, dispensasyon, at propeta na nasa pahina 47-48 ng Mangaral ng Aking Ebanghelyo. Kung may oras pa, maaari mong bigyan ang mga estudyante ng ilang minuto para magpraktis na ipaliwanag sa isa't isa ang materyal sa pahina 35-36 ng Mangaral ng 52
LESSON 7: PAGTUTURO NG MENSAHE NG PANUNUMBALIK (PART 1) Aking Ebanghelyo. Hikayatin silang isama sa kanilang mga paliwanag ang mga salitang apostasiya, dispensasyon, at propeta. Ang Ministeryo sa Lupa at Pagbabayad-sala ng Tagapagligtas Patingnan sa mga estudyante ang larawan sa pahina 37 ng Mangaral ng Aking Ebanghelyo, na nagpapakita ng pag-oorden ni Jesucristo sa Labindalawang Apostol. Itanong sa mga estudyante: Ano ang ilan sa mga ginawa ni Jesucristo para itatag ang Kanyang Simbahan sa lupa noong Kanyang panahon? (Maaari mong anyayahan ang mga estudyante na tahimik na basahin ang bahaging may pamagat na "Ang Ministeryo sa Lupa ng Tagapagligtas," sa pahina 36-37 ng Mangaral ng Aking Ebanghelyo bilang reperensya.) Paanong sumunod ang ministeryo ng Tagapagligtas at pagtanggi sa huli sa pattern na nabuo sa naunang mga dispensasyon? (Bago ang pagsilang ni Jesucristo, ang mga tao ay nasa kalagayan ng apostasiya. Ibinalik ni Jesucristo ang ebanghelyo sa lupa, gaya ng ginawa noon nina Noe, Abraham, at Moises sa mga naunang dispensasyon. Pagkamatay ni Jesucristo at ng mga Apostol, ang mga anak ng Diyos ay muling nag-apostasiya hanggang sa minsan pang tatawag ang Diyos ng propeta upang ibalik ang ebanghelyo ni Jesucristo.) Ang Malawakang Apostasiya Upang tulungan ang mga estudyante na mas maunawaan na kailangang maibalik ang ebanghelyo ni Jesucristo, isulat ang sumusunod na tanong sa pisara. Ano ang mga bagay na nagbunga ng Malawakang Apostasiya, at ano ang mga resulta nito? Ipahanap sa mga estudyante ang sagot sa mga tanong na ito na nasa unang dalawang talata ng bahaging may pamagat na "Ang Malawakang Apostasiya" sa pahina 37 ng Mangaral ng Aking Ebanghelyo. Pagkaraan ng sapat na sandali, pasagutan sa mga estudyante ang mga tanong sa pisara. Tiyakin na nauunawaan ng mga estudyante na kasunod ng pagkamatay ni Jesucristo at ng Kanyang mga Apostol, sinira ng di- awtorisadong mga pagbabago ang mga doktrina at kaugalian sa Simbahan, na hahantong kalaunan sa pag-aalis ng mga susi at awtoridad ng priesthood sa lupa. Imbitahin ang mga estudyante na tahimik na pag-aralan ang ilang talata sa banal na kasulatan na nakalista sa box na Pag-aaralang mga Banal na Kasulatan na nasa pahina 38 ng Mangaral ng Aking Ebanghelyo. Ipahanap sa mga estudyante ang ipinropesiya ng mga manunulat ng banal na kasulatan na mangyayari kalaunan sa Simbahan ni Jesucristo. Matapos magkaroon ng sapat na panahon ang mga estudyante na makapag-aral, ipabahagi ang napag-alaman nila sa isa pang miyembro ng klase. Maaari mong ilista ang ilan sa mga sagot sa pisara at pagkatapos ay isiping isulat ang summary statement na ito: Nakasaad sa sinaunang mga propesiya na magkakaroon ng pangkalahatang pagtalikod sa katotohanan. Pagpares-parisin ang mga estudyante at sabihing maghanda silang magturo ng apat- hanggang limang-minutong lesson tungkol sa Apostasiya. Ipaliwanag na ang kanilang pagtuturo ay dapat simple, malinaw, at nakatuon sa tatanggap. Patingnan sa mga estudyante ang materyal na nasa pahina 37 ng Mangaral ng Aking Ebanghelyo, (o 53
LESSON 7: PAGTUTURO NG MENSAHE NG PANUNUMBALIK (PART 1) maaari nilang gamitin ang missionary pamphlet na may pamagat na Ang Panunumbalik ng Ebanghelyo ni Jesucristo). Hikayatin ang mga magkapareha na magbahagi ng isa o dalawang talata na nauugnay sa Apostasiya at ipaliwanag kung ano ang kahulugan ng mga ito. Pagkatapos magkaroon ng sapat na panahon ang mga estudyante na maghanda, paturuan sa isang pares ang isa pang pares. Sa pagtatapos ng karanasan sa pagtuturo ng mga estudyante, sabihin sa grupo na talakayin ang sumusunod: Ano ang naging maayos sa inyong mga lesson? Ano sana ang maaaring napagbuti niyo pa? Ano ang pinaka-epektibo sa pagtulong sa iba na maunawaan ang nangyari kasunod ng pagkamatay ng mga Apostol? Pagkatapos ay magpalitan ng papel na ginagampanan at hayaang turuan ang magkaparehang nagturo ng isa pang pares. Tiyaking may oras silang magbigay at tumanggap ng feedback. Pagkatapos magkaroon ang lahat ng estudyante ng pagkakataong magturo, anyayahan ang mga miyembro ng klase na ibahagi sa klase ang mga ideya mula sa kanilang mga karanasan. Para mailarawan ang naging epekto ng Malawakang Apostasiya sa daigdig at para maihanda ang mga estudyante sa susunod na lesson tungkol sa Panunumbalik ng ebanghelyo ni Jesucristo, ipilabas ang video na "The Great Apostasy" (16:33). Habang nanonood sila, hikayatin ang mga estudyante na isipin kung paano dinaig ng ipinanumbalik na ebanghelyo ni Jesucristo ang mga ibinunga ng Malawakang Apostasiya. Pagkatapos panoorin ang video, itanong: Sa paanong paraan nadaig ng Panunumbalik ng ebanghelyo ni Jesucristo ang mga ibinunga ng Malawakang Apostasiya? Habang pinapanood ninyo ang kuwento ng conversion ni Wilford Woodruff, ano ang mga naisip ninyo tungkol sa pagkakataong ibahagi sa iba ang mensahe ng Panunumbalik ng ebanghelyo ni Jesucristo? Magtapos sa pagtatanong sa mga estudyante kung mayroon sa kanilang gustong magbahagi sa klase ng kanilang patotoo tungkol sa Panunumbalik ng ebanghelyo. Mga Imbitasyon para Kumilos Imbitahin ang mga estudyante na rebyuhin ang mga doktrinang tinalakay sa lesson na ito sa pamamagitan ng pagkumpleto ng isa o higit pa sa kasunod na mungkahing mga aktibidad: Gamit ang entry sa Topical Guide na "Apostasy of the Early Christian Church," pag-aralan pa ang tungkol sa Malawakang Apostasiya. Gamitin ang iyong study journal para magsulat ng mga tala tungkol sa mga talata sa banal na kasulatan na maaari mong gamitin sa pagtuturo tungkol sa Apostasiya. Pag-aralan at pagnilayan ang Gospel Topics article na "Are Mormons Christian?" na matatagpuan sa lds.org/topics. Sa paghahanda para sa susunod na klase, simulang isaulo ang paglalarawan ng Unang Pangitain, na matatagpuan sa pahina 40 ng Mangaral ng Aking Ebanghelyo (tingnan din sa Joseph Smith - Kasaysayan 1:16-19). 54
8 Pagtuturo ng Mensahe ng Panunumbalik (Part 2) Pambungad Ang mensahe ng Panunumbalik ng ebanghelyo ni Jesucristo, na kinapapalooban ng walang-hanggang doktrina, awtoridad ng priesthood, at mga ordenansa ng kaligtasan, ay naipanumbalik sa lupa sa pamamagitan ni Propetang Joseph Smith. Sa pamamagitan ng ipinanumbalik na ebanghelyo ni Jesucristo - ang ebanghelyong inihayag sa bawat dispensasyon ng ebanghelyo - lahat ng anak ng Diyos ay maaaring magkaroon ng buhay na walang hanggan. Dapat malinaw na nauunawaan ng mga prospective missionary ang mga konsepto ng Apostasiya at ng Panunumbalik at dapat maging handang ipaliwanag ang mga ito sa simpleng paraan at patotohanan ang mga ito nang may kapangyarihan. Paunang Paghahanda • Pag-aralan ang Moroni 10:3-5 at Joseph Smith - Kasaysayan 1:1-19. Pag-aralan ang Mangaral ng Aking Ebanghelyo, mga pahina 39-42. Pag-aralan ang Gordon B. Hinckley, "Ang Kagila-gilalas na Pundasyon ng Ating Pananampalataya," Ensign o Liahona, Nob. 2002, 78-81. Maghandang ipalabas ang mga video na "'Come, All Ye Sons of God,' Part 1" (1:17) at "'Come, All Ye Sons of God,' Part 2" (2:00; mga clip mula sa mensahe ni Pangulong Thomas S. Monson, Ensign o Liahona, Mayo 2013, 66-69), na maaaring makuha sa lds.org/media-library. Maghandang ipalabas ang video na "Invitation to Read the Book of Mormon: Jynx " (8:06), The District 2, na maaaring makuha sa Ihanda ang handout na may pamagat na "Ang Kagila-gilalas na Pundasyon ng Ating Pananampalataya," na matatagpuan sa huli ng lesson. Mga Mungkahi sa Pagtuturo Ang Pangitain ni Joseph Smith Ukol sa Ama sa Langit at kay Jesucristo Ipalabas muna ang video clip mula sa mensahe ni Pangulong Thomas S. Monson na "Halina, mga Anak ng Diyos," kung saan ibinahagi ni Pangulong Monson ang karanasan ng pagbabalik-loob ni Elmer Pollard: "Noong naglingkod ako bilang mission president sa Canada mahigit 50 taon na ang nakalipas, isang bata pang missionary na mula sa maliit na bayan sa isang lalawigan ang namangha sa laki ng Toronto. Maliit lang siya ngunit malakas ang patotoo. Kalaunan, kasama ang kanyang kompanyon, bumisita sila sa tahanan ni Elmer Pollard sa Oshawa, Ontario, Canada. Dahil naawa sa mga binatang ito na, sa matinding bagyo ng niyebe, ay nagbahay-bahay, pinapasok ni Mr. Pollard ang mga missionary sa kanyang tahanan. Ibinahagi nila sa kanya ang kanilang mensahe. Hindi niya nadama ang diwa. At pagkaraan ay sinabi niya sa kanila na umalis na sila at huwag nang babalik. Ang huling sinabi niya sa mga elder nang paalis na sila sa kanyang balkonahe ay binigkas nang may pangungutya: 'Hindi ninyo maaaring sabihin sa akin na talagang naniniwala kayo na si Joseph Smith ay propeta ng Diyos!' "At isinara na ang pintuan" ("Halina, mga Anak ng Diyos," Ensign o Liahona, Mayo 2013, 68). Matapos ipalabas ang clip, itanong: 56
LESSON 8: PAGTUTURO NG MENSAHE NG PANUNUMBALIK (PART 2) Kung isa kayo sa mga missionary na ito, ano kaya ang maiisip at madarama ninyo sa pag-alis ninyo sa bahay ni Mr. Pollard? Ano kaya ang gagawin ninyo sa puntong ito? Ipalabas ang pangalawang video clip, na karugtong ng kuwento ni Pangulong Monson: "Naglakad na ang mga elder sa kalsada. Sinabi ng binata sa kanyang kompanyon: 'Elder, hindi natin sinagot si Mr. Pollard. Sinabi niya na hindi tayo naniniwala na totoong propeta si Joseph Smith. Bumalik tayo at magpatotoo sa kanya.' Sa una nag-alangan ang mas matagal nang missionary ngunit sa huli ay pumayag na rin na samahan ang kanyang kompanyon. Takot ang nadama nila habang papalapit sila sa pinto kung saan sila pinaalis. Kumatok sila, hinarap si Mr. Pollard, gumugol ng isang matinding sandali, at pagkatapos sa kapangyarihan na hatid ng Espiritu, ang ating bagong missionary ay nagsalita: 'Mr. Pollard, sinabi ninyong hindi kami talagang naniniwala na si Joseph Smith ay propeta ng Diyos. Gusto kong patotohanan sa inyo na si Joseph ay isang propeta. Totoong isinalin niya ang Aklat ni Mormon. Nakita niya ang Diyos Ama at ang Anak na si Jesus. Alam ko ito." "Di-nagtagal, si Mr. Pollard, na Brother Pollard na ngayon, ay tumayo sa isang miting ng priesthood at nagsabing, 'Hindi ako makatulog nang gabing iyon. Paulit-ulit kong naririnig ang mga salitang "Si Joseph Smith ay propeta ng Diyos. Alam ko ito. Alam ko ito. Alam ko ito." Kinabukasan tinawagan ko ang mga missionary at hiniling na bumalik sila. Ang kanilang mensahe, lakip ang kanilang patotoo, ang nagpabago sa aking buhay at sa buhay ng aking pamilya'" ("Halina, Mga Anak ng Diyos," Ensign o Liahona, Mayo 2013, 68). Itanong: Bakit kaya nagkaroon ng malaking epekto kay Mr. Pollard ang patotoo ng missionary tungkol kay Propetang Joseph Smith? Sabihin sa mga estudyante na buklatin ang Joseph Smith - Kasaysayan sa Mahalagang Perlas. Ipabasa nang malakas sa isang estudyante ang mga talata 5-6, at pagkatapos ay ipabasa nang malakas sa isa pang estudyante ang mga talata 7-9. Pagkatapos ay itanong sa mga estudyante: Paano ninyo maibubuod ang mga talatang ito sa isa o dalawang pangungusap? Ipabasa nang malakas sa isang estudyante ang Joseph Smith - Kasaysayan 1:10. Habang binabasa ang talata, hilingin sa mga estudyante na isipin kung paanong ang paghahanap ni Joseph Smith sa katotohanan ng relihiyon ay katulad sa maraming tao na makakakilala nila sa kanilang misyon. Pagkatapos ay itanong: Ano ang mga tanong na kinaharap noon ng batang si Joseph Smith? Ano ang nagpahirap kay Joseph sa pagdedesisyon kung sa aling simbahan siya sasapi? Paano kaya natutulad ang mga tanong ni Joseph Smith sa mga tanong ng mga tao sa mundo ngayon? Ipabasa nang malakas sa isang estudyante ang Joseph Smith - Kasaysayan 1:11-13. Pagkatapos ay itanong: Anong alituntunin ang natutuhan ni Joseph Smith tungkol sa kung paano mahahanap ang espirituwal na katotohanan? (Kahit iba-ibang salita ang gamitin nila, malamang na banggitin ng mga estudyante ang alituntuning ito: Matututuhan natin ang espirituwal na katotohanan mula sa Diyos kung magdarasal tayo sa Kanya para sa mga sagot at handa tayong kumilos.) 57
LESSON 8: PAGTUTURO NG MENSAHE NG PANUNUMBALIK (PART 2) Paano ninyo magagamit ang halimbawa ni Joseph Smith para tulungan ang iba na nagnanais na mahanap ang espirituwal na katotohanan? Ipabasa nang tahimik sa mga estudyante ang Joseph Smith - Kasaysayan 1:14-19. Sa paggawa nila nito, ipaisip sa kanila ang matagalang epekto ng Unang Pangitain sa mundo at sa kanilang personal na buhay. Matapos silang magkaroon ng sandaling katahimikan para tapusin ang pagbabasa, itanong ang gaya ng sumusunod: Ano kaya ang ilang dahilan kung bakit inatake ng kaaway si Joseph Smith bago nagpakita ang Ama sa Langit at ang Kanyang Anak na si Jesucristo? (Gusto ng kaaway na hadlangan si Joseph sa pag-alam ng espirituwal na katotohanan at ng sa gayon ay mahahadlangan ang Panunumbalik kalaunan.) Sa paanong paraan nagsimulang madaig ng Unang Pangitain ang mga bunga ng Malawakang Apostasiya? (Bigyang-diin ang katotohanang ito sa mga estudyante: Sa pamamagitan ng Unang Pangitain, muling nabuksan ang kalangitan at nagsimula ang Panunumbalik.) Anong mga katotohanan ng doktrina ang matututuhan mula sa Unang Pangitain? (Ang Ama at ang Anak ay magkahiwalay na mga nilalang, ang kalangitan ay nakabukas, maaari tayong tumanggap ng paghahayag, at marami pang iba.) Sa palagay ninyo bakit iminumungkahi ng Mangaral ng Aking Ebanghelyo na ituro ng mga missionary ang tungkol sa Unang Pangitain sa una nilang pakikipagkita sa isang investigator? Paano makatutulong ang pag-aaral tungkol sa pagpapakita ng Ama sa Langit at ng Kanyang Anak na si Jesucristo sa mga investigator sa paghahanap nila ng espirituwal na katotohanan? Paalala: Kung mayroon, maaari mong ipakita sa mga estudyante ang isang video clip ng sipi mula sa handout: Pangulong Gordon B. Hinckley, "Ang Kagila-gilalas na Pundasyon ng Ating Pananampalataya." Ang haba ng clip ay tinatayang mula 9:30 hanggang 17:29. Para tulungan ang mga estudyante na palalimin ang kanilang pagkaunawa sa kahalagahan ng Unang Pangitain, bigyan ang bawat estudyante ng kopya ng handout na may pamagat na "Ang Kagila-gilalas na Pundasyon ng Ating Pananampalataya," na naglalaman ng bahagi ng isang mensahe ni Pangulong Gordon B. Hinckley. Ipabasa nang malakas sa isang estudyante ang unang tatlong talata. Pagkatapos ay itanong: Bakit ang "buong lakas" ng Ang Simbahan ni Jesucristo ng mga Banal sa mga Huling Araw ay nakasalalay sa katotohanan ng Unang Pangitain? (Dapat maunawaan ng mga estudyante na kung totoo ang salaysay ni Joseph Smith tungkol sa kanyang pangitain, kung gayon ay totoo rin na Ang Simbahan ni Jesucristo ng mga Banal sa mga Huling Araw ang tanging totoong simbahan sa lupa na nagtataglay ng buong pagsang-ayon at awtoridad ng Ama sa Langit at ni Jesucristo.) Ayon kay Pangulong Hinckley, sa paanong paraan naiiba ang gawain ni Joseph Smith sa ginawa ng mga naunang lider ng relihiyon na gumawa ng pagbabago o nagreporma sa mga kaugalian at aral ng doktrina? Bigyan ang mga estudyante ng ilang minuto upang tahimik na basahin ang iba pang nakasulat sa handout. Habang nagbabasa sila, hikayatin silang markahan ang mga salita, kataga, o pahayag na namumukod-tangi sa kanila. Pagkatapos magbasa ng mga 58
LESSON 8: PAGTUTURO NG MENSAHE NG PANUNUMBALIK (PART 2) estudyante, imbitahin ang ilan sa kanila na ibahagi ang minarkahan nila at ipaliwanag kung bakit iyon mahalaga sa kanila. Isiping itanong ang sumusunod: Bakit kaya mahirap para sa ilang tao na tanggapin ang katotohanan ng pangitain ni Joseph Smith? Habang isinasaisip ang mga alituntuning pinag-aaralan sa nakaraan nating lesson, paanong akma ang Unang Pangitain sa pattern ng mga dispensasyon, apostasiya, at panunumbalik? (Kasunod ng isang panahon ng apostasiya, pinasimulan ng Unang Pangitain ang pagpapanumbalik at isang bagong dispensasyon ng ebanghelyo. Tulad noong mga nakaraang dispensasyon, isang propeta ang tinawag ng Diyos upang ibalik ang mga katotohanan ng ebanghelyo at ang awtoridad ng priesthood. Si Joseph Smith ay tinawag bilang propeta ng "dispensasyon ng kaganapan ng panahon" [Mga Taga Efeso 1:10]. Ibig sabihin nito ang ebanghelyo ay hindi na mawawala dahil sa apostasiya kundi mananatili ito sa lupa hanggang sa Ikalawang Pagparito ni Cristo.) Paano matutulungan ng pagtulong sa investigator na maunawaan ang scriptural pattern na ito ng apostasiya at panunumbalik para tanggapin niya ang katotohanan ng Unang Pangitain at ng makabagong Panunumbalik ng ebanghelyo? Imbitahin ang klase na buklatin ang pahina 40 sa Mangaral ng Aking Ebanghelyo at tahimik na basahin ang huling tatlong talata sa pahina, na hinahanap ang mga bagay na ibinalik o muling itinatag sa pamamagitan ng Panunumbalik. Pagkatapos ay ipabahagi sa mga estudyante ang nalaman nila. Maaari mong tiyakin na babanggitin sa klase (1) ang panunumbalik ng awtoridad ng priesthood, mga susi, at ordenansa, (2) ang muling pagtatatag ng Simbahan ni Cristo, (3) ang pagtawag ng labindalawang Apostol, (4) ang pagsisimula ng bagong dispensasyon ng ebanghelyo, at (5) ang pagtawag ng isang buhay na propeta. Para tulungan ang mga estudyante na madama ang katotohanan at kahalagahan ng Unang Pangitain at ng Panunumbalik, sabihin sa iyong klase na sagutin ang mga tanong na gaya ng sumusunod: Paano kayo nagkaroon ng patotoo sa katunayan at kahalagahan ng Unang Pangitain? Paano naimpluwensyahan ng inyong patotoo tungkol sa Unang Pangitain ang inyong paniniwala sa Panunumbalik ng ebanghelyo ni Jesucristo? Itanong kung may estudyanteng gustong ibahagi sa klase ang kanilang patotoo tungkol sa Unang Pangitain o sa Panunumbalik. Hatiin sa magkakapares ang klase. Isaayos ang mga estudyante sa maliliit na grupo na tig-aapat (dalawang pares sa bawat grupo). Bigyan ang mga estudyante ng sapat na panahon para maghanda kung paano sila magtuturo ng maikling tatlo- hanggang apat na-minutong lesson tungkol sa Unang Pangitain at sa Panunumbalik. Ipaliwanag na ang kanilang pagtuturo ay dapat simple at malinaw. Iparepaso sa mga estudyante ang materyal sa Mangaral ng Aking Ebanghelyo, mga pahina 39-40, o sa pahina 11 sa missionary pamphlet na may pamagat na Ang Panunumbalik ng Ebanghelyo ni Jesucristo. Hikayatin ang mga estudyante na gamitin ang sarili nilang salita para ipaliwanag ang karanasan ni Joseph Smith (maliban kapag babanggitin o babasahin nila ang Joseph Smith - Kasaysayan 1:16-17). Ipaalala sa kanila na magtapos sa pamamagitan ng pagbabahagi ng kanilang patotoo. Atasan ang isang pares sa bawat grupo na turuan ang isa pang pares. 59
LESSON 8: PAGTUTURO NG MENSAHE NG PANUNUMBALIK (PART 2) Sa pagtatapos ng mga estudyante sa kanilang karanasan sa pagtuturo, ipatalakay sa bawat grupo ang maayos na nangyari ng kanilang pagtuturo at kung paano pa sana ito napagbuti ng mga guro. Pagkatapos, sabihing magpalitan sila ng role o papel at hayaang ang isang pares naman ang magturo. Tiyakin na mayroong oras para sa feedback. Pagkatapos magturo ng lahat ng pares, anyayahan ang mga miyembro ng klase na magbahagi sa klase ng mga ideya mula sa kanilang mga karanasan. Pagtulong sa mga estudyante na sagutin ang mahihirap na tanong. Kung minsan ay nahaharap ang mga estudyante sa mahihirap na tanong na humahamon sa kanilang pananampalataya. Bilang guro, matutulungan mo ang mga estudyante na maghandang sagutin ang mga tanong at paglabanan ang mga hamon sa kanilang pananampalataya (tingnan sa Mga Taga Efeso 6:11-13; 1 Nephi 15:24; Helaman 3:29). Makakatulong na pag- usapan ang mahihirap na tanong habang nagkaklase; gayunman, ang gayong mga tanong ay dapat talakayin nang buong ingat at tapat. Ipaalala sa mga estudyante na maraming resources na tutulong sa pagsagot sa mahihirap na tanong sa opisyal na mga website ng Simbahan; halimbawa, sa Gospel Topics section ng LDS.org. Maaaring makatulong sa iyong mga estudyante na malaman kung paano sagutin ang mahihirap na tanong tungkol sa iba't ibang ulat ng Unang Pangitain na isinulat ni Joseph Smith. Ipaliwanag na ang kuwento ng Unang Pangitain na nasa Joseph Smith - Kasaysayan ay isinulat ng Propeta noong 1838 bilang bahagi ng isang opisyal na kasaysayan ng Simbahan na ilalathala noon sa mundo. Dahil maraming beses inirekord ni Joseph Smith ang kanyang karanasan, may iba pang mga salaysay tungkol sa Unang Pangitain. Ipaliwanag sa mga estudyante na bawat pangyayari ay kaiba depende sa binibigyang-diin nito at ng mga detalye nito. Ang ilang kritiko ay maling nakikipagtalo na anumang pagkakaiba sa mga muling pagsasalaysay ay patunay na gawa-gawa lamang ito. Gayunman, kapag ang isang tao ay muling nagkuwento ng isang karanasan sa iba't ibang lugar sa iba't ibang tagapakinig sa loob ng maraming taon, bawat salaysay ay malamang na magbigay-diin sa iba't ibang aspeto ng karanasan at naglalaman ng kakaibang mga detalye. Halimbawa, ang mga pagkakaibang makikita sa kuwento ng Unang Pangitain ay makikita rin sa salaysay ni Pablo tungkol sa kanyang pangitain sa daan patungong Damasco (tingnan sa Mga Gawa 9:3-9; 22:6-11; 26:12-18). Paunawa: Para sa tulong sa pagpapaliwanag ng iba't ibang salaysay ng Unang Pangitain, tingnan ang artikulong "First Vision Accounts" sa Gospel Topics section ng lds.org/topics. Isiping ibahagi ang link na ito sa mga estudyante para mabasa nila ang mga materyal na ito. Pag-imbita sa Iba na Basahin ang Aklat ni Mormon Simulang ipakita ang kahalagahan ng bahaging ito ng lesson sa pamamagitan ng pagpapabasa nang malakas sa isang estudyante ang huling dalawang talata sa pambungad sa Aklat ni Mormon. Imbitahin ang mga estudyante na hanapin ang mga pangakong ibinigay sa mga taong pinipiling basahin ang Aklat ni Mormon, pagnilayan ito, at itanong sa Diyos kung ito ay totoo. Pagkatapos ay ipabahagi sa mga estudyante ang nalaman nila. Ipabuklat sa mga estudyante ang pahina 41 sa Mangaral ng Aking Ebanghelyo, at ipabasa nang malakas sa isang estudyante ang unang talata sa bahaging "Ang Aklat ni Mormon: Isa Pang Tipan ni Jesucristo." Tulungan ang mga estudyante na matukoy ang isang alituntuning itinuro sa talatang ito sa pagtatanong ng: Bakit ang Aklat ni Mormon ay mahalaga at napakabisang kasangkapan para sa mga missionary? (Tulungan ang mga estudyante na makita na ang Aklat ni Mormon ay naglalaman ng walang hanggang ebanghelyo, ay nakakakumbinsing ebidensya na si Joseph Smith ay propeta ng Diyos, at isa pang tipan ni Jesucristo. (Tingnan sa D at T 20:8-11.) Para tulungan ang mga estudyante na mas maunawaan ang doktrinang ito, itanong ang gaya ng mga sumusunod: Bakit ang Aklat ni Mormon ay nakakukumbinsing ebidensya na si Joseph Smith ay propeta? (Kung sasabihin ng isang tao na ang Aklat ni Mormon ay totoo, 60
LESSON 8: PAGTUTURO NG MENSAHE NG PANUNUMBALIK (PART 2) kailangang sabihin din nila na si Joseph Smith ay kumilos nang ayon sa banal na patnubay para matuklasan at isalin ito at siya ay propeta ng Diyos.) Paano pinagpapala ang mga investigator kapag binabasa nila ang Aklat ni Mormon at nagkakaroon ng patotoo na ito ay totoo? (Malalaman nila na si Joseph Smith ay propeta, at magiging handa silang tanggapin ang Panunumbalik ng ebanghelyo ni Jesucristo at tatanggapin ang nakapagliligtas na mga ordenansa.) Ipabasa nang malakas sa isang estudyante na basahin ang Moroni 10:3-5. Itanong ang mga sumusunod: Anong mga hakbang ang kailangang gawin ng isang tao para magkaroon ng patotoo na ang Aklat ni Mormon ay totoo? (Kahit iba-ibang salita ang gamitin nila, malamang na banggitin ng mga estudyante ang alituntuning ito: Sa pagbabasa natin, sa pagninilay, at pananalangin nang may tunay na layunin tungkol sa Aklat ni Mormon, ihahayag ng Diyos ang katotohanan nito sa atin sa pamamagitan ng kapangyarihan ng Espiritu Santo.) Ano ang ibig sabihin ng "manalangin nang may tunay na layunin" (Moroni 10:4)? (Taos-pusong paghahangad na makatanggap ng sagot sa pamamagitan ng Espiritu Santo at pangangako na kikilos ayon sa sagot.) Para mailarawan kung bakit mahalaga na basahin ng isang investigator ang Aklat ni Mormon at manalangin nang may tunay na layunin tungkol sa katotohanan nito, ipalabas ang video na "Invitation to Read the Book of Mormon: Jynx " (8:06). Itigil ang video sa 0:55 at hilingin sa klase na pagnilayan sandali ang maaaring maging kaisipan at damdamin nila kung isa sila sa mga missionary na nagtuturo kay Jynx. Sabihin sa ilang estudyante kung ano ang sasabihin nila sa kanya. Habang ipinapalabas ang iba pang bahagi ng video, isiping sabihan ang kalahati ng klase na tingnan kung bakit kailangang basahin at ipanalangin ng investigator ang Aklat ni Mormon para magkaroon ng patotoo sa katotohanan nito. Sabihin naman sa natitirang kalahati ng klase na bantayan kung ano ang sinabi ng mga missionary na tumulong kay Jynx para mahikayat na basahin ang Aklat ni Mormon. Pagkatapos ng video, talakayin ang sumusunod sa mga estudyante: Ano ang sinabi at ginawa ng mga missionary para mahikayat si Jynx na basahin at ipagdasal ang Aklat ni Mormon? Ano ang sinabi o ginawa ng mga missionary para anyayahan ang Espiritu Santo na patotohanan ang kanilang mga salita? Bakit mahalaga para sa isang investigator na basahin at ipagdasal ang tungkol sa katotohanan ng Aklat ni Mormon? (Tiyaking nauunawaan ng mga estudyante na hindi sapat na basta lamang mamigay ang mga missionary ng mga kopya ng Aklat ni Mormon. Tungkulin ng isang missionary na tulungan ang iba na madama ang kahalagahan ng pagbabasa at pagdarasal tungkol sa Aklat ni Mormon para matuklasan nila na si Joseph Smith ay propeta ng Diyos at naibalik ang ebanghelyo ni Jesucristo.) Ipaliwanag sa klase na magkakaroon sila ngayon ng pagkakataong i-role-play o isadula ang pag-imbita sa isang tao na basahin ang Aklat ni Mormon. Ipakita kung paano ipakikilala ang Aklat ni Mormon at iimbitahin ang isang tao na basahin ito at ipagdasal para malaman na ang mensahe nito ay totoo. Pagkatapos ay gawing pares- pares ang mga miyembro ng klase, o isiping gamitin ang isa sa iba pang 61
LESSON 8: PAGTUTURO NG MENSAHE NG PANUNUMBALIK (PART 2) iminungkahing teaching configurations na nasa bahaging "Mga Aktibidad sa Pagtuturo" sa pambungad ng manwal na ito. Bigyan ng sapat na oras ang mga estudyante na maghandang anyayahan ang isang investigator na basahin ang Aklat ni Mormon at ipagdasal na malaman kung ito ay totoo. Ipabasa sa mga estudyante ang kahon na may pamagat na "Gamitin ang Aklat ni Mormon para Mapatunayan ang Katotohanan ng Panunumbalik," na nasa itaas ng pahina 42 ng Mangaral ng Aking Ebanghelyo. Maaari ding gamitin ng mga estudyante ang pahina 15 ng missionary pamphlet na may pamagat na Ang Panunumbalik ng Ebanghelyo ni Jesucristo. Dapat nilang tapusin ang practice activity sa pagbabahagi ng kanilang patotoo tungkol sa Aklat ni Mormon at pag-iimbitang basahin at ipagdasal ang tungkol sa katotohanan nito. Pagkatapos magkaroon ng pagkakataon ang lahat ng estudyante na ibahagi ang kanilang patotoo tungkol sa Aklat ni Mormon at mag-imbitang magbasa at magdasal, hilingin sa mga miyembro ng klase na magbahagi sa klase ng mga ideya mula sa kanilang mga karanasan. Sa pagtatapos mo ng lesson, ipaalala sa mga estudyante ang mga pagpapala ng pagbabasa at pagpapalakas ng kanilang mga patotoo sa Aklat ni Mormon bago simulan ang paglilingkod bilang full-time missionary. Itanong kung gusto ng sinuman sa kanila na ibahagi ang kanilang patotoo tungkol sa Aklat ni Mormon. Ibahagi ang iyong patotoo tungkol sa Aklat ni Mormon, at tiyakin sa mga estudyante na magkakaroon sila ng kagalakan sa pag-iimbita sa iba na basahin ang makapangyarihang saksing ito tungkol kay Jesucristo. Mga Imbitasyon para Kumilos Hikayatin ang mga estudyante na ipamuhay ang natutuhan nila sa lesson na ito sa susunod na linggo. Maaari nilang pag-isipang gawin ang sumusunod: Manalangin na magkaroon ng mas malakas na patotoo tungkol sa Unang Pangitain at sa katotohanan ng Aklat ni Mormon. Basahin ang artikulong "First Vision Accounts" sa bahaging Gospel Topics sa lds.org/topics. Isaulo ang salaysay ng Unang Pangitain na nasa Joseph Smith - Kasaysayan 1:16-17. Ibahagi ito sa isang kaibigan o kapamilya at magpatotoo tungkol sa kahalagahan ng pangyayari. Manalangin para humingi ng tulong upang matukoy ang isang tao na bibigyan mo ng kopya ng Aklat ni Mormon. Kumilos ayon sa mga espirituwal na paramdam na natatanggap mo. 62
Ang Kagila- gilalas na Pundasyon ng Ating Pananampalataya Pangulong Gordon B. Hinckley Liahona, Nob. 2002, 80- 81 Bakit nagpakita kapwa ang Ama at Anak sa bata, na isang binatilyo pa lang? Ang isang dahilan ay upang pasimulan Nila ang pinakadakilang dispensasyon ng ebanghelyo sa buong panahon, kung kailan ang lahat ng naunang dispensasyon ay dapat tipunin at pagsama- samahin. . . . Ang kasangkapan sa gawaing ito ng Diyos ay ang batang lala- king hindi nalito sa mga pilosopiya ng tao. Mura at di pa natu- turuan ang isipang iyon ng mga tradisyon ng relihiyon noon. Ipinapahayag namin na walang pag- aalinlangan na ang Diyos Ama at Kanyang Anak, ang Panginoong Jesucristo, ay nagpa- kita sa batang si Joseph Smith. . . . Madaling makita kung bakit ayaw tanggapin ng mga tao ang salaysay na ito. Halos di ito maunawaan. Ngunit makatwiran ito. Tanggap ng mga pamilyar sa Lumang Tipan na nagpa- kita si Jehova sa mga propetang nabuhay noong simpleng panahong iyon. Makatarungan bang ikaila nila na kailangang magpakita ang Diyos ng langit at ang Kanyang nabuhay na mag- uling Anak sa napakakumplikadong panahong ito sa kasaysayan ng daigdig? . . . Ang buong lakas nati'y nakasalalay sa katunayan ng pangi- taing iyon. Naganap nga ito o hindi. Kung hindi, ang gawaing ito'y huwad. Kung naganap nga, ito kung gayon ang pinaka- mahalaga at kamangha- manghang gawain sa balat ng lupa. Pag- isipan ninyo, mga kapatid. Sa maraming siglo'y nanati- ling nakapinid ang kalangitan. Mabubuting lalaki at babae, na hindi iilan - tunay na dakila at kahanga- hangang mga tao - ang nagsikap na itama, palakasin, at pagbutihin ang kanilang sistema ng pagsamba at mga doktrina. Kanila ang aking paggalang at pagpipitagan. Bumuti ang mundo dahil sa kanilang magiting na pagkilos. Bagama't naniniwala akong may inspirasyon ang kanilang gawain, hindi ito kinasihan ng pagbubukas ng kalangitan, pati ng pagpapakita ng Diyos. Na Sila'y naparito, Silang dalawa, na nakita Sila ni Joseph sa Kanilang maningning na kaluwalhatian, na nakipag- usap Sila sa kanya at narinig at naitala niya ang Kanilang mga salita - nagpapatotoo kami sa pambihirang mga bagay na ito. May kilala akong isang intelektuwal daw na nagsabing ang Simbahan ay nabitag sa kasaysayan nito. Tumugon ako na kung hindi sa kasaysayang iyo'y wala tayo. Sa katotohanan ng kakaiba, nag- iisa, at pambihirang kaganapang iyon umiikot ang ating pananampalataya. Ngunit ang maluwalhating pangitaing ito ay simula lang ng serye ng mga pagpapamalas na bumubuo sa kasaysayan ng gawaing ito noong una. N A A L A K A N Y A N A T A P A R A K G N T A H A L . C N Noong 1820 ay dumating ang maluwalhating pagpapamalas bilang tugon sa dalangin ng isang batang nabasa sa Biblia ng kanyang pamilya ang mga salita ni Santiago: "Kung nagku- kulang ng karunungan ang sinoman sa inyo, ay humingi sa Dios, na nagbibigay ng sagana sa lahat at hindi nanunumbat; at ito'y ibibigay sa kaniya" (Santiago 1:5). Sa kakaiba at kamangha- manghang karanasang iyon nasasa- lalay ang katibayan ng Simbahang ito. Sa lahat ng naitalang kasaysayan ng relihiyon wala itong kapantay. Isinasalaysay sa Bagong Tipan ang binyag ni Jesus nang narinig ang tinig ng Diyos at bumaba ang Espiritu Santo na anyong kalapati. Sa Bundok ng Pagbabagong- anyo, nakita nina Pedro, Santiago, at Juan ang Panginoon na nagbagong- anyo sa kanilang harapan. Narinig nila ang tinig ng Ama, ngunit hindi nila Siya nakita. Parang di pa sapat ang pangitaing iyon bilang katibayan ng personalidad at katotohanan ng Manunubos ng sangkatau- han, nasundan ito ng paglitaw ng Aklat ni Mormon. Narito ang isang bagay na mahahawakan ng tao, "makikita," na tu- lad nito. Mababasa niya ito. Maipagdarasal niya ito, sapagkat taglay nito ang pangako na ipahahayag ng Espiritu Santo ang katotohanan nito kung hahangarin ito sa panalangin. . . . Sumunod dito ang pagpapanumbalik ng priesthood - una, ang Aaronic sa ilalim ng mga kamay ni Juan Bautista, na nag- binyag kay Jesus sa Jordan. Sumunod sina Pedro, Santiago, at Juan, mga Apostol ng Panginoon, na nagkaloob sa panahong ito ng natanggap nila sa ilalim ng mga kamay ng Guro na nakapiling nila sa pagla- kad, maging, "ang mga susi ng kaharian ng langit," na may , E V R E S E R L A U T C E L L E T N G N 6 1 0 2 ©
awtoridad na ibuklod sa langit ang ibinuklod sa lupa (tingnan sa Mateo 16:19). tayo na nabuksan ang kalangitan, na nahawi ang tabing, na nagsalita ang Diyos, at nagpakita si Jesucristo mismo, kasu- nod ng paggagawad ng banal na awtoridad. Kasunod nito'y dumating ang paggawad ng iba pang mga susi ng priesthood sa ilalim ng mga kamay nina Moises, Elias, at Elijah. Nagpapatotoo tayo na nabuksan ang kalangitan, na nahawi ang tabing, na nagsalita ang Diyos, at nagpakita si Jesucristo mismo. Isipin ninyo ito, mga kapatid. Isipin ninyo ang kagandahan nito. Ito ang ipinanumbalik na Simbahan ni Jesucristo. Tayong mga miyembro ay mga Banal sa mga Huling Araw. Nagpapatotoo
Pagkakaroon ng mga Katangiang Tulad ng Kay Cristo 9 Pambungad Dapat sikapin ng mga missionary na maging higit na katulad ng Tagapagligtas habang kumikilos sila para anyayahan ang iba na lumapit sa Kanya. Ang Tagapagligtas ang ating perpektong halimbawa at inutusan tayong maging tulad Niya (tingnan sa 3 Nephi 27:27), at dahil sa Kanyang Pagbabayad-sala, tayo ay magiging higit na katulad Niya at ng ating Ama sa Langit. Mahalagang bahagi ng pagtulad kay Jesucristo ang alamin kung paano Siya namuhay, kumilos, at nagturo. Kapag lalo nating pinagyaman ang mga katangiang gaya ng kay Cristo, magiging mas handa tayong paglingkuran ang Diyos at ang iba sa ating mga mission at sa buong buhay natin. Paunang Paghahanda • Pag-aralan ang Alma 17:22-37; 18:1-3, 8-10; Moroni 7:45-48; at Doktrina at mga Tipan 4:1-7. Pag-aralan ang Mangaral ng Aking Ebanghelyo, mga pahina 131-140, 144. Gumawa ng mga kopya ng Aktibiti Patungkol sa Katangian sa pahina 144 ng Mangaral ng Aking Ebanghelyo para sa bawat estudyante sa iyong klase (opsiyonal). Maghandang ipalabas ang video na "Christlike Attributes" (2:54), na available sa LDS.org. Maghandang ipalabas ang video na "Impressions of Missionaries" (4:32), na available sa Mga Mungkahi sa Pagtuturo Ang Kahalagahan ng mga Katangiang Tulad ng kay Cristo Ipabuklat sa mga estudyante ang pahina 141 sa Mangaral ng Aking Ebanghelyo at tingnan ang larawan ng missionary name tag. Itanong: Ano ang dalawang kapansin-pansing bahagi ng missionary name tag? (Ang pangalan ng missionary at ang pangalan ng Tagapagligtas.) Bakit magiging mahalaga sa inyo at sa iba na maiugnay ang inyong pangalan sa Tagapagligtas? Sabihan ang mga estudyante na magpalitan sa pagbabasa nang malakas ng unang limang talata na nagsimula sa pahina 131 sa Mangaral ng Aking Ebanghelyo habang sinusundan ng klase, na hinahanap kung paano natin matatanggap ang imbitasyon na sumunod kay Jesucristo. Kapag natapos na sila, itanong: Paano natin tinatanggap ang imbitasyon ni Jesucristo na sumunod sa Kanya? (Dapat matukoy ng mga estudyante ang alituntunin: Tinatanggap natin ang imbitasyon ni Jesucristo na sumunod sa Kanya sa pagiging tulad Niya at pagtataglay ng Kanyang mga katangian.) Paano kayo gagawing makapangyarihan at epektibong ministro ng ebanghelyo ni Jesucristo ng pagkakaroon ng mga katangiang tulad ng kay Cristo? Papiliin ang bawat isa sa mga estudyante ng mga talata na nasa kahon na Pag-aaralang mga Banal na Kasulatan sa pahina 132 ng Mangaral ng Aking Ebanghelyo. Ipabasa sa mga estudyante ang pinili nilang talata sa banal na kasulatan at ipahanap kung ano 63
LESSON 9: PAGKAKAROON NG MGA KATANGIANG TULAD NG KAY CRISTO ang sinasabi nito tungkol sa pagsunod sa halimbawa ni Jesucristo. Imbitahin ang mga estudyante na ibahagi ang natutuhan nila sa klase. Matapos tumugon ang ilang estudyante, itanong: Ano ang ilang katangian ng pagkatao ninyo na naiuugnay ninyo kay Jesucristo? Ipalabas ang video na "Christlike Attributes" (2:54), na naglalarawan ng ilan sa mga katangian ng Tagapagligtas. Sabihin sa mga estudyante na masdan kung paanong ang mga banal na katangian ng Tagapagligtas ay nakikita sa kanilang mga kilos - lalo na sa pakikisalamuha sa iba. Pagbibigay ng oras para pag-isipang Matapos panoorin ang video, magtanong ng katulad ng sumusunod, tinitiyak na mag- uukol ng sapat na oras para mapag-isipan ng mga estudyante ang kanilang mga sagot: mabuti ang mga sagot. Paano makikita ang mga banal na katangian ng Tagapaglitas sa kanyang kilos, lalo Mas malamang na makapagbigay ng magandang sagot sa isang tanong ang mga miyembro ng klase kung bibigyan sila ng oras upang pag-isipan ang kanilang sagot. Halimbawa, matapos magtanong, maaari mong sabihing, "Pag- isipan ninyo sandali ang isasagot ninyo, at saka ko hihingin ang mga sagot ninyo." na sa pakikisalamuha niya sa iba? Ano ang naging epekto sa ibang tao ng mga ikinilos ni Jesus? Sabihin sa mga estudyante na ibahagi sa katabi nila ang isang karanasan kung saan naapektuhan sila ng pag-uugali ng isang tao na katulad ng kay Cristo. Pagkatapos ay bigyan sila ng ilang sandali para pag-isipan ang sumusunod na tanong: Anong mga katangian ni Cristo na ipinakita sa video ang gusto ninyong lalo pang taglayin ninyo? Pagkakaroon ng mga Katangiang Tulad ng Kay Cristo Sabihin sa ilang estudyante na magpalitan sila sa pagbabasa nang malakas sa Doktrina at mga Tipan 4:1-7. Ayon sa Doktrina at mga Tipan 4:5-6, ano ang kaugnayan ng mga katangiang tulad ng kay Cristo at ng mga kwalipikasyon para tawagin sa gawain? (Kahit gumamit sila ng iba't ibang salita, dapat matukoy ng mga estudyante ang alituntuning ito: Ang mga taong nagtataglay ng mga katangiang tulad ng kay Cristo ay karapat-dapat na maglingkod sa gawain ng Panginoon.) Ipabuklat sa klase ang Aktibiti Patungkol sa Katangian sa pahina 144 ng Mangaral ng Aking Ebanghelyo. Pagkatapos ipaliwanag ang mga tagubilin sa itaas ng pahina, imbitahin ang mga estudyante na kumpletuhin ang aktibidad. Maaaring makatulong kapag sinabi sa mga estudyante kung gaano katagal ang dapat nilang iukol na panahon sa aktibidad. Pag-isipang bigyan ng kopya ng aktibidad ang mga estudyante. Kung pipiliin ng mga estudyante na kumpletuhin ang aktibidad na ito sa sarili nilang kopya ng Mangaral ng Aking Ebanghelyo, maaari mo silang hikayatin na lapis ang gamiting pangsulat. Mag-ukol ng sapat na panahon para matapos ng lahat ng mga estudyante ang aktibidad. Pagkatapos ay sabihin sa mga miyembro ng klase na ibahagi ang kanilang natutuhan at nadama habang ginagawa nila ang self-evaluation na ito. Kung kinakailangan, isiping itanong ang mga ito: Aling mga katangian sa aktibiti ang nangingibabaw sa inyo, at bakit? Ano ang natutuhan ninyo sa aktibiting ito? Tulungan ang mga estudyante na palalimin ang kanilang pagkaunawa sa mga katangiang tulad ng kay Cristo sa pamamagitan ng pag-imbita sa kanila na pumili ng isang katangian na gusto nilang alamin pa at lalo pang pag-igihin sa kanilang buhay. Ipahanap sa mga estudyante ang bahaging naglalarawan sa napili nilang katangian sa mga pahina 133-140 ng Mangaral ng Aking Ebanghelyo. Pagkatapos ay bigyan sila ng panahon na pag-aralan ang bahaging ito, pati na ang kaukulang mga talata. Maaaring 64
LESSON 9: PAGKAKAROON NG MGA KATANGIANG TULAD NG KAY CRISTO makatulong ang pagsasabi sa mga estudyante kung ilang oras ang kailangan nila para sa pag-aaral. Isulat sa pisara ang sumusunod na mga tanong para mapag-isipan ng mga estudyante habang nagbabasa sila: Anong mga bagong ideya tungkol sa katangiang ito ang natamo ninyo? Ano ang kailangang baguhin sa inyong puso, isipan, o kilos para magkaroon ng ganitong katangian? Paano madaragdagan ang inyong kahusayan bilang missionary ng pagkakaroon ng katangiang ito? Maglakad sa palibot ng silid para tingnan kung ano ang ginagawa ng bawat estudyante at para sagutin ang anumang tanong ng mga estudyante. Matapos bigyan ng sapat na panahon, imbitahin ang mga estudyante na ibahagi ang kanilang mga sagot sa mga tanong na nasa pisara. Idispley ang sumusunod na pahayag ni Pangulong Dieter F. Uchtdorf, at sabihin sa mga estudyante na hanapin ang sinabi ni Pangulong Uchtdorf na dapat nating gawin upang magkaroon ng mga katangiang tulad ng kay Cristo: "Inilalarawan sa mga banal na kasulatan ang ilang katangian ni Cristo na kailangan nating taglayin sa buhay na ito. ... Ang mga katangiang tulad ng kay Cristo ay mga kaloob mula sa Diyos. Hindi natin magagawang taglayin ang mga ito kung wala ang Kanyang tulong. Ang isang tulong na kailangan nating lahat ay ibinigay sa atin nang libre sa pamamagitan ng Pagbabayad-sala ni Jesucristo. Ang pagsampalataya kay Jesucristo at sa Kanyang Pagbabayad-sala ay lubos na pag-asa sa Kanya - pagtitiwala sa Kanyang walang-hanggang kapangyarihan, talino, at pagmamahal. Napapasaatin ang mga katangian ni Cristo sa matwid na paggamit ng ating kalayaan. ... Sa paghahangad na maging higit na katulad ng Tagapagligtas, kailangang regular nating suriin ang ating buhay at magtiwala, sa pamamagitan ng tunay na pagsisisi, sa kabutihan ni Jesucristo at sa mga biyaya ng Kanyang Pagbabayad-sala" ("Mga Katangian ni Cristo - Ang Hangin sa Ilalim ng Ating mga Pakpak," Ensign o Liahona, Nob. 2005, 102-103). Ano ang ibig sabihin sa inyo ng ang "mga katangian ni Cristo ay mga kaloob ng Diyos"? (Ito ay mga kaloob na hindi lubusang mapauunlad kung wala ang tulong ng Diyos.) Ayon kay Pangulong Uchtdorf, ano ang magagawa natin upang matulungan ng Diyos sa pagpapaunlad ng mga katangiang ito? (Maaari mong ibuod ang mga sagot ng mga estudyante sa pagsulat sa pisara ng sumusunod: Mapapaunlad natin ang mga katangian ni Cristo kapag nagsisisi tayo, sumasampalataya kay Jesucristo, at umaasa sa Pagbabayad-sala.) Paano makakatulong ang pagsisisi at pagsampalataya sa Pagbabayad-sala sa pagkakaroon natin ng mga katangian ni Cristo? (Sa pamamagitan ng pananampalataya at pagsisisi, inaanyayahan natin ang Panginoon na biyayaan tayo ng mga katangian ni Cristo. Kapag nagsisisi tayo, ipinapakita natin ang hangarin nating maging higit na katulad ni Cristo, at inaanyayahan natin lalo ang Espiritu Santo sa ating buhay.) Idispley ang sumusunod na pahayag ni Elder Dallin H. Oaks ng Korum ng Labindalawang Apostol, at anyayahan ang isang estudyante na basahin ito nang malakas sa klase: 65
LESSON 9: PAGKAKAROON NG MGA KATANGIANG TULAD NG KAY CRISTO "Sa pagtuturo sa mga Nephita, sinabi ng Tagapagligtas kung ano ang dapat nilang kahinatnan. Hinamon niya silang magsisi at magpabinyag at mapabanal ng pagtanggap ng Espiritu Santo, 'na kayo ay makatayong walang bahid-dungis sa aking harapan sa huling araw' (3 Ne. 27:20). Nagtapos Siya sa pagsasabing: 'Kung gayon, maging anong uri ng mga tao ba nararapat kayo? Katotohanang sinasabi ko sa inyo, maging katulad ko' (3 Ne. 27:27). "Ang ebanghelyo ni Jesucristo ang plano kung saan tayo ay maaaring maging mga anak ng Diyos na siyang dapat nating kahinatnan. Ang walang bahid-dungis at perpektong kalagayan na ito ang magiging bunga ng patuloy na paggawa ng mga tipan, ordenansa, at mga hakbang, ng kabuuan ng mga wastong pagpili, at patuloy na pagsisisi. 'Ang buhay na ito ang panahon para sa mga tao na maghanda sa pagharap sa Diyos' (Alma 34:32)" ("The Challenge to Become," Ensign, Nob. 2000, 33). Itanong: Ayon kay Elder Oaks, ano ang dapat nating gawin upang maging higit na katulad ni Jesucristo? (Kailangan tayong gumawa at tumupad ng mga sagradong tipan, karapat-dapat na tumanggap ng mga ordenansa, gumawa ng mga tamang pasiya, at magsisi.) Ipabuklat sa mga estudyante ang Moroni 7:47-48. Ipaliwanag na kahit ukol sa pag-ibig sa kapwa-tao ang mga talatang ito, nagtuturo ito ng mas pangkalahatang alituntunin tungkol sa pagtatamo ng mga katangian ni Cristo. Ipabasa sa isang estudyante ang mga talata habang sinusundan ng klase, na hinahanap kung ano ang magagawa natin para maanyayahan ang tulong ng Ama sa Langit sa pagiging tulad ng Kanyang Anak (ang mga sagot ay dapat nakatuon sa kahalagahan ng paghiling sa Ama sa Langit na tulungan tayo at pagiging "tunay na mga tagasunod" ni Cristo). Ituro na dahil ang mga katangian ni Cristo ay mga kaloob ng Diyos, dapat nating hingin ang Kanyang tulong sa pagkakaroon ng mga katangiang ito. 66
LESSON 9: PAGKAKAROON NG MGA KATANGIANG TULAD NG KAY CRISTO Tulungan ang mga estudyante na isipin kung paano nila maipapamuhay ang natutuhan nila, maaari mong hilingin sa mga estudyante na magbigay ng mga halimbawa ng gagawing pagkilos ng prospective missionary para taglayin ang katangian na napag-aralan nila. Pagkatapos ay bigyan ang mga estudyante ng ilang minuto para isulat ang isang plano, pati na ang ilang tamang pagpili na magagawa nila, para tulungan silang higit na mapaunlad ang katangiang iyon. Hikayatin silang ibahagi ang kanilang mga plano sa kanilang mga magulang o sa isang pinagkakatiwalaang kaibigan. Hikayatin din ang mga estudyante na huwag ipagpaliban ang pagsunod sa kanilang plano. Ang mga pagsisikap nila ngayon ay maaaring magkaroon ng malaking epekto sa kanilang mga karanasan sa misyon. Tapusin ang bahaging ito ng lesson sa pagtiyak sa mga estudyante na pagpapalain sila ng Panginoon sa pagsampalataya nila sa Pagbabayad-sala at sa hangaring maging katulad Niya. Mga Katangian ni Cristo sa Gawaing Misyonero Isulat sa pisara ang sumusunod na pahayag ni Pangulong Dieter F. Uchtdorf ng Unang Panguluhan, na nagbahagi ng isang quotation na madalas iniuugnay kay Saint Francis of Assisi. Ipabasa nang malakas sa isang estudyante ang pahayag: "Ipangaral ang ebanghelyo sa lahat ng oras at kung kinakailangan, gumamit ng mga salita" ("Paghihintay sa Daan Patungong Damasco," Ensign o Liahona, Mayo 2011, 77). Learner application. Ang application o pagsasabuhay ay nagaganap kapag ang mga estudyante ay (1) tanggap ang isang doktrina o alituntunin sa kanilang mga puso at isipan at (2) nagsimulang kumilos at mamuhay ayon dito. Mapapadali ng guro ang pagsasabuhay sa pamamagitan ng pagbibigay ng oras sa mga estudyante para isiping mabuti o isulat ang naunawaan at nadama nila at pag- isipan ang partikular na mga hakbang na dapat nilang gawin upang maipamuhay ang natutuhan nila. Pagkatapos ay itanong ang sumusunod: Paano natin ipapangaral ang ebanghelyo nang hindi gumagamit ng mga salita? Paanong sa pagtatamo ng mga katangiang tulad ng kay Cristo ay maipapangaral natin nang mas mabuti ang ebanghelyo, kapwa sa paggamit at sa hindi paggamit ng mga salita? Ano ang nangyayari sa puso ng mga tao kapag ang pakikitungo sa kanila ay tulad ng pakikitungo ni Cristo? (Ang kanilang mga puso ay lumalambot at sila ay magiging mas handang makinig sa mensahe ng ebanghelyo). Bakit mahalaga sa ikatatagumpay ng gawaing misyonero ang pagtataglay ng missionary ng mga katangiang katulad ng kay Cristo? (Maaaring kabilang sa mga sagot ng mga estudyante ang katotohanang ito: Ang mga katangian ni Cristo ay maaaring maging mabisang impluwensya sa pagdadala ng mga tao sa Tagapagligtas.) Ipalabas ang video na "Impressions of Missionaries" (4:32). Ipasulat sa mga estudyante ang mga katangian na napansin ng mga investigator sa mga missionary at ang epekto ng mga katangiang iyon sa mga investigator. Pagkatapos ng video, itanong: Ano ang ilan sa mga mabubuti o positibong katangian ng mga missionary na natukoy ng mga investigator? Sa inyong palagay bakit kaya nagkaroon ng magandang impresyon sa mga investigator ang mga katangiang ito? Binanggit ang ilan sa mga investigator ang mga di-gaanong positibong katangian. Paano nakaapekto ang mga katangiang ito sa mga investigator? 67
LESSON 9: PAGKAKAROON NG MGA KATANGIANG TULAD NG KAY CRISTO Paano maiiwasan ng mga missionary na mag-iwan ng ganitong di-gaanong positibong mga impresyon? Para lalong mailarawan kung paano makatutulong ang mga katangian at pag-uugaling tulad ng kay Cristo sa paghahanda ng mga missionary sa kanilang mga tinuturuan na tanggapin ang ebanghelyo, ipabuod sa isang estudyante ang kuwento ni Ammon na nagsikap na ipangaral ang ebanghelyo sa mga Lamanita. Hatiin ang klase sa apat na grupo, at ibigay ang isa sa mga talata sa banal na kasulatan sa bawat grupo. Ipabasa nang tahimik sa mga estudyante ang ibinigay sa kanilang talata at ipatukoy ang mga katangian ni Cristo na ipinakita ni Ammon. Alma 17:22-25 Alma 17:28-31 Alma 17:33-37 Alma 18:1-3, 8-10 Pagkatapos magbasa ang mga estudyante, pag-usapan ang sumusunod sa klase: Aling mga katangian ni Cristo ang ipinakita ni Ammon sa mga talatang binasa ninyo? Paano nakaapekto ang mga katangian ni Ammon sa mga taong tinuturuan niya? Ano ang ilang paraan na masusundan ng mga makabagong missionary ang halimbawa ni Ammon? Imbitahin ang mga estudyante na mag-isip ng isang taong napansin nila na nagtataglay ng mga katangian ni Cristo. Itanong: Paano kayo naimpluwensyahan ng taong ito sa pamamagitan ng kanilang pag- uugali na tulad ng kay Cristo? Paglilingkod Kasama ang Kompanyon Ipaalala sa mga estudyante na ang mga missionary ay laging inaatasang maglingkod kasama ang isang kompanyon. Imbitahin ang mga estudyante na magmungkahi ng potensyal na mga hamon kapag may kasamang kompanyon. Itanong sa mga estudyante ang sumusunod: Sa palagay ninyo bakit naglilingkod ang mga missionary nang may kompanyon? Basahin nang malakas ang Doktrina at mga Tipan 42:6 at II Mga Taga Corinto 13:1 para maipaunawa sa mga estudyante na ang mga missionary ay naglilingkod na kasama ang isang kompanyon dahil ito ay isang pattern na ibinigay ng Panginoon. Pagkatapos ay itanong: Bakit mahalagang magpakita ang mga missionary ng mga katangian at kilos na katulad ng kay Cristo sa pakikitungo sa kanilang kompanyon? (Tingnan sa D at T 38:24-25, 27.) Idispley ang sumusunod na pahayag ni Pangulong James E. Faust (1920-2007) ng Unang Panguluhan, at ipabasa ito nang malakas sa isang estudyante: 68
LESSON 9: PAGKAKAROON NG MGA KATANGIANG TULAD NG KAY CRISTO "Huwag hayaang manaig ang pagtatalo sa inyong pagsasama. Ang ilan sa iyong mga missionary companion ay magiging matatalik mong kaibigan habambuhay. Maging ang uri ng kompanyon na gusto mong makasama. Huwag maging makasarili sa pakikipag- ugnayan sa iyong mga kompanyon. Kapag may pagtatalo, ang Espiritu ng Panginoon ay lumilisan, kahit sino pa ang may kasalanan. Bawat isa sa atin ay isang indibiduwal na may kakaibang mga kakayahan at talento, naiiba sa ibang tao sa mundo. Bawat isa sa atin ay may mga kahinaan. Sa magandang pagsasamahan, may teamwork o pagtutulungan - kung mahina ang isa, ang isa ay matatag" ("What I Want My Son to Know before He Leaves on His Mission," Ensign, Mayo 1996, 41). Ano ang sinabi ni Pangulong Faust na nangyayari kapag nagtatalo ang mga missionary companion? (Tingnan din sa 3 Nephi 11:29.) Paano makakatulong ang mga katangian na pinag-aaralan natin para makaiwas sa pagtatalo ang mga magkompanyon at magkaroon ng pagkakasundo sa kanilang samahan? (Tulungan ang mga estudyante na tukuyin ang alituntunin na kapag ang mga missionary companion ay kinakikitaan ng mga pag-uugali at asal na tulad ng kay Cristo sa isa't isa, pinagpapala sila ng Espiritu.) Bakit kapag may pagkakasundo ay nagiging mas epektibo ang magkompanyon sa pangangaral ng ebanghelyo? Isiping basahin nang malakas ang unang limang talata sa ilalim ng subsection na may pamagat na "Ang Iyong Companion" (sa section na "Pakikipag-ugnayan sa Iba") sa Missionary Handbook (mga pahina 29-30). Pagkatapos ay itanong: Paano ninyo nagamit ang isang alituntuning matatagpuan sa mga talatang ito para mapalakas ang iyong pakikipag-ugnayan sa miyembro ng pamilya o sa kaibigan? Magtapos sa pag-anyaya sa iyong mga estudyante na magpatotoo tungkol kay Cristo at sa kahalagahan ng pagiging katulad Niya. Mga Imbitasyon para Kumilos Tulungan ang mga estudyante na matanto na ang proseso ng pagkakaroon ng mga katangian ni Cristo ay nangangailangan ng tulong ng Panginoon at ng matinding personal na pagsisikap. Hikayatin ang mga estudyante na kumpletuhin ang isa o mahigit pa sa sumusunod na iminungkahing mga aktibidad bilang bahagi ng kanilang pagsisikap na maging higit na katulad ng Tagapagligtas: Pumili ng isa sa mga katangian ni Cristo mula sa kabanata 6 ng Mangaral ng Aking Ebanghelyo at pag-aralan pa ito gamit ang banal na kasulatan, pati na ang Bible Dictionary, Topical Guide, index, at iba pa. Lumikha ng isang plano upang lubusang mapagyaman ang katangiang iyon sa iyong buhay. Ibahagi ang iyong plano sa iyong mga magulang o pinagkakatiwalaang kaibigan. Isipin kung ano ang magagawa ninyo para maging higit na katulad ni Cristo sa inyong pamilya, mga kaibigan (kapwa miyembro at di-miyembro), at mga lider ng Simbahan. Isulat ang partikular na mga ideya ninyo at gawin ang mga ito sa linggong ito. Magtakda ng ilang goal o mithiin sa kung paano kayo makapaghahanda para maiwasan ang pagtatalo sa magiging missionary companion ninyo. Maghanap ng mga paraan para ipadama ang pagmamahal sa mga kapamilya at kaibigan at paglingkuran sila nang may tiyaga at pag-ibig. 69
10 Pagtuturo ng Plano ng Kaligtasan (Part 1) Pambungad Ang plano ng kaligtasan ay ang plano ng Ama sa Langit para sa kaligayahan ng Kanyang mga anak. Ito ay nakasentro sa Pagbabayad-sala ni Jesucristo at nagtuturo kung bakit kailangan ang Pagbabayad-sala. Sinasagot din ng plano ng Ama sa Langit ang mga tanong na "Saan ako nanggaling?," "Ano ang layunin ko sa buhay?," at "Saan ako pupunta kapag namatay ako?" Dapat malinaw na nauunawaan ng mga prospective missionary ang doktrina ng plano ng kaligtasan at maging handang ipaliwanag ito sa simpleng paraan at patotohanan ito nang may kapangyarihan. Paunang Paghahanda • Pag-aralan ang 2 Nephi 2:22-25; Alma 12:32-34; Moses 1:39. Pag-aralan ang Mangaral ng Aking Ebanghelyo, pahina 52-55. Maghandang ipalabas ang video na "God Is Our Father" (3:05), na maaaring makuha sa LDS.org. Maghandang ipalabas ang video na "The Plan of Salvation" (4:30), na available sa LDS.org. Mga Mungkahi sa Pagtuturo Buhay Bago Tayo Isinilang: Ang Layunin at Plano ng Diyos para sa Atin Ipakanta sa klase ang himno na "Ako ay Anak ng Diyos" bilang bahagi ng pambungad na debosyonal. Para simulan ang lesson, iparepaso nang tahimik ang mga titik sa unang verse ng "Ako ay Anak ng Diyos," at ipahanap sa kanila ang anumang doktrina o alituntuning matatagpuan sa mga titik ng awitin. Ako ay anak ng Diyos, Dito'y isinilang, Handog sa 'kin ay tahana't Mabuting magulang. Akayin at patnubayan, Sa tamang daan. Turuan ng gagawin, Nang S'ya'y makapiling. ("Ako ay Anak ng Diyos," Mga Himno, blg. 189.) Paalala: Bilang isa pang opsiyon, maaari mong simulan ang klase sa pagpapalabas ng video na "God Is Our Father" (3:15). Pagkaraan ng ilang sandali ng pagtalakay sa video, ipakanta sa klase ang "Ako ay Anak ng Diyos." Pagkaraan ng ilang sandali, imbitahin ang mga estudyante na ipaliwanag ang anumang mahahalagang doktrina o alituntunin na natagpuan nila sa himno. Kung kailangan, maaari mong itanong ang sumusunod: Ano ang ipinahihiwatig ng mga titik na ito tungkol sa ating buhay bago tayo pumarito sa lupa? Ano ang ipinahihiwatig ng mga titik tungkol sa layunin ng buhay dito sa lupa? 70
LESSON 10: PAGTUTURO NG PLANO NG KALIGTASAN (PART 1) Sabihin sa mga estudyante na bilang mga missionary, magkakaroon sila ng pagkakataong ituro ang tungkol sa layunin ng buhay. Ipabasa nang malakas sa isa o mas marami pang estudyante ang unang dalawang talata ng bahaging may pamagat na "Buhay Bago ang Buhay sa Mundo: Layunin at Plano ng Diyos para sa Atin" sa pahina 52 ng Mangaral ng Aking Ebanghelyo. Maaari mo ring ibahagi ang sumusunod na pahayag ni Pangulong Boyd K. Packer ng Korum ng Labindalawang Apostol: "Wala nang mas malalim na katotohanang ipinaalam sa atin sa panunumbalik kaysa sa kaalaman tungkol sa ating premortal na buhay. Walang ibang simbahan na nakaaalam o nagtuturo ng katotohanang ito. Ang doktrina ay ibinibigay lamang bilang outline, ngunit ang pinakamahahalagang impormasyon ay inulit nang madalas sa mga paghahayag para tiyakin sa atin ang ilang mahahalagang katotohanan" (Our Father's Plan [1984], 14). Itanong: Paano nakapagbibigay ng higit na kahulugan sa ating buhay ang kaalaman tungkol sa buhay bago tayo isinilang at na namuhay tayo bilang mga espiritung anak ng ating Ama sa Langit? (Habang sumasagot ang mga estudyante, maaari mong bigyang-diin ang alituntuning ito: Kapag nauunawaan natin na tayo ay mga anak ng Ama sa Langit, nagiging mas makabuluhan ang ating buhay sa lupa.) Para matulungan ang mga estudyante na palalimin ang kanilang pagkaunawa sa alituntuning ito, ipalabas ang video na "God Is Our Father" (3:05), at sabihin sa mga estudyante na pakinggan ang mga pagpapalang inilarawan ng mga tao sa video. Matapos panoorin ng mga estudyante ang video, itanong ang sumusunod: Ano ang ilang pagpapalang inilarawan ng mga tao sa video na dumating dahil sa kaalaman na sila ay mga anak ng Diyos? Paano nakatulong ang kaalaman na kayo ay anak ng Diyos sa pagkakaroon ninyo ng mas makabuluhang buhay? Sabihan ang ilang estudyante na magpalitan sa pagbabasa nang malakas sa unang apat na talata sa pahina 53 ng Mangaral ng Aking Ebanghelyo. Sabihan ang klase na hanapin ang mga doktrina at alituntunin na nagtuturo kung ano ang layunin ng Diyos para sa Kanyang mga anak at kung paano tinutupad ng plano ng kaligtasan ang layuning iyon. Pagkatapos ay itanong: Ano ang gagawin ng plano ng Diyos para sa Kanyang mga anak? (Maaaring kabilang sa sagot ng mga estudyante ang doktrina na ginagawang posible ng plano ng kaligtasan na matamasa ng lahat ng anak ng Diyos ang mga pagpapala ng kawalang-kamatayan at buhay na walang hanggan. Kung kailangan ng paglilinaw, maaari mong banggitin ang kahulugan ng imortalidad at kadakilaan sa pahina 64 sa Mangaral ng Aking Ebanghelyo. Bigyang-diin na ang buhay na walang hanggan ay ang uri ng pamumuhay ng Diyos.) 71
LESSON 10: PAGTUTURO NG PLANO NG KALIGTASAN (PART 1) Pagsasaulo. Ang pagsasaulo ay makakatulong sa mga estudyante na kilalanin at mahalin ang mga piling talata ng banal na kasulatan. Mas malamang din na ipaalala sa kanila ng Espiritu Santo ang mga talatang ito sa kanila sa oras ng pangangailangan (tingnan sa Juan 14:26). Sa pag-imbita mo sa mga estudyante na isaulo ang mga talata, tiyaking iakma ang mga inaasahan sa kakayahan at kalagayan ng bawat estudyante. Hindi dapat madama ng mga estudyante na napapahiya sila o labis ang ipinagagawa sa kanila kung nahihirapan sila sa pagsasaulo ng mga talata. Upang matulungan ang mga estudyante na maunawaan ang doktrinang ito, ipabasa at ipasaulo sa kanila ang Moises 1:39. Matapos silang magkaroon ng ilang sandali para magsaulo at magsanay sa pagbigkas ng talatang ito, itanong: Paano makakaapekto sa mga pagpiling ginagawa sa araw-araw ng mga investigator ang pagtuturo sa kanila na ang layunin ng Diyos ay ang isakatuparan ang ating kawalang-kamatayan at buhay na walang hanggan? Bigyan ang mga estudyante ng ilang sandali para pag-isipang mabuti ang papel na ginagampanan ng mga missionary sa pagtulong sa Ama sa Langit sa Kanyang gawain "na isakatuparan ang kawalang-kamatayan at buhay na walang hanggan ng tao" (Moises 1:39). Imbitahin ang mga estudyante na ibahagi ang kanilang mga iniisip sa isa pang estudyante o isulat ang kanilang mga ideya sa isang study journal. Ang Paglikha at ang Ating Pisikal na Katawan Ipabasa nang malakas sa isang estudyante ang bahaging may pamagat na "Ang Paglikha" sa pahina 53 ng Mangaral ng Aking Ebanghelyo. Sabihin sa mga estudyante na hanapin ang kahalagahan ng Paglikha sa plano ng kaligtasan ng Diyos. Pagkatapos ay itanong: Bakit itinuturing nating mahalagang bahagi ng plano ng kaligtasan ng Diyos ang paglikha ng mundo? (Para umunlad at maging katulad ng Diyos, bawat isa sa atin ay kailangang pumarito sa lupa upang magkaroon ng katawan at subukin sa isang panahon ng pagsubok.) Upang matulungan ang mga estudyante na maunawaan ang kahalagahan ng pagtanggap ng pisikal na katawan, idispley at basahin nang malakas ang sumusunod na pahayag ni Sister Susan W. Tanner noong siya pa ang Young Women general president. Ipahanap sa mga estudyante ang dahilan kung bakit sabik ang bawat isa sa atin na tumanggap ng pisikal na katawan. "Sa mundo bago tayo isinilang nalaman natin na ang katawan ay bahagi ng dakilang plano ng kaligayahan ng Diyos para sa atin. Tulad ng nakasaad sa pagpapahayag tungkol sa mag-anak: 'Kilala at sinamba ng mga espiritung anak na lalaki at anak na babae ang Diyos bilang kanilang Walang Hanggang Ama at tinanggap ang Kanyang plano na naglaan sa Kanyang mga anak na magkamit ng pisikal na katawan at magtamo ng karanasan sa mundo upang umunlad patungo sa kaganapan at sa huli ay makamtan ang kanilang banal na tadhana bilang tagapagmana ng buhay na walang hanggan.' Katunayan, tayo'y naghiyawan sa kagalakan' (Job 38:7) na maging bahagi ng planong ito. "Bakit tayo galak na galak? Dahil naunawaan natin ang mga walang-hanggang katotohanan tungkol sa ating katawan. Nalaman natin na ang ating katawan ay larawan ng Diyos. Alam nating tatahan ang ating espiritu sa ating katawan. Naunawaan din natin na ang ating katawan ay daranas ng sakit, karamdaman, kapansanan, at tukso. Ngunit handa tayo, at sabik pa nga, na tanggapin ang mga hamong ito dahil alam natin na kapag hindi mapaghiwalay ang espiritu at elemento, magiging katulad tayo ng ating Ama sa Langit (tingnan sa D at T 130:22) at 'tatanggap ng ganap na kagalakan' (D at T 93:33)" ("Ang Kabanalan ng Katawan," Ensign o Liahona, Nob. 2005, 13). Pagkatapos ay itanong: Sa premortal na daigdig, anong mga katotohanan ang naunawaan natin para masabik tayong pumarito sa lupa at tumanggap ng pisikal na katawan? Bakit tayo handa at sabik noon na pumarito sa lupa kahit alam natin na mahaharap tayo sa mahihirap na hamon sa buhay na ito? 72
LESSON 10: PAGTUTURO NG PLANO NG KALIGTASAN (PART 1) Bigyan ang mga estudyante ng ilang sandali para pag-isipan ang sumusunod na tanong: Paano ninyo ipaliliwanag sa isang investigator kung paano tayo tinutulungan ng ating mortal na karanasan na umunlad para maging tulad ng ating Ama sa Langit? Kung may oras pa, anyayahan silang pag-aralan ang mga reperensya sa banal na kasulatan sa kahon na Pag-aaralang mga Banal na Kasulatan sa ilalim ng "Ang Paglikha" sa pahina 53 ng Mangaral ng Aking Ebanghelyo. Pagkaraan ng isang minuto o mahigit pa, sabihin sa mga estudyante na bumaling sa katabi nila at ipaliwanag ang kanilang sagot sa tanong. Karapatang Pumili at ang Pagkahulog nina Adan at Eva Isulat ang kasunod na mga pamagat sa pisara: Ang maaaring gawin nina Adan at Eva sa Halamanan Ang hindi maaaring gawin nina Adan at Eva sa Halamanan Imbitahin ang mga estudyante na pag-aralan ang 2 Nephi 2:22-25 at ang bahaging "Karapatang Pumili at ang Pagkahulog nina Adan at Eva" sa pahina 54 ng Mangaral ng Aking Ebanghelyo. Habang binabasa nila, pagawin ang kalahati ng klase ng listahan ng maaaring gawin nina Adan at Eva sa Halamanan ng Eden (maaari silang mabuhay magpakailanman sa inosenteng kalagayan, maaari nilang gamitin ang kanilang kalayaan sa paggawa ng mga desisyon). Pagawin ang natitirang kalahati ng klase ng listahan kung ano ang hindi maaaring gawin nina Adan at Eva sa Halamanan ng Eden (hindi sila maaaring umunlad o dumanas ng oposisyon, hindi sila makakaranas ng galak o kalungkutan o pasakit o dusa, hindi sila maaaring magkasala, hindi sila daranas ng sakit o paghihirap, hindi sila maaaring magkaroon ng mga anak). Pagkaraan ng ilang minuto, ipabahagi sa mga estudyante ang napag-alaman nila. Sa pagsagot nila, ipasulat sa isang miyembro ng klase ang sagot ng mga estudyante sa pisara. Ituon ang pansin ng mga estudyante sa mga katagang pisikal na kamatayan at espirituwal na kamatayan sa pahina 54 ng Mangaral ng Aking Ebanghelyo. Siguro mauunawaan ng lahat ng estudyante na ang pisikal na kamatayan ay tumutukoy sa kamatayan ng katawan. Tulungan silang maunawaan na ang espirituwal na kamatayan ay tumutukoy sa pagkawalay sa piling ng Diyos. Ang kapwa kamatayang ito ay resulta ng Pagkahulog ni Adan. Sa pamamagitan lamang ng Pagbabayad-sala ni Jesucristo natin mapagtatagumpayan ang dalawang kamatayan. Mapapalalim mo ang pang-unawa ng mga estudyante na mahalaga ang Pagkahulog sa plano ng kaligtasan sa pamamagitan ng pagdidispley ng sumusunod na sipi mula kay Pangulong Joseph Fielding Smith (1876-1972) at sa pagpapabasa dito ng malakas ng isang estudyante: "Nang si Adan ay itinaboy palabas ng Halamanan ng Eden, siya ay hinatulan ng Panginoon. Sa ilang tao ang kahatulang iyon ay isang kakila-kilabot na bagay. Hindi iyon kakila-kilabot; iyon ay isang pagpapala. Hindi ko alam na totoong maituturing itong nakabalatkayong kaparusahan. "Upang matamo ng sangkatauhan ang kaligtasan at kadakilaan kailangan silang magkaroon ng katawan sa mundong ito, at malampasan ang mga karanasan at pag-aaral na tanging sa mortalidad matatagpuan. Sinabi ng Panginoon na ang Kanyang gawain at kaluwalhatian ay, 73
LESSON 10: PAGTUTURO NG PLANO NG KALIGTASAN (PART 1) 'isakatuparan ang kawalang-kamatayan at buhay na walang hanggan ng tao' (Moises 1:39). Kung walang mortalidad ang dakilang pagpapalang ito ay hindi maisasakatuparan. Kaya nga, ang mga daigdig ay nilikha at tinirahan ng mga anak ng Diyos, at pinagkalooban sila ng pribilehiyo na maranasan ang mabuhay sa mundo, taglay ang dakilang kaloob na kalayaang pumili. Sa pamamagitan ng kaloob na ito pinipili nila ang mabuti o masama, at sa gayon ay tatanggap ng gantimpala sa darating na mga kawalang-hanggan. Dahil sa paglabag ni Adan narito tayo sa mortal na buhay. ... "Ang pagkahulog ng tao ay isang pagpapalang nakabalatkayo, at ito ang paraan upang maisulong ang mga layunin ng Panginoon sa pag-unlad ng tao, sa halip na maging hadlang sa kanila" (Doctrines of Salvation, tinipon ni Bruce R. McConkie, 3 tomo [1954-56], 1:113-14). Pagkatapos ay itanong: Bakit angkop na ituring ang Pagkahulog nina Adan at Eva na mahalagang bahagi ng plano ng kaligtasan ng Diyos? (Ang Pagkahulog nina Adan at Eva ang nagtulot sa mga espiritung anak ng Diyos na magkaroon ng pisikal na katawan at ginawa nitong posible ang kanilang pag-unlad at maging katulad Niya.) Imbitahin ang mga estudyante na repasuhin ang kahon na "Pagtuturo Tungkol sa Pagkahulog" sa pahina 54 ng Mangaral ng Aking Ebanghelyo. Pagkatapos ay sabihin sa mga estudyante na ipaliwanag sa sarili nilang mga salita ang doktrina ng Pagkahulog sa katabi nilang estudyante. Ang Ating Buhay sa Lupa Ipalabas ang video na "The Plan of Salvation" (4:30) o ipabasa nang malakas sa isang estudyante ang sumusunod na sipi mula kay Pangulong Boyd K. Packer ng Korum ng Labindalawang Apostol. Ipahanap sa mga estudyante ang mga paraan na ang tatlong-yugtong dula-dulaan ay sumasagisag sa plano ng kaligtasan: "Ang plano ng pagtubos, na may tatlong bahagi, ay maitutulad sa malaking tatlong- yugtong dula-dulaan. Ang yugto 1 ay pinamagatang 'Buhay Bago Tayo Isinilang.' Inilalarawan ito ng mga banal na kasulatan bilang una nating kalagayan (tingnan sa Judas 1:6; Abraham 3:26, 28). Ang yugto 2, mula pagsilang hanggang pagkabuhay na mag-uli, ang 'Ikalawang Kalagayan.' At ang yugto 3 ay tinatawag na 'Kabilang Buhay' o 'Buhay na Walang Hanggan.' "Sa mortalidad, para tayong mga artistang pumapasok sa isang teatro pagkataas ng kurtina sa ikalawang yugto. Nalagpasan natin ang yugto 1. Ang produksyon ay maraming malalaki at maliliit na planong magkakaugnay, na nagpapahirap na maisip kung sino ang nauugnay kanino at ano ang nauugnay saan, sino ang mga bida at sino ang mga kontrabida. Mas kumplikado pa nga dahil hindi lang tayo manonood; kasama tayo sa mga tauhan, sa entablado, sa gitna ng mga pangyayari! "Bilang bahagi ng walang hanggang plano, ang alaala ng ating buhay bago tayo isinilang, yugto 1, ay natatabingan. Yamang pumapasok tayo sa mortalidad sa simula ng yugto 2 nang walang alaala ng yugto 1, hindi kataka-taka na mahirap maunawaan ang nangyayari. ... "Kung kaginhawahan at kapayapaan at kaligayahan lamang ang inaasahan ninyo sa yugto 2, tiyak na mabibigo kayo. Kakatiting ang mauunawaan ninyo tungkol sa nangyayari at kung bakit tinutulutang magkaganito ang mga bagay-bagay. "Tandaan ninyo ito! Ang linyang 'At sila ay nabuhay nang maligaya magpakailanman' ay hindi kailanman isinulat sa ikalawang yugto. Ang linyang ito ay nasa ikatlong yugto, kapag nalutas na ang mga hiwaga at naitama na ang lahat. ... 74
LESSON 10: PAGTUTURO NG PLANO NG KALIGTASAN (PART 1) "May kung anong iskrip na sinusunod ang malaking dula-dulaang ito, ang dula ng mga panahon. Binabalangkas nito, nang maikli kahit paano, kung ano ang nangyari sa yugto 1 - ang buhay bago tayo isinilang. Bagama't walang masyadong detalye, nililinaw ng iskrip ang layunin ng lahat ng ito, at sapat ang inihahayag nito ukol sa plano upang tulungan kayong maunawaan kung tungkol saan ang buhay. "Ang iskrip na iyon, na dapat ay alam na ninyo, ay ang mga banal na kasulatan - ang mga paghahayag. Basahin ang mga ito. Pag-aralan ang mga ito. Sinasabi nito sa inyo kung ano ang tao, kung bakit 'inaalala siya' ng Diyos, at kung bakit tayo naging 'mas mababa kaysa mga anghel' at 'maputungan ... nang may kaluwalhatian at karangalan' (Mga Awit 8:4-5). "Ang mga banal na kasulatan ay nagsasabi ng katotohanan. Mula sa mga ito, sapat na ang malalaman ninyo tungkol sa lahat ng tatlong yugto para mabuhay ayon sa mga katotohanan at magabayan sa inyong buhay. Inihahayag dito na 'kayo rin sa simula ay kasama ng Ama; na yaong Espiritu, maging ang Espiritu ng katotohanan; "'At ang katotohanan ay kaalaman ng mga bagay sa ngayon, at sa nakalipas, at sa mga darating pa' (D at T 93:23-24)" (Boyd K. Packer, "The Play and the Plan" [Church Educational System fireside, Mayo 7, 1995], 2-3; si.lds.org). Pagkatapos ay magtanong ng gaya ng mga sumusunod: Sa paanong paraan isinasagisag ng isang tatlong-yugtong dula ang ilan sa mga elemento ng plano ng kaligtasan? Ayon sa analohiyang ito, bakit mahirap maunawaan ng maraming tao ang layunin ng buhay sa lupa? Ayon sa analohiyang ito, saan natin matatagpuan ang iskrip para sa malaking tatlong-yugtong dulang ito? Paano matutulungan ng mga banal na kasulatan ang mga anak ng Diyos na mas maunawaan ang kanilang layunin sa plano ng Diyos? Ipaliwanag sa mga estudyante na kapag itinuturo ng mga missionary ang plano ng kaligtasan, tinutulungan nila ang mga investigator na mas maunawaan ang layunin ng mortalidad at kung paano tayo makakabalik sa piling ng Ama sa Langit (tingnan sa Alma 12:32-34). Ipabasa sa mga estudyante ang bahaging may pamagat na "Ang Ating Buhay sa Lupa" sa pahina 55 ng Mangaral ng Aking Ebanghelyo. Matapos silang magkaroon ng sapat na panahon para basahin ang bahagi, itanong: Paano ninyo ipaliliwanag ang layunin ng buhay na ito sa isa o dalawang pangungusap? Sabihin sa mga estudyante na mahalagang maunawaan ng mga investigator na ang paghahanda natin sa pagbalik sa piling ng Diyos ay nakasalalay sa mga desisyong ginagawa natin sa ating buhay sa lupa. Ang mga desisyon na sundin ang mga utos ng Diyos ay makakatulong sa atin na mas mapalapit sa ating Ama sa Langit, samantalang ang paglabag sa mga utos ng Diyos ay humahadlang sa pagbalik natin sa Kanyang piling. Isulat sa pisara ang sumusunod: Mga bunga ng kasalanan: Pagkatapos ay itanong: Ano ang mga bunga ng kasalanan? (Kung kinakailangan, hikayatin ang mga estudyante na repasuhin ang ikalawang talata ng "Ang Ating Buhay sa Lupa" sa 75
LESSON 10: PAGTUTURO NG PLANO NG KALIGTASAN (PART 1) pahina 55 ng Mangaral ng Aking Ebanghelyo. Bagama't gagamit sila ng medyo kakaibang mga salita, dapat maunawaan ng mga estudyante ang mga katotohanang ito: Ang kasalanan ay humahantong sa kalungkutan at nagdudulot ng pagkakonsiyensya at kahihiyan. Ginagawa tayo nitong marumi at di-karapat-dapat na pumasok sa kinaroroonan ng Diyos. Pinipigilan tayo ng kasalanan sa pagbalik sa ating Ama sa Langit maliban kung tayo ay pinatawad.) Paano nakatutulong ang pag-unawa sa mga bunga ng kasalanan sa paghahanda sa mga investigator na tanggapin ang mensahe ng Pagbabayad-sala? Ipaalala sa mga estudyante na sa buhay na ito daranas tayo ng espirituwal na kamatayan - nakawalay tayo sa piling ng Diyos. Itanong sa mga estudyante: Paano tayo tinutulungan ng ebanghelyo ni Jesucristo na madaig ang kamatayang espirituwal at makabalik sa piling ng Diyos? (Habang sumasagot ang mga estudyante maaari ninyong itanong sa kanila kung paano nakakatulong ang pananampalataya kay Jesucristo, pagsisisi, pagbibinyag sa pamamagitan ng paglulubog sa tubig, at ang kaloob na Espiritu Santo sa bawat isa sa atin na madaig ang mga epekto ng Pagkahulog at ihanda tayo sa pagbalik sa piling ng Diyos.) Mahalagang bigyan ang mga estudyante ng pagkakataong magpraktis na ipaliwanag ang mga elemento ng plano ng kaligtasan na tinalakay sa lesson na ito. Makatutulong ito para mas maunawaan nila ang mga doktrina at alituntunin na ituturo nila sa mga investigator. Gawing pares-pares ang mga estudyante. Bigyan ng sapat na oras ang mga pares para maghandang magturo ng lima- hanggang sampung-minutong lesson tungkol sa layunin ng ating buhay sa lupa. Iparebyu sa mga estudyante ang mga materyal sa mga pahina 53-55 ng Mangaral ng Aking Ebanghelyo, kabilang na ang mga banal na kasulatan mula sa mga kahon ng Pag-aaralang mga Banal na Kasulatan. Kung mayroon, maaari din nilang pag-aralan ang mga pahina 2-9 ng missionary pamphlet na may pamagat na Ang Plano ng Kaligtasan. Habang naghahanda ang mga estudyante, maglakad-lakad sa klase at tulungan silang maghanda ng simple at maiikling paliwanag tungkol sa mga elemento ng plano ng kaligtasan. Muling pagtibayin na ang paggamit ng mga talata ng banal na kasulatan sa kanilang mensahe at pagpapatotoo sa mga doktrina at alituntunin na itinuturo nila ay magdaragdag ng kapangyarihan sa kanilang mga lesson. Matapos magkaroon ang mga estudyante ng sapat na oras para rebyuhin ang materyal at maghanda ng maikling lesson, atasan ang bawat pares ng mga estudyante na turuan ang isa pang pares. Pagkatapos ay sabihan silang magpalitan para magkaroon ang bawat pares ng pagkakataong makapagturo nang minsan. Sa pagtatapos ng karanasan sa pagtuturo ng bawat pares, sabihing talakayin nila sa mga estudyanteng tinuruan nila ang sumusunod: Ano ang napakainam na ginawa ng mga guro? Anong mga pamamaraan ang maaari sanang nakapagpalakas pa ng bisa ng presentation? Pagkatapos magkaroon ang bawat pares ng pagkakataong magpraktis at mag-evaluate ng kanilang pagtuturo, anyayahan ang mga miyembro ng klase na magbahagi sa klase ng mga ideya mula sa kanilang mga karanasan. 76
LESSON 10: PAGTUTURO NG PLANO NG KALIGTASAN (PART 1) Tapusin ang lesson sa pagsusulat ng sumusunod na pahayag sa pisara at paghiling sa mga estudyante na isipin kung paano madaragdagan ng mga alituntuning ito ang hangarin nilang magmisyon: Bawat taong nakikilala ninyo ay anak ng Ama sa Langit at minamahal Niya. Bawat taong nakikilala ninyo ay may nadaramang kalungkutan na dulot ng mga kasalanan na hindi pa nalulutas sa pamamagitan ng nakapaglilinis na Pagbabayad-sala ni Cristo. Imbitahin ang ilang estudyante na ibahagi ang nadarama nila habang pinag-iisipan ang mga pahayag na ito. Isiping tapusin ang lesson sa pagtatanong sa mga estudyante kung mayroon sa kanilang gustong magpatotoo sa klase tungkol sa mga doktrinang nauugnay sa plano ng kaligtasan. Mga Imbitasyon para Kumilos Imbitahin ang mga estudyante na palalimin ang kanilang pagkaunawa sa plano ng kaligtasan at paghusayin ang kanilang kasanayan sa pagtuturo sa pamamagitan ng pagpili ng isa sa sumusunod na mga aktibidad na gagawin sa labas ng klase: Patuloy na pagpapabuti. Ang mga Rebyuhin ang bahaging "Mahahalagang Depinisyon" sa mga pahina 64-65 ng Mangaral ng Aking Ebanghelyo. Magpraktis na ipaliwanag ang bawat isa sa mga salitang ito gamit ang simpleng pahayag ng katotohanan. Repasuhin ang mga talata sa banal na kasulatan na matatagpuan sa mga kahon sa Pag-aaralang Banal na Kasulatan sa mga pahina 53-54 ng Mangaral ng Aking Ebanghelyo. Pumili ng isa o dalawang talata na gusto mong gamitin upang ituro ang bawat isa sa iba't ibang bahagi ng plano ng kaligtasan at markahan ang mga ito sa inyong banal na kasulatan. Isiping isaulo ang isa o higit pang mga talata. Gumawa ng outline para sa pagtuturo ng plano ng kaligtasan. Isiping gamitin ang mga ideya sa lesson plan na nasa mga pahina 60-63 ng Mangaral ng Aking Ebanghelyo bilang reperensya. Isipin ang isang pagkakataon na pinagpala ng inyong kaalaman tungkol sa plano ng kaligtasan ang inyong buhay. Ibuod ang karanasang iyon sa iyong study journal o ibahagi ito sa isang kaibigan. guro at missionary ay kapwa kailangang matutuhan ang mga alituntunin ng epektibong pagtuturo at magpakasanay sa epektibong pagtuturo nang taludtod sa taludtod sa pamamagitan ng pag- aaral, pananampalataya, pagpapraktis, at karanasan. Ang dapat mithiin ng bawat missionary ay katawanin hangga't maaari ang Tagapagligtas ng sanlibutan at maging "isang guro na nagbuhat sa Diyos" (Juan 3:2). Ang mga tumatawag sa Panginoon araw-araw ay madarama ang Kanyang tulong habang sinisikap nilang pagbutihin pa. 77
11 Pagtuturo ng Plano ng Kaligtasan (Part 2) Pambungad Ang plano ng kaligtasan ay naglaan ng isang Tagapagligtas upang madaig ang mga epekto ng Pagkahulog ni Adan. Sa pamamagitan ng Pagbabayad-sala ng Tagapagligtas, maaari nating madaig ang kamatayan, kasalanan, at kalungkutan. Bukod dito, tayo ay mabubuhay na mag-uli at ang mabubuti ay babalik sa piling ng Diyos at magiging katulad Niya. Dapat malinaw na nauunawaan ng mga prospective missionary ang doktrina ng plano ng kaligtasan at maging handang ipaliwanag ito sa simpleng paraan at patotohanan ito nang may kapangyarihan. Paunang Paghahanda • Pag-aralan ang Isaias 53:3-5; I Mga Taga Corinto 15:20-22; Alma 7:11-13; Alma 11:42-44; Alma 34:8-9; at Doktrina at mga Tipan 19:15-19. Pag-aralan ang Mangaral ng Aking Ebanghelyo, mga pahina 56-59. Maghandang ipalabas ang video na "For God So Loved the World" (4:48), na available sa LDS.org. Mga Mungkahi sa Pagtuturo Ang Pagbabayad-sala ni Jesucristo Bago magsimula ang klase, isulat sa pisara ang sumusunod: "Ibinubuod ng [Juan 3:16] ang buong plano ng kaligtasan" (Elder Bruce R. McConkie). Kapag nagsimula na ang klase, ipabasa nang tahimik sa mga estudyante ang Juan 3:16 at pag-isipan kung paanong ang talatang ito ay "ibinubuod ang buong plano ng kaligtasan." Matapos magkaroon ng ilang sandali ang mga estudyante para magbasa at magnilay- nilay, anyayahan silang talakayin kung paano ibinubuod ng talatang ito ang plano ng kaligtasan. Kung kailangan, maaari ninyong basahin ang mas buong pahayag tungkol sa Juan 3:16 na ginawa ni Elder Bruce R. McConkie (1915-85) ng Korum ng Labindalawang Apostol: "Ito marahil ang pinakabantog at pinakamabisang binabanggit na talata ng mga banal na kasulatan. Ibinubuod nito ang buong plano ng kaligtasan, na nagbibigkis sa Ama, sa Anak, sa kanyang pagbabayad-sala, ang paniniwala sa kanya na nangangahulugan ng mabubuting gawa, at walang-hanggang kadakilaan sa dakong huli para sa matatapat" (Doctrinal New Testament Commentary, 3 tomo [1965-73], 1:144). Ipabasa nang malakas sa isang estudyante ang unang talata sa bahaging "Ang Pagbabayad-sala" sa pahina 56 ng Mangaral ng Aking Ebanghelyo. Pagkatapos ay itanong: Paano ninyo sasabihin, sa isang pangungusap, kung bakit ang pagbabayad-sala ni Jesucristo ay napakahalaga para sa bawat anak ng Diyos? (Dapat kasama sa sagot 78
LESSON 11: PAGTUTURO NG PLANO NG KALIGTASAN (PART 2) ng mga estudyante ang doktrina na ginawang posible ng Pagbabayad-sala ni Jesucristo na madaig natin ang mga epekto ng Pagkahulog.) Ano ang mga epekto ng Pagkahulog na nararanasan nating lahat? (Ang mga pangunahing epekto ay ang [1] pisikal na kamatayan, [2] kasalanan at espirituwal na kamatayan [pagkawalay sa Diyos], at [3] pagdurusa at kalungkutan.) Habang sumasagot ang mga estudyante, isiping ilista ang kanilang mga sagot sa isang hanay sa pisara sa ilalim ng pamagat na "Mga Epekto ng Pagkahulog." Pagkatapos ay punan ang isang hanay sa kanan na may pamagat na "Paano dinadaig ng Pagbabayad- sala ang mga epekto ng Pagkahulog" (o idispley ang table na ito gamit ang ibang paraan): Mga Epekto ng Pagkahulog Paano dinadaig ng Pagbabayad-sala ang mga epekto ng Pagkahulog Kamatayang Pisikal I Mga Taga Carinto 15:20-22 Alma 11:42-45 Mangaral ng Aking Ebanghelyo, 56, "Ang Pagbabayad-sala," talata 2 Kasalanan at Espirituwal na Kamatayan Alma 34:8-9 D at T 19:15-19 Mangaral ng Aking Ebanghelyo, 56-57, "Ang Pagbabayad-sala," talata 3-5 Pagdurusa at Kalungkutan Isaias 53:3-5 Alma 7:11-13 Mangaral ng Aking Ebanghelyo, 56-57, "Ang Pagbabayad-sala," talata 6 Hatiin sa tatlo ang klase, at atasan ang bawat isa sa tatlo na pag-aralan ang mga reperensya sa isa sa tatlong kategorya sa tsart. Hilingin sa mga estudyante na maghandang ibahagi kung paano nakatulong ang mga materyal na pinag-aralan sa pagpapaliwanag kung paano dinadaig ng Pagbabayad-sala ni Jesucristo ang mga epekto ng Pagkahulog. Sabihin sa mga estudyante na ang mga talata sa tsart na ito ay kumakatawan sa maraming talata na magagamit para mailarawan ang doktrina ng Pagbabayad-sala at na dapat nilang pag-aralan ang karagdagang mga talata para sa mas malalim na pagkaunawa sa doktrinang ito. Matapos silang bigyan ng sapat ng oras para mag-aral, anyayahan ang ilang estudyante mula sa tatlong grupo na ipaliwanag ang napag-aralan nila at kung paano ito ay tumutulong sa atin na maunawaan kung paano tayo mapagpapala ng Pagbabayad-sala. Bigyan ang mga estudyante ng ilang minuto para isulat ang ilang pangungusap na nagbubuod o nag-a-outline kung ano ang gusto nilang ituro sa kanilang investigator tungkol sa Pagbabayad-sala ni Jesucristo. Pagkaraan ng ilang minuto, isiping tawagin ang ilang estudyante para basahin sa klase ang kanilang isinulat. 79
LESSON 11: PAGTUTURO NG PLANO NG KALIGTASAN (PART 2) Nadarama ang katotohanan at kahalagahan ng isang doktrina o alituntunin. Anyayahan ang Espiritu na tulungan ang mga estudyante na madama ang katotohanan at kahalagahan ng Pagbabayad-sala ni Jesucristo sa pamamagitan ng pagpapalabas ng video na "For God So Loved the World" (4:48). Sabihin sa mga estudyante na maghanap ng mga paraan na ipinakita ni Jesucristo ang Kanyang pagmamahal sa mundo. Bagamat maaaring matukoy at maunawaan ng mga estudyante ang mga alituntunin at doktrina ng ebanghelyo, kadalasan hindi sila nahihikayat na ipamuhay ang mga ito hangga't hindi nila nadarama ang katotohanan at kahalagahan ng mga ito sa pamamagitan ng Espiritu. Pagkatapos ipalabas ang video, itanong: Ano ang ilang paraan na ipinakita ni Jesucristo ang Kanyang pagmamahal sa iba? Paano kayo natutulungan ng video na ito na pahalagahan ang ministeryo at nagbabayad-salang misyon ng Tagapagligtas? Imbitahin ang mga estudyante na balikan ang isinulat nila tungkol sa mga bagay na gusto nilang ituro sa investigator tungkol sa Pagbabayad-sala ni Jesucristo. Bigyan sila ng ilan pang minuto para magsulat pa ng karagdagang mga pangungusap na nagbubuod sa kanilang pinaniniwalaan at maaaring patotohanan tungkol sa Pagbabayad-sala ni Jesucristo. Pagkaraan ng ilang minuto, atasan ang mga estudyante na makipagpares sa isa pang miyembro ng klase at mag-role-play sa bawat isa kung paano sila magpapatotoo sa isang investigator tungkol sa Pagbabayad-sala ni Jesucristo. Patotoo ng estudyante. Pagkatapos magkaroon ang bawat estudyante ng pagkakataong mag-role-play, tapusin ang bahaging ito ng lesson sa pagtatanong ng: Matutulungan ninyo ang mga estudyante na maging mas komportable sa pagbabahagi ng kanilang patotoo sa pamamagitan ng pagbibigay sa kanila ng maraming pagkakataong gawin ito sa klase. Itinuro ni Pangulong Boyd K. Packer ng Korum ng Labindalawang Apostol na, "Ang patotoo ay matatagpuan sa pagbabahagi nito! ... Iba ang pagtanggap ng patotoo mula sa nabasa mo o sa sinabi ng isa pa ... Iba rin naman ang magpatunay sa iyong kalooban ang Espiritu na ang iyong pinatotohanan ay totoo" ("The Candle of the Lord," Ensign, Ene. 1983, 54-55). Bakit mahalagang regular na ibahagi ng mga missionary ang kanilang patotoo tungkol kay Jesucristo sa mga tinuturuan nila? (Maaari mong bigyang-diin na ang isa sa mga papel na ginagampanan ng Espiritu Santo ay ang magpatotoo tungkol kay Jesucristo [tingnan sa Juan 15:26; 3 Nephi 11:32]; kaya nga, kapag nagpapatotoo tayo sa iba tungkol kay Jesucristo, inaanyayahan natin ang Espiritu Santo na pagtibayin ang ating patotoo sa puso ng mga tinuturuan natin.) Hikayatin ang mga estudyante na isipin kung ano ang maaari nilang gawin para palalimin ang kanilang pasasalamat at patotoo kay Jesucristo at sa Kanyang Pagbabayad-sala. Tiyakin sa mga estudyante na sa pagpapalalim ng kanilang patotoo sa Tagapagligtas sila ay magiging mas handang anyayahan ang iba na lumapit kay Cristo. Ang Ating Walang-Hanggang Tadhana Patingnan sa mga estudyante ang diagram na nasa kahon na "Plano ng Kaligtasan" sa pahina 59 ng Mangaral ng Aking Ebanghelyo. Imbitahin ang mga estudyante na pag- aralan muna ang diagram at pagkatapos ay idrowing ang sarili nilang version nang hindi tumitingin sa Mangaral ng Aking Ebanghelyo. Ang sarili nilang diagram ay maaaring kahit anong anyo, basta kabilang dito ang mahahalagang bahagi ng plano ng kaligtasan. Ipaalala sa mga estudyante na kailangang maipaliwanag ng mga missionary ang mga pangunahing elemento ng plano ng kaligtasan sa simpleng mga kataga sa isang investigator. Upang matulungan ang mga estudyante na maunawaan ang nilalaman na matatagpuan sa natitirang tatlong bahagi ng lesson 2 sa Mangaral ng Aking Ebanghelyo (mga pahina 57-59), sabihin sa mga estudyante na mag-ukol ng ilang minuto para basahin ang mga bahagi at tukuyin ang mga doktrina, alituntunin, at ideya na kailangang malaman ng mga investigator. Habang nagbabasa ang mga estudyante, idispley ang mga pamagat ng bahagi sa isang tsart sa pisara: 80
LESSON 11: PAGTUTURO NG PLANO NG KALIGTASAN (PART 2) Ano ang kailangang malaman ng isang investigator? Ang daigdig ng mga espiritu Ang Pagkabuhay na Mag-uli, ang Paghuhukom, at imortalidad Mga kaharian ng kaluwalhatian Maaaring makatulong sa mga estudyante na isa-isang pag-aralan ang mga bahagi at ipabahagi ang mga doktrina, alituntunin, o ideya na natukoy nila bago basahin ang susunod na bahagi. Maaari mong anyayahan ang isang estudyante na irekord ang mga sagot ng klase sa ilalim ng tamang pamagat sa pisara. Isiping ipakopya sa mga estudyante ang tsart sa kanilang study journal at punan o sulatan ito habang tinatalakay ng klase ang bawat bahagi. Ang mga tanong na tulad ng mga sumusunod ay makakatulong para masuri ng mga estudyante ang kanilang binabasa: Ano ang magiging epekto sa atin ng ating mga desisyon dito sa lupa pagkatapos nating mamatay? Paano makaaapekto sa ating mga desisyon ang pagkaunawa natin sa Paghuhukom? Paano naaapektuhan ng Pagbabayad-sala ni Jesucristo ang bawat bahagdan ng ating buhay (bago tayo isinilang, buhay na ito, at kabilang-buhay)? Bakit mahalagang maging malinaw at simple kapag ipinapakilala ang mga katotohanang ito sa iba? Ipaliwanag sa mga estudyante na ang isa sa mahahalagang doktrina ng Panunumbalik ay na may potensiyal ang mga anak ng Diyos na maging katulad Niya. Binibigyan tayo ng ating maunawaing Ama sa Langit ng pag-asa na sa pamamagitan ng Pagbabayad- sala ni Jesucristo, maaari tayong umunlad at matanggap ang pagpapala ng kadakilaan (tingnan sa "Kadakilaan," sa Mangaral ng Aking Ebanghelyo, pahina 64). Kahit na balang-araw maaari tayong maging tulad ng Diyos, lagi pa rin natin Siyang sasambahin. Hinding-hindi mababago ng ating pag-unlad ang Kanyang identidad bilang ating Ama at ating Diyos. (Para sa karagdagang impormasyon ukol sa paksang ito, tingnan sa Gospel Topics ang artikulong may pamagat na "Becoming Like God" sa lds.org/topics.) Gawing pare-pares ang klase, at anyayahan ang bawat pares na maghandang turuan ang isang tao tungkol sa layunin ng buhay at ano ang mangyayari sa atin pagkatapos nating mamatay. Habang naghahanda sila, dapat sumangguni ang mga estudyante sa mga pahina 56-59 ng Mangaral ng Aking Ebanghelyo o sa mga pahina 10-15 sa missionary pamphlet na Ang Plano ng Kaligtasan, kung mayroon nito. Hikayatin ang mga estudyante na gumamit ng kahit isang talata sa banal na kasulatan habang nagtuturo sila. Hikayatin din sila na gamitin ang mga diagram ng plano ng kaligtasan na nilikha nila o ang diagram sa pahina 59 ng Mangaral ng Aking Ebanghelyo. Ipaliwanag na ang kanilang pagtuturo ay dapat simple at malinaw at dapat magtapos sa kanilang patotoo. Mag-ukol ng sapat na panahon para makapagturo ang mga magkakapares, at pagkatapos ay anyayahan ang bawat pares na makigrupo sa isa pang pares. Atasan ang isang pares ng mga estudyante na turuan ang dalawa pang estudyante. 81
LESSON 11: PAGTUTURO NG PLANO NG KALIGTASAN (PART 2) Kapag natapos na ang mga magkompanyon sa kanilang pagtuturo, ipatalakay sa bawat grupo ang sumusunod: Ano ang naging maayos sa pagtuturo? Paano pang pagbubutihin ng mga estudyante ang pagtuturo? Pagkatapos ay magpalitan ng papel at hayaan ang mga estudyante na tinuruan na sila naman ang magturo sa ibang pares ng mga estudyante. Tiyaking may oras para makatanggap sila ng feedback. Pagkatapos magturo ng bawat pares, anyayahan ang mga miyembro ng klase na magbahagi sa klase ng mga ideya mula sa kanilang mga karanasan. Kung may oras pa, tapusin ang lesson sa pagbibigay ng iyong patotoo tungkol sa plano ng kaligtasan, o anyayahan ang mga miyembro ng klase na gawin din iyon. Mga Imbitasyon para Kumilos Imbitahin ang mga estudyante na pumili ng isa o higit pa sa sumusunod na mga aktibidad na gagawin sa labas ng klase para mapalalim ang kanilang pang-unawa sa plano ng kaligtasan: Magsanay na idrowing ang diagram sa pahina 59 ng Mangaral ng Aking Ebanghelyo at ipaliwanag ang mga pangunahing elemento ng plano ng kaligtasan, gamit ang isang talata para suportahan ang bawat elemento. Isipin kung paano mo maituturo ang plano ng kaligtasan para tulungan ang isang tao na nawalan kamakailan ng isang kapamilya o mahal sa buhay. Sumulat ng maikling buod o i-outline ang inyong mga ideya sa inyong study journal. Pag-aralan ang mensahe tungkol sa Pagbabayad-sala ni Jesucristo mula sa isang mensahe sa huling pangkalahatang kumperensya. Tukuyin ang mga alituntunin mula sa mensahe na tutulong sa iyo na mas maunawaan ang Pagbabayad-sala ni Jesucristo. Gumawa ng listahan ng mga paraan na pinagpapala kayo araw-araw ng Pagbabayad-sala. Manalangin para sa pagkakataong ibahagi ang plano ng kaligtasan sa isang tao na maaaring mapagpala ng mas mabuting pang-unawa sa plano ng Ama sa Langit. Pagkatapos ay kumilos nang may pananampalataya at ituro ang doktrinang ito upang pagpalain ang buhay ng tao. 82
Paghahanap ng mga Taong Tuturuan 12 Pambungad Hindi maibabahagi ng mga missionary ang ebanghelyo hangga't wala silang nahahanap na taong tuturuan. Ang paghahanap ng mga tao ay nangangailangan ng pananampalataya - pananampalatayang kausapin ang mga tao tungkol sa ebanghelyo ni Jesucristo, pananampalatayang makita ang mga pagkakataong magturo, at pananampalataya na aakayin sila ng Diyos sa mga taong handang makinig. Ang pinakamabisang paraan sa paghahanap ng matuturuan ay sa pamamagitan ng mga miyembro ng Simbahan. Lahat ng mga miyembro ng Simbahan, kabilang na ang mga prospective missionary, ay may personal na responsibilidad na tumulong sa paghahanap ng mga taong handang tanggapin ang ipinanumbalik na ebanghelyo. Ang mga kabataan ay maaaring maghanda para maglingkod nang full-time sa pamamagitan ng pagbabahagi ng ebanghelyo ngayon, kapwa sa personal at sa pamamagitan ng online resources. Paunang Paghahanda • Pag-aralan ang Doktrina at mga Tipan 18:10, 14-16; 33:6-11; 100:5-6. Pag-aralan ang Mangaral ng Aking Ebanghelyo, mga pahina 177, 183, 185, 194. Maghandang ipalabas ang video na "Developing the Faith to Find" (2:55), The District 1, na makukuha sa LDS.org Maghandang ipalabas ang video na "The Lord of the Harvest: The Adams Family" (4:41), na makukuha sa LDS.org. Maghandang ipalabas ang video na "Sharing Your Beliefs" (2:02), na makukuha sa LDS.org. Atasan ang isa o dalawang estudyante nang maaga para ipakita ang isa o dalawa sa mga sumusunod sa klase: (1) paano gamitin ang LDS.org o mormon.org sa pagbabahagi ng mga video o iba pang mga materyal gamit ang social media at (2) paano lumikha ng profile sa mormon.org. Mga Mungkahi sa Pagtuturo Pagkakaroon ng Pananampalataya na Makakahanap ng mga Taong Tuturuan Ipaliwanag na si Pangulong Wilford Woodruff ay naglingkod bilang missionary sa England pagkatapos siyang iorden bilang Apostol. Idispley at hilingin sa mga estudyante na magpalitan sa pagbabasa nang malakas ng sumusunod na salaysay para ipakilala ang kahalagahan ng paghahangad sa tulong ng Panginoon sa paghahanap ng matuturuan. Ipahanap sa klase ang ginawa ni Elder Woodruff sa paghahanap ng matuturuan: "Nanalangin si Elder Woodruff sa Panginoon ... , itinatanong kung saan siya dapat magpunta. Isinalaysay niya: 'Dahil naniniwala ako na pribilehiyo at tungkulin ko ang malaman ang kagustuhan ng Diyos sa bagay na ito, kaya hiniling ko sa aking Ama sa Langit sa pangalan ni Jesucristo na ituro sa akin ang kagustuhan niya sa bagay na ito, at habang nagtatanong ako, sumagot ang Panginoon, at ipinakita sa akin na gusto niyang pumunta ako kaagad sa katimugang bahagi ng England. Nakipag-usap ako kay Brother William Benbow tungkol sa bagay na ito, na tumira noon sa Herefordshire at may mga kaibigang nakatira pa roon. Gustung-gusto niyang mabisita ko ang lugar na iyon, at bukas-palad [siyang] nag- 83
LESSON 12: PAGHAHANAP NG MGA TAONG TUTURUAN alok na sasamahan ako sa bahay ng kanyang kapatid at babayaran ang pamasahe ko, na kaagad ko namang tinanggap.' "Noong ika-4 ng Marso, 1840, dumating sina Elder Woodruff at William Benbow sa tahanan ng kapatid ni William na si John. 'Isang oras pagkarating ko sa bahay niya,' paggunita ni Pangulong Woodruff, 'Nalaman ko kung bakit ako ipinadala ng Panginoon doon. ... Natagpuan ko ang pangkat ng mga anim na raang kalalakihan at kababaihan, na nagsama-sama sa ilalim ng grupong United Brethren, at nagsisikap na iayos ang mga bagay-bagay ayon sa sinauna. Gusto nilang ituro sa kanila ang Ebanghelyo ayon sa pagkakaturo ng mga propeta at apostol, na ginusto ko rin noong kabataan ko.' "Sa masigasig na pag-aaral ng Biblia, inihanda ni John Benbow at ng kanyang pamilya at mga kaibigan ang kanilang sarili sa pagtanggap sa ipinanumbalik na ebanghelyo. "Mabilis na tinanggap ng pamilyang Benbow ang mensahe ng Panunumbalik, at nagbalik si William sa Staffordshire 'matapos makamit ang masayang pribilehiyong makita ang kanyang kapatid na si Brother John Benbow, at lahat ng kanyang kamag-anak, ... na mabinyagan sa bago at walang hanggang tipan.' Namalagi si Elder Woodruff sa lugar nang mga walong buwan. Ikinuwento niya kalaunan: 'Sa unang tatlumpung araw pagkarating ko sa Herefordshire nagbinyag ako ng apatnapu't- limang mangangaral at ilang daan pang miyembro. ... Nakapagbinyag kami sa Simbahan ng 2,000 katao pagkalipas ng mga walong buwang pagpupunyagi.' "Sa pagtukoy sa karanasang ito, isinulat ni Pangulong Woodruf: 'Ipinakita ng buong kasaysayan ng misyong ito sa Herefordshire ang kahalagahan ng pakikinig sa marahan at banayad na tinig ng Diyos at sa mga paghahayag ng Espiritu Santo. Inihanda ng Panginoon ang mga tao roon para sa Ebanghelyo. Nagdarasal sila para sa liwanag at katotohanan, at ipinadala ako ng Panginoon sa kanila'" (Mga Turo ng mga Pangulo ng Simbahan: Wilford Woodruff [2005], 99). Itanong sa mga estudyante: Ano ang ginawa ni Elder Woodruff upang malaman kung saan matatagpuan ang mga taong handang tanggapin ang ebanghelyo? Sa paanong paraan tinulungan ng Panginoon si Elder Woodruff? (Maaari mong banggitin sa mga estudyante na hindi lamang binigyang-inspirasyon ng Panginoon si Elder Woodruff na magpunta sa timog ng England, kundi binuksan din Niya ang daan para makapagturo si Elder Woodruff sa bukirin ni John Benbow, kung saan daan-daang kalalakihan at kababaihan ang inihanda para tanggapin ang ipinanumbalik na ebanghelyo.) Anong alituntunin tungkol sa paghahanap ng matuturuan ang inilarawan ni Elder Woodruff sa kuwento? (Ang mga sagot ng estudyante ay maaaring ibuod sa pagsulat ng sumusunod na mga alituntunin sa pisara: Matutulungan tayo ng Panginoon na hanapin ang mga taong inihanda para tanggapin ang ebanghelyo kapag nanalangin tayo para humingi ng tulong, makinig sa Espiritu, at pagkatapos ay kumilos nang may pananampalataya.) Hilingin sa klase na buklatin ang pahina 177 sa Mangaral ng Aking Ebanghelyo, at ipabasa nang malakas sa isang estudyante ang unang talata sa ilalim ng pamagat na "Pagkakaroon ng Pananampalataya sa Paghahanap ng Tuturuan." Pagkatapos ay itanong: Paano nakakatulong ang kaalaman na "inihahanda ng Panginoon ang mga tao para tanggapin kayo at ang ipinanumbalik na ebanghelyo" para mahikayat kayong maghandang magmisyon? 84
LESSON 12: PAGHAHANAP NG MGA TAONG TUTURUAN Ipabasa sa mga estudyante ang kasunod na talata sa pahina 177 ng Mangaral ng Aking Ebanghelyo, sa ilalim ng subheading na "Ang Pamilya ng Diyos." Pagkatapos ay itanong: Paano naiimpluwensyahan ng doktrina na ang lahat ng lalaki at babae ay bahagi ng pamilya ng Diyos ang inyong damdamin tungkol sa paghahanap ng mga matuturuan? Sa sipi mula sa Alma 31:34-35, ano ang ipinagdasal ni Alma habang naghahanda siya para mangaral sa mga Zoramita? Ano ang matututuhan natin mula sa panalangin ni Alma? Ipalabas ang video na "Developing the Faith to Find" (2:55), at sabihin sa mga estudyante na maghanap ng mga ideya tungkol sa paghahanap ng mga taong tuturuan. Maaari mong hikayatin ang mga estudyante na isulat ang natutuhan nila. Itanong: Anong mga ideya ang ibinigay ng mga missionary sa video na ito tungkol sa paghahanap ng matuturuan? (Maaaring ganito ang ibigay na mga sagot ng mga estudyante: Dapat manalangin ang mga missionary para sa mga pagkakataon, mahalin ang iba at tingnan sila tulad ng pagtingin sa kanila ng Diyos, at tandaan na inihahanda ng Panginoon ang Kanyang mga anak para tanggapin ang ebanghelyo at inaakay ang Kanyang mga missionary para mahanap sila. Dahil mahal ng Diyos ang Kanyang mga anak, nais niyang magkaroon ang lahat ng pagkakataong marinig at tanggapin ang ebanghelyo.) Bakit mahalagang kumilos sa damdaming tulungan ang iba at anyayahan silang alamin ang tungkol sa ebanghelyo? Ipabasa sa mga estudyante ang tatlong talata sa subsection na may pamagat na "Matatagpuan Sila na mga Tatanggap sa Inyo" sa pahina 178 sa Mangaral ng Aking Ebanghelyo. Pagkatapos ay itanong: Ano ang ilang hamong kinakaharap natin kapag sinisikap nating makahanap ng mga matuturuan? (Karaniwan ay hindi natin alam kung sino ang handa para sa ebanghelyo. Hindi kaagad tayo makikilala ng mga tao bilang mga lingkod ng Panginoon. Maaaring hindi nila matanto na hinahanap nila ang ipinanumbalik na ebanghelyo.) Paano tayo tinutulungan ng Panginoon sa paghahanap ng matuturuan? (Isinusugo Niya ang Espiritu Santo para gabayan tayo.) Sa palagay ninyo ano ang nais ng Panginoon na gawin ng mga missionary kapag wala silang makita kaagad na mga resulta sa kanilang mga pagsisikap na makahanap ng matuturuan? Kung may mga estudyante sa klase na mga convert sa Simbahan, isiping anyayahan ang isa o mahigit pa sa kanila na ibahagi kung paano nila nalaman ang tungkol sa Simbahan at paano nila natanto na ang mga missionary ay nagtuturo sa kanila ng katotohanan. Kung walang mga convert sa klase, anyayahan ang mga estudyante na mag-isip ng isang bagong binyag na kilalang-kilala nila sa kanilang pamilya o sa kanilang ward. Ikonsidera na anyayahan sila na ibahagi kung paano tinanggap ng taong iyon ang ebanghelyo. 85
LESSON 12: PAGHAHANAP NG MGA TAONG TUTURUAN Ang Kahalagahan ng Gawaing Misyonero ng Miyembro Idispley ang sumusunod na pahayag ni Pangulong Thomas S. Monson at anyayahan ang isang estudyante na basahin ito nang malakas: "Panahon na para ang mga miyembro at missionary ay magsama-sama, magtulungan, magsigawa sa ubasan ng Panginoon upang magdala ng mga kaluluwa sa Kanya. Naghanda Siya ng maraming paraan para maibahagi natin ang ebanghelyo, at tutulungan Niya tayo sa ating mga pagsisikap kung gagawin natin nang may pananampalataya ang Kanyang gawain" ("Pananampalataya sa Gawain ng Kaligtasan" [mensaheng ibinigay sa Work of Salvation worldwide leadership broadcast, Hunyo 23, 2013]). Maaari ninyong itanong sa mga estudyante ang gaya ng sumusunod: Bakit mahalagang tandaan na hiniling sa atin ng isang propeta ng Diyos na makibahagi sa gawaing misyonero ng miyembro? (Maaari mong banggitin ang Doktrina at mga Tipan 88:81, na nagtatampok sa inaasahan ng Panginoon sa mga taong tumanggap sa ebanghelyo.) Bakit kaya sinabi ni Pangulong Monson na "ngayon ang panahon" para magtulungan ang mga miyembro at missionary? Pagkatapos ay ipabuklat sa mga estudyante ang pahina 183 sa Mangaral ng Aking Ebanghelyo, at sabihan ang tatlong estudyante na magpalitan sa pagbasa nang malakas sa unang tatlong talata sa ilalim ng pamagat na "Ang Kahalagahan ng mga Miyembro." Pagkatapos ay itanong: Ano ang maaaring ibunga kapag ang mga miyembro at missionary ay nagtutulungan upang ipangaral ang ebanghelyo? (Maaaring kasama sa mga sagot ng mga estudyante ang alituntuning ito: Kapag inaanyayahan ng mga miyembro ang iba na maturuan at naroon sila kapag nagtuturo na, mas maraming tao ang nabibinyagan at nananatiling aktibo sa Simbahan.) Ipalabas ang video na "The Lord of the Harvest: The Adams Family" (4:41), at sabihin sa mga estudyante na pansinin ang ginawa ng mga miyembro ng Simbahan para tulungan ang pamilya Adams na matanggap ang mga pagpapala ng ebanghelyo. Itanong: Ano ang ilan sa mga pagsisikap na humantong sa pagtanggap ng pamilya Adams ng mga pagpapala ng ebanghelyo? Ano kaya ang naghikayat sa mga miyembro sa video na ibahagi ang ebanghelyo sa pamilya Adams? Ipabasa nang malakas sa mga estudyante ang dalawang talata sa bahaging may pamagat na "Walang Nasasayang na Pagsisikap" sa Mangaral ng Aking Ebanghelyo, pahina 194. Isiping itanong ang mga sumusunod: Kahit hindi tanggapin ng mga tao ang imbitasyon na alamin ang tungkol sa ipinanumbalik na ebanghelyo, bakit walang nasasayang na pagsisikap sa paglilingkod at pagtuturo? Paano mananatiling maganda ang pananaw ng missionary kapag pinipili ng mga tao na huwag alamin ang tungkol sa ebanghelyo? 86
LESSON 12: PAGHAHANAP NG MGA TAONG TUTURUAN Ipabahagi sa mga estudyante kung ano ang nagawa na nila noon para makibahagi sa gawaing misyonero ng miyembro. Sabihing ipaliwanag nila ang nadama nila habang sinisikap nilang ibahagi ang ebanghelyo sa iba. Partisipasyon sa Gawaing Misyonero ng Miyembro Ilista ang sumusunod na mga talata sa pisara, pagkatapos ay tahimik na ipabasa sa bawat estudyante ang isa sa mga talata at hanapin ang mga pagpapalang ipinangako sa mga taong pinipiling makibahagi sa gawaing misyonero. D at T 18:10, 14-16 D at T 33:6-11 D at T 100:5-6 Pagkatapos bigyan ng ilang sandali ang mga estudyante para repasuhin ang talatang pinili nila, hilingin sa mga estudyante na ipaliwanag ang mga talatang binasa nila at ibahagi kung paano sila mahihikayat ng ipinangakong mga pagpapala sa paghahanap ng mga taong tatanggap sa mensahe ng ebanghelyo. Hikayatin ang lahat ng miyembro ng klase na makibahagi sa talakayang ito. Maaari mong ilista ang mga sagot ng mga estudyante sa pisara sa tabi ng angkop na talata. Isiping isulat sa pisara ang sumusunod na alituntunin: Bilang mga miyembrong missionary, makapagsisimula tayo ngayon sa paghahanap ng mga taong patuturuan sa mga missionary. Para tulungan ang mga estudyante na mas maunawaan kung paano sila maaaring makibahagi sa gawaing misyonero ng miyembro, ipabasa nang malakas sa isang estudyante ang sumusunod na sipi mula kay Elder M. Russell Ballard ng Korum ng Labindalawang Apostol. Hilingin sa klase na pakinggan ang payo kung paano magkaroon ng tiwala at tapang sa pagtulong sa iba: "Mga kapatid, mapapalitan ng pananampalataya at tiwala ang takot kapag lumuhod at nanalangin ang mga miyembro at full-time missionary at hiniling sa Panginoon na bigyan sila ng mga pagkakataong makapagbahagi ng ebanghelyo. Pagkatapos, dapat tayong manampalataya at maghintay ng mga pagkakataong maipakilala ang ebanghelyo ni Jesucristo sa mga anak ng ating Ama sa Langit, at tiyak na darating ang mga pagkakataong iyon. Ang mga pagkakataong ito ay hindi mangangailangan kailanman ng pilit o ipinlanong sagot. Likas na dadaloy ang mga ito dahil sa pagmamahal natin sa ating mga kapatid. Maging positibo lamang, at madarama ng mga kausap ninyo ang inyong pagmamahal. Hinding-hindi nila malilimutan ang pakiramdam na iyon, kahit hindi pa panahon para tanggapin nila ang ebanghelyo. Maaari ding magbago iyan sa hinaharap kapag nagbago ang kanilang sitwasyon. Panghihikayat sa lahat ng estudyante na makilahok. Dapat maghanap ang guro ng mga paraan para angkop na anyayahan ang lahat ng estudyante na makilahok sa talakayan sa klase, kahit ang mga nag-aalangan dito. Kung minsan isa o higit pang mga estudyante ang may tendensiyang magdomina sa talakayan sa klase. Maaaring kailangang kausapin nang sarilinan ng guro ang gayong mga tao at pasalamatan sila sa kahandaan nilang mag- ambag sa mga talakayan sa klase, at hingin ang tulong nila sa paghikayat sa iba na makibahagi rin. "Imposibleng mabigo tayo kapag ginagawa natin ang lahat ng makakaya natin sa paglilingkod sa Panginoon. Yamang ang kalalabasan ay resulta ng paggamit ng kalayaan, responsibilidad nating ibahagi ang ebanghelyo. "Magtiwala sa Panginoon. Siya ang Mabuting Pastol. Kilala Niya ang Kanyang mga tupa, at kilala ng Kanyang mga tupa ang Kanyang tinig; at ngayon ang tinig ng Mabuting Pastol ay tinig ninyo at tinig ko. At kung hindi tayo kikilos, malalagpasan ang maraming makikinig sana sa mensahe ng Panunumbalik. Sa madaling salita, kailangan tayong sumampalataya at kumilos. Simple lang ang mga alituntunin - manalangin, nang personal at kasama ang inyong pamilya, para sa mga pagkakataong magbahagi ng ebanghelyo. ... 87
LESSON 12: PAGHAHANAP NG MGA TAONG TUTURUAN Hindi kailangang mahusay kayong makisama o magaling magsalita, at nakakakumbinsing magturo. Kung may namamayaning pagmamahal at pag-asa sa inyong kalooban, nangako ang Panginoon na kung "[itataas ninyo] ang inyong mga tinig sa mga taong ito; [at sasabihin] ang mga bagay na ilalagay [Niya] sa inyong mga puso, ... hindi kayo malilito sa harapan ng mga tao; "'[At] ito ay ibibigay ninyo ... sa sandali, kung ano ang sasabihin ninyo' (D at T 100:5-6)" ("Magtiwala sa Panginoon," Ensign o Liahona, Nob. 2013, 44). Itanong: Ano ang iminungkahi ni Elder Ballard na magagawa ng mga miyembro para magkaroon ng higit na tiwala na ipakilala ang ebanghelyo sa iba? Sa paanong paraan ang paghahanap ng matuturuan ay tungkol sa pananampalataya? Bigyan ang mga estudyante ng ilang sandali para maghanap sa listahan ng "Mga Ideya sa Pagtulong sa mga Miyembro" sa pahina 185 sa Mangaral ng Aking Ebanghelyo at hanapin ang partikular na mga paraan na makababahagi ang mga miyembro sa gawaing misyonero. Papiliin ang mga estudyante ng isa o dalawang ideya na magagamit nila ngayon para makibahagi sa gawaing misyonero ng miyembro. Pagkatapos ay itanong: Alin sa mga ideyang ito ang magagawa ninyo ngayon para anyayahan ang iba na makinig sa mensahe ng ebanghelyo? Bakit kaya nag-aalangan ang ilang miyembro ng Simbahan na tulungan ang iba sa mga paraan na matatagpuan sa listahang ito? Mga writing assignment. Ang mga writing assignment ay nagbibigay sa mga estudyante ng pagkakataong makibahagi nang personal, tumanggap ng inspirasyon, at maghandang magturo at ibahagi sa iba ang kanilang damdamin. Hikayatin ang mga estudyante na mag-ukol ng ilang minuto para isulat ang ilang bagay na gagawin nila para makahanap ng mga taong patuturuan sa mga missionary. Imungkahi sa mga estudyante na ang kanilang mga plano ay magiging mas epektibo kung isusulat nila ang pangalan ng partikular na mga di-miyembrong kaibigan at kapamilya na mababahaginan nila ng mensahe ng ebanghelyo. Maaari mong imungkahi na isama ng mga estudyante ang mga hakbang na tulad ng regular na pagdarasal para sa mga pagkakataon na maging missionary, pagtulong na makausap ang iba tungkol sa paksa ng ebanghelyo, pag-imbita sa iba na sumama sa pagsisimba o sa iba pang mga aktibidad ng Simbahan, pag-imbita sa iba na makinig sa mga lesson ng mga missionary, pag-imbita sa iba na basahin ang Aklat ni Mormon, at marami pang iba. Ayon sa patnubay ng Espiritu, maaari mong tawagin ang ilang estudyante na ibahagi ang kanilang mga plano sa klase. Gamitin ang Lahat ng Kasangkapan na Inihanda ng Diyos Ipabasa nang malakas sa isang estudyante ang sumusunod na pahayag ni Elder L. Tom Perry (1922-2015) ng Korum ng Labindalawang Apostol, at sabihin sa klase na pakinggan kung paano nagbabago ang proseso ng paghahanap ng matuturuan: "Noong ako ay bata pang misyonero, nagawa naming kausapin ang mga tao sa daan at kumatok sa mga pintuan para ibahagi ang ebanghelyo. Nagbago na ang mundo simula noon. Ngayon, maraming tao ang abala sa kanilang buhay. Paroo't parito sila, at madalas ay ayaw nilang magpapasok ng mga estranghero sa bahay nila, na hindi imbitado, para magbahagi ng mensahe ng ipinanumbalik na ebanghelyo. Ang pangunahing paraan ng pakikipag-ugnayan nila sa iba, kahit sa malalapit na kaibigan, ay kadalasang sa pamamagitan ng Internet. Ang paraan ng paggawa ng gawaing misyonero, samakatwid, ay dapat 88
LESSON 12: PAGHAHANAP NG MGA TAONG TUTURUAN magbago upang maisakatuparan ng Panginoon ang Kanyang gawaing tipunin ang nakalat na Israel 'mula sa apat na sulok ng mundo' [2 Nephi 21:12]. Pinahihintulutan na ang mga missionary na gamitin ang Internet sa kanilang pagtuturo ng ebanghelyo. ... "Sa pagpasok ng mga missionary sa bagong panahong ito na gagamit sila ng mga computer sa gawain ng Panginoon, inaanyayahan namin ang mga bata at matanda, adult, young adult, kabataan at mga bata saanman na samahan kami sa ... pagbabahagi ng kanilang mga mensahe ng ebanghelyo online. ... "Tulad ng mga missionary na dapat makaagapay sa nagbabagong mundo, dapat ding baguhin ng mga miyembro ang pananaw nila tungkol sa gawaing misyonero. Sa pagsasabi nito, nais kong linawin na ang ipinagagawa sa atin, bilang mga miyembro, ay hindi nagbabago; ngunit ang paraan ng pagsasagawa ng ating responsibilidad na ibahagi ang ebanghelyo ay dapat iakma sa nagbabagong mundo" ("Gawaing Misyonero sa Panahon ng Makabagong Teknolohiya" [mensaheng ibinigay sa Work of Salvation worldwide leadership broadcast, Hunyo 23, 2013]). Itanong: Ayon kay Elder Perry, bakit kailangang simulang gamitin ng mga miyembro at missionary ang online resources sa pagbabahagi nila ng ebanghelyo? Ano ang mga pakinabang ng paggamit ng resources na ito? Ano ang ilan sa online tools o resources na magagamit ninyo upang ibahagi ang inyong patotoo sa ebanghelyo at anyayahan ang iba na dagdagan pa ang nalalaman nila? Ano ang ilang partikular na paraan na magagamit ninyo ang tools na ito para ibahagi ang mensahe ng ebanghelyo? (Tutulungan ng talakayang ito ang mga estudyante na tukuyin ang alituntunin na maaaring gamitin ng mga alagad ni Jesucristo ang makabagong teknolohiya para ibahagi ang kanilang patotoo sa ebanghelyo sa mga tao sa buong mundo.) Paunawa: Habang tinatalakay ng klase ang online resources ng mga missionary, isiping banggitin ang mormon.org, na dinisenyo at isinulat upang tulungan ang mga di-miyembro. Ang site ay isang napakagandang sanggunian para sa mga investigator. Naglalaman ito ng mga sagot sa maraming bagay na madalas itanong, at ang nilalaman nito ay nakaayon sa mga lesson sa Mangaral ng Aking Ebanghelyo. Ang Mormon.org ay nagtatampok din ng libu-libong profile na na-post ng mga miyembro ng Simbahan sa iba't ibang panig ng mundo. Maaari mong hikayatin ang mga miyembro ng klase na gumawa ng sarili nilang profile, kung saan maibabahagi nila ang kanilang damdamin tungkol sa ebanghelyo. Idispley ang sumusunod na mga patnubay mula sa LDS.org, at anyayahan ang isang estudyante na basahin nang malakas ang unang talata. Pagkatapos ay tawagin ang iba pang mga estudyante na basahin nang malakas ang listahan ng mga patnubay sa paggamit ng social media. Hilingin sa klase na hanapin ang mga paraan na matutulungan sila ng impormasyong ito na mas humusay sa pagbabahagi ng ebanghelyo online. "Ang social media ay magiging napakalakas na impluwensya sa buhay ng mga gumagamit nito. Ito ay maaaring maging paraan para ipakita ang ating pananampalataya kay Jesucristo at palakasin ang mga ugnayan. Hinihikayat ng Simbahan ang paggamit ng social media na sumusuporta sa misyon ng Simbahan, nagpapatatag sa pakikipag-ugnayan, at nagpapadali sa pagtanggap ng mga paghahayag ng mga anak ng ating Ama sa Langit. Ang mga miyembro ng Simbahan ay hinihikayat na maging halimbawa ng kanilang pananampalataya sa lahat ng panahon at sa lahat ng lugar, pati na sa pagsali nila sa pandaigdigang pag-uusap na nagagawa sa pamamagitan ng social media. ... "Ang sumusunod ay mga mungkahi sa paggamit ng social media sa ating sariling buhay: ... 89
LESSON 12: PAGHAHANAP NG MGA TAONG TUTURUAN "Maging magalang sa inyong online na pakikipag-ugnayan sa iba. Ayon sa mga turo ng mga Banal sa mga Huling Araw kailangang pakitunguhan ng mga miyembro ang ibang tao nang may paggalang, anuman ang sitwasyon. "Ipahayag ang inyong personal na patotoo sa ipinanumbalik na ebanghelyo, ayon sa patnubay ng Espiritu. Ang gayong mga mensahe ay dapat personal; huwag mag-iwan ng impresyon sa mga tao na nagsasalita kayo para sa Simbahan, at huwag bumuo ng mga grupo na nagbibigay ng impresyon na opisyal nilang kinakatawan o tinatangkilik sila ng Simbahan. "Laging maging halimbawa ng isang alagad ni Cristo sa inyong pakikipag-ugnayan sa iba sa social media. Ang inyong mabuting halimbawa ay makaiimpluwensya sa mga nakakasalamuha ninyo. Makabubuting tumigil sa pakikisama sa mga taong palaging naghahangad na hilahin pababa ang ibang tao at lalo na sa mga taong nagpo-post ng hindi angkop na mga materyal. ... "Maging matalino sa paghatol kapag nagpo-post sa isang social media site. Walang 'delete' button sa Internet. Ang mga imahe at post ay mananatili nang maraming taon at maaaring makapinsala sa paghahanap ninyo ng trabaho o sa pagpasok sa kolehiyo, gayundin sa ibang mga pagkakataon kung saan maaaring makita ang inyong public Internet rekord. Tiyaking nakaayon ang inyong komunikasyon sa inyong pangako na tataglayin sa inyong sarili ang pangalan ng Tagapagligtas" ("Social Media Helps for Members," LDS.org). Hilingin sa mga estudyante na ibahagi sa klase ang kanilang mga iniisip kung bakit ang mga mungkahi sa listahang ito ay mahalagang tandaan nila habang ibinabahagi nila ang ebanghelyo online. Kung may oras pa, sabihan ang isang estudyante na ipakita sa klase kung paano magbahagi ng mga video o iba pang mga materyal sa LDS.org o sa mormon.org gamit ang social media. Maaari mong sabihan ang isa pang estudyante na ipakita kung paano lumikha ng profile sa mormon.org. Isiping ipalabas ang video na "Sharing Your Beliefs" (2:02) para tulungan ang mga estudyante na magtiwala sa kakayahan nilang gamitin ang teknolohiya upang ibahagi ang kanilang damdamin at patotoo sa ebanghelyo. Bago ipalabas ang video, hikayatin ang mga estudyante na hanapin ang maaaring maging impluwensya ng isang tao sa paggamit ng teknolohiya para ibahagi ang kanyang damdamin tungkol sa ebanghelyo. Pagkatapos ng video, itanong: Paano napag-iigi ng teknolohiya ang pagsisikap ng mga miyembro na hangaring ibahagi ang mensahe ng ebanghelyo? Imbitahin ang mga estudyante na ilarawan kung paano nila magagamit ang teknolohiya para ibahagi ang kanilang patotoo sa iba. Magtapos sa pagbabahagi ng iyong patotoo tungkol sa mga doktrina at alituntuning itinuturo sa lesson. Mga Imbitasyon para Kumilos Tulungan ang mga estudyante na magsimula ngayon sa paghahanap ng mga taong handang makinig sa mensahe ng ebanghelyo sa pamamagitan ng pagkumpleto sa isa o mahigit pa sa sumusunod na mga iminungkahing aktibidad: Kumpletuhin ang mga item na inilista ninyo sa writing assignment sa lesson na ito para makahanap ng mga taong patuturuan sa mga missionary. Rebyuhin ang listahan ng mga contact sa inyong cell phone at hanapin ang isang di-gaanong aktibong miyembro o di-miyembro. Tawagan o i-text ang taong iyon at anyayahan siyang sumama sa inyo sa simbahan sa Linggong ito. 90
LESSON 12: PAGHAHANAP NG MGA TAONG TUTURUAN I-explore ang website na mormon.org at i-explore ang resources ng site, gaya ng mga video, artikulo at profile na na-post ng mga miyembro ng Simbahan. Ibahagi ang isang video, artikulo, o iba pang page sa iba gamit ang social media. Gumawa ng sarili ninyong profile sa mormon.org. Ibahagi ang iyong profile sa iba gamit ang social media. Ibahagi ang isang Mormon Messages video at ang inyong damdamin tungkol dito gamit ang social media. 91
13 Pagtuturo ng Ebanghelyo ni Jesucristo (Part 1) Pambungad Ang ebanghelyo ni Jesucristo ay kinapapalooban ng mga walang hanggang doktrina, alituntunin, batas, tipan, at ordenansa na kailangan ng sangkatauhan para makabalik muli sa kinaroroonan ng Diyos at luwalhatiin sa kahariang selestiyal. Ang mga pangunahing alituntunin at ordenansa ng ebanghelyo ay pananampalataya kay Jesucristo, pagsisisi, binyag sa pamamagitan ng paglulubog sa tubig, at kaloob na Espiritu Santo. Ang mga prospective missionary ay dapat ihanda para matulungan ang mga investigator na magkaroon ng pananampalataya kay Jesucristo at pagsisihan ang kanilang mga kasalanan bago sila binyagan at tanggapin ang Espiritu Santo. Paunang Paghahanda • Pag-aralan ang Mosias 3:19; 4:1-3; 5:2; at Alma 36. Pag-aralan ang Mangaral ng Aking Ebanghelyo, mga pahina 66-70. Maghandang idispley ang larawan na Pagbabalik-loob ni Nakababatang Alma (Gospel Art Book [2009], blg. 77) o ang isa pang larawan na katulad nito. Maghandang ipalabas ang video na "Jesus Christ Is the Way" (5:02), na makukuha sa LDS.org. Gumawa ng mga kopya ng handout na may pamagat na "Pagsisisi," na nasa hulihan ng lesson, na gagamiting kasama ng ideya sa pagtuturo ng pagsisisi (opsiyonal). Mga Mungkahi sa Pagtuturo Sa Pamamagitan ni Cristo Tayo ay Malilinis mula sa Kasalanan Kahandaang matuto. Makakatulong ang mga guro sa pagtutuon ng isipan ng mga estudyante sa karanasan sa pagkatuto sa pagsisimula ng bawat lesson sa paraang maaakit ang pansin ng mga estudyante. Halimbawa, maaari kang magsulat sa pisara ng nakakapukaw-kaisipan na tanong, o maaari kang magdispley ng isang bagay o larawan na makakaagaw sa pansin ng mga estudyante pagpasok nila sa klase. Para matulungan ang mga estudyante na maghandang matuto mula sa lesson, isulat sa pisara ang tanong na ito bago magsimula ang klase: Paano naiiba sa pamantayan ng Ama sa Langit ang pamantayan ng daigdig ukol sa tama at mali? Kapag nakapagsimula na ang klase, anyayahan ang ilang estudyante na sagutin ang mga tanong na nasa pisara. Pagkatapos sumagot ang ilang estudyante, ipabasa nang malakas sa isang estudyante ang kahon na may pamagat na "Kasalanan" sa pahina 67 ng Mangaral ng Aking Ebanghelyo. Pagkatapos ay itanong: Bakit mahalagang maunawaan ng mga investigator kung ano ang kasalanan at ano ang mga bunga nito bago pag-aralan ang tungkol sa ebanghelyo ni Jesucristo? Isulat ang kasunod na tanong sa pisara at imbitahin ang mga estudyante na hanapin ang sagot habang pinag-aaralan nila ang bahaging "Sa Pamamagitan ni Cristo Malilinis Tayo sa Kasalanan" na nasa pahina 66-67 sa Mangaral ng Aking Ebanghelyo: Ano ang ilang mga katotohanan na itinuro sa bahaging ito na maaaring makatulong sa mga investigator na hangaring mas lumapit pa kay Jesucristo? 92
LESSON 13: PAGTUTURO NG EBANGHELYO NI JESUCRISTO (PART 1) Pagkatapos bigyan ng sapat na panahon ang mga estudyante na magbasa, imbitahin ang mga estudyante na ibahagi ang kanilang napag-alaman. Maaaring kabilang sa mga sagot nila ang sumusunod na mga katotohanan: Isinugo ng Diyos ang Kanyang Pinakamamahal na Anak na si Jesucristo, sa daigdig upang mapasaatin ang posibilidad na makabalik at mamuhay sa Kanyang piling pagkatapos nating mamatay. Sa pamamagitan lamang ng biyaya at awa ng Tagapagligtas tayo maaaring malinis mula sa kasalanan. Sa pamamagitan ng Pagbabayad-sala at Pagkabuhay na Mag-uli ni Jesucristo, ang lahat ng tao ay maibabalik sa kinaroroonan ng Diyos para hatulan. Walang maruming bagay na makatatahan sa kinaroroonan ng Diyos. Si Jesucristo ang kumatawan sa atin at pinagdusahan Niya ang kaparusahan ng ating mga kasalanan. Pinatatawad ni Jesucristo ang ating mga kasalanan kapag tinatanggap natin Siya, nagsisisi tayo, at sumusunod sa Kanyang mga kautusan. Pagkatapos, bigyan ang mga estudyante ng ilang minuto para pag-aralan o markahan ang ilang talata na kababasa lang nila o nasa kahon na Pag-aaralang mga Banal na Kasulatan sa pahina 67 na naglalarawan sa isa sa mga alituntuning tinukoy nila. Isiping papiliin ang kalahati ng klase ng mga talata sa paragraph na katatapos lang nilang basahin at papiliin ang natitirang kalahati ng mga talata sa kahon na Pag- aaralang mga Banal na Kasulatan. Hilingin sa mga estudyante na maghandang ipaliwanag kung paano nila maaaring gamitin ang isa o mahigit pang mga talata sa banal na kasulatan upang tulungan ang isang investigator na maunawaan at mapahalagahan ang ginawa ng Ama sa Langit at ng Kanyang Anak na si Jesucristo upang tulungan tayong madaig ang mga epekto ng kasalanan. Pagkaraan ng ilang minuto, ipabahagi sa mga estudyante ang napag-alaman nila. Pananampalataya kay Jesucristo Iparebyu sa mga estudyante ang missionary purpose statement na nasa kahon na may pamagat na "Ang Iyong Layunin" sa pahina 1 ng Mangaral ng Aking Ebanghelyo. Pagkatapos ay itanong: Ano ang pagkakaiba ng (1) pagtulong sa isang tao na "lumapit kay Cristo" at maging convert sa Kanyang ipinanumbalik na ebanghelyo at ng (2) pagtulong lamang sa isang tao na maging miyembro ng Simbahan? Bakit mas mahalagang tulungan ng mga missionary ang mga tao na lumapit kay Cristo kaysa tulungan silang maging miyembro ng Simbahan? Imbitahin ang mga estudyante na pag-aralan ang unang talata sa bahaging may pamagat na "Pananampalataya kay Jesucristo" sa pahina 68 ng Mangaral ng Aking Ebanghelyo. Habang pinag-aaralan nila, pahanapin ang mga estudyante ng mga paraan na matutulungan ng pananampalataya kay Cristo ang isang tao na maging convert sa Kanyang ipinanumbalik na ebanghelyo. Pagkatapos ay itanong: Mula sa inyong nabasa, ano ang ibig sabihin ng manampalataya kay Jesucristo? Paano inaakay ng pananampalataya kay Jesucristo ang isang tao na maging convert sa Kanyang ipinanumbalik na ebanghelyo? 93
LESSON 13: PAGTUTURO NG EBANGHELYO NI JESUCRISTO (PART 1) Isulat sa pisara: Ang pananampalataya kay Jesucristo ay humahantong sa pagkilos. Imbitahan ang mga estudyante na basahin ang iba pang bahagi ng "Pananampalataya kay Jesucristo" sa pahina 68 ng Mangaral ng Aking Ebanghelyo. Habang nagbabasa sila, anyayahan silang markahan ang ilan sa mga kilos na nagpapakita ng pananampalataya ng isang tao kay Jesucristo at sa Kanyang Pagbabayad-sala. Pagkaraan ng ilang minuto, itanong: Ano ang ilang hakbang na maaaring magpakita na ang isang investigator ay nagkakaroon ng pananampalataya kay Jesucristo? (Maaaring kasama sa mga sagot ang: pagsisisi, pag-aaral tungkol sa at pagiging katulad ng Tagapagligtas, pagsunod sa mga utos, pag-iwas sa kasalanan, pagdarasal para sa lakas na madaig ang tukso, pag-aaral ng salita ng Diyos, at pagtupad ng mga pangako na susundin ang mga alituntunin ng ebanghelyo.) Ayon sa inyong binasa, kapag sumasampalataya tayo kay Jesucristo, paano Niya tayo pinagpapala sa ating araw-araw na buhay? (Maaaring kasama sa mga sagot ang: Binibigyan Niya tayo ng kakayahang harapin ang mga hamon ng buhay; tinutulungan Niya tayong baguhin ang mga hangarin ng ating puso; pinagagaling Niya tayo sa pisikal at espirituwal.) Ipasulat sa mga estudyante ang sagot sa sumusunod na mga tanong sa kanilang study journal: Paano kayo hinikayat ng inyong pananampalataya kay Jesucristo na kumilos ayon sa mga paraan na inilarawan sa bahaging ito? Ano pa ang maaari ninyong gawin para lalo pang maipakita na sumasampalataya kayo kay Jesucristo? Gawing pares-pares ang mga estudyante. Imbitahan ang magkakapares na maghanda ng isa- hanggang tatlong-minutong lesson tungkol sa pananampalataya kay Jesucristo? Habang naghahanda sila, ipagamit sa mga estudyante ang mga materyal sa Mangaral ng Aking Ebanghelyo, pahina 68, kasama ang isa o dalawang talata mula sa kahon na Pag-aaralang mga Banal na Kasulatan. Maaari ding gamitin ng mga estudyante ang missionary pamphlet na may pamagat na Ang Ebanghelyo ni Jesucristo. Pagkatapos magkaroon ng sapat na panahon ang mga estudyante na maghanda, bumuo ng grupo ng tig-aapat na estudyante (dalawang pares sa bawat grupo). Atasan ang isang pares ng mga estudyante na turuan ang isa pang pares. Ipaliwanag na dapat nilang gamitin ang sarili nilang mga salita at dapat simple at malinaw sa kanilang pagtuturo. Sa pagtatapos ng mga estudyante sa kanilang karanasan sa pagtuturo, ipatalakay sa maliliit na grupo ang kung ano ang naging maayos sa kanilang pagtuturo, ano ang nadama nilang hamon sa pagtuturo at bakit, at paano nakatulong ang kanilang pagtuturo sa mga tao na madama ang kahalagahan ng pagkakaroon ng pananampalataya kay Jesucristo. Pagkatapos, sabihing magpalitan sila ng role o papel at hayaang ang isang pares naman ang magturo. Tiyaking may oras para makatanggap din sila ng feedback. Sa pagtatapos nitong pagpapraktis, itanong sa mga estudyante kung ano ang mga tanong nila o kung anong mga ideya ang natamo nila. Kung atubili ang mga estudyante sa pagsagot, maaari mong itanong, "Ano ang ilan sa mga bagay na gusto ninyo na narinig ninyo mula sa nagturo sa inyo?" Itanong kung may estudyanteng gustong magbahagi ng karanasan sa kanilang buhay kung kailan pinagpala sila ng pagsampalataya kay Jesucristo. 94
LESSON 13: PAGTUTURO NG EBANGHELYO NI JESUCRISTO (PART 1) Pagsisisi Idispley ang isang larawan ni Alma at ng mga anak ni Mosias (tingnan sa Aklat ng Sining ng Ebanghelyo, 77), at anyayahan ang isang estudyante na maikling ibuod ang kuwento ng conversion ni Nakababatang Alma (tingnan sa Alma 36:6-24). Pagkatapos ay sabihin sa ilang estudyante na magpalitan sila sa pagbabasa nang malakas sa Alma 36:13, 17-21, at 23-25. Pagkatapos ay itanong: Paano ipinakita ni Alma na may pananampalataya siya kay Jesucristo? Ano ang nangyari bilang bunga ng pagpapakita ng pananampalataya ni Alma? Ano ang bunga ng taos-pusong pagsisisi ni Alma? 95
LESSON 13: PAGTUTURO NG EBANGHELYO NI JESUCRISTO (PART 1) Positibong pagtugon. Kapag sumagot ang isang estudyante, kailangan itong kilalanin ng guro sa positibong paraan. Ang pagkilala ay maaaring simpleng "salamat" o pagpapatibay sa sagot. Kapag mali ang ibinigay na sagot, maaaring sabihin sa ibang paraan ng guro ang tanong para mabigyan ng isa pang pagkakataon ang estudyante na sumagot. Dapat makalikha ang guro ng kapaligiran ng pagtitiwala sa klase upang maging panatag ang lahat ng estudyante sa pagbabahagi ng kanilang iniisip at nadarama. Bigyan ang mga estudyante ng isang minuto para isulat sa kanilang study journal ang isang pangungusap na kahulugan ng pagsisisi. Anyayahan ang ilang estudyante na basahin ang kanilang pangungusap sa klase. Para tulungan ang iyong mga estudyante na mabuo sa kanilang isipan ang simpleng depinisyon ng pagsisisi, idispley ang sumusunod na sipi mula kay Elder Neil L. Andersen ng Korum ng Labindalawang Apostol, at ipabasa ito nang malakas sa isang estudyante: "Kapag nagkasala tayo, tumatalikod tayo sa Diyos. Kapag nagsisisi tayo, muli tayong bumabaling sa Diyos. ... "... Ang pagsisisi ay pagtalikod sa ilang bagay, tulad ng panloloko, kahambugan, galit, at masasamang isipan, at pagbaling sa ibang mga bagay, tulad ng kabaitan, pagiging di-makasarili, pasensya, at espirituwalidad. Ito ay 'muling-pagbaling' sa Diyos" ("Magsisi ... Upang Mapagaling Ko Kayo," Ensign o Liahona, Nob. 2009, 40- 41). Paano makatutulong sa iyo ang simpleng depinisyon na ito para maipaliwanag ang kahulugan ng pagsisisi? (Matapos sumagot ang mga estudyante, isulat ang alituntuning ito sa pisara: Ang pagsisisi ay muling pagbaling sa Diyos.) Para tulungan ang mga estudyante na mas maunawaan ang proseso at mga bunga ng pagsisisi, sabihin sa mga estudyante na pag-aralan ang Mosias 3:19; 4:1-3; at 5:2. Habang pinag-aaralan nila, sabihin sa mga estudyante na tukuyin ang mga salita at parirala na nakakatulong sa pagtukoy sa kahulugan ng magsisi. Pagkatapos bigyan ng sapat na oras, sabihin sa ilang estudyante na ipaliwanag sa klase ang napag-alaman nila. Pagkatapos ay itanong: Anong katibayan ang nakikita ninyo sa mga talatang ito na ang mga tao ni Haring Benjamin ay sumampalataya kay Jesucristo para tumanggap ng kapatawaran ng kanilang mga kasalanan sa huli? Mamigay ng mga handout na naglalaman ng sumusunod na table, o idrowing ito sa pisara at ipakopya ito sa mga estudyante sa kanilang study journal: Ano ang pagsisisi? Paano tayo nagsisisi? Ano ang mga bunga o katibayan ng pagsisisi? Pagbabago sa pag-iisip, paniniwala, pag-uugali Makadama ng lungkot o kalumbayang makadiyos Matanggap ang awa ni Cristo Hilingin sa mga estudyante na pag-aralan ang bahaging may pamagat na "Pagsisisi" sa pahina 69 ng Mangaral ng Aking Ebanghelyo. Habang nagbabasa sila, papunan sa mga estudyante ang mga column ng kanilang tsart o handout gamit ang mga salita, parirala o pangungusap mula sa Mangaral ng Aking Ebanghelyo. Para tulungan ang mga estudyante na makita ang uri ng mga kataga na maaaring isama, isang halimbawa ang ibinigay sa bawat column. Kapag tapos na, maaaring ganito ang maging hitsura ng kanilang tsart: 96
Ano ang pagsisisi? Pagbabago sa pag-iisip, paniniwala, pag-uugali Bagong pananaw sa sarili, sa Diyos, at sa daigdig Iaayon ang ating buhay sa kagustuhan ng Diyos Tatalikuran ang kasalanan at hindi na ito gagawin Patuloy na sisikaping itama ang mga kasalanan at magpapakabuti LESSON 13: PAGTUTURO NG EBANGHELYO NI JESUCRISTO (PART 1) Paano tayo nagsisisi? Ano ang mga bunga o katibayan ng pagsisisi? Makadarama ng lungkot o kalumbayang makadiyos Matatanggap ang awa ni Cristo Titigil sa paggawa ng mga bagay na mali Patuloy na gagawa ng mga bagay na tama Nagbabago ang pananaw sa sarili at sa daigdig Kikilalanin ang mga kasalanan Ipagtatapat ang mga kasalanan Nauunawaan ang ating kaugnayan sa Diyos Hihingi ng kapatawaran sa Diyos Itatama ang mga problemang maaaring idinulot ng ating mga kilos Lalong lumalakas ang hangaring sundin ang Diyos Lalabanan ang anumang hangarin na magkasala Madarama ang pagpapatawad ng Diyos Magkakaroon ng mga katangiang katulad ng kay Cristo, daragdagan ang kaalaman, maglilingkod Ipapakita ang pagmamahal sa Diyos sa pamamagitan ng pagsunod Madarama ang kapayapaan ng Diyos Ang pagkabagabag ng budhi at dalamhati ay naglalaho Madarama ang Espiritu nang mas sagana Mas handang mamuhay sa piling ng Diyos at Jesucristo Magiging higit na katulad ni Jesus Masaya 97
LESSON 13: PAGTUTURO NG EBANGHELYO NI JESUCRISTO (PART 1) Pag-unawa ng mga doktrina at alituntunin. Kapag talagang nauunawaan ng mga estudyante ang doktrina o alituntunin, hindi lang simpleng depinisyon ang maibibigay nila. Mauunawaan din nila kung paano maaapektuhan ng doktrina o alituntunin ang kanilang buhay. Kapag natukoy at nauunawaan ng mga estudyante ang doktrina o alituntunin, mas madali nila itong maipapamuhay. Matutulungan ng mga guro ang mga estudyante na mas maunawaan at maipamuhay ang mga doktrina at alituntunin sa pamamagitan ng pagtatanong na tumutulong sa mga estudyante na suriin kung ano ang kanilang napag-aralan. Matapos bigyan ng sapat na panahon ang mga estudyante na tapusin ang kanilang chart, imbitahan ang mga estudyante na talakayin sa isa pang miyembro ng klase ang mga parirala at salitang isinama nila sa kanilang chart. Isiping itanong sa klase ang ilan o lahat ng sumusunod na mga tanong para palalimin ang pang-unawa ng mga estudyante sa mga doktrina at alituntunin na binabasa nila: Paano kayo matutulungan ng mga alituntuning natukoy ninyo sa una at pangalawang column na malaman kung ang isang investigator ay talagang nagsisisi? Batay sa isinulat ninyo sa ikatlong column, anong mga pagpapala ang dulot ng pagsisisi, bukod sa pagtanggap ng kapatawaran ng mga kasalanan? Isipin ang mga item sa una at pangatlong column. Bakit kailangan nating sumampalataya kay Cristo para mangyari ang mga bagay na ito? Habang sumasagot ang mga estudyante, maaari mong banggitin na itinuturo ng mga missionary ang ebanghelyo para tulungan ang mga tao na magkaroon ng pananampalataya kay Jesucristo at mahikayat silang magsisi. Ang pananampalataya kay Jesucristo at pagsisisi ay mga kondisyon para makinabang sa Pagbabayad-sala. Tutulungan din ng pagsisisi ang mga investigator na mas mapalapit sa Ama sa Langit at kay Jesucristo. Para tulungan ang mga estudyante na magpraktis na ituro ang tungkol sa pagsisisi, ikuwento ang sumusunod na tagpo o eksena sa klase: Ikaw at ang iyong companion ay mga tatlong linggo nang nagtuturo sa dalawang magka-roommate. Ang isa sa kanila ay talagang malaki na ang progreso. Ang isa namang roommate ay parang nawalan ng interes at ngayon ay lumalabas na ng silid kapag sinisimulan na ninyo ang lesson. Nang magkaroon kayo ng pagkakataong tanungin ang hindi interesadong roommate, ipinaliwanag niya na alam niyang hindi ayon sa kalooban ng Diyos ang kanyang pamumuhay, kaya lang ganito na talaga ang buhay niya at kuntento na sa ideya na ganito na talaga siya, at wala nang magagawa pa tungkol dito. Gawing pares-pares o magkompanyon ang mga estudyante. Bigyan ng sapat na oras ang magkakapares para maghanda kung paano sila magtutulungan sa pagtuturo sa isa pang pares ng mga estudyante ng tatlo- hanggang apat-na-minutong lesson tungkol sa pagsisisi. Hikayatin ang mga estudyante na maghandang mag-role-play sa pagtuturo sa dalawang magka-roommate sa ganitong situwasyon. Ipaliwanag na ang kanilang pagtuturo ay dapat simple, malinaw, at nakatuon sa pangangailangan ng mga roommate. Dapat nilang pag-isipan kung paano nila matutulungan ang hindi interesadong roommate na maunawaan kung bakit kailangan niyang magbago at kung paano siya matutulungan na matanto na sa tulong ng Tagapagligtas, ang pagsisisi ay posible. Ipagamit sa mga estudyante ang materyal sa Mangaral ng Aking Ebanghelyo, pahina 69, o ang missionary pamphlet na may pamagat na Ang Ebanghelyo ni Jesucristo. Hikayatin sila na isama ang isa o dalawang talata para ilarawan ang kahalagahan ng pagsisisi. Iorganisa ang mga estudyante sa maliliit na grupo, na may dalawang pares sa bawat grupo. Atasan ang isang pares ng mga estudyante na turuan ang isa pang pares, na gaganap bilang mga roommate sa eksenang ito. Ipaliwanag sa mga estudyante na kapag gumanap sila bilang mga investigator, dapat malaya nilang sabihin ang maaaring maging mga problema ngunit huwag maging masyadong madamdamin o kumakalaban sa mga estudyanteng nagtuturo. 98
LESSON 13: PAGTUTURO NG EBANGHELYO NI JESUCRISTO (PART 1) Sa pagtatapos ng mga estudyante sa kanilang karanasan sa pagtuturo, ipatalakay sa grupo kung ano ang naging maayos sa kanilang pagtuturo at kung paano pa sana ito napagbuti ng mga titser. Pagkatapos ay sabihan silang magpalitan ng role para magkaroon ang bawat pares ng pagkakataong makapagturo nang minsan. Tiyaking may oras para makatanggap sila ng feedback. Pagkatapos ng role-play, itanong sa mga estudyante kung ano ang mga tanong o ideya na natamo nila mula sa karanasan sa pagtuturo. Para tulungan ang mga estudyante na madama ang katotohanan at kahalagahan ng pagsisisi bilang paraan ng muling pagbaling ng mga tao sa Diyos, ipalabas ang video na "Jesus Christ Is the Way" (5:02). Pagkatapos ng video, itanong: Anong katibayan ang nakita ninyo sa video na ito na ang babaeng ito ay talagang nagbago sa pamamagitan ng pagsisisi at na siya ay muling bumaling sa Diyos? Ano ang nadama ninyo nang makita ninyo kung paano nakatulong ang mensahe ng ebanghelyo sa babaing ito na magbago at bumaling sa Diyos? Magtapos sa pagtatanong sa mga estudyante kung mayroon sa kanilang gustong magbahagi sa klase ng kanilang patotoo tungkol sa kapangyarihan ng pananampalataya at pagsisisi at sabihin kung bakit gusto nilang ibahagi ang ebanghelyo. Magtapos sa pagbabahagi rin ng iyong patotoo. Mga Paanyayang Kumilos Imbitahin ang mga estudyante na alamin pa ang tungkol sa mga pagpapala ng pagsampalataya kay Jesucristo at pagtanggap ng kapatawaran ng kasalanan at kagalakan sa pamamagitan ng pagsisisi sa paggawa ng isa o mahigit pa sa sumusunod na iminungkahing mga aktibidad: Ituro ang susunod na family home evening lesson tungkol sa kahalagahan ng pananampalataya kay Jesucristo at pagsisisi. Pag-aralan ang mga talata tungkol sa pananampalataya na nasa kahon na Pag- aaralang mga Banal na Kasulatan sa pahina 69 sa Mangaral ng Aking Ebanghelyo. Markahan o i-highlight ang gusto mong gamitin sa pagtuturo sa iba sa iyong misyon. Gamitin ang Topical Guide at ang mga salita ng mga makabagong propeta at apostol para pag-aralan ang tungkol sa doktrina ng pagsisisi. Isulat ang natututuhan mo sa isang study journal. Isipin kung mayroon kang patotoo tungkol sa doktrinang ito na maibabahagi mo sa iba habang ikaw ay nasa misyon. Patatagin ang iyong pasasalamat sa alituntunin ng pagsisisi sa paghahangad na magsisi araw-araw, at irekord sa iyong journal ang mga karanasan mo. Gamitin ang online tools tulad ng social media para i-post ang video na "Jesus Christ Is the Way" (o iba pang video tungkol sa Tagapagligtas at sa Kanyang Pagbabayad-sala) para mapanood ng iba. Isama ang paliwanag kung bakit makabuluhan sa iyo ang video. 99
Pagtuturo ng Ebanghelyo ni Jesucristo (Part 2) 14 Pambungad Ang ebanghelyo ni Jesucristo ay kinapapalooban ng mga walang hanggang doktrina, alituntunin, batas, tipan, at ordenansa na kailangan ng sangkatauhan para makapasok muli sa kinaroroonan ng Diyos at luwalhatiin sa kahariang selestiyal. Ang mga pangunahing alituntunin at ordenansa ng ebanghelyo ay pananampalataya kay Jesucristo, pagsisisi, binyag sa pamamagitan ng paglulubog sa tubig, at kaloob na Espiritu Santo. Ang mga missionary ay may mahalagang tungkulin na anyayahan ang iba na magpabinyag at tanggapin ang kaloob na Espiritu Santo. Bukod pa riyan, kapag ang mga anak ng Diyos ay naging mga miyembro ng Simbahan, kailangan silang magtiis o manatiling tapat hanggang wakas sa pamamagitan ng pagtanggap sa iba pang mga alituntunin at ordenansa at pananatiling tapat sa mga utos ng Diyos. Dapat malinaw na nauunawaan ng mga prospective missionary ang mga doktrinang ito at maging handang ipaliwanag ito sa simpleng paraan at patotohanan ito nang may kapangyarihan. Paunang Paghahanda • Pag-aralan ang Mateo 3:13-17; Juan 3:3-6; 2 Nephi 31:17-20; at Doktrina at mga Tipan 20:37. Pag-aralan ang Mangaral ng Aking Ebanghelyo, mga pahina 70-73. Maghandang idispley ang larawan ni Jesucristo na binibinyagan. Maghandang ipalabas ang video na "Invitation to Be Baptized: German," (2:43), The District 2, na makukuha sa LDS.org Mga Mungkahi sa Pagtuturo Binyag, ang Ating Unang Tipan Para tulungan ang mga estudyante na maghandang tukuyin ang mga alituntunin tungkol sa binyag, magdispley ng larawan ni Juan na binibinyagan si Jesus, at anyayahan ang mga estudyante na ibuod ang nalalaman nila tungkol sa binyag ni Jesucristo. Maaari mong piliing rebyuhin ang salaysay tungkol sa binyag ng Tagapagligtas sa pagsasabi sa isang estudyante na basahin nang malakas ang Mateo 3:13-17. Pagkatapos ay sabihin sa mga estudyante na bumaling sa katabi nila at sagutin ang tanong na ito: Anong mahahalagang katotohanan ang itinuturo sa salaysay na ito tungkol sa binyag ni Jesus? Isulat ang sumusunod na mga salita sa pisara: Ordenansa Tipan Sabihin sa kalahati ng klase na pag-aralan ang unang apat na talata sa bahaging "Binyag, ang Ating Unang Tipan" sa pahina 70 ng Mangaral ng Aking Ebanghelyo, na naghahanap ng mga paraan para ipaliwanag ang salitang ordenansa. Ipaaral sa natitirang kalahati ng klase ang bahagi ring iyon, na naghahanap ng mga paraan para ipaliwanag ang salitang tipan. Bibinyagan ni Juan si Jesus 101
LESSON 14: PAGTUTURO NG EBANGHELYO NI JESUCRISTO (PART 2) Matapos magkaroon ng sapat na panahon ang mga estudyante na makapag-aral, humiling ng mga volunteer na magpapaliwanag sa mga salitang ordenansa at tipan. Pagkatapos ay itanong: Paano nauugnay ang mga katagang ordenansa at tipan sa binyag? (Tulungan ang mga estudyante na tukuyin ang katotohanang ito: Sa pamamagitan ng ordenansa ng binyag, gumagawa tayo ng sagradong tipan sa Diyos. Ipokus ang pansin ng inyong mga estudyante sa ikaapat na talata ng bahaging "Binyag, ang Ating Unang Tipan", at itanong: Sa pagtanggap natin sa ordenansa ng binyag, ano ang ipinapangako nating gawin? (Kapag nabinyagan tayo, nakikipagtipan tayong tataglayin sa ating sarili ang pangalan ni Jesucristo, na lagi Siyang aalalahanin, at susundin ang Kanyang mga kautusan. Kung sa tingin mo kailangan ng mga estudyante ng dagdag na tagubilin sa ideyang ito, maaari kang mag-ukol ng ilang minuto sa kanila para suriin ang Doktrina at mga Tipan 20:37.) Matutulungan mo ang mga estudyante na mas maunawaan ang tipan sa binyag sa pagdidispley ng siping mula kay Elder Robert D. Hales ng Korum ng Labindalawang Apostol at paghiling sa isang estudyante na basahin ito nang malakas: "Sa binyag nakikipagtipan tayo sa ating Ama sa Langit na handa tayong pumasok sa Kanyang kaharian at sundin ang Kanyang mga kautusan mula sa panahong iyon, kahit nabubuhay pa rin tayo sa mundo. Pinaaalalahanan tayo sa Aklat ni Mormon na ang ating pagbibinyag ay isang tipan na 'tumayo bilang mga saksi ng Diyos [at ng Kanyang kaharian] sa lahat ng panahon at sa lahat ng bagay, at sa lahat ng lugar kung saan kayo maaaring naroroon, maging hanggang kamatayan, nang kayo ay matubos ng Diyos, at mapabilang sa kanila sa unang pagkabuhay na mag-uli, nang kayo ay magkaroon ng buhay na walang hanggan' [Mosias 18:9; idinagdag ang pagbibigay-diin]. "Kapag naunawaan natin ang ating tipan sa binyag at ang kaloob na Espiritu Santo, babaguhin nito ang ating buhay at patitibayin ang ganap na katapatan natin sa kaharian ng Diyos. Kapag may mga tukso, kung makikinig tayo, ipapaalala sa atin ng Espiritu Santo na nangako tayong aalalahanin ang ating Tagapagligtas at susundin ang mga utos ng Diyos" ("Ang Tipan ng Binyag: Ang maging nasa Kaharian at para sa Kaharian," Ensign, Nob. 2000, 7). Ano sa palagay ninyo ang ibig sabihin ng "patibayin ang ganap na katapatan sa kaharian ng Diyos"? Sa paanong paraan maaaring baguhin ng binyag ang buhay ng isang tao? Anyayahan ang mga estudyante na basahin ang natitirang mga talata tungkol sa binyag sa mga pahina 70-71 ng Mangaral ng Aking Ebanghelyo. Ipahanap at pamarkahan sa kanila ang karagdagang mga aspeto ng doktrina ng binyag na mahalagang ibahagi sa mga investigator. Bigyan sila ng ilang sandali para kumpletuhin ang aktibidad na ito, at pagkatapos ay hilingin sa ilang estudyante na ibahagi ang napag-alaman nila. Habang sumasagot ang mga estudyante, maaari mong itanong ang tulad ng mga ito: Bakit magiging mahalaga sa isang investigator na maunawaan ang mga doktrinang ito? Ano ang kaugnayan ng tipan ng binyag at ng mga alituntunin ng pananampalataya kay Jesucristo at ng pagsisisi, na tinalakay natin sa huling nagdaang klase? 102
LESSON 14: PAGTUTURO NG EBANGHELYO NI JESUCRISTO (PART 2) Bakit mahalagang bahagi ng ordenansa ng binyag ang paglulubog sa tubig? (Ito ay simbolo ng kamatayan, libing, at Pagkabuhay na Mag-uli ni Jesucristo. Simbolo rin ito ng pagwawakas ng dati nating buhay at pagsisimula ng bagong buhay bilang disipulo ni Cristo [tingnan sa Roma 6:3-6].) Ipaliwanag na mahalagang maghanda nang wasto ang mga investigator para sa binyag. Ipabasa nang malakas sa isang estudyante ang Doktrina at mga Tipan 20:37. At sabihan ang mga estudyante na bumaling sa isa pang miyembro ng klase at talakayin ang sumusunod: Paalala: Pagkatapos ng bawat isa sa sumusunod na mga tanong, tumigil para talakayin ng mga estudyante ang kanilang mga sagot sa katabi nila sa upuan. Paano makakatulong ang talatang ito para malaman ninyo kapag handa ang isang investigator para sa binyag? (Kung nahihirapan ang mga estudyante na sagutin ang tanong na ito, ituro sa kanila ang kahon na may pamagat na "Bago ang Binyag" sa pahina 71 ng Mangaral ng Aking Ebanghelyo.) Ano sa palagay ninyo ang ibig sabihin ng "lumapit nang may bagbag na puso at nagsisising espiritu"? Paano ipinakikita ng tao na talagang "tinanggap na nila ang Espiritu ni Cristo"? Bigyan ang mga estudyante ng ilang sandali para maisulat sa kanilang study journal ang ilang partikular na paraan na nagdulot ng mga pagpapala sa kanilang buhay ang pagtupad sa kanilang mga tipan sa binyag. Pagkatapos ng sapat na oras, sabihin sa dalawa o tatlong estudyante na ibahagi sa klase ang kanilang isinulat. Ipalabas ang video na "Invitation to Be Baptized: German" (2:43). Habang pinapanood ng mga estudyante ang video, anyayahan silang tingnan kung paano itinuro ng mga missionary kay German ang kahalagahan ng binyag. Ano ang sinabi ng mga missionary para tulungan si German na maunawaan ang kahalagahan ng binyag? Ano ang katibayan na nadama ni German ang Espiritu Santo at hinangad na magpabinyag? Hatiin ang klase sa magkakapares, at anyayahan ang bawat pares na gamitin ang materyal sa mga pahina 70-71 ng Mangaral ng Aking Ebanghelyo at ang isa o dalawang talata mula sa kahon na Pag-aaralang mga Banal na Kasulatan sa pahina 71 para maghanda ng apat-hanggang limang-minutong lesson na nakatuon sa pagpapakilala ng pagbibinyag sa isang investigator. Maaari ring gamitin ng mga estudyante ang materyal na nasa pahina 8 ng missionary pamphlet na Ang Ebanghelyo ni Jesucristo. Mga writing activity. Ang pagsusulat ay maaaring isang epektibong kasangkapan sa pagtulong sa mga estudyante na pag-isipan at pagnilayan ang mga doktrina at alituntuning itinuro sa klase. Ang assignment sa pagsusulat ay dapat malinaw na ipaliwanag, at dapat magbigay ng sapat na panahon para matapos ito ng mga estudyante. Kapag tapos na ang aktibidad, maaaring magbigay ng oras para maibahagi ng ilang estudyante ang kanilang mga sagot sa klase. Pagkatapos bigyan ng sapat na panahon ang mga estudyante na maghanda, bumuo ng grupo ng tig-aapat na estudyante, na may dalawang pares sa bawat grupo. Atasan ang isang pares sa bawat grupo na turuan ang isa pang pares tungkol sa binyag sa loob ng apat hanggang limang minuto. Hikayatin ang mga estudyante na gumaganap bilang mga missionary na buklatin ang kanilang mga piling talata at basahin nang malakas ang mga ito bilang bahagi ng kanilang pagtuturo. Sa pagtatapos ng karanasan sa pagtuturo ng mga estudyante, sabihin sa maliliit na grupo na talakayin ang sumusunod: Ano ang maayos na natalakay? Paano nakatulong ang lesson sa mga tinuturuan na maunawaan ang kahalagahan ng binyag? Ano ang dapat sanang binago ng mga titser para maging lalong epektibo ang kanilang pagtuturo? Pagkatapos ay magpalitan ng papel na ginagampanan at hayaang turuan ang magkaparehang nagturo ng isa pang pares. Tiyaking may oras para makatanggap ng 103
LESSON 14: PAGTUTURO NG EBANGHELYO NI JESUCRISTO (PART 2) feedback ang pangalawang pares. Sa aktibidad na ito, maglakad sa paligid ng silid para pagmasdan ang mga estudyante na nagtuturo, at purihin sila at magbigay ng mga mungkahi kung paano nila ito mapagbubuti. Kapag nagkaroon na ang lahat ng estudyante ng pagkakataong magturo, mag-ukol ng ilang minuto para pag-usapan ng klase ang kanilang karanasan. Para masimulan ang talakayan, itanong ang gaya ng sumusunod: Ano ang ilang bagay na natutuhan ninyo mula sa pagtuturo ng doktrinang ito? Bakit mahalagang maghanda na kayo ngayon na ituro ang mga alituntunin, katotohanan, at doktrinang ito sa iba? Ano ang magagawa ninyo ngayon para maging mas handang magturo tungkol sa ebanghelyo ni Jesucristo sa inyong misyon? Ang Kaloob na Espiritu Santo Para maihanda ang mga estudyante sa bahaging ito ng lesson, itanong sa klase kung anong ordenansa ang isinasagawa pagkabinyag sa isang tao (kumpirmasyon, kung saan ang tao ay nagiging miyembro ng Simbahan at tinatanggap ang kaloob na Espiritu Santo.) Sabihin sa mga estudyante na isipin sa loob ng tatlumpung segundo kung bakit kinukumpirma ang mga tao kaagad matapos silang binyagan. Bago sumagot ang mga estudyante, isiping basahin sa kanila ang siping ito mula kay Propetang Joseph Smith: "Para kayong nagbinyag ng isang sakong buhangin kapag bininyagan ninyo ang isang tao nang hindi para sa kapatawaran ng mga kasalanan at pagkakamit ng Espiritu Santo. Walang kabuluhan ang pagbibinyag sa tubig kung hindi pagtitibaying miyembro ng Simbahan - ibig sabihin ay pagtanggap ng Espiritu Santo" (Mga Turo ng mga Pangulo ng Simbahan: Joseph Smith [2007], 111). Itanong: Bakit maituturing ang binyag na "kalahating binyag" lamang kung ito ay hindi na sinundan ng "pagbibinyag ng Espiritu Santo"? (Pagkaraan ng ilang sagot, maaari mong hikayatin ang mga estudyante na pakinggan ang iba pang mga sagot sa tanong na ito habang nagpapatuloy ang lesson.) Ipaliwanag sa mga estudyante na palihim na nagpunta sa gabi ang isang pinunong Judio na nagngangalang Nicodemo para magtanong tungkol kay Jesus ng Nazaret. Ipabasa nang malakas sa isang estudyante ang Juan 3:3, at itanong: Ano ang ipinahihiwatig ng mga salita ng Tagapagligtas sa Juan 3:3 tungkol sa kung ano ang kailangan para makapasok sa kaharian ng Diyos? Basahin sa klase ang Juan 3:4-6 at itanong: Ano ang itinanong ni Nicodemo na nagpapahiwatig na hindi niya naunawaan ang turo ng Tagapagligtas sa talata 3? Paano sinagot ni Jesus ang mga tanong ni Nicodemo? (Itinuro Niya kay Nicodemo ang mahalagang doktrina ng ebanghelyo: Kailangan tayong maipanganak ng tubig at ng Espiritu upang makapasok sa kaharian ng Diyos. Itinuro Niya na ang "ipanganak na muli" ay tungkol sa espirituwal na pagsilang, hindi pisikal na pagsilang.) Isulat sa pisara: 104
LESSON 14: PAGTUTURO NG EBANGHELYO NI JESUCRISTO (PART 2) Ipanganak na Muli Ipanganak ng tubig Ipanganak ng Espiritu Pagkatapos ay itanong: Ano ang ibig sabihin ng "ipanganak ng tubig"? (Ibig sabihin nito ay mabinyagan sa pamamagitan ng paglulubog sa tubig.) Ano ang ibig sabihin ng "ipanganak ng Espiritu"? (Ibig sabihin nito ay tanggapin ang kaloob na Espiritu Santo. Kung nahihirapan ang mga estudyante sa pagsagot sa tanong na ito, ipabuklat sa kanila ang Juan 3:5, footnote a.) Sa palagay ninyo bakit ang salitang "ipanganak" ang ginamit para ilarawan kung ano ang kailangang mangyari sa atin sa espirituwal? Anong mga aspeto ng pisikal na pagsilang ang maikukumpara sa ating espirituwal na pagsilang na muli? (Kung kailangan, isiping basahin ang Moises 6:58-59 para makatulong sa pagsagot sa tanong na ito.) Hilingin sa ilang estudyante na magpalitan sa pagbasa nang malakas sa mga talata sa bahaging "Ang Kaloob ng sa Espiritu Santo" sa pahina 72 ng Mangaral ng Aking Ebanghelyo. Sabihan ang klase na sundan ang pagbabasa, na naghahanap ng mga pagpapalang kaakibat ng kaloob na Espiritu Santo. Itanong sa klase: Ano ang ilan sa mga pagpapalang kaakibat ng kaloob na Espiritu Santo? (Ang isa sa mga doktrinang dapat matukoy ng mga estudyante ay ito: Ang kaloob na Espiritu Santo ay makapagdudulot ng nakadadalisay at nakalilinis na epekto sa mga tumatanggap nito.) Para tulungan ang mga estudyante na mas maunawaan ang doktrina, hilinging pag- aralan nila ang isa o dalawa sa mga talata na nasa ilalim ng pamagat na "Mga Pagpapala at Impluwensya mula sa Espiritu Santo" sa kahon na Pag-aaralang mga Banal na Kasulatan na nasa pahina 72 ng Mangaral ng Aking Ebanghelyo. Habang nag- aaral sila, anyayahan silang i-highlight sa kanilang banal na kasulatan ang ilan sa mga pagpapalang hatid ng pagtanggap ng kaloob na Espiritu Santo. Pagkatapos ay itanong: Bakit mahalagang matanggap ng isang tao ang Espiritu Santo pagkatapos mabinyagan? 105
LESSON 14: PAGTUTURO NG EBANGHELYO NI JESUCRISTO (PART 2) Pagninilay. Sa pagbibigay sa iyong mga estudyante ng oras para magnilay sa klase, hinihikayat mo silang matuto sa pamamagitan ng Espiritu. Ang isa sa mga papel na ginagampanan ng Espiritu ay ipakita sa atin ang "lahat ng bagay na dapat nating gawin" (2 Nephi 32:5). Ang pinakamabisang lesson ay may kasamang oras para pag-isipan ng mga estudyante ang mga katotohanang natututuhan nila. Itanong ang sumusunod, ngunit bago sumagot ang mga estudyante, bigyan sila ng isang saglit para tahimik na pagnilayan ang kanilang mga sagot. Pagkatapos ng sapat na sandali, anyayahan ang ilang estudyante na sumagot at ibahagi sa klase ang kanilang karanasan. Anong mga pagpapala ang natanggap ninyo mula sa kaloob na Espiritu Santo? Gawing pares-pares ang mga estudyante. Hilingin sa mga estudyante na gamitin ang impormasyon mula sa Mangaral ng Aking Ebanghelyo (o ang bahaging may pamagat na "Bakit Kailangan Kong Matanggap ang Espiritu Santo?" sa mga pahina 8-10 ng missionary pamphlet na Ang Ebanghelyo ni Jesucristo) at maghanda ng apat- hanggang limang-minutong lesson tungkol sa kaloob na Espiritu Santo. Anyayahan ang mga estudyante na tahimik na pag-aralan ang ilang talata ng banal na kasulatan na nakalista sa kahon na Pag-aaralang mga Banal na Kasulatan na nasa pahina 72-73 ng Mangaral ng Aking Ebanghelyo. Pagkatapos bigyan ng sapat na panahon para makapaghanda, bumuo ng mga grupo ng tig-aapat na estudyante, na may dalawang pares sa bawat grupo. Atasan ang isang pares ng mga estudyante na turuan ang isa pang pares. Habang nagtuturo ang mga estudyante, maglakad sa paligid ng silid para pagmasdan, at purihin sila at magbigay ng mga mungkahi kung paano nila ito mapagbubuti. Sa pagtatapos ng karanasan sa pagtuturo ng mga estudyante, sabihin sa maliliit na grupo na talakayin ang sumusunod: Ano ang maayos na natalakay? Ano ang dapat sanang binago ng mga titser para maging lalong epektibo ang kanilang pagtuturo? Paano nakatulong ang kanilang lesson sa mga tinuturuan na maunawaan ang kahalagahan ng kaloob na Espiritu Santo? Pagkatapos ay sabihing magpalitan ng papel na ginagampanan ang mga pares, at hayaang turuan ng magkaparehang tinuruan ang isa pang pares. Tiyaking may oras para makatanggap ng feedback ang pangalawang pares. Kapag nagkaroon na ang lahat ng estudyante ng pagkakataong magturo, mag-ukol ng ilang minuto para i-assess ang karanasan sa pagtatanong ng gaya ng sumusunod: Ano ang ilang bagay na natutuhan ninyo mula sa pagtuturo ng doktrinang ito? Batay sa karanasang ito, ano ang magagawa ninyo upang mapagbuti ang pagtuturo ninyo bilang missionary? Magtiis Hanggang Wakas Sa pisara, idrowing ang larawan ng isang gate o pasukan na may landas sa likod nito: Hilingin sa isang estudyante sa klase na basahin nang malakas ang 2 Nephi 31:17. Pagkatapos ay itanong sa klase: Ano ang tinukoy ni Nephi na pasukan tungo sa buhay na walang hanggan? 106
LESSON 14: PAGTUTURO NG EBANGHELYO NI JESUCRISTO (PART 2) Hilingin sa isa pang estudyante na basahin nang malakas ang 2 Nephi 31:18-20 habang sinusundan ito ng klase, na naghahanap ng kailangan nating gawin pagkatapos tayong binyagan. Ano ang sinabi ni Nephi na naroon sa paglampas ng pasukan? (Ang makipot at makitid na landas tungo sa buhay na walang hanggan.) Ayon kay Nephi, ano ang kailangang gawin ng tao pagkatapos mabinyagan para tumanggap ng buhay na walang hanggan? Paano nauugnay ang pagtitiis o pananatiling tapat hanggang wakas sa pagsunod sa halimbawa ng Tagapagligtas? Ipabasa sa mga estudyante ang bahaging may pamagat na "Magtiis Hanggang Wakas" sa pahina 73 ng Mangaral ng Aking Ebanghelyo. Hikayatin silang hanapin kung ano ang magagawa natin para manatiling tapat hanggang wakas. Pagkatapos ay itanong: Bakit mahalagang manatili tayong tapat hanggang wakas? (Dapat matukoy ng mga estudyante ang alituntuning ito: Kung masigasig nating sisikaping magtiis o manatiling tapat hanggang wakas, tatanggap tayo ng buhay na walang hanggan.) Paano makakatulong ang pagsunod sa halimbawa ng Tagapagligtas sa pagtitiis ninyo hanggang wakas? Magtapos sa pagbabahagi ng iyong patotoo tungkol sa kahalagahan ng ebanghelyo ni Jesucristo, lalo na ang binyag, ang kaloob na Espiritu Santo, at pagtitiis hanggang wakas. Mga Paanyayang Kumilos Isiping imbitahin ang mga estudyante na palalimin ang kanilang pagkaunawa sa ebanghelyo ni Jesucristo sa paggawa ng isa o higit pa sa sumusunod na mga aktibidad sa darating na linggo: Magpraktis na ipaliwanag ang mga kailangan sa binyag na nasa Doktrina at mga Tipan 20:37. Isulat ang ilang pangungusap sa inyong study journal na naglalarawan kung ano ang ginagawa ninyo ngayon para mamuhay nang naaayon sa mga tipan sa binyag na nakasaad sa talatang ito. Basahin ang mga talata tungkol sa kaloob na Espiritu Santo na nasa kahon na Pag- aaralang mga Banal na Kasulatan sa pahina 73 ng Mangaral ng Aking Ebanghelyo. Basahin ang entry na "Holy Ghost" sa Bible Dictionary. Markahan ang iyong banal na kasulatan o isulat sa inyong study journal ang mga talatang gusto ninyong gamitin sa pagtuturo sa isang tao tungkol sa kaloob na Espiritu Santo. Ituro ang mga alituntunin ng "Lesson 3: Ang Ebanghelyo ni Jesucristo" sa isang kapamilya o kaibigan (kung maaari sa isang taong hindi miyembro ng Simbahan, o isang taong di-gaanong aktibo), nang personal o online. Ibahagi ang iyong patotoo sa mga alituntuning ito habang tinuturuan mo sila. 107
15 Gawain sa Templo at Family History Pambungad Maaaring isulong ng mga prospective at full-time missionary ang gawain ng kaligtasan sa pamamagitan ng pag-aaral tungkol sa gawain sa templo at family history at pagtulong sa iba na maranasan ang mga pahiwatig ng Espiritu na kaakibat ng gawaing ito. Ang family history ay maaaring maging mabisang paraan sa paghahanap ng matuturuan at pagpapalakas ng pananampalataya ng mga bagong binyag at di-gaanong aktibong miyembro. Ang partisipasyon sa gawain sa family history ay nagbabaling sa puso ng mga tao sa kanilang mga ninuno at sa Panginoon. Ang family history ay isang kasangkapan na magagamit ng mga missionary sa pag-imbita sa iba na lumapit kay Cristo at tanggapin ang mga ordenansa ng kaligtasan. Paunang Paghahanda • Pag-aralan ang Doktrina at mga Tipan 109:22-23; 110:13-16; 138:29-35; at Joseph Smith - Kasaysayan 1:38-39. Pag-aralan ang Mangaral ng Aking Ebanghelyo, mga pahina 94-96, 187-89. Maghandang ipalabas ang video na "The Time Is Now" (3:20), na makukuha sa LDS.org. Maghandang ipalabas ang video na "Family History and Missionary Work - Finding" (3:53), na makukuha sa LDS.org. Maghandang ipalabas ang video na "Family History and Missionary Work - Activation" (3:05), na makukuha sa LDS.org. Gumawa ng kopya ng isang fan chart na ipi-print mula sa FamilySearch.org. Maging pamilyar sa pangunahing seach tools sa FamilySearch.org, o anyayahan ang isang ward o branch family history consultant na ituro ang tungkol sa tools na ito sa lesson. Maghandang idispley ang larawan ng isang kalapit na templo. Gumawa ng kopya ng blangkong apat na-henerasyong pedigree chart (matatagpuan sa hulihan ng lesson) para sa bawat estudyante. Mga Mungkahi sa Pagtuturo Ang Kahalagahan ng Endowment sa Templo Magdispley ng larawan ng isang kalapit na templo, at basahin ang sumusunod na sipi mula kay Pangulong Howard W. Hunter: "Ihanda natin ang bawat missionary na magpunta sa templo nang karapat-dapat at gawin nating mas maganda pa ang karanasang iyon kaysa pagtanggap ng mission call" ("Follow the Son of God," Ensign, Nob. 1994, 88). Bilang pagbibigay-diin, maaari ninyong muling basahin ang sipi at pagkatapos ay itanong sa mga estudyante: Sa paanong paraan ang pagpunta sa templo ay "mas magandang karanasan" kaysa pagtanggap ng mission call? (Maaaring kasama sa mga sagot ang sumusunod: 108
LESSON 15: GAWAIN SA TEMPLO AT FAMILY HISTORY samantalang ang misyon ay pansamantala lamang, ang mga tipang ginagawa natin sa templo ay walang hanggan; ang mga pagpapala ng templo ay magdudulot ng kapangyarihan sa karapat-dapat na mga missionary.) Ipabasa sa isang estudyante ang unang talata sa ilalim ng "Mga Templo at Family History" sa pahina 95 ng Mangaral ng Aking Ebanghelyo. Pagkatapos ay itanong: Ano ang ilan sa mga pagpapalang matatanggap natin sa loob ng templo? Paano matutulungan ng mga pagpapalang ito ang isang taong nagsisikap na lumapit kay Cristo? Para makita kung paano pinagpapala ang mga missionary sa pagdalo sa templo bago magmisyon, hilingin sa klase na buklatin ang Doktrina at mga Tipan 109:22-23, at ipaliwanag na ang mga talatang ito ay bahagi ng panalangin ng paglalaan para sa Kirtland Temple. Ipabasa nang malakas sa isang estudyante ang mga talata habang sinusundan ng klase, na hinahanap ang mga pagpapala ng templo na natatanggap ng mga lingkod ng Panginoon. Pagkatapos ay tulungan ang mga estudyante na matukoy ang isang alituntuning itinuro sa mga talatang ito sa pagtatanong nito: Paano nakatutulong ang mga talatang ito sa inyo na maunawaan kung bakit napakahalaga sa mga missionary na matanggap ang mga pagpapala ng templo bago umalis papuntang misyon? (Ang mga sagot ng mga estudyante ay maaaring ibuod ng alituntuning ito: Sa pagtanggap ng mga pagpapala ng templo ang mga missionary ay nakakahayo sa daigdig nang may banal na tulong at kapangyarihan. Isiping isulat sa pisara ang alituntuning ito.) Panoorin ang sumusunod na pahayag ni Elder Jeffrey R. Holland ng Korum ng Labindalawang Apostol, at ipabasa ito nang malakas sa isang estudyante: "Napakahalagang maunawaan ninyo na ang pagpunta sa templo para sa sarili ninyong endowment ... ay mahalagang bahagi ng inyong paghahanda sa misyon. ... [Dapat ninyong] maunawaan ang kahalagahan ng mga tipan sa templo [at] ang hindi mapaghihiwalay na pagkakaugnay ng inyong endowment doon at ng inyong tagumpay bilang missionary. Sa katunayan, ang salitang endowment ay nagpapahiwatig ng diwa ng mahalagang pagkakaugnay na iyon. Ang endowment ay isang kaloob. ... "Alam ninyong hindi ninyo magagawa ang gawaing ito nang mag-isa. Kailangan natin ang tulong ng langit; kailangang mapasaatin ang mga kaloob ng Diyos. ... Napakabigat ng gawaing ito at napakatindi ng pagsalungat dito ng kalaban kung kaya't kailangan natin ang bawat banal na kapangyarihan upang mapaigi ang ating pagsisikap at patuloy na maisulong ang Simbahan" ("Keeping Covenants: A Message for Those Who Will Serve a Mission," New Era, Ene. 2012, 3- 4). Itanong: Paano pinagtitibay ng pahayag ni Elder Holland ang itinuturo sa Doktrina at mga Tipan 109: 22-23? Ipaliwanag na bago tanggapin ang endowment sa templo, kailangang tumanggap ang mga karapat-dapat na miyembro ng temple recommend mula sa kanilang mga local priesthood leader. Pagkataos ay idispley ang sumusunod na pahayag at hilingin sa isang estudyante na basahin ito nang malakas sa klase: "Ang temple recommend ay nangangahulugang tayo ay napatunayang karapat-dapat sa pamamagitan ng pag-interbyu ng isang miyembro ng ating bishopric o ng branch president at ng pag- interbyu rin ng isang miyembro ng ating stake presidency o ng mission presidency. Ang mga interbyu 109
LESSON 15: GAWAIN SA TEMPLO AT FAMILY HISTORY para sa temple recommend ay mga pagkakataon para masuri natin kung karapat-dapat tayo. Sa bawat interbyu, tatanungin tayo ng ating mga priesthood leader tungkol sa ating sariling pag-uugali at pananampalataya. Pinananatiling pribado at kumpidensyal ng ating mga priesthood leader ang mga interbyung ito. ... "Ang sumusunod ay ilan sa mga paksang itatanong sa inyo ng inyong mga priesthood leader: 1. Ang iyong patotoo tungkol sa Ama sa Langit, kay Jesucristo, at sa Espiritu Santo. 2. Kung sinasang-ayunan mo ang Pangulo ng Simbahan. 3. Kung ipinamumuhay mo ang batas ng kalinisang-puri, nagbabayad ng ikapu, tapat sa pakikitungo sa iba, at sinusunod ang Word of Wisdom. 4. Kung sinisikap mong magsimba, tinutupad ang mga ginawa mong tipan, at pinananatiling nakaayon ang iyong buhay sa mga kautusan ng ebanghelyo" ("Pagiging Karapat-Dapat na Pumasok sa Templo," Ensign, Ago. 2010, 8-9; o Liahona, Ago. 2010, 12-13). Sa paanong paraan nakatutulong sa inyo ang mga requirement sa pagiging karapat-dapat na maunawaan ang kasagraduhan ng templo at ng iyong tungkulin bilang missionary? Kung hindi napakasagrado o personal ng mga ito, anong mga karanasan ang maibabahagi ninyo na nakatulong sa inyo na maunawaan at madama ang kahalagahan ng templo at ng gawaing ginagawa roon? Sabihin sa mga estudyante na isaisip kung ano ang kailangan nilang gawin upang karapat-dapat na matanggap ang kanilang endowment sa templo. Paalala: Hikayatin ang mga estudyante na maging karapat-dapat at magkaroon ng temple recommend. Maaari mong imungkahi na maghanda sila para sa misyon sa pagdalo nang madalas sa templo kung may pagkakataon upang isagawa ang gawain para sa sarili nilang mga ninuno at sa iba. Bago magpatuloy, maaari mong ituro sa iyong mga estudyante na bilang mga missionary dapat nilang gawin ang lahat sa abot ng kanilang makakaya para mahikayat ang mga bagong binyag na maghanda sa pagpasok sa templo. Ang mga bagong binyag na nagpupunta sa templo para magsagawa ng binyag para sa kanilang mga ninuno ay malamang na manatiling aktibo at magpunta sa templo kalaunan para tanggapin ang kanilang endowment sa templo at sealing. Tapusin ang bahaging ito ng lesson sa pagbibigay ng iyong patotoo tungkol sa templo at sa espirituwal na lakas na natanggap mo sa pagsamba doon. Ang plano ng Diyos na Tubusin ang mga Patay Ipaalala sa mga estudyante na pagkamatay ni Jesucristo, dinalaw Niya ang daigdig ng mga espiritu (tingnan sa 1 Pedro 3:18-20; 4:6). Pagkatapos ay hilingin sa mga estudyante na buklatin ang Doktrina at mga Tipan 138:29-35. Ipaliwanag na ang bahaging ito ay naglalaman ng pangitain ni Pangulong Joseph F. Smith tungkol sa daigdig ng mga espiritu. Imbitahin ang ilang estudyante na magpalitan sa pagbasa nang malakas sa mga talata. Pagkatapos ay itanong: Ano ang ginawa ng Tagapagligtas para maorganisa ang pangangaral ng ebanghelyo sa mga namatay na nasa daigdig ng mga espiritu? Paano tayo tinutulungan ng mga talata 33-35 na maunawaan ang paraan ng pagtanggap ng mga ordenansa ng kaligtasan ng mga tumanggap sa ebanghelyo sa daigdig ng mga espiritu? (Ang mga tatanggap sa mensahe ng ebanghelyo ay magagawan ng nakapagliligtas na mga ordenansa.) 110
LESSON 15: GAWAIN SA TEMPLO AT FAMILY HISTORY Sabihan ang ilang estudyante na magpalitan sa pagbasa nang malakas sa huling dalawang talata sa bahaging "Mga Templo at Family History" sa mga pahina 95-96 ng Mangaral ng Aking Ebanghelyo. Pagkatapos ay itanong: Paano nagbibigay ng pagkakataon ang plano ng Panginoon sa mga taong namatay nang hindi natatanggap ang mahahalagang ordenansa ng ebanghelyo? (Maaaring isagawa ng mga nabubuhay ang nakapagliligtas na mga seremonya para sa mga pumanaw na.) Ang Misyon ni Elijah Ipaliwanag na si Elijah ay propeta ng Lumang Tipan na nabuhay noong mga 900 B.C. Ang propetang si Malakias ay nagpropesiya na si Elijah ay babalik sa lupa (tingnan sa Malakias 4:5-6), at nang magpakita si Moroni kay Joseph Smith noong 1823, inulit niya na si Elijah ay magbabalik. Ipabasa nang malakas sa isang estudyante ang Joseph Smith - Kasaysayan 1:38-39 habang sumasabay ang klase, na hinahanap ang itinuro ni Moroni tungkol kay Elijah. Itanong: Ano ang nalaman ni Joseph Smith tungkol kay Elijah? (Bagama't maaaring gumamit sila ng iba't ibang salita, dapat maunawaan ng mga estudyante na bago ang Ikalawang Pagparito ni Jesucristo, si Elijah ay magbabalik sa lupa at ibabaling ang puso ng mga anak sa kanilang mga ama.) Ano ang ibig sabihin ng babaling ang mga puso ng mga anak sa kanilang mga ama? (Ang mga indibiduwal ay magiging interesado at mag-aalala para sa walang- hanggang kapakanan ng kanilang mga pamilya noon, ngayon, at sa hinaharap. Ang interes na ito ay bahagi ng humihikayat sa tao na saliksikin ang mga rekord ng kanilang kaanak na yumao na at makibahagi sa nakapagliligtas na mga ordenansa para sa kanila.) Ipaliwanag sa mga estudyante na isang linggo matapos ilaan ang Kirtland Temple noong 1836, may mga espesyal na pangyayari na naganap na nakatala sa Doktrina at mga Tipan 110. Anyayahan ang isang estudyante na basahin nang malakas ang Doktrina at mga Tipan 110:13-16 habang sinusundan ito ng klase, na hinahanap ang mga ibinalik ni Elijah sa lupa. Itanong sa mga estudyante: Anong mga susi ang ipinanumbalik ni Elijah kay Joseph Smith? (Kung kinakailangan, anyayahan ang mga estudyante na tingnan ang Doktrina at mga Tipan 110:16, footnote a, para tulungan silang maunawaan na ipinanumbalik ni Elijah ang mga susi ng pagbubuklod ng priesthood.) Para matulungan ang mga estudyante na maunawaan kung paano pinagpapala ng mga susi ng pagbubuklod ng priesthood ang mga pamilya, hilingin sa isang estudyante na basahin nang malakas ang unang talata sa bahaging may pamagat na "Walang Hanggang Kasal" sa Mangaral ng Aking Ebanghelyo, pahina 94. Pagkatapos ay itanong: Ayon sa talatang ito, ano ang layunin ng mga susi ng pagbubuklod na ipinanumbalik ni Elijah sa lupa? (Maaaring gumamit ang mga estudyante ng iba't ibang salita, pero dapat matukoy nila ang doktrinang ito: Sa pamamagitan ng mga susi ng pagbubuklod ng priesthood, maaaring isagawa sa mga templo ang mga sagradong ordenansa na nagbibigkis sa mga pamilya sa kawalang- hanggan.) Paano napagpala ng mga susing ito kayo, ang inyong pamilya, ang inyong mga kamag-anak, o inyong mga kaibigan? 111
LESSON 15: GAWAIN SA TEMPLO AT FAMILY HISTORY Pagdidispley ng mga sipi o quotation. Kapag Sa pisara, isulat ang "Ang Diwa ni Elijah." Idispley ang sumusunod na mga sipi at anyayahan ang ilang estudyante na basahin nang malakas ang mga ito sa klase: maaari, magandang ideya ang magdispley ng mga sipi na babasahin nang malakas. Kapag nakikita at naririnig ng mga mag-aaral ang isang sipi, kadalasan ay mas nauunawaan nila ang itinuturo. Ang pagdidispley at pagbabasa nang malakas ng mga sipi ay nagtutulot din sa mga estudyanteng may kapansanan na mas maunawaan ang materyal na itinuturo. Itinuro ni Elder Russell M. Nelson na ang diwa ni Elijah ay "manipestasyon ng Espiritu Santo na nagpapatotoo sa likas na kabanalan ng pamilya" ("A New Harvest Time," Ensign, Mayo 1998, 34). Si Elder David A. Bednar ng Korum ng Labindalawang Apostol ay nagbigay ng karagdagang mga ideya kung paano naiimpluwensyahan ng diwa ni Elijah ang mga tao: "Ang kakaibang impluwensyang ito ng Espiritu Santo ay naghihikayat sa mga tao na tukuyin, idokumento, at itangi ang kanilang mga ninuno at kapamilya - kapwa noon at ngayon. "Ang Diwa ni Elias ay umaapekto sa mga miyembro at hindi miyembro ng Simbahan. Gayunman, bilang mga miyembro ng ipinanumbalik na Simbahan ni Cristo, may responsibilidad tayo sa ating tipan na saliksikin ang ating mga ninuno at magsagawa ng nakapagliligtas na mga ordenansa ng ebanghelyo para sa kanila. ... "Dahil dito nagsasaliksik tayo ng kasaysayan ng ating pamilya, nagtatayo ng mga templo, at nagsasagawa ng nakapagliligtas na mga ordenansa para sa mga patay. Dahil dito isinugo si Elijah upang ipanumbalik ang awtoridad na magbuklod na may bisa sa lupa at sa langit" ("Ang mga Puso ng mga Anak ay Magbabalik-loob," Ensign o Liahona, Nob. 2011, 25-26). Tulungan ang mga estudyante na matukoy at mas maunawaan ang mga doktrinang itinuro nina Elder Nelson at Elder Bednar sa pagtatanong ng: Ano ang ibig nating sabihin kapag binabanggit natin ang "diwa ni Elijah"? Sa paanong paraan maiimpluwensyahan ng Espiritu Santo ang ating damdamin tungkol sa pamilya? (Ang diwa ni Elijah, na malinaw na impluwensya ng Espiritu Santo, ay nagpapatotoo sa kabanalan ng pamilya at tinutulungan tayong pahalagahan ang mga miyembro ng ating pamilya, kapwa noon at ngayon. Ikinikintal din nito sa ating isipan ang hangarin na isagawa ang nakapagliligtas na mga ordenansa para sa ating mga ninuno.) Nadama na ba ninyong bumaling ang inyong puso sa inyong mga ninuno sa ilang paraan? Kung oo, ano ang nadama ninyo na dapat ninyong gawin? (Kung kinakailangan, ipaalala sa mga estudyante ang naunang mga lesson sa kurso tungkol sa kung paano nakikipag-ugnayan sa atin ang Espiritu Santo.) Pakikibahagi sa Gawain sa Family History. Paunawa: Habang itinuturo mo ang bahaging ito ng lesson, kakailanganin mo ng (1) kumpletong apat-na-henerasyong pedigree chart, isang fan chart na na-print mula sa FamilySearch.org, o ang dalawang ito para ipakita sa klase, (2) blangkong pedigree chart na ibibigay sa bawat estudyante, at (3) kuwento tungkol sa isa sa inyong mga ninuno upang ibahagi sa klase. Ipakita sa mga estudyante ang kumpletong apat-na-henerasyong pedigree chart o isang fan chart na na-print mula sa FamilySearch.org. Hilingin sa mga estudyante kung ano ang impormasyon na nasa mga dokumentong ito. Magbigay ng blangkong apat na-henerasyong pedigree chart sa bawat estudyante. Bigyan ang mga estudyante ng ilang sandali para suriin ang pedigree chart at isulat ang mga pangalan ng kanilang mga ninuno sa abot ng makakaya nila. 112
LESSON 15: GAWAIN SA TEMPLO AT FAMILY HISTORY Itanong sa mga estudyante: Saan kaya ninyo maaaring mahanap ang impormasyong kailangan para makumpleto ang iyong pedigree chart o fan chart? (Paalalahanan ang mga estudyante na dapat muna silang humingi ng tulong sa mga magulang, lolo't lola, o iba pang mga miyembro ng pamilya. Ang mga ward o branch family history consultant ay makatutulong din nang malaki sa inyong pagsasaliksik ng family history. Bukod pa riyan, dapat alam ng mga estudyante ang website ng Simbahan para sa family history research, ang FamilySearch.org.) Itanong kung gusto ng sinumang estudyante na ibahagi ang kanilang karanasan gamit ang FamilySearch para malaman ang tungkol sa kanilang mga ninuno. Kung hindi pa nagamit ng mga estudyante ang FamilySearch, bigyan sila ng maikling buod ng kung ano ang matatagpuan nila roon. Maaari mo ring buksan ang FamilySearch.org sa computer at gumawa ng pagsasaliksik gamit ang pangalan ng isa sa mga yumaong ninuno ng iyong mga estudyante. Bigyang-diin na ang FamilySearch ay isang tool na tumutulong sa atin upang matukoy ang ating mga ninuno at ihanda ang kanilang impormasyon para maisumite sa templo para magawan ng nakapagliligtas na mga ordenansa. Paunawa: Kung hindi kayo pamilyar sa FamilySearch, maaari mong anyayahan ang isang ward o branch family history consultant para ituro kung paano gamitin ang website. Ipaliwanag sa mga estudyante na ang isa pang paraan upang maranasan ang family history ay tipunin ang mga kuwento tungkol sa kanilang mga ninuno at miyembro ng pamilya. Matutulungan tayo ng mga kuwento ng family history na madama ang diwa ni Elijah at pag-ibayuhin ang ating pagmamahal at pagpapahalaga sa mga miyembro ng pamilya na nasa kabilang-buhay na. Isiping magbahagi ng maikling kuwento tungkol sa isa sa iyong mga ninuno. Pagkatapos ay itanong: Paano maiimpluwensyahan ng mga kuwento ukol sa family history ang inyong damdamin sa mga miyembro ng inyong pamilya? Paano ito nakatutulong sa inyo na mas maunawaan kung sino kayo at ano ang maaari ninyong kahinatnan? Ipalabas ang video na "The Time Is Now" (3:20). Habang pinanonood nila ang talakayang kasama si Elder David A. Bednar ng Korum ng Labindalawang Apostol, hikayatin ang mga estudyante na isipin ang mga dahilan kung bakit nila sinimulan o gustong simulan ang pakikibahagi sa gawain sa family history. Ano ang natutuhan ninyo tungkol sa gawain sa family history mula kay Elder Bednar at sa mga kabataan sa video na ito? Ano ang nadama ng mga kabataang ito nang makibahagi sila sa gawain sa family history? Sabihin sa mga estudyante na may pangako si Elder Bednar sa mga kabataan na nakikibahagi sa gawain sa templo at family history. Idispley ang sumusunod na sipi at ipabasa ito nang malakas sa isang estudyante: "Sa pagtugon ninyo nang may pananampalataya sa paanyayang ito [na makibahagi sa gawain sa family history at magsagawa ng mga binyag para sa inyong mga ninuno], ang inyong puso ay babaling sa mga ama. Ang mga pangako kina Abraham, Isaac, at Jacob ay matatanim sa inyong puso. Ang inyong patriarchal blessing, na naghahayag ng inyong angkan, ay iuugnay kayo sa mga ninunong ito at magiging mas makahulugan sa 113
LESSON 15: GAWAIN SA TEMPLO AT FAMILY HISTORY inyo. Ang pagmamahal at pasasalamat ninyo sa inyong mga ninuno ay mag-iibayo. Ang inyong patotoo at pananalig sa Tagapagligtas ay lalalim at mananatili. At ipinapangako ko na mapoprotektahan kayo laban sa tumitinding impluwensya ng kaaway. Sa pakikibahagi at pagmamahal ninyo sa banal na gawaing ito, kayo ay pangangalagaan sa inyong kabataan at sa habambuhay" ("Ang mga Puso ng mga Anak ay Magbabalik-loob," Ensign o Liahona, Nob. 2011, 26-27). Itanong sa mga estudyante: Aling mga pagpapala na binanggit ni Elder Bednar ang gusto ninyong matanggap, at bakit? (Maaaring kasama sa mga sagot ang alituntunin na ang pakikibahagi sa gawain sa family history ay nagpapalakas sa ating pagbabalik-loob sa Tagapagligtas at naghahatid ng espirituwal na proteksyon laban sa impluwensya ng kaaway.) Pagbabahagi ng mga karanasan. Kapag Matutulungan mo ang mga estudyante na magbahagi ng personal na mga karanasan na nauugnay sa gawain ng family history sa pagtatanong ng gaya ng sumusunod: nagbabahagi ang mga estudyante ng personal na karanasan, kadalasan ay pinatototohanan ng Espiritu Santo ang katotohanan ng natutuhan nila sa pamamagitan ng karanasan. Ang isa pang benepisyo ng pagbabahagi ng mga karanasan ay madalas na nahihikayat ang mga estudyante kapag naririnig nila kung paano naisasabuhay ng mga kaedad nila ang mga doktrina at alituntunin ng ebanghelyo. Paano ninyo naranasan ang isa o higit pa sa mga ipinangakong pagpapalang ito sa inyong buhay? Mayroon ba sa inyo o isang miyembro ng inyong pamilya na nahanap ang pangalan ng isang ninuno at pagkatapos ay nagpunta sa templo upang magpabinyag para sa taong iyon? Paano naiiba ang karanasang iyon sa pagpapabinyag para sa isang tao na hindi kamag-anak? Kung walang estudyanteng nakaranas nito, isiping itanong: Paano ninyo naranasan ang ipinangakong mga pagpapala sa pamamagitan ng pagsasagawa ng mga binyag para sa mga patay? Kung sa inyong talakayan sa klase ay may nalaman kayong isa o mas marami pang estudyante na nakibahagi at nagkaroon ng matinding damdamin tungkol sa family history, maaari mong itanong sa kanila kung anong payo ang ibibigay nila sa isang tao na kaedad nila na hindi pa nagsimulang gumawa ng gawain sa family history. Paggamit sa Family History sa Pag-anyaya sa Iba na Lumapit kay Cristo Sabihin sa mga estudyante na ang paghahanap ng impormasyon tungkol sa family history ay naging popular na aktibidad sa mundo ngayon. Ipabasa nang malakas sa isang estudyante ang sumusunod na pahayag ni Pangulong Gordon B. Hinckley: "Milyun-milyon ang mga tao sa buong mundo na gumagawa ng mga talaan ng family history. Bakit? Bakit nila ito ginagawa? Naniniwala ako na ito ay dahil sa naantig sila ng diwa ng gawaing ito, isang bagay na tinatawag nating diwa ni Elijah. Ito ay ang pagbaling ng mga puso ng mga anak sa kanilang mga ama. Hindi nauunawaan ng karamihan sa kanila ang anumang tunay na layunin nito, maliban lang siguro sa matindi at nakahihikayat na pag-uusisa. "Marapat lang na may layunin sa napakalaking pag-uukol na ito ng panahon at pera. Ang layuning iyon, na taimtim naming pinatototohanan, ay ang matukoy ang mga henerasyon ng mga patay upang maisagawa ang mga ordenansa para sa kanila para sa kanilang walang-hanggan at habampanahong pagpapala at pag-unlad" ("A Century of Family History Service," Ensign, Mar. 1995, 62). Itanong: 114
LESSON 15: GAWAIN SA TEMPLO AT FAMILY HISTORY Paano magagamit ng mga missionary ang lumalaking, pandaigdigang interes na ito sa family history para ipakilala sa iba ang ebanghelyo? Ipabasa nang malakas sa mga estudyante ang unang tatlong talata at ang huling talata ng bahagi na may pamagat na "Family History" sa Mangaral ng Aking Ebanghelyo, mga pahina 187-89. Ipahanap sa kanila kung bakit ang pagbanggit ng tungkol sa gawain sa family history ay natural na paraan at hindi nagiging sanhi ng pagkabahala sa mga di- miyembro para masimulan ng mga missionary ang pakikipag-usap. Pagkatapos basahin ang mga talatang ito, itanong: Paanong ang pakikipag-usap sa iba tungkol sa gawain sa family history ay mabisang tool para makahanap ang mga missionary ng mga taong tuturuan? (Dapat maunawaan ng mga estudyante na ang family history ay maaaring maging mabisang resource na gagamitin sa paghahanap ng mga taong inihahanda ng Panginoon na tumanggap ng ebanghelyo.) Pagkatapos sumagot ang mga estudyante, ipalabas ang video na "Family History and Missionary Work - Finding" (3:53). Habang nanonood sila, hikayatin ang mga estudyante na isipin kung paano nila gagamitin ang paksa ng family history para masimulan ang pakikipag-usap sa iba. Pagkatapos ng video, itanong: Ano ang ginawa ng mga missionary sa video para simulan ang pakikipag-usap sa iba tungkol sa gawain sa family history? Ano ang naging epekto ng mga pag-uusap tungkol sa gawain sa family history sa potensiyal na mga investigator? Sabihin sa mga estudyante na magpapraktis na sila ngayong gumamit ng pedigree chart para anyayahan ang isang tao na alamin pa ang tungkol sa Simbahan. (Bilang alternatibo, maaari mong sabihin sa mga estudyante na isipin kung paano nila magagamit ang isang kuwento tungkol sa isa sa kanilang mga ninuno para masimulan ang pakikipag-usap tungkol sa ebanghelyo.) Para tulungan ang mga estudyante na magtagumpay sa gawaing ito, hingin ang mga ideya ng mga estudyante kung paano gagamitin ang pedigree chart (o isang kuwento tungkol sa isang ninuno) para masimulan ang pakikipag-usap tungkol sa gawain sa family history at paano ito hahantong sa isang mensahe tungkol sa ipinanumbalik na ebanghelyo ni Jesucristo. Habang sumasagot ang mga estudyante, isulat sa pisara ang kanilang mga ideya. Gamitin ang ilan sa kanilang mga ideya at ipakita sa klase kung paano gamitin ang pedigree chart para masimulan ang pakikipag-usap sa isang tao tungkol sa ebanghelyo. Pagkatapos ay ipares ang bawat estudyante sa isa pang miyembro ng klase at sabihing magpraktis silang gawin ito. Pagkatapos magkaroon ang bawat estudyante ng pagkakataong turuan ang isa pang miyembro ng klase, magtanong ng follow-up na tanong na tulad ng: Ano sa palagay ninyo ang nagawa nang maayos sa practice teaching na ito? Ano ang gusto ninyong pagbutihin pa? Kung may oras pa, ipaliwanag sa mga estudyante na sa maraming lugar kung saan sila maglilingkod, ang mga missionary ay hinihilingang tumulong sa pagpapatatag ng pananampalataya at katapatan ng mga di-gaanong aktibong miyembro ng Simbahan. Ang family history ay maaaring maging mahalagang tool para tulungan ang mga taong ito na madama ang Espiritu Santo at lumapit kay Cristo. Pagkatapos ay ipalabas ang video na "Family History and Missionary 115
LESSON 15: GAWAIN SA TEMPLO AT FAMILY HISTORY Work - Activation" (3:05), at ipahanap sa mga estudyante ang mga paraan na magagamit ang family history upang tumulong sa pagpapaaktibo sa di-gaanong aktibong mga miyembro: Pagkatapos ng video, itanong: Paano makatutulong ang pag-uusap tungkol sa gawain sa family history at ang doktrina ng mga walang-hanggang pamilya sa pagpapalakas ng pananampalataya ng mga di-gaanong aktibong miyembro? Bigyan ang mga estudyante ng ilang sandali para pag-isipan kung ano ang magagawa nila ngayon at kung ano ang magagawa nila bilang mga missionary para magamit ang gawain sa family history bilang kasangkapan upang anyayahan ang iba na lumapit kay Cristo. (Ayon sa pahiwatig ng Espiritu, maaari mong tawagin ang ilang estudyante na ibahagi ang kanilang mga sagot sa klase.) Ibahagi ang iyong patotoo tungkol sa mga alituntuning itinuro sa lesson na ito. Mga Paanyayang Kumilos: Anyayahan ang mga estudyante na makibahagi ngayon sa gawain ng kaligtasan sa paggawa ng isa o mas marami pa sa sumusunod na mga aktibidad: Mag-set up ng LDS account para ma-access mo ang FamilySearch.org. Kung maaari, gumawa at mag-print ng apat-na-henerasyong pedigree chart o isang fan chart na may impormasyon ng inyong pamilya. Ipakita ang inyong apat-na-henerasyong pedigree chart sa isang kaibigan o kapitbahay at anyayahan siyang alamin pa ang tungkol sa family history. Magtakda ng petsa para isama ang iyong kaibigan sa isang family history consultant o bisitahin ang isang family history library. Gamit ang FamilySearch.org, tukuyin ang isa o mahigit pa sa inyong mga ninuno na kailangang gawan ng mga ordenansa sa templo. Kung maaari, ihanda ang impormasyon para sa kanilang gawain sa templo at kumpletuhin ang mga ordenansa ng binyag at kumpirmasyon para sa kapakanan nila. 116